
НОРМАТИВТІК СІЛТЕМЕЛЕР

Диссертациялық жұмыста келесідей мемлекеттік үлгі қалыптарға сілтемелер жасалды:
Қaзaқcтaн Pecпубликacының Зaңы. Бiлiм туpaлы: 2007 жылдың 27 шiлдeсi, №319 қабылданған (01.01.2025. бepiлгeн өзгepicтep мeн тoлықтыpулap).
Қазақстан Республикасы Үкіметінің Қаулысы. 2023-2029 жылдарға арналған цифрлық трансформация, ақпараттық-коммуникациялық технологиялар саласын және киберқауіпсіздікті дамыту тұжырымдамасын бекіту туралы: 2023 жылдың 28 наурызда, №269 бекітілген.
Қазақстан Республикасы Үкіметінің Қаулысы. Қазақстан Республикасында жоғары білімді және ғылымды дамытудың 2023-2029 жылдарға арналған тұжырымдамасын бекіту туралы: 2023 жылдың 28 наурызда, №248 бекітілген.
Қазақстан Республикасы Үкіметінің Қаулысы. Қазақстан Республикасында мектепке дейінгі, орта, техникалық және кәсіптік білім беруді дамытудың 2023-2029 жылдарға арналған тұжырымдамасын бекіту туралы: 2023 жылдың 28 наурызда, №249 бекітілген.
Қазақстан Республикасы Үкіметінің Қаулысы. Жасанды интеллектті дамытудың 2024-2029 жылдарға арналған тұжырымдамасын бекіту туралы: 2024 жылдың 24 шілдесі, №592 бекітілген.
Қазақстан Республикасының Президенті Қ.-Ж.Тоқаев. Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу: Қазақстан халқына жолдауы.
Қазақстан Республикасының Президенті Қ.-Ж.Тоқаев. Әділетті Қазақстан: заң мен тәртіп, экономикалық өсім, қоғамдық оптимизм: Қазақстан халқына жолдауы.
Қазақстан Республикасы Білім және ғылым министрінің Бұйрығы. "Педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамаларын бекіту туралы" Қазақстан Республикасы Білім және ғылым министрінің 2009 жылғы 13 шілдедегі № 338 бұйрығына өзгерістер енгізу туралы: 2020 жылдың 30 сәуіресі, №169 бекітілген.












АНЫҚТАМАЛАР

Диссертациялық жұмыста төмендегідей анықтамаларға сәйкес терминдер қолданылды:
Медиа (латын тілінде «mеdiа», «mеdium» - құрал, тасымалдаушы) –ХХ ғасырда «медиалық білім» құбылысын анықтап көрсету үшін енгізілген, БАҚ түсінігін алмастыра алатын термин (UNESCO, 1999).
Медиабілім (ағыл. media education-лат. media-құрал) – педагогикадағы бұқаралық коммуникация (баспасөз, теледидар, радио, кино, бейне және т.б.) зерттеу бағыты ретінде айқындалған (педагогикалық энциклопедия).
Медиасауаттылық (media-literate) – бұл қазіргі ақпараттық қоғамда медиамәтіндерді қабылдау, талдау, бағалау және жасау қабілеттерін қамтитын тұлғаның маңызды сапасы (Гончарова Т.М.).
Медиа педагогика (media pedagogy) – арнайы педагогика саласы, яғни медиабілім және медиа сауаттылық туралы ғылым (Федоров А.В.).
Медиабілім беру әдістері (methods of media education) – педагогпен білім алушылардың жұмыс істеу тәсілдері, оның көмегімен медиабілім беру мақсаттарына қол жеткізіледі (Федоров А.В.).
Медиатехнологиялар – бұл  медиа контентті тарату және тұтыну үшін қолданылатын құралдар, платформалар мен жүйелер (Федоров А.В.).
Гностика– термині латынның «gnosticus» және көне гректің «gnostikos» (тануға қабілетті, танымдық) сөздерінен бастау алып, ежелгі философияда болмыстың терең құпияларын ашушы білім ретінде қарастырылса, қазіргі педагогика мен психологияда ол маманның ақпаратты қабылдау, жүйелі талдау және өз тәжірибесін зерттеу арқылы кәсіби біліктілігін арттыруға бағытталған танымдық іс-әрекеті (энциклопедия).
Гностикалық іскерлік – бұл педагогтың жаңа білім алуға, өз іс-әрекетінің нысанын зерттеуге және өз тәжірибесін талдауға бағытталған танымдық әрекетінің жүйесі (Н.В. Кузьмина).
Гностикалық іскерлік – педагогтің жан сезімталдығы, құндылықтық көзқарасы және ішкі рефлексия арқылы көрінетін қабілеті (М.А. Галагузова).
Болашақ әлеуметтік педагогтің гностикалық іскерліктерін медибілімнің әлеуеті негізінде жетілдіру – бұл жеке тұлғалық сапаларда жинақталған білім, іскерлік, дағдылардың жиынтығын және әлеуметтік-психологиялық интегративтік білімдерінің негіздерін «медиа» және ақпараттық кеңістіктің өзгеруі жағдайында жүзеге асырудғы педагогикалық қабілеттердің мүмкіндіктері (авторлық).
Soft skills (икемді дағдылар, жұмсақ дағдылар) – бұл термин көптеген дағдыларды білдіреді. Оған топтық жұмысты ұйымдастыру, әріптестерімен келіссөздер жүргізу және келісімдер жүргізу, шығармашылық, оқу және өзгерістеруге бейімделу қабілеті (Білім беру бағдарламасы).
Hard skills (қатаң дағдылар) – бұл белгілі бір жұмысқа қажетті дағдылар, колледжде және университетте оқытылады. Сондықтан мұндай дағдылар көбінесе кәсіби деп аталады (Білім беру бағдарламасы).

	ҚР

	ЕҰУ 

	ОӘК 

	ЖИ 

	ЭТ 

КІРІСПЕ

Зерттеудің өзектілігі. Қазіргі таңда, қоғам медиа, цифрландыру және жасанды интеллект әлемінде өмір сүруде. Халықаралық тәжірибеде жоғары білім берудің негізгі трендтерінің бірі цифрландыру болып табылады. Қоғамдағы өзгерістер рухани-адамгершілік құндылықтар, іскерлікке бағдарланған білім беру, білімнің сапасын арттыру, мәдени құндылықтарды дарыту – педагог деңгейіне жаңа талаптар қойып, педагогті дайындау мәселесін шешуде сапалы білімнің қажеттілігін көрсетіп отыр. Болашақ әлеуметтік педагог тұлғасын қалыптастыруда медиабілім беруді пайдалануды жоғары кәсіби мәдениеттілік деңгейіне көтеру қажеттілігі байқалуда. Білім саласының әлеуметтік рөлі де ерекше мәнге ие болуда: оның бағыттылығы мен тиімділігіне сәйкес адамның даму перспективалары да өзгеріп отырады. Жеке тұлғаның коммуникациялық әлеуметтік мәдени кеңістікке енуіндегі ең негізгі факторлардың бірі оның білімділік деңгейіне байланысты болады. Демек, жоғары оқу орындарында педагогикалық мамандарды даярлауға арналған әлеуметтік тапсырыс пен заманауи білім беру парадигмасы негізінде «медиа» және ақпараттық кеңістіктің өзгеруі жағдайында педагогикалық қызметін тиімді ұйымдастыра алатын және оның нәтижелерін бағалай алатын педагогтің гностикалық іскерліктерін медиабілім үдерісінде қарастыру өзекті мәселелердің біріне айналып отыр.
Мемлекет басшысынның «Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу» атты Қазақстан халқына Жолдауында цифрландыру және жасанды интеллект технологиясын барынша енгізу қажет екендігі, сонымен қатар, цифрлық технологиялар жаһандық еңбек нарығын жылдам өзгертіп жатқандығына тоқтала келіп, студентті жоғары технологиялық жобаларға тартуды көздейтін «Al-Sana» бағдарламасы жүзеге асырыла бастағандығы, алайда жасанды интеллектімен жұмыс істеу құзіретін қалыптастыру әлдеқайда ерте жастан, яғни мектеп қабырғасынан қолға алынуға тиіс, осыған орай бірқатар бастаманы жүзеге асырған жөн: ең алдымен, мектеп оқушыларына арналған жасанды интеллект негіздері туралы бағдарлама, оқу материалдарын әзірлеу қажет және ұстаздардың жасанды интеллект технологиясын меңгеру дағдысын да қалыптастыру керек болатындығы  атап өтілді [1]. 
Кәсіби маман даярлау міндеттері Қазақстан Республикасының Білім беру саласындағы құжаттарында және Нормативтік құқықтық актілерімен анықталады. Қазақстан Республикасының 2023-2029 жылдарға арналған цифрлық трансформация, ақпараттық-коммуникациялық технологиялар саласын және киберқауіпсіздікті дамыту тұжырымдамасында цифрлық технологияларды пайдалану арқылы халықтың өмір сүру сапасын жақсарту және болашақтың экономикасын құруды қамтамасыз ету болып табылатындығы атап көрсетілген. Цифрлық технологиялардың қарқынды дамуы еліміздегі білім беру саласына ықпал етіп, адами капиталдың сапасын арттыру бағытындағы жоғары білімді кәсіби мамандар даярлау жүйесінде цифырлық сауаттылықты арттыруға жаңа талаптар қойып отыр [2].
Аталған талаптарға байланысты болашақ әлеуметтік педагогтің әдістемелік даярлығын медиабілім үдерісінде гностикалық іскерлігін  жетілдіруге бағытталған оқыту үдерісін жобалауға, құрылымдауға және түрлендіріп жүзеге асыруға мүмкіндік беретін, кәсіби тұрғыдан жетілдірілген, шығармашылық әлеуетке ие жаңа мазмұндағы әлеуметтік педагог кадрларын әдістемелік дайындаудың жүйесін қарастыру. Медиабілім беру үдерісінде гностикалық іскерліктерді жетілдіру ақыл-ой еңбегімен байланысты үдерістерді жүзеге асыруды қажет етеді. Сондықтан гностикалық іскерліктің шынайы және үздіксіз даму үстіндегі практиканың қажеттілігін біліп қана қоймай, түрлі ғылыми теориялық ұсыныстарды практиканың қажеттілігімен ұштастыра білетін ақпаратты өңдеу мәдениетін жетілдіруді қажет етеді.
Қазақстан Республикасында жоғары білімді және ғылымды дамытудың 2023-2029 жылдарға арналған тұжырымдамасында «цифрлық құзыреттер» барлық кәсіби стандарттардың міндетті элементі  екендігіне ерекше назар аударылады, сонымен қатар, білім беру және жастарды тәрбиелеу саласындағы мемлекеттік саясаттың мақсаттарына, мазмұнына және қол жеткізілген нәтижелеріне сай келетін студенттерді тәрбиелеудің кешенді жүйесі «Студенттердің жеке басын біртұтас дамыту және өзінің қабілетін іске асыра білу, өзін-өзі тәрбиелеу, өзін-өзі ұйымдастыру, әлеуметтік тәжірибе мен әлеуметтік жауапкершілікті игеру, қоғамның жаңа сұраныстары мен студенттердің қажеттіліктеріне сәйкес келетін тәрбие жұмысының дәстүрлі нысандарын, әдістері мен тәсілдерін жаңғырту және әзірлеу үшін оңтайлы жағдайлар қамтамасыз етілуі» атап көрсетілген [3].
Мемлекет басшысынның «Әділетті Қазақстан: заң мен тәртіп, экономикалық өсім, қоғамдық оптимизм» атты Қазақстан халқына Жолдауында  инновациялық саясатты еліміздің ғылыми-технологиялық басымдықтарымен үйлестіру қажет екендігі, сонымен қатар, білікті кадрлар даярлау  қажетігінің маңызына тоқтала келіп, ұстаздар-ұлттың зияткерлік қуаты, олар білімді ұрпақ тәрбиелеу арқылы еліміздің өркендеуіне жол ашатындығы және үздік оқу бағдарламасы, заманауи мектептер, озық басқару жүйесі болса да, ұстаз білікті болмаса, оның бәрі бекер екендігі атап өтілді [4].
Қазіргі уақытта экономикалық даму және ынтымақтастық ұйымы сияқты беделді ұйымдардың дербес зерттеулер негізінде қоғам өмірінің өзгеруіне елеулі дәрежеде әсер ететін бірнеше әлемдік тенденциялардың ықпалы анықталуда, осыған сәйкес бұл үрдістер болып жатқан өзгерістер контекстінде жеке тұлғалардың тиімді қызмет етуіне қажетті сапасына талаптар қоюда, бұл ең алдымен, маманның кәсіби біліктілік моделінде дағдыларды soft skills (жұмсақ) және hard skills (қатаң) деп сипаталуы кәсіби саланың өзгеруі, білім беру жүйесіндегі цифрлық трансформация жағдайы және білім берудегі жасанды интеллект технологияларын интеграциялау арқылы мамандардың танымдық қызметін басқару мәселелері анықталуда.
Осы аталған бағыттарда болашақ әлеуметтік педагогті дайындау үдерісі жан-жақты мазмұндық және процессуалдық мәселелерді шешуді көздейді. Жаңа мазмұндағы педагог кадрларын дайындаудың мемлекеттік стандарттарына сай дайындалған мамандықтардың білім беру бағдарламалары, болашақ әлеуметтік педагогтің өз саласында жоғары іскерлікке ие болуын көздейді. Болашақ маман тұлғасын қалыптастыруда жеке тұлғаның ұлттық және жалпы адамзаттық құндылықтар негізінде дамуы және кәсіби жетілуі үшін жағдайлар жасау ескерілуі қажет, медиабілім жағдайында болашақ маманның гностикалық іскерлігін жетілдіруде жаңа парадигмалық тәсілдер мен әдістер кеңінен қарастырылуы шарт. Оның ішінде тұлғаның және жалпы қоғамның белгілі бір даму деңгейіне қол жеткізетін медиабілім берудің жаңа мақсаттарын жүзеге асыруға назар аударылуы қажет. 
Жоғарыда аталған мәліметтер әлеуметтік педагогтің қызметтік міндеттерімен «Педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамалары» негізделеді. Лауазымдық міндеттері: жеке тұлғаның психологиялық-медициналық-педагогикалық ерекшеліктерін және оның шағын ортасын, өмір сүру жағдайларын зерделейді, мүделер мен қажеттілікті, мәселелерді, даулы жағдайларды, білім алушылар мен тәрбиеленушілердің мінез-құлқындағы ауытқуларды анықтайды және оларға уақытылы әлеуметтік көмек пен қолдау көрсетеді. Әлеуметтік-педагогикалық жұмыстың міндеттерін, нысандарын, әдістерін, баланың жеке және әлеуметтік проблемаларын шешу тәсілдерін айқындайды, білім алушылардың, тәрбиеленушілердің, балалардың құқықтары мен бостандықтарын іске асыруда әлеуметтік қорғау және әлеуметтік көмек көрсету жөнінде шаралар қабылдайды [5].
Әлеуметтік педагогті даярлаудың тәжірибесі білім берудегі адам мен қоғам арасындағы өзара байланыстың даму заңдылықтары деңгейін көрсетеді. Ақпарат берудің жаңа тәсілдерін меңгеру, қоғамдағы әлеуметтік прогресті қамтамасыз етуге, қоғамның көптеген салаларын жетілдіруге ықпал етеді. Сонымен, болашақ мамандар өздерінің күнделікті кәсіби тәжірибесінде жаңа медиа технологияларды сенімді және тиімді қолдана алатындай үздіксіз үдеріс болуы керек. Болашақ маман үшін кәсіби маңызды ақпаратты алу және сыни тұрғыдан түсіну маңызды. Болашақ әлеуметтік педагогтің гностикалық іскеліктерінің медиабілім кеңістігімен байланысы, электронды бұқаралық ақпарат құралдарын сауатты пайдалану және әлеуметтік желілер мен медиа-технологияларды пайдалану іскерлігін қалыптастыру қажетілігі айқындалуда.
Ғылыми-теориялық тұрғыдағы мәліметтер, ғылымдардағы-фактілер, құбылыстар, тілдер, әдістерге; іс-әрекеттер-білімді меңгеру, міндеттерді шешу, тәжірибе жүргізу, шығармашылық жұмыстар; білім-анықтау, түсініктер, заңдар, теорияларға негізделеді. Білім берумен тұлғаның танымдық дамуына қатысты философиялық ойлар Гегель, Аристотель, Б. Рассель, Г. Лейбниц,   Дж.Локк, шығыс ғұламалары Әл-Фараби, Ибн-Сина, Ж. Баласағұн және қазақ ойшылдары А. Құнанбаев, Ы. Алтынсарин және ұлт ұстазы А. Байтұрсынов еңбектерінен бастау алады.
Атаған мәселелер бағытында отандық және шетелдік ғалымдардың жаңа теориялық, әдіснамалық және технологиялық жетістіктерімен ғылыми зерттеулері жұмысымыздың маңыздылығын анықтауда қарастырылды. Жалпы әлеуметтік педагогті даярлау-педагогиканың жаңа бір бағыты. Білім беру жүйесінде әлеуметтік педагогті даярлау жоғары оқу орындарының әлемдік тәжірибеге назар аударуына байланысты болды. Әлеуметтік білім беру мемлекеттің саясатын жүзеге асыруға, құндылықтарының қалыптасуына, азаматтардың бәсекеге қабілеттілігін, инновацялық іскерліктерін, белсенділігін арттыруға ықпалын тигізуде ұлттық мүддеге сәйкес екендігін көрсетеді.
Әлеуметтік педагогиканың теориялық-әдіснамалық негіздері В.И. Загвязинский [6], И.А. Липский [7], Л.В. Мардахаев [8], А.В. Мудрик [9], Г.Н. Филонов [10] еңбектерінде жарияланған. Қазақстанда, әлеуметтік педагогті даярлаудың әдістемелік негіздері А.Б. Абибуллаева [11], Р.И. Бурганова [12], Г.Ж. Меңлібекова [13], А.Н. Тесленко [14], Ш.Т. Таубаева [15], И.Р. Халитова [16], А.Б. Айтбаева [17] ғылыми-зерттеу жұмыстарында  қарастырылған. Әлеуметтік-педагогиканың теориясы танымдық қызметті іске асырады және теориялық білімнің шынайылығы әлеуметтік-педагогикалық практикалық мәселелерін зерттеуді қамтамасыз етеді.
Ал, медиабілім беру мәселесі Америка және Батыс елдерінде (Канада АҚШ, Франция, Ұлыбритания т.б) біршама жолға қойылған. Болашақ мамандарға медиабілім беру бағытында L. Mаstеrmаn [18], D. Buckinghаm [19], U. Cаrlsson [20], D. Considinе [21], G. Gеrbnеr [22], W.J. Pottеr [23], L.M. Sеmаli [24], C.M. Worsnop [25] т.б ғалымдар тарапынан бірқатар маңызды зерттеу жұмыстары жүргізілген. Отандық зерттеушілерде медиабілім мәселесін бірнеше бағыттар бойынша қарастырған П.Б. Сейітқазы [26], Б.Д. Сыдықов [27], Е.Ж. Масанов [28], Ғ.Б. Саржанова [29], Г.Е. Дюсембина [30],                А.А. Ташетов [31] және т.б. ғылыми-зерттеулерінде көрсетілген.
Ал, гностикалық іскерліктер педагогикалық қызметтің  негізгі құрылымын құрайды. Шетелдік ғылыми-зерттеулерде гностикалық іскерліктердің мазмұны мен құрылымы Н.В. Кузьмина [32], B.H. Dotger [33], T.A. Sadovaya [34], N.V. Ivanova [35], A.L. Duckworth [36], O.N.Shcherbakova [37] т.б. ғылыми-педагогикалық зерттеулерде қарастырылған. Отандық ғалымдардың Ш.Т. Таубаева [38], К.С. Құдайбергенова [39], С.С. Құнанбаева [40] еңбектерінде гностикалық іскерлік ұғымы танымдық қабілеттер, іскерліктермен дағдыларға негізделеді. Бұл компонент болашақ педагогтің танымдық қабілеттері, интеллектуалдық мүмкіндігі, өз пәнін терең білуі, дүниетаным, өзін-өзі танып білуін қамтиды және іскерлігінің негізі болып саналады. Танымдық іскерлікті қалыптастыру үшін адамның қабылдау, зейін, ойлау, ес, т.б. психикалық қасиеттердің бірлікте дамуы қажет. Осы тұрғыда, Г.Ж. Меңлібекова өз зерттеулерінде, гностикалық-əлеуметтік маңызды мəселелер мен міндеттерді тиімді шешу үшін өз-өзімен (өз-өзін тəрбиелеу, өздігінен даму) жəне басқа да адамдармен əрекеттесу үшін қажетті əлеуметтік білімді меңгеруді білдіретіндігі атап көрсетілген [41].
Демек, болашақ әлеуметтік педагогтің медиабілім үдерісіндегі гностикалық іскерлігі – бұл болашақ кәсіби қызметіндегі іскерліктерді жеке тұлғалық құндылық ретінде тану, гностикалық іскерліктердің теориясы мен технологиясын меңгеру, әлеуметтік педагогикалық үдеріске қажет іскерліктерді қолдана алу және нәтижелерін кеңістікке шығару сияқты қабілеттерінің жиынтығы.
Ғылыми еңбектердегі педагогикалық іскерлік пен педагогтің іс-әрекеттік құрылымдарын зерделей келе төмендегі мәселелерді атап өтуге болады:
ЮНЕСКО мәліметтерінде медиабілім – бұқаралық коммуникацияны меңгерудің теориялық және практикалық іскерліктеріне бағытталған педагогикалық білімнің бір жүйесі [42].
Бұқаралық ақпарат құралдары жыл өткен сайын адамдардың өмірінде және білім беру үдерісінде үлкен рөл атқарып келеді. Сондықтан, бүгінгі күні бұқаралық ақпарат құралдарының негізі болып табылатын медиабілімнің жүйелі дамуының маңыздылығы туындайды [43]. 
Гностикалық іскерлік – педагогтің білім саласына жатады. Бұл тек өз пәнін білу туралы ғана емес, сонымен қатар педагогикалық қарым-қатынас тәсілдерін, білім алушылардың психологиялық ерекшеліктерін, өзін-өзі тану және жеке тұлға және іс-әрекеттері туралы білімдер жиынтығы [44].
Әлеуметтік білім беру екі міндетті атқарады:
–қоғам және қоғамдық қатынастар, адамның әлеуметтік өзара әректесуі және қарым-қатынасы туралы тұтас білімдер жүйесі;
–әлеуметтік араласуға, қарым-қатынасқа психологиялық даярлыққа қажет практикалық іскерліктерді меңгеру [45]. 
Осы тұрғыда, Р.Т. Сулайманова өз зерттеулерінде жаңа формациядағы педагог ақпараттық құзыреттілік, коммуникативтілік, ынтымақтастыққа бейімділік пен қабілеттілік, өзінің әлсіз тұстарын анықтау және дамыту қабілеттеріне ие болуы шарт екендігі атап өтілген [46]. 
Елімізде педагогтарды даярлаудың түрлі бағыттары мен аспектілеріне арналған PhD докторлық диссертацияларды атап өткіміз келеді Д.Е. Ертарғынқызы [47], А.К. Абдиркенова [48] т.б. Бұл ғылыми зерттеулерде әлеуметтік педагогтарды даярлау, құзыреттілігін қалыптастыру және медиабілім мәселелері қарастырылған. 
Сонымен, ғылыми зерттеулерге талдау жасай келе білім беру жүйесінде болашақ әлеуметтік педагогтің медиабілім беру үдерісіндегі гностикалық іскерлігін жетілдіру мәселесін зерттеудің қажетілігі айқындалды. Зерттеу жұмысымыздың маңыздылығы мен қажеттілігі әлеуметтік сұраныстарға негізделеді. Демек, жалпы танылған мағынада гностикалық іскерлік – бұл көп функциялы бағдарлану қабілеті, оның көмегімен болашақ педагог кәсіби қызметтің әдістері мен тәсілдерін меңгереді. Бұл іскерліктер түсіндіру, талдау, бағалау, зерттеу  және қорытынды сияқты әрекеттерді білдіреді [49]. 
Жоғарыда аталып өтілген зерттеу мәселесінің өзектілігіне сәйкес, аталған бағыттарда жекелеген зерттеу жұмыстары болғанымен, жоғары оқу орнындағы медиабілім беру үдерісінде болашақ әлеуметтік педагогтің гностикалық іскерліктерін жетілдіру мазмұнындағы ғылыми еңбектер кездеспейді [49]. 
Демек, аталған зерттеу жұмысының қарама-қайшылықтары:
–болашақ әлеуметтік педагогтерді дайындауда талаптардың артуына сәйкес медиабілім үдерісінде гностикалық іскерліктерін жетілдірудің теориялық тұрғыдан кеңінен қарастырылмауы мен  әдістемелік қамтамасыз етілмеуі;
–ақпараттық қоғам мен цифрлық технологиялардың қарқынды дамуы жағдайында кәсіби міндеттерді орындау үшін  болашақ әлеуметтік педагогің кәсібилігін дамытуға бағытталған медиабілім үдерісінде гностикалық іскерліктерін жетілдіру мәселелерінің терең зерттелмеуі;
–болашақ әлеуметтік педагогтің медиабілім үдерісіндегі гностикалық іскерлігін кәсіби құзіреттіліктің қажетті компоненті ретінде ғылыми-теориялық тұрғыдан негізделмеуі және тәжірибелік әдістемесінің болмауы [49].
Аталған қарама-қайшылықтардың дұрыс шешімін табу бізге зерттеу мәселесін айқындап, тақырыпты «Медиабілім үдерісінде болашақ әлеуметтік педагогтің гностикалық іскерлігін жетілдіру» деп таңдауымызға негіз болды.
Зерттеудің мақсаты: медиабілім үдерісінде болашақ әлеуметтік педагогтің гностикалық іскерлігін жетілдіруді ғылыми-теориялық тұрғыдан негіздеу және оны тәжірибеде жүзеге асырудың әдістемесін дайындау.
Зерттеу нысаны: жоғары оқу орындарында болашақ әлеуметтік педагогті даярлау үдерісі.
Зерттеу пәні: болашақ әлеуметтік педагогтің гностикалық іскерлігін медиабілім үдерісінде жетілдіру.
Зерттеудің ғылыми болжамы: егер, болашақ әлеуметтік педагогтің гностикалық іскерлігін кәсіби құзіреттіліктің маңызды компоненті ретінде қарап, оны медиабілім үдерісінде жетілдірудің теориялық-әдіснамалық негіздері айқындалып, құрылымдық-мазмұндық моделі жасалса және әдістемесі дайындалса, онда, болашақ әлеуметтік педагогтің гностикалық іскерлігін жетілдірудің сапасы артады, өйткені, болашақ әлеуметтік педагогтерді дайындауда заманауи талаптардың жоғарылауы қамтамасыз етіледі.
Зерттеудің мәселесі – болашақ әлеуметтік педагогтің гностикалық іскерлігін медиабілім үдерісінде жетілдірудің мүмкіндіктері қандай? 
Зерттеудің міндеттері:
1. «Гностикалық іскерлік», «болашақ әлеуметтік педагогтің гностикалық іскерлігі» түсініктерінің мәнін нақтылау. Медиабілім үдерісінде болашақ әлеуметтік педагогтің  гностикалық іскерлігін жетілдірудің әдіснамалық негіздерін айқындау.
2. Медиабілім үдерісінде болашақ әлеуметтік педагогтің гностикалық іскерлігін  жетілдірудің шарттарын анықтау.
3. Медиабілім үдерісінде болашақ әлеуметтік педагогтің гностикалық іскерлігін жетілдірудің құрылымдық-мазмұндық моделін құрастыру.
4. ЖОО-ның медиабілім үдерісінде болашақ әлеуметтік педагогтің гностикалық іскерлігін жетілдірудің құрылымдық-мазмұндық моделінің тиімділігін тәжірибелік-эксперименттік жұмыстар арқылы тексеру, ғылыми-әдістемелік ұсыныстар беру. 
Зерттеудің жетекші идеясы. Медиабілім үдерісінде болашақ әлеуметтік педагогтің гностикалық іскерліктерін жетілдіру – жоғары оқу орындарында педагогикалық мамандарды даярлауға арналған әлеуметтік тапсырыс пен заманауи білім беру парадигмасы негізінде, медиа, цифрландыру және жасанды интеллект жағдайында педагогикалық қызметін тиімді ұйымдастыруға және оның нәтижелерін бағалауға ықпал етеді.
Зерттеудің әдіснамалық және теориялық негіздері: жоғары білім беру жүйесінің педагогикалық-психологиялық және ғылыми-әдістемелік негіздері, медиабілім беру үдерісі, гностикалық іскерлік, болашақ әлеуметтік педагогтің гностикалық іскерлігі туралы мәселелері, цифрландыру және жасанды интеллект технолгиялары туралы мәліметтер, педагогика, психология мен жеке тұлғаны дамыту саласындағы  шетелдік  және отандық ғалымдардың еңбектерін құрайды. Зерттеудің теориялық, әдіснамалық және ғылыми педагогикалық негіздерін жасауда жоғары білім беру үдерісін зерттеудегі жүйелік, іс-әрекеттік, акмеологиялық және білім берудегі құзыреттілік тұрғысынан қараудың жалпы ғылыми ұстанымдары, медиабілім беру үдерісінде гностикалық іскерлікті жетілдірудің мақсаттары, қағидалары, мазмұн мен технологиясы туралы білімдер және болашақ әлеуметтік педагогтің гностикалық іскерлігін жетілдіру туралы қағидалар, оқытудың педагогикалық-психологиялық және әдістемелік негіздері туралы идеялар қағидалары қолданылды.
Зерттеу көздері: зерттеудің теориялық және заңнамалық базасы ретінде келесі құжаттар мен еңбектер негізге алынған: философиялық, педагогикалық және психологиялық ғылыми еңбектер, мемлекеттік ресми құжаттар: Қазақстан Республикасының «Білім туралы» Заңы, ҚР-ның цифрлық трансформация, ақпараттық-коммуникациялық технологиялар саласын және киберқауіпсіздікті дамыту тұжырымдамасы, ҚР-ның жоғары білімді және ғылымды дамытудың тұжырымдамасы, Жасанды интеллектті дамытудың тұжырымдамасы, Педагог қызметкерлер мен оларға теңестірілген тұлғалардың лауазымдарының үлгілік біліктілік сипаттамалары және «Әлеуметтік педагогика және өзін-өзі тану» мамандығының білім беру бағдарламалары, озық тәжірибелер мен автордың педагогикалық-зерттеушілік тәжірибесі сияқты зерттеу көздері құрайды.
Зерттеу әдістері. Зерттеу жұмысымыздың барысы ғылыми-зерттеу әдістері негізінде жүзеге асырылды – аналитикалық: ғылыми-әдістемелік әдебиеттерді талдау, модельдеу, жіктеу, жүйелеу, жалпылау, диагностикалық: сауалнама, сұрау, жеке және топтық әңгіме, сұхбат, бақылау, тестілеу, статистикалық: зерттеу нәтижелерін зерделеу, математикалық-статистикалық өңдеу және есепетеу, жинақтау, салыстыру. 
Зерттеудің кезеңдері. Бірінші кезеңінде (2019-2020) қарастырылып отырған мәселенің теориялық-әдіснамалық негіздері сараланып, медиабілім беру парадигмасы мен гностикалық іскерліктердің мазмұндық сипаттамасына қатысты отандық және шетелдік ғылыми еңбектерге талдау жүргізілді. Ғылыми әдебиеттерді теориялық тұрғыдан талдау нәтижесінде медиабілім беру үдерісінде болашақ педагогтің гностикалық іскерліктерін жетілдірудің негіздері айқындалып, зерттеудің ғылыми-әдіснамалық аппараты тұжырымдалды.
Екінші кезеңде (2020-2021) медиабілім үдерісінде гностикалық іскерліктерді жетілдіру бойынша жинақталған теopиялық және дәйектi матеpиалдаpға талдау жүргізіліп, жоғары оқу орнының мүмкіндіктерін ескере отырып, медиабілім үдерісінде болашақ әлеуметтік педагогтің гностикалық іскерлігін жетілдірудің шарттары анықталып, медиабілім үдерісінде гностикалық іскерлікті жетілдірудің құрылымдық-мазмұндық моделі дайындалды.  
Үшінші кезеңде (2021-2022) зерттеу базасында ұсынылған құрылымдық-мазмұндық модель мен әдістеменің тиімділігін тексеру бойынша тәжірибелік-эксперименттік жұмыстар жүргізілді. Зерттеу жұмыстары барысында алынған нәтижелер математикалық-статистикалық өңдеуден өтті. Зерттеудің қорытынды кезеңінде жинақталған эмпирикалық мәліметтер құрылымдық-мазмұндық тұрғыдан жүйеленіп, алынған нәтижелерге кешенді талдау жүргізілді. Зерттеу барысында тұжырымдалған теориялық қағидалар мен практикалық нәтижелер жалпыланып, жұмыстың негізгі қорытындылары айқындалды. Сонымен қатар, белгіленген техникалық талаптарға сәйкес толық рәсімделді.
Зерттеу базасы. Л.Н.Гумилев атындағы Еуразия Ұлттық университеті.
Зерттеудің ғылыми жаңалығы мен теориялық мәні:
1. «Гностикалық іскерлік», «болашақ  әлеуметтік педагогтің гностикалық іскерлігі» түсініктерінің мәні нақтыланды. Медиабілім үдерісінде болашақ әлеуметтік педагогтің гностикалық іскерлігін жетілдірудің әдіснамалық негіздері айқындалды.
2. Медиабілім үдерісінде болашақ әлеуметтік педагогтің гностикалық іскерлігін жетілдірудің шарттары анықталды.
3. Медиабілім үдерісінде болашақ әлеуметтік педагогтің гностикалық іскерлігін  жетілдірудің құрылымдық-мазмұндық моделі құрастырылды.
4. ЖОО-ның медиабілім үдерісінде болашақ әлеуметтік педагогтің гностикалық іскерлігін  жетілдіру бойынша құрылымдық-мазмұндық моделі мен әдістемесі дайындалып, оның тиімділігі тәжірибелік-эксперименттік жұмыстар арқылы тексерілді, ғылыми-әдістемелік ұсыныстар берілді. 
Зерттеудің практикалық мәні: зерттеу мазмұнындағы теориялық мәліметтер мен нәтижелер білім беру мазмұнын жаңартуда келесідей ұсыныстарды белгілейді:
1. Ғылыми-теориялық тұрғыдан «гностикалық іскерлік» және «болашақ әлеуметтік педагогтің гностикалық іскерлігі» ұғымдарының мазмұны нақтыланып, олардың медиабілім мен байланысы негізделді. Бұл әлеуметтік педагогикадағы танымдық әрекеттің әдістемелерін жаңа ғылыми негіздемелермен толықтыруға мүмкіндік берді.
2. Медиабілім үдерісінде болашақ әлеуметтік педагогтің гностикалық іскерлігін жетілдірудің педагогикалық шарттары, құрылымдық-мазмұндық моделі және кешенді әдістемесі дайындалды.
3. Медиабілім үдерісінде болашақ әлеуметтік педагогтің гностикалық іскерліктерін жетілдіруді сүйемелдеудің педагогикалық-психологиялық бағдарламасы дайындалды, «Медиапедагогика» пәнінің мазмұнына қосымша ретінде қолдануға ендірілді (Қосымша А).
4. Болашақ әлеуметтік педагогтің медиабілім үдерісіндегі гностикалық іскерлігінің деңгейін бағалауға арналған авторлық диагностикалық сауалнамалар әзірленді, тәжірибелік-эксперименттік жұмыстарды жүргізу бағытында пайдалануға болады (Қосымшалар Ә, Б, В).
5. Зерттеу нәтижелері негізінде рецензияланатын журналда (Web of Science Core Collection, Scopus) Q1 – деңгейінде «Formation of gnostic skills in future social teachers in the process of media education» тақырыбындағы мақала жарияланды. 
Зерттеу барысында ұсынылған педагогикалық шарттары мен құрылымдық-мазмұндық модель және әдістемелік тұжырымдар жоғары оқу орындарында болашақ әлеуметтік педагогті даярлау бағдарламаларында, арнайы курстар мен семинарларда медиабілім үдерісінде болашақ әлеуметтік педагогтің гностикалық іскерлігін жетілдіру үшін қолданыс таба алады.
Қорғауға ұсынылатын қағидалар:
1. «Гностикалық іскерлік», «болашақ  әлеуметтік  педагогтің  гностикалық  іскерлігі» түсініктерінің мәнінің айқындалуы. Медиабілім үдерісінде болашақ әлеуметтік педагогтің  гностикалық іскерлігін жетілдірудегі жүйелік, іс-әрекеттік, акмеологиялық және білім берудегі құзыреттілік тұғырлардың әдіснамалық негіздемесі.
2. Медиабілім үдерісінде  болашақ әлеуметтік  педагогтің  гностикалық іскерлігін жетілдірудің шарттары – оқыту мақсаты, оқыту үдерісі және оқыту нәтижесі мазмұнымен ұштастырылуы. Мәселелерді шешудің тиімділігін анықтаудағы шарттардың маңыздылығы: 
–медиабілім саласындағы: мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу; 
–медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары мен цифрлық сауаттылық, деректерді түсіндіру-талдауға бейімдеу; 
–студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету. 
Әдіс-тәсілдердің кешенді түрде қолданылуы:
–психологиялық-педагогикалық сүйемелдеу; 
–тиімді тәжірибелер мен перспективалар; 
· медиа ресурстар; 
–білім берудегі цифрлық және жасанды интеллект технологиялары.
Гностикалық іскерлікті жетілдіруді сүйемелдеудің педагогикалық-психологиялық бағдарламасы: медиа пікірталастар, онлайн кітапханалар,  конференциялар, әлеуметтік медиа, медиа жобалардың қолданылуы мен жетілдіру кезеңі бойынша құрылымы.
3. Медиабілім үдерісінде болашақ әлеуметтік педагогтің гностикалық іскерлігін жетілдірудің құрылымдық-мазмұндық моделінің өзара байланысты мазмұндық блоктың негізіндегі компоненттері: мотивациялық, когнитивтік, процессуалдық және бағалау-рефлексивті; үдерістік блоктың негізі: мазмұндық, медиабілім іскерліктері, педагогикалық іскерліктер және болашақ әлеуметтік педагогтің кәсіби бағыттылығы мен дағдылары (hard skills), жеке тұлғалық сапалар мен дағдыларның (soft skills) бағыттары білім беру жүйесіндегі цифрлық трансформация жағдайы және жасанды интеллект технологиялары негізінде  қарастырылу барысы; қорытынды-бағалау блогының негізі: психологиялық-педагогикалық, кәсіби әдістемелік, технологиялық, интеллектуалдық қызмет, интегралдық үдерістерге бағдарлылық және гностикалық іскерлік жиынтығының біртұтас құрылымы.
4. ЖОО-ның медиабілім үдерісінде болашақ әлеуметтік педагогтің гностикалық іскерлігін жетілдірудің құрылымдық-мазмұндық моделінің тиімділігін тәжірибелік-эксперименттік зерттеудің ұйымдастырылу барысы мен нәтижелері. Алынған зерттеу нәтижелерін сандық және сапалық жағынан өңдеу арқылы мазмұндық-құрылымдық моделмен әдістеменің тиімділігіне негізделуі.
Зерттеу нәтижелерінің дәлелділігі мен негізділігі. Зерттеу мазмұны қойылған ғылыми-әдіснамалық аппаратқа сәйкестігімен; теориялық тұрғыдан негізделуі және нәтижелерді тексеруге мүмкіндік беретін өзара байланысты ғылыми әдістер жүйесін кешенді қолданумен; зерттеу материалдарының шынайылығымен, эмпирикалық мәліметтердің дәлелділігімен және дереккөздердің ғылыми негізділігімен; тәжірибелік-эксперименттік жұмыстардың зерттеу логикасының сақталуы және алынған нәтижелерді сандық және сапалық тұрғыдан жан-жақты сараптау, сондай-ақ оларды ғылыми интерпретациялау деңгейімен; әдістемелік ұсынымдар мен ғылыми нәтижелердің педагогикалық тиімділігін дәлелденуімен сипатталды.
Зеpттеу нәтижелеpiн апробациялау (сынамадан өткізу). 
Диссертацияның зерттеу нәтижелері бойынша 7 ғылыми мақала жарық көрді, оның ішінде ҒЖБССҚК ұсынған ғылыми басылымдарда– 2, Scopus халықаралық ақпараттық базасына кіретін шетелдік басылымында–1, Халықаралық және республикалық деңгейде ғылыми-тәжірибелік конференция материалдары жинақтарында – 4 мақала басылып шықты.
[bookmark: _GoBack]Диссертацияның көлемі мен құрылымы. Диссертацияның құрылымы педагогика саласындағы ғылыми зерттеулерді құру логикасына сәйкес келеді – 182 бетте мазмұндалған, 14 сурет және 30 кесте берілген, кіріспеден, үш бөлімнен, қорытындыдан, пайдаланған әдебиет тізімінен және қосымшалардан тұрады.
Диссертация жоспарға сәйкес кіріспеден, үш бөлімнен, қорытындыдан, пайдаланылған әдебиеттер тізімі мен қосымшалардан тұрады.
Кіріспеде таңдалған зерттеу тақырыбының теориялық және практикалық көкейкестілігі жан-жақты негізделіп, теориялық және эмпирикалық тұрғыдан кешенді сипаттама беріледі. Зерттеу жұмысының ғылыми-әдіснамалық аппараты қарастырылды. Сонымен қатар, зерттеудің қорытындысы ретінде дәлелдеуді қажет ететін және қорғауға ұсынылатын негізгі қағидалар тұжырымдалған.
«Медиабілім үдерісінде болашақ әлеуметтікпедагогтің гностикалық іскерлігін жетілдірудің теориялык негіздері» тақырыбындағы бірінші  бөлімде  гностикалық іскерлік ұғымының генезисі қарастырылып, отандық және шетелдік ғылыми еңбектердегі «гностикалық іскерлік», «болашақ әлеуметтік педагогтің  гностикалық іскерлігі» мазмұнына сипаттама берілді және медиабілім үдерісінде болашақ әлеуметтік педагогтің гностикалық іскерлігін жетілдірудің әдіснамалық тұғырлары мен ұстанымдары айқындалып, ерекшеліктеріне талдау жасалды.
«Медиабілім үдерісінде болашақ әлеуметтік педагогтің гностикалық іскерлігін жетілдірудің әдістемесі» атты екінші бөлімде медиабілім үдерісінде болашақ әлеуметтік педагогтің гностикалық іскерлігін жетілдірудің қазіргі жағдайы зерттеліп, медиабілім үдерісінде болашақ әлеуметтік педагогтің гностикалық іскерлігін жетілдірудің шарттары талданып, әдіс-тәсілдері қарастырылды, құрылымдық-мазмұндық моделі ұсынылды.
«Медиабілім үдерісінде болашақ әлеуметтік педагогтің гностикалық іскерлігін жетілдіру бойынша эксперименттік жұмыс» атты үшінші бөлімде жоғары оқу орындарына арналған медиабілім үдерісінде болашақ әлеуметтік педагогтің гностикалық іскерлігін жетілдірудің бастапқы диагностикасының ұйымдастырылуы барысы мен моделді жүзеге асыру нәтижелері берілді. Алынған зерттеу нәтижелерін сандық және сапалық жағынан өңдеу арқылы құрылымдық-мазмұндық модель мен әдістеменің тиімділігі негізделеді.
Диссертацияның қорытындысында теориялық және тәжірибелік-эксперименттік зерттеулердің нәтижелері қорытындыланған, болжамның және қағидалардың шынайылығын растайтын, қорғауға жіберілген жалпы тұжырымдар түйінделген.
Қосымшаларда жоғары оқу орындарында медиабілім үдерісінде гностикалық іскерлікті жетілдірудің әдістемелік материалдарымен зерттеу нәтижелері берілді.






















1  МЕДИАБІЛІМ ҮДЕРІСІНДЕ БОЛАШАҚ ӘЛЕУМЕТТІК  ПЕДАГОГТІҢ ГНОСТИКАЛЫҚ ІСКЕРЛІГІН ЖЕТІЛДІРУДІҢ ТЕОРИЯЛЫҚ НЕГІЗДЕРІ

1.1 «Гностикалық іскерлік» ұғымының генезисі 
Зерттеу тақырыбымызға байланысты бұл бөлімде болашақ әлеуметтік педагогтің медиа білім үдерісінде гностикалық іскерлігін жетілдіру мәселесінің зерттелу жағдайы, яғни даму генезисін қарастыруды жөн көрдік. Философиялық, психологиялық, педагогикалық әдебиеттерге жүргізілген талдау гностикалық іскерлік мәселесінің зерттелуі қазіргі заманда пайда болмағанын көрсетеді. «Гностикалық іскерік», «іскерлік» ұғымдарының шығу тарихының тамыры тереңде жатыр. Әр түрлі тарихи кезеңдерде гностикалық іскерліктердің тарихи-педагогикалық алғышарттарын зерделей келе, зерттеу мәліметтері ерте кезден бастау алғандығына көзіміз жетті.
Сонымен, ғылыми әдіснамалық зерттеулермен педагогикалық-психологиялық әдебиеттерге жүргізілген талдаулардың нәтижесі бойынша «гностика» ұғымының генезисі тереңде екенін байқауға болады. 
Гностицизм (көне грекше: γνωστικός- білім) идеалистік философиялық, шығыс қағидаларының қосындысы болып табылатын философиялық ағым ретінде қарастырылғанын көруге болады. Гностицизмнің шығуына Рим империясының шығыс елдерін өзіне қаратып, олармен мәдени және экономикалық байланыстардың қалыптасуы себепші болды. Анықтамалық мәліметтерге сәйкес «гностикалық» деген ұғым білімді ұстанушы адам дегенді білдіреді. Сөздіктерде берілген ақпарат бойынша бұл сөз латын тілінен шыққан «gnosticus» және өз кезегінде түбірі грек тілінен алынған «gnostikós», «gnósis» деген сөздерінен шыққан «білім» деген мағынаны  білдіреді [50]. 
Гностикалық іскерліктің тарихи дамуы бірнеше кезеңдер мен философиялық бағыттарды қамтиды.  Ж.А. Алтаев пен Т.Х. Ғабитов «Ғылым тарихы мен философиясы» еңбектерінде ғылыми танымның ерекшеліктері мен гносеологиялық теориялар негізін бірнеше кезеңдерге бөліп қарастырады [51, б. 4-112]. Төмендегі кезеңдерге сәйкес қарастырылады:  
Антикалық философия: Гносеологияның алғашқы іргетасы Платон мен Аристотельдің жұмыстары арқылы қаланды. Олар білімнің табиғаты мен танымдық үдерістерді зерттеген. Платон «білу» мен «сенім» арасындағы айырмашылықтарды атап өткен.
Орта ғасыр: Орта ғасырларда гностикалық іскерлік дін мен философияның синтезі арқылы дамыды. Философиялық таным мен діни білім арасында байланыс орнату маңызды болды. Августин, Аквинский сияқты ойшылдар білім мен сенімділік арасындағы қатынастарды зерттеді.
Жаңа заман: XVII-XVIII ғасырларда ғылыми революция кезеңінде рационализм мен эмпиризм білімді жинақтау мен тану тәсілдеріне жаңа көзқарас әкелді. Декарт, Локк сияқты философтар білімнің негіздерін, танымдық үдерістерді зерттеді.
ХХ ғасыр: Психология мен педагогикада гностикалық іскерліктің мәні терең зерттелді. Когнитивтік психология мен конструктивизм білімнің қалай құрылатыны, ақпаратты қалай өңдейтіні, тәжірибенің рөлі туралы жаңа идеялар ұсынды.
Ақпараттық қоғам: XXI ғасырда ақпараттық технологиялардың дамуымен гностикалық іскерлік жаңа деңгейге көтерілді. Ақпаратты өңдеу, талдау және қолдану қабілеті, медиасауаттылық, сыни ойлау сияқты аспектілер маңызды болып табылады.
Сонымен қатар, гностикалық іскерлік ұғымы тарих барысында бірнеше мәдениеттер мен философиялық жүйелерге әсер етті [51, б. 3-320]. Негізгі әсер еткен мәдениеттер мен бағыттарды қарастырайық:
Грек мәдениеті:
–Ежелгі Грециядағы философиялық мектептер, әсіресе Платон мен Аристотельдің еңбектері, білім мен танымның маңызды аспектілерін зерттеді. Гностикалық идеялар грек философиясындағы білімнің тереңдігін және метафизикасын дамытуға ықпал етті.
Рим мәдениеті:
–Рим империясы кезінде гностицизм мен философиялық мектептер бір-бірімен тоғысып, білім мен танымның жаңа формаларын қалыптастыруға ықпал етті. Грек философиясы Рим интеграцияланды, білім мен этика мәселелері кеңінен талқыланды.
Христиандық мәдениет:
–Гностицизмнің христиандықтағы әсері оның алғашқы кезеңдерінде байқалды. Гностикалық идеялар христиандықтың кейбір формаларында, әсіресе мистикалық және ағымдарда көрініс тапты.
Ислам мәдениеті:
–Ислам философиясы мен мистицизмі (суфизм) гностикалық іскерліктің кейбір аспектілерін қабылдады. Білім мен танымның ішкі тәжірибесі, сондай-ақ білімге жету жолдары суфизмде маңызды орын алады.
Орта ғасырлардағы еуропалық мәдениет:
–Орта ғасырларда гностикалық іскерлік идеялары мен білімді жүйелеу мәселелері еуропалық білім беру мен философияға ықпал етті. Бұл кезеңде теология мен философияның байланысы білім мен тәжірибені біріктіруге бағытталды.
Жаңа заман мен заманауи мәдениет:
–Ғылыми революция гностикалық іскерліктің практикалық қолданысына, эмпирикалық зерттеулер мен рационалды ойлауға негіз салды. Бұл кезеңдерде білім мен тәжірибенің интеграциясы ғылыми және практикалық дамуға ықпал етті.
Шығыс философиясы:
–Буддизм, даосизм және конфуцианизм сияқты шығыс философиялары да гностикалық іскерліктің аспектілерін қамтиды. Адамның ішкі тәжірибесі мен білімге қатысты терең түсініктер осы мәдениеттерде дамыды.
Сонымен қатар, қазақ мәдениетіндегі ұқсас ұғымдарды сипатауға болады. Олар, Абайдың «Толық адам» ілімі – адамның рухани өсуі мен өзін-өзі тануы басты орында. «Жан ілімі», «жүрек тазалығы», «иман мен ғылым үйлесімі» – бұлар гностикалық іскерлікпен астасатын дүниелер.
Демек, гностикалық іскерлік ұғымы әртүрлі мәдениеттер мен философиялық жүйелерде терең із қалдырғандығын және білім мен тәжірибені біріктіру қажеттілігін арттырғандығын байқауымызға болады. Гностикалық іскерлік әртүрлі мәдениеттерде түрліше сипат алғанымен, ортақ өзек – адамның  ішкі әлеміне үңілу, ақиқатты тануға ұмтылу және рухани жетілу.
Жоғарыда аталған гностикалық іскерлік ұғымының тарих кезеңдері, пайда болуы мен дамуы 1-кестеде көрсетілді.

Кесте 1–Гностикалық іскерлік ұғымының тарих кезеңдері

	Гностикалық іскерлік ұғымының тарих кезеңдері

	Тарихи кезеңдер
	Гностикалық іскерлік ұғымдары

	Ежелгі философия 
б.з.д. V-VI ғасырлар

	Гностицизмнің алғашқы формалары философиялық және діни контексте пайда болды. Грек философиясында білім мен таным мәселелері терең зерттелді, әсіресе Платон мен Аристотельдің еңбектерінде.

	Гностицизм
б.з. I-II ғасырлар 

	Гностицизмнің өзі білімді интуитивті және метафизикалық тұрғыдан түсінуге негізделген діни және философиялық қозғалыс ретінде пайда болды. Бұл кезеңде жеке тұлғаның ішкі тәжірибесі мен білімнің маңызы жоғары бағаланды.

	Орта ғасырлар 
V-XV ғасырлар
	Орта ғасырларда дін мен философияның тоғысуы гностикалық іскерліктің дамуына әсер етті. Білім мен таным мәселелері теология мен метафизикамен тығыз байланысты болды.

	Жаңа заман 
XVI-XVIII ғасырлар
	Білім мен ғылымға деген қызығушылық артты. Бұл уақытта эмпирикалық зерттеулер мен рационалды ойлау дамыды, біліктілікті және тәжірибені біріктіру қажеттілігі туындады.

	XIX-XX ғасырлар
	Психология, когнитивтік ғылымдар және білім берудегі жаңашылдықтар гностикалық іскерліктің қазіргі түсінігін қалыптастыруға ықпал етті. Білім, тәжірибе, рефлексия және шығармашылықтың интеграциясы маңызды рөл атқарды.

	Ақпараттық қоғам 
XXI ғасыр
	Заманауи ақпараттық технологиялардың дамуы гностикалық іскерлікті жаңа деңгейге көтерді. Ақпаратты жинау, өңдеу және қолдану қажеттілігі білім мен тәжірибенің арасындағы байланысты одан әрі нығайтты



Кесте Ж.А. Алтаев пен Т.Х. Ғабитовтың «Ғылым тарихы мен философиясы» еңбегінде берілген гносеологиялық теорияларды талдау негізінде құрастырылды [51, б. 4-112]. 
Сонымен, гностикалық іскерлік ұғымы уақыт өте келе дамып, қазіргі білім беру мен кәсіби даму контекстінде маңызды рөл атқарады.
Ал, ғылыми-педагогикалық бағыттағы «гностикалық іскерлік» ұғымының генезисі танымдық қабілеттер, іскерліктермен дағдыларға негізделеді. 
Гностикалық компонент (грек. gnosis-таным) – педагогтің білім саласына жатады. Бұл тек өз пәнін білу туралы ғана емес, сонымен қатар педагогикалық қарым-қатынас тәсілдерін, білім алушылардың психологиялық ерекшеліктерін, өзін-өзі тану (жеке тұлға және іс-әрекет) туралы білімдерді меңгеруімен сипатталады.
Жүргізілген зерттеу жұмыстарымыздың нәтижесі бойынша гностикалық іскерліктер педагогикалық қызметтің  негізгі құрылымын құрайды. Отандық ғалымдар Ш.Т. Таубаева, С.Т. Иманбаева, А.Е. Берикханованың еңбектерінде бұл компонент болашақ педагогтің танымдық қабілеттерін, интеллектуалдық мүмкіндігін, өз пәнін терең білуін, дүниетаным шеңберінің кеңдігін, өзін-өзі танып білуін қамтиды және іскерлігінің негізі болып саналады деп атап көрсетілген, сонымен қатар танымдық іскерлікті қалыптастыру үшін адамның қабылдау, зейін, ойлау, елес, ес, т.б. психикалық қасиеттердің бірлікте дамуы қажет екендігі атап өтілген [52].
Шетелдік ғылыми-зерттеулерде гностикалық іскерліктердің мазмұны мен құрылымы және оқыту мәселелері Н.В. Кузьминаның ғылыми-педагогикалық зерттеулерінде көрсетілген [53]. Гностикалық іскерліктердің сипаттамалары  педагогика мен психология ғылымындағы ғылыми-зерттеулерден танымдық іс-әрекетке байланысты ойлау қабілеттері мен іскерліктерді жіктеудің әртүрлі тәсілдері мен бағыттары бар екенін көруге болады. Педагогикалық іскерліктер саласындағы зерттеулер Н.В. Кузьмина [54], Г.И. Михалев [55], Т.И. Руднева [56], В.А. Сластенин [57], Г.С. Трофимов [58] еңбектерінде жүргізілген. 
B.А. Сластенин қарастырылатын ұғымдардың өзара байланысын келесідей сипаттайды. Педагогикалық кәсібилік, ең алдымен, педагогтің жеке ерекшеліктерін өзін-өзі жүзеге асырудың жоғары деңгейімен, оның жеке қасиеттерімен, жеке іс-әрекет стилімен байланысты. Тұтас педагогикалық үдерісте оқыту мен тәрбие формаларының ерекшелігі айқын көрінеді. Егер оқыту негізінен сабақтар, семинарлар, практикалық, зертханалық жұмыстар, еңбек, оқу тапсырмалары және т.б. қолданылса, онда оқу үдерісі ұжымдық сипаттағы тәрбиелік шаралармен, тапсырмаларды орындаумен, әлеуметтік пайдалы еңбектің әртүрлі түрлерімен, жеке тәрбиелік әсерлермен сипатталады. Оқу үдерісінде жетекші рөл педагогқа тиесілі, ол өз жұмысында студенттер тобына сүйенеді, оны оқуға деген қызығушылықты, жауапкершілікті, тәртіпті дамыту үшін өзара әрекеттесуге тартады.
Педагогтің әдістемелік дайындығын жетілдіру олардың шығармашылығын дамытпай мүмкін емес. Өзінің әдістемелік хабардарлығын үнемі байыта отырып, педагог оқытудың немесе тәрбиелеудің белгілі бір әдісін қолдануға, бұл әдістерді таңдау оның жеке құзіреті болып табылатындығын және нақты жағдайларды ескере отырып жүзеге асырылатындығын түсінуі керек. Студенттерді оқыту, тәрбиелеу және дамытудың соңғы нәтижелері педагогтің жұмысынан көрінеді. Педагогтің кәсіби шеберлігінің негізгі элементі – оның арнайы дайындығы яғни тиісті ғылым салалары мен оқу пәндері саласындағы құзыреттілік дәрежесі.
Ал, сонымен қатар білім алушылардың іс-әрекеті педагог қамтамасыз еткен, ұйымдастырған және бақылаған кезде, оқу үдерісінің тұтастығы оқыту мен оқу мақсаттарының ортақтығымен қамтамасыз етілген кезде әрекет етеді. Оқыту үдерісін дайындау және жүзеге асыру барысында педагог келесі іс-әрекеттерді орындайды: бір жағынан, оқу ақпаратын іріктеуді, жүйелеуді жүзеге асырады, оны студенттерге ұсынады, екінші жағынан, білім беру жүйесінің ұтымды, тиімді, оқыту міндеттеріне сәйкес келетін және оларды оқу және практикалық жұмыста қолдану әдістерін ұйымдастырады.
Оқыту қызметінің мәні білім алушылардың оқу-танымдық қызметін басқару болып табылады. Тәрбие жұмысы – бұл тәрбиеленушілердің үйлесімді даму міндеттерін шешу мақсатында тәрбие ортасын ұйымдастыруға және әртүрлі қызмет түрлерін (оның ішінде танымдық) басқаруға бағытталған педагогикалық қызмет.
Оқыту және тәрбие жұмысы – бұл бір үдерістің екі жағы: білім беру әсерін көрсетпей оқыту мүмкін емес, оның тиімділігі дәрежесі қаншалықты тәуелді екенін анықтаумен сипатталады.
Педагогикалық іс-әрекеттің құрылымында оның бірнеше түрлерге бөлінеді:
– диагностикалық – студенттерді зерттеумен және олардың даму деңгейін, білімін анықтаумен байланысты;
– бағдарлау-болжау – тәрбие жұмысының әр кезеңінде тәрбие бағытын, оның нақты мақсаттары мен міндеттерін анықтай білу, оның нәтижелерін болжай білу;
– ұйымдастырушылық – практикалық тапсырмаларды орындау үшін жұмылдыру қабілетінде көрінеді;
– ақпараттық-түсіндірме – педагог пен білім алушылар үшін ғылыми, дүниетанымдық, адамгершілік-эстетикалық ақпараттың маңызды көзі болып табылады деп болжайды;
– аналитикалық және бағалау қызметі – кері байланыс орнату және оның негізінде оқу үдерісін түзету, озық педагогикалық тәжірибені қолдану, стандартты емес жағдайларда шығармашылықпен жұмыс жасау;
– коммуникативті – бұл оқушылармен қарым-қатынас жасау өнері мен техникасы.
Педагогикалық іс-әрекет мәселесін дамыта отырып, Н.В. Кузьмина педагог қызметінің құрылымын анықтады. Бұл модельде бес функционалды компонент белгіленді: 1) гностикалық; 2) жобалау; 3) конструктивті; 4) ұйымдастырушылық; 5) коммуникативті.
Білім жүйесіне дүниетаным, жалпы мәдени деңгей және арнайы білім деңгейі кіреді. Арнайы білімге пәнді меңгеру, сондай-ақ педагогика, психология және оқыту әдістемесі бойынша білім кіреді.
Гностикалық компонент – танымдықіс-әрекеттің негізін құрайтын білім мен дағдылар, яғни жаңа білім алу іс-әрекетінің маңызды құрамдас бөлігі болып табылады. Жобалау компоненті оқыту мен тәрбиелеудің перспективалық міндеттері туралы оларға қол жеткізудің стратегиялары мен тәсілдері туралы түсініктерді қамтиды. Жобалау қабілеттері педагогикалық іс-әрекеттің стратегиялық бағытын қамтамасыз етеді және түпкілікті мақсатқа бағдарлану қабілетінде көрінеді. Конструктивті компонент – бұл оқыту мен тәрбиелеудің жақын мақсаттарын (сабақ, сабақ циклі) ескере отырып, педагогтің өз іс-әрекеті мен білім алушылардың белсенділігін жобалаудың ерекшеліктері. Жобалау қабілеттері тактикалық мақсаттарды жүзеге асыруды қамтамасыз етеді: курсты құрылымдау, жеке бөлімдер үшін нақты мазмұнды таңдау, сабақ формаларын таңдау және т.б. Ұйымдастырушылық компонент – студенттердің оқу аудиториясынан тыс жұмыстарын, қызметтерін, олардың педагогикалық үдерістегі меңгерген дағдыларын тиімді басқаруды қамтамасыз ету. Бұл қабілет басқа қабілеттермен, әсіресе коммуникативті қабілетпен тығыз байланысты болып келеді. Коммуникативті құраушы – бұл педагогтің коммуникативті іс-әрекетінің ерекшеліктері, оның студенттермен өзара әрекеттесуінің ерекшелігі. Коммуникацияның дидактикалық (тәрбиелік және білім беру) мақсаттарға қол жеткізуге бағытталған педагогикалық іс-әрекеттің тиімділігімен байланысына баса назар аударылады.
Педагогтің студенттермен және басқа оқытушылармен байланысын орнату жеңілдігі, сондай-ақ педагогикалық мәселелерді шешу тұрғысынан осы қарым-қатынастың тиімділігі қарым-қатынастағы коммуникативті қабілет пен құзыреттіліктің даму деңгейіне байланысты. Байланыс тек білім берумен ғана шектелмейді, сонымен қатар эмоционалды сфера, қызығушылықты ояту, бірлескен іс-әрекетке ынталандыру және т.б. функциясын орындайды.
Жіктелуіне сәйкес Н.В. Кузьминаның зерттеулерінде педагогикалық іскерліктер: «конструктивті, коммуникативті, ұйымдастырушылық» және «гностикалық, жобалау» бағыттары бойынша қарастырылады. Педагогикалық іс-әрекеттің конструктивті, коммуникативті және ұйымдастырушылық түрлері педагогикалық мәселелерді шешудің оңтайлы жолдарын іздеумен байланысты. Алайда, автор педагог қызметінің маңызды құрамдас бөлігі тек мәселелерді шешу ғана емес, сонымен бірге ықтимал жағдайлардың алдын-алу екенін айтады. Осыған байланысты гностикалық және жобалау сияқты компоненттер педагогикалық қызметтің жалпы құрылымына қосылады. Педагогикалық қызметтің осы функционалды түрлерін сәтті жүзеге асыру үшін дағдыларда көрінетін тиісті қабілеттер қажет.
Конструктивті қызмет конструктивті-мазмұнды (оқу материалын таңдау және композициялау, педагогикалық үдерісті жоспарлау және құру), конструктивті-жедел (білім алушылардың іс-әрекеттері мен іс-әрекеттерін жоспарлау) және конструктивті-материалдық (педагогикалық үдерістің оқу-материалдық базасын жобалау) ретінде ұсынылуы мүмкін.
Гностикалық және жобалық іс-шаралар әр педагогикалық құбылысты ғылыми, теориялық түсіну негізінде алдағы іс-шаралар мен қарым-қатынас нұсқаларын болжауды, жобалауды қамтиды [53, с. 3-312; 54, с. 3-170].
Танымдық іс-әрекетке байланысты Т.И. Руднева педагогикалық іскерліктерді талдай отырып, кәсіби мәдениет ұғымын енгізеді және педагогикалық ғылыми-зерттеу мәдениетінен тұратын құрылымын қарастырады. 
Демек, педагогикалық мәдениет интеллектуалды, когнитивті, эмоционалды және практикалық элементтерді қамтиды. Кәсіби біліктілік сапаларын Т.И. Руднева бірнеше бағыттар бойынша қарастырды: интеллектуалдық негізі: іскерлік, ұтқырлық, зейін, логика, тапқырлық, түсіністік, жүйелілік, тереңдігі; функционалдық негізі: жүйелік құраушы компоненттер  қызметінің психологиялық құрылымы, жобалау, конструктивті және гностикалық іскерлік; арнайы-пәндік негізі: арнайы, қоғамдық, ғылыми, қолданбалы қызмет; жекелік негізі: педагогикалық мақсаттылық, педагогикалық байқау, педагогикалық әдептілік, педагогикалық мәдениет; бейімделу негізі: ұйымдастырушылық және коммуникативтік іскеліктер, педагогикалық қабілеттер, педагогикалық тәжірибе нәтижелерін бағалау; базалық негізі: психологиялық-педагогикалық маңыздылығы, білімі беру мен оқыту үдерісіне және педагогикалық қызметке бейімделуі [56].
Жоғарыда көрсетілген ақпараттарда тұлғаның интеллектуалдық қалыптасу деңгейіне байланысты жобалық, конструктивті және гностикалық іскерліктер қарастырылған. Сонымен қатар, эмоционалдылыққа байланысты ұйымдастырушылық және коммуникативті іскерліктер көрсетілген. Демек, Т.И. Рудневаның пікірі бойынша іскерлік негізінің қалыптасуы тұлғаның интеллектуалды қасиеттерінің дамуына байланысты, оған оқу іс-әрекетінің мазмұны мен сипаты ықпал етеді, ал қалыптастырудың тиімділігі оқыту формалары мен әдістерінің негізінде ынталандырылған эмоционалды факторға байланысты деп тұжырымдайды [56]. 
Осы бағыттағы шетелдік зерттеулердің ішінде Б. Блумның оқу мақсаттары мен тиісті танымдық іскерліктерінің жіктелуі кең таралған [59, б.6-156]. Оқу үдерісі мақсаттарының жіктелуін және оқу іс-әрекетінің саласын анықтады: когнитивті сала, эмоционалды сала және психомоторлық сала. Сонымен, Б. Блум таксаномиясы – білім  беру мақсаттарын жүйелеу және бағалау үшін қолданылатын білімдер мен дағдыларды жіктеу жүйесі. Блум таксаномиясының негізгі аспектілері: Блум таксаномиясы 6 деңгейге бөлінген (алғашқыда 5 деңгей болатын, кейінірек жаңартылған). Әрбір деңгей білім алушының танымдық (когнитивтік) дамуының бір сатысын білдіреді. Білу (Knowledge): бұл деңгейде студенттер фактыларды, мәліметтерді, терминдерді, анықтамаларды жаттайды және есінде сақтайды. Белгілі білімдер туралы хабарларының болуы. Мысалы: фактілерді атау, мәліметтерді санау, терминдерді білу. Түсіну (Comprehension): Студенттер алынған ақпаратты түсініп, оны өзінің сөздерімен түсіндіреді. Бұл деңгейде ақпаратты қайта айту, түсіндіру, үлгілерді жасау қажет. Мысалы: мәтінді түсініп, өз сөздерімен қысқаша түсінік беру. Қолдану (Application): Бұл деңгейде студенттер теориялық білімін нақты өмірде немесе оқыту жағдайларында қолдана білуі тиіс. Оларды практикада жүзеге асыру үшін шешімдер мен амалдар жасау керек. Мысалы: формулаларды есептерде пайдалану, дағдыларды күнделікті өмірде қолдану. Талдау (Analysis): Талдау деңгейінде студенттер бір мәселенің немесе идеяның бөліктерін бөліп, олардың арасындағы байланысты түсініп, жүйелі түрде бағалай алады. Олар күрделі ақпаратты жеке бөліктерге бөліп, әрқайсысын зерттей алады. Мысалы: құрылымды бөліп алу, себеп-салдарлық байланыстарды анықтау. Жинақтау (Synthesis): Бұл деңгейде студенттер бұрынғы білімдер мен дағдыларды жаңа бір құрылымға біріктіреді. Олар жаңа идеяларды қалыптастырып, жаңа шешімдер ұсына алады. Мысалы: жаңа жобаны жасау, идеяларды біріктіру, шығармашылық тұрғыдан шешімдер ұсыну. Бағалау (Evaluation): Бағалау деңгейінде студенттер өздері мен басқалардың ұсыныстары мен шешімдерін сыни тұрғыдан бағалайды, нәтижелерді талдайды және критерийлер бойынша қорытынды шығарады. Мысалы: бір мәселені талқылау, пікірлер мен шешімдер туралы қорытындылар жасау, тиімділікті бағалау [59, б.6-156].
Сонымен қатар, интеллектілік іскерліктер моделі М.А. Холоднаяның еңбектерінде қарастырылған [60]. Бұл анықтамалардың негізі білім беру үдерісінің тиімділігін бағалау критерийлерін қалыптастыру факторларын ескере отырып, ол құзыреттілік, шығармашылық, өзін-өзі тексеру және ақыл-ойдың бірегейлігі сияқты интеллектуалдық критерийлерді бөліп көрсетеді. Осы аталған мәліметтер бойынша интеллектуалдық критерийлердің түрлі бағыттық анықтамалары қарастырылған: интеллектуалды құзыреттілік – белгілі  бір салада  тиімді шешімдер қабылдау мүмкіндігін қамтамасыз ететін білімді ұйымдастырудың ерекше түрі; интеллектуалдық өз бетінше, жаңа ақпарат іздеуге, белгілі бір идеяларды ұсынуға, қызметтің басқа салаларын меңгеруге деген ұмтылыс; интеллектуалды шығармашылық – стандарттық деңгейде емес қызмет әдістерін қолдану қабілетіне негізделген жаңа идеяларды ұсыну және құру үдерісі; интеллектуалды өзін-өзі басқару – өзінің интеллектуалды қызметін ерікті түрде басқара білу және ең бастысы, өзін-өзі оқыту үдерісін мақсатты түрде құру; ақыл-ойдың бірегейлігі – болып жатқан үдерістерге интеллектуалды қатынастың жеке-өзіндік әдістері, оның ішінде интеллектінің әлсіз және күшті жақтарын өзара өтеудің жеке формалары, жеке және танымдық стильдердің болуы. Интеллектуалдық зерттеулерінің құрылымдық ерекшіліктері танымдық және мотивациялық аспектілерді қамтитындығы зерттеулерінде қарастырылған. 
Педагогтің білімділігі мен тәжірибесін көрсететін кәсіби шеберлік L.S. Shulman [61] төмендегі бағыттар бойынша қарастырады: мазмұндық; педагогикалық (білім алушыларға пәндік саланы қалай қызықты және түсінікті ету керектігін білу); жалпы педагогикалық (студенттердің мінез-құлқын басқару стратегияларын білу); оқу жоспарлары; білім алушылар және олардың сипаттамалары; оқу мәтіні (білім беру қызметінде қалай жұмыс істейтінін білу); білім беру мақсаттары, құндылықтар және олардың философиялық және тарихи негіздері. 
Қарым-қатынас құру іскерліктерінің қатарына коммуникативті-гностикалық іскерліктер Г.И. Михалевтің еңбектерінде қарастырады [62]. Олар: қарым-қатынас тетіктері мен педагогикалық коммуникация құралдарын білу; білім алушылардың жеке психологиялық ерекшеліктерін білу; білім алушылардың психикалық жағдайын талдай білу; педагогикалық үдерісте қалыптасқан қатынастарды талдау және реттеу қабілеті; сұрақ қоя білу, жауап бере білу; білім алушылардың қателіктерін диагностикалау мүмкіндігі; қатені түзету мүмкіндігі; білім алушылардың білімін саралап бағалау, ішінара бағалау мен өзін-өзі бағалауды қолдану қабілеті; білім алушылардың жұмысы мен мінез құлқын байқай білу.
Сонымен, гностикалық іскерлік – бұл жаңа білім алу, оларды педагогикалық мақсаттарға сәйкес жүйелеу және жинақталған білімді пайдалана білу; педагогикалық жағдайды талдау, іс-әрекеттің мазмұнын, үдерісі мен нәтижелерін және педагогикалық іс-әрекетінің артықшылықтары мен кемшіліктерін талдау мүмкіндігі деп тұжырымдауға болады.
Алынған мәліметтерді жүйелей отырып, гностикалық іскерлік ұғымына түрлі бағыттарда берілген анықтамаларды 2-кестеде көрсеттік.

Кесте 2– Гностикалық іскерлік ұғымына берілген анықтамалар	

	Гностикалық компоненттерге берілген анықтамалар
	Авторлар

	Гностикалық таным – педагогикалық  қызметтің мәнін, заңдылықтарын, оқыту мен тәрбиелеу үдерісінің ерекшеліктерін ғылыми тұрғыдан ұғыну қабілеті.
	В.А. Сластенин, И.Ф. Исаев, Е.Н.Шиянов


	Гностикалық қабілет – педагогтің  білім алушылардың жеке ерекшеліктерін, оқу үдерісінің заңдылықтарын тани білу, педагогикалық жағдайды талдай алу және оны басқаруға қажетті білімді меңгеруі.
	Н.В. Кузьмина


	Гностикалық дағды– педагогтің  білім алушылардың іс-әрекетін тұрақты бақылау, олардың білімін диагностикалау, өзіндік рефлексия жүргізу сияқты әрекеттерді жүйелі түрде орындай алу іскерлігі
	В.А. Сластенин




Кесте авторлардың  (Н.В. Кузьмина, В.А. Сластенин) еңбектерінде берілген анықтамалар негізінде құрастырылды [53, 57].  Алынған мәліметтер мен анықтамаларды жүйелей отырып, 3-кестеде гностикалық іскерлік ұғымдары қорытындыланды.

Кесте 3– Гностикалық іскерлік ұғымдары

	Ұғым
	Кеңейтілген мазмұны

	Гностикалық таным
	Пәндік,  мәдени, педагогика-психологиялық білімдер жүйесі

	Гностикалық қабілет
	Зерттеу, талдау, сыни баға, гипотеза құру қабілеті

	Гностикалық іскерлік
	Педагогикалық жағдайды зерттеп-талдап, шешім қабылдауға бағытталған іс-әрекеттер кешені

	Гностикалық дағды
	Бақылау, диагностика, өзін-өзі талдау және рефлексия тұрақты жүзеге асатын кәсіби дағды



Кесте отандық және шетелдік ғылыми-зерттеулердегі гностикалық іскерліктердің мазмұны мен құрылымына жасалған ғылыми талдаулар негізінде құрастырылды [52, 53, 57].   
Аталған ұғымдар педагогика мен психология саласында жиі кездеседі, әсіресе педагогтің кәсіби құзыреттілігін сипаттауда. Кәсіби біліктілік қызметкердің белгілі бір деңгейдегі еңбек функцияларын және белгілі бір қызмет түріндегі күрделілікті орындауға мүмкіндік беретін кәсіби дайындық деңгейлері ретінде анықталады. Оның көрсеткіші қызметкерге осы мамандықтың нормативтік сипаттамаларына сәйкес берілетін біліктілік санаттары болып табылады. Тиісінше, педагогикалық біліктілік – бұл кәсіби-педагогикалық іс-әрекеттің деңгейі мен түрі, белгілі бір міндеттерді шешудегі маманның мүмкіндіктері.
Аталған мәліметтерге сәйкес педагогикалық қызметтің гностикалық салалары 4-кестеде көрсетілді.

Кесте 4 – Педагогикалық қызметтің гностикалық салалары

	Педагогикалық қызметтің гностикалық салалары

	1
	2

	Гностикалық бірлік
	-адамның айнала қоршаған дүниені тануындағы тарихи, онтогенетикалық жəне жеке тұлғалық бірлігі

	Гностикалық
	-гностикалық іскерлік жеке тұлғаның белсенділігімен сипатталады, ақпаратты қабылдау және өңдеу;
-жаңа білімдерді меңгеру іс-әрекетін құрайтын білімдер мен ептіліктер педагогикалық қабілеттер;
-студенттердің алынған теориялық білімдерді, жүйелеу біліктілігі, жаңа ғылыми жетістіктерді игере білу, т.б.

	Гностикалық қабілет (танымдық)
	-педагогтің жеке тұлғалық даму қабілеті оның гностикалық қабілеті (танымдық), яғни ақпаратты қабылдау, өңдеу мен оны қолдана білуіне байланысты 

	Педагогтің гностикалық қабілеттері
	- студенттерді үнемі зерттеу, олардың танымдық, рухани құндылықтары, мотивтері, қызығушылықтары, бейімділіктері, мінездері және эмоционалдық күйлері туралы ақпарат жинауды қамтитын танымдық қабілеттер.
- тұлғаның даму перспективасын болжай білу қабілеті, яғни өз білім алушыларын зерттеу материалдары негізінде олардың танымдық іс-әрекетінің барысы мен нәтижелерін анықтай білу, тұлғалық қасиеттерін дамыту. 
-оқытушы іс-әрекетінің негізін құраса, педагогикалық шеберліктің жоғарғы деңгейіне жетудегі анықтаушылары болып, жобалаушы немесе құрылымдық қабілеттер болып табылады.

	Гностикалық іскерліктер
	-педагогтің, білім алушылардың және  жалпы ұжыммен педагогтардың озық педагогикалық тәжірибесін зерттейтін іскерліктер.
- жаңа ақпаратты алуды, ондағы бастысын, мəндісін ажыратып көрсетуді жəне өзіне тиесілі педагогикалық тəжірибесін, жаңашылдардың тəжірибесін, сонымен қатар, өндіріс өнер тапқыштарының тəжірибесін жинақтауды жəне жүйелеуді көздейтін жалпы кəсіби, өндірістік жəне психологиялық-педагогикалық білімдерді меңгеру саласындағы танымдық іскерліктер

	Педагогтің танымдық –гностикалық  іскерлігі
	-бұл компонент педагогтің танымдық қабілеттерін, интеллектуалдық мүмкіндігін, өз пәнін терең білуін, өзін-өзі танып білуін қамтиды және маман еңбегінің негізі болып саналады;
-танымдық іскерлікті қалыптастыру үшін адамның қабылдау, зейін, ойлау, елес, ес, т.б психикалық қасиеттерінің бірлікте дамуы қажет. 
-адамның байқағыштығы, өзін-өзі бақылауы, кез келген жағдайда жол таба білуі, ойлау процесінің дамуы үшін талдау жасау, салыстыру, сәйкестігін ажырату, нақтылай білу, жинақтау, қорытынды жасау сияқты дағдылардың болуы 

	Гностикалық мақсаттар
	-зерттеу, ажырату, тану, анықтау, тексеру;
-бағалау, қиын және күрделі құбылыстарды түсіну, объектінің әртүрлі белгілері негізінде қорытынды жасау;
-алдын-ала таныс белгілер бойынша тексеру, сұрыптау және т.б.

	Гностикалық компонент
	-педагогтің кәсіби қызметінің негізін құрайтын біліммен дағдылар жүйесі, сонымен қатар тиімділікке әсер ететін танымдық іс-әрекеттің көрсеткіштері;
-бұл оқытушының оның кәсіби іс-әрекетінің негізін құрайтын білімдер мен ептіліктер жүйесі;

	
	-гипотезаларды тексеру мен құру, қарсылықтарға сезімтал болу, алынған нәтижелерді сыни тұрғыдан бағалау;
-білімдер жүйесі дүниетанымдық, қоғамдық-мәдени деңгейлер мен арнайы білімдер деңгейі.

	4-кестенің жалғасы

	Гностикалық шеберлік
	-жеке білім алушының тұлғалық жəне интеллектуалдық дамуын болжай алу; 
-академиялық оқу тобындағы психологиялық ахуалды анықтай алу; 
-өзге педагогтің тәжірибесін, өзінің педагогикалық қызметін, кəсіптік қарым-қатынастарды талдай білу; 
- психолог-педагогикалық жəне ғылыми-əдістемелік əдебиеттермен өз бетінше жұмыс жасай алу.



Кестедегі педагогикалық қызметтің гностикалық салалары ғылыми зерттеулерге жүргізілген талдаулар нәтижелеріне сәйкес құрастырылды [52-57].    
Сонымен қатар, ғылыми-педагогикалық зерттеулерде іскерліктер ұғымына сілтеме жасауда түрлі терминдер қолданады, яғни гностикалық  немесе когнитивті іскерліктер деп қарастырады. Демек, зерттеушілер ағылшын терминіндегі (cognitive skills) когнитивті іскерліктерді студенттердің гностикалық «танымдық, когнитивті» ептіліктері мен іскерліктері ретінде қарастырады. 
Когнитивті іскерліктер (ағылш. cognitive skills) – адамның ойлау, түсіну, есте сақтау, оқу және шешім қабылдау сияқты ақыл-ой үдерістерімен дағдыларының жиынтығы. Бұл іскерліктер адамның білімді меңгеруі мен ақпаратпен жұмыс істеуінің негізін құрайды [60].
Б. Блум, Р. Марцано – оқу мақсаттарының когнитивтік таксономиясын жасаушылардың бірі [59].  
Когнитивті іскерліктер – бұл ақпаратты тану, түсіну, есте сақтау, назар аудару, салыстыру, талдау, жалпылау, қорытынды жасау және шешім қабылдау сияқты ойлау процестерінің жиынтығы деп тұжырымдайды.
Соңғы жылдардағы ғылыми-педагогикалық әдебиеттерде танымдық дағдыларды дамытуға басымдық беретін педагогикадағы бағыттарды зерттеу барысында «когнитивті іскерліктер» кеңінен қолданылғаны анықталды. Олар білім беру, психология, нейропедагогика және когнитивті ғылым салаларында кеңінен қарастырылады.
«Когнитивті оқыту» термині психологиядағы зерттеу бағыттарының бірі, соңғы онжылдықта айтарлықтай ауқымға ие болған педагогикадағы бағыттардың бірін анықтайды. Когнитивті оқыту Т. Галкина мен Э. Лоарердің пікірінше, біліммен салыстырғанда үдерістердің маңыздылығын арттыру; эмоционалды және мотивациялық факторлармен салыстырғанда когнитивті факторлардың маңыздылығын қайта бағалау [63]. Когнитивті оқытудың барлық әдістерінің негізгі мақсаты: ақыл-ойды дамыту, дәлірек айтсақ, оқу және жаңа жағдайларға бейімделу үдерісіне мүмкіндік беретін ақыл-ой қабілеттері мен стратегияларының жиынтығы деп көрсетілген. 
Әр түрлі зерттеушілер гностикалық іскерліктерді түрлі бағыттарда түсіндіреді. Ғылыми-теориялық әдебиеттерді талдау нәтижелері студенттерді әлеуметтік және табиғи құбылыстарды, мәдени құбылыстарды бағалау критерийлерін, сондай-ақ ғылыми ақпаратты алу және түсіндіру, оны өңдеу мен сақтау тәсілдерін меңгеруге мүмкіндік беретін жүйелі білімді меңгеру жолдарын қарастыру қажетілігі 5-ші кестеде көрсеттілді.

Кесте 5 – Гностикалық іскерлік бағытындағы педагогикалық оқу 

	Гностикалық іскерлік бағытындағы педагогикалық оқу

	айқындау
	оқу
	талдау

	-педагогикалық үдерісті ғылыми жобалауға, білімі жеткіліктігін талдау; 
-оқу-ақпараттық семантикалық мазмұн;
-үдерістің жекелеу мен 
саралау әдістері, формасы, оқу-тану үдерісіне қажетті құралдар үшін тиістілерді талдау, зерттеу; 
-педагогикалық үдеріс қасиеттері мен заңдылықтарының тексерілмегендерін, мәселелерін табу; 
-педагогикалық жүйелердің көрсеткіштері мен бағалау өлшемдерін функциялау нәтижелері
	-педагогикалық шеберлікке жету мақсатымен оқытушының өз әрекеті мен жеке кәсіби маңызды сапаларын меңгеруі; 
-кәсіби өмірлік кезеңді құру 
деңгейлері мен кезеңдерін болжау; 
-инновациялар құру мен енгізу кезінде өз кәсіби тәжірибесін қолдану мүмкіндігі мен білімін толтыру үшін педагогтың кәсіби әрекетін талдау; 
-дамыту бағдарламасын құруға жарамды сипаттамалар түрінде алынған анықтау толдаулық берілгендерді түсіндіруі
	-оқу әрекеті мен білім ретінде ақпарат қабылдау нәтижесінде оқушы дамуын болжау; 
-педагогикалық әрекет субъектісі дамуының 
бағдарламасын құру; 
-білім алушылар тұлғасынан оқу, оқу әрекеті түрлерін анықтау үшін білім алушылардың тұлғасының жақсы сапаларын табу; 
-оқушылардың білім алу үдерісін өз ісіне асырудың оңтайлы формаларын анықтау



Кесте ғылыми еңбектерге талдау негізінде құрастырылды [64, 65].
Қазіргі таңда, болашақ әлеуметтік педагогтің теориялық білімінің жеткілікті болуымен қатар біртұтас педагогикалық үдерісті және қоршаған әлеуметтік ортаға бейімделуді жүзеге асыру үшін әлеуетін ғылыми-техникалық жаңалықтарға сәйкес қарастыру қажет. Сонымен, қазіргі әлемде ақпаратты іздеу және өңдеу мәселелері бірінші орында. Гностикалық іскерлік – педагогикалық  қызметтің функционалдық құрылымы тұрғысынан білім алу, оларды жүйелеу және пайдалану мүмкіндіктері. Педагогтің гностикалық іскерліктері – жаңа  білім алу, оларды педагогикалық мақсаттарға сәйкес жүйелеу және алған білімдерін қолдана білу, педагогикалық жағдайды талдау, іс-әрекеттің мазмұнын, объектісін, білім беру үдерісі мен нәтижелерін, сондай-ақ педагогикалық  қызметі мен білім алушылардың іс-әрекетінің артықшылықтары мен кемшіліктерін талдау мүмкіндігі деп түсінеміз. Зерттеушілердің пікірлерін қорытындылай келе, гностикалық іскерліктерді бірнеше деңгейде қарастыруға болады.
Пәндік-тілдік деңгейдегі гностикалық іскерліктер: пәнінің деңгейі мен кәсіби сипаттамасының құрамдас бөлігі ретінде қарастырылады [64]. Бұл деңгейде гностикалық іскерліктер түрлі дағдыларды қамтиды: шет тілін меңгеру жөніндегі міндеттерді іске асыру және оларды өзінің жалпы кәсіптік даярлығымен байланыстыру; өзін-өзі тәрбиелеу жолымен шет тілі бойынша өз білімдерін толықтыруға, тереңдетуге және жетілдіруге және оларды тәжірибеде шығармашылықпен қолдану; негізгі мақсатты анықтап, мәтіннің негізгі мәселесін тақырып бойынша (оқу, тыңдау) анықтау; мәтіндегі таныс лексикалық бірліктер мен грамматикалық құрылымдарды білуге, кілт сөздер мен өрнектерді бөліп көрсетуге және олардың көмегімен мәтіннің негізгі мазмұнын анықтауға немесе пайдалы ақпаратты алу; сөздік «контекст, ұқсастық, халықаралық сөздер бойынша» қарама-қарсы, бейтаныс сөздердің мағынасын (оқу, тыңдау) болжау; мәтіннің мазмұны бойынша және оған байланысты сұрақтарды тұжырымдау; тақырып бойынша материалды таңдау және жүйелеу және оның негізінде зерттеу жүргізу; бағдарламалық лингвистикалық материалды меңгеруге, оны жағдаймен және оқу немесе шартты өмірмен байланыстыруда пайдалану.
Кәсіби-педагогикалық деңгейдегі гностикалық іскерліктер: жаңа білім алу, оларды педагогикалық мақсаттарға сәйкес жүйелеу және жинақтау, жұмылдыру қабілеті; педагогикалық жағдайды талдай білу, қызметтің мазмұнын, үдерісі мен нәтижелерін, сондай-ақ өз қызметі мен білім алушылардың іс-әрекеттік артықшылықтары мен кемшіліктерін талдай білу (Н.В. Кузьмина бойынша) [65].
Гносеологиялық деңгейдегі гностикалық іскерліктер: талдау; жинақтау; салыстыру; сыни тұрғыдан ойлау; ресми логика. Қазіргі жағдайда әр түрлі қызмет салаларындағы қызметкерлердің үйренген іскерліктер схемасын механикалық жаңғырту емес, сыни және шығармашылық қолдануды талап етеді. Кәсіби-педагогикалық іскрліктерді сыни ойлау сияқты қабілеттерімен толықтыру қажет. Бұл ретте, шетелдік зерттеушілер интерпретацияны, талдауды, бағалауды, тұжырым жасауды, түсіндіруді және өзін-өзі реттеуді бөліп көрсетеді [66].
Қазіргі кездегі көптеген моделдерді, құралдарды және оқыту формаларын басшылыққа алу және оларды іс жүзінде ұтымды қолдану үшін қазіргі заманғы маман сыни тұрғыдан ойлауы керек. Қазіргі ақпараттық қоғамдағы сыни ойлаудың маңыздылығы қазіргі зерттеулердің көпшілігінде байқалады [67]. Сыни тұрғыдан ойлау Peter A. [68], R. Pau [69], B. Beyer [70], S.P. Norris [71], M. Lipman [72], W. Oxman [73], S.Schafersman [74] және т.б. ғылыми зерттеулерінде қарастырылған. Сыни ойлауға берілген анықтамалар көлемі мен мазмұны бойынша әр түрлі болатындығын байқау қиын емес, бірақ жалпы сипаттамалармен біріктірілген. Сыни ойлау-бұл: жоғары ретті рационалды ойлау, ол мақсатты, өзін-өзі реттейтін пайымдау ретінде түсіндіріледі, оның нәтижесі түсіндіру, талдау, бағалау және тұжырымдау, сондай-ақ айқын түсініктерді түсіндіру және тұжырымдамалық, әдістемелік контекстік факторлар болып табылады [75].
Ғылыми-теориялық зерттеулердің нәтижелеріне сәйкес, шетелдік зерттеушілердің еңбектерінде білім алушылардың гностикалық іскерліктерін қалыптастыру тәжірибелеріде қарастырылған. Гностикалық іскерліктерді қалыптастыру мәселелерімен L.N. Landa [76], Э. Лоарер, J. Sweller [77], J.Leon [78] шетелдік зерттеушілер айналысқан. Олар танымдық қабілетті қалыптастыру үдерісінің негізгі ерекшелігіне сәйкес  ұйымдастырылған.
Сонымен қатар, қоғамды ақпараттандыру және медиабілім беру тенденцияларына байланысты болашақ педагогтің гностикалық іскерліктерін қалыптастыру үдерісінің сипаттамасы ғылыми-педагогикалық зерттеулерде біршама бағыттар бойынша қарастырылған.
Ақпараттық қоғам жағдайында гностикалық іскерліктерді қалыптастыру мәселелері Г.А. Кручинина, Е.С. Полат [79], А.И. Ракитов [80], ғылыми еңбектерінде қарастырылған. Білім беру жүйесінде тұлғаға бағытталған технологиялар мен компьютерлік коммуникацияларды пайдалану контекстінде гностикалық іскерліктерді қалыптастыру Е.С. Полат еңбектерінде қарастырған. Ақпараттық қоғам жағдайында гностикалық іскерліктерді қалыптастыру үдерісін қарастырған кезде ақпараттық қоғамды ерекшелейтін ең жалпы сипаттамаларға жүгіну қажеттігі А.И. Ракитовтың пікірінше, қоғам ақпараттық болып саналады, егер: кез-келген жеке тұлға, кәсіпорын немесе ұйым елдің кез-келген жерінде және кез-келген уақытта олардың өмірі мен жеке және әлеуметтік маңызды міндеттерін шешуге қажетті кез-келген ақпарат пен білімді автоматтандырылған қол жетімділік пен байланыс жүйелері негізінде қарастыруға болады; қоғамда кез-келген жеке тұлға, топ немесе ұйым заманауи ақпараттық технологиялармен жұмыс істей алуы және қол жетімділігі; ғылыми-технологиялық және әлеуметтік-тарихи прогресті қолдану және ұлттық ақпараттық ресурстар құруды қамтамасыз ететін дамыған инфрақұрылымдардың болуы; өндіріс пен басқарудың барлық салаларында автоматтандыру және роботтандыру үдерістерінің жүргізілуі; әлеуметтік құрылымдарда түбегейлі өзгерістер орын алуда, оның салдары ақпараттық қызмет пен қызмет көрсету саласының кеңеюі болып табылатындығын атап көрсеткен.
Болашақ педагогтерді оқытуда ақпараттық технологияларды қолдану жағдайында гностикалық іскерліктер Г.А. Кручининаның еңбектерінде қарастырады, сонымен бірге, ақпараттық технологияны қолдану жағдайында педагогикалық қызметке дайындықты бағалау қабілеттерін гностикалық іскерліктер деп түсінеді. Қазіргі заманғы компьютерлік коммуникациялық технологияны қолдана отырып, болашақ педагогті оқытудың тиімді жүйесін құру мәселесі еңбектерінде қарастырылған [64].
Оқу қабілеті ақпараттық ғасырда негізгі сапа болып табылады. Ақпараттық қоғам жағдайындағы негізгі қасиеттердің бірі-білім алушының жеке дербестігі. Қоғамда ақпарат айналымының жағдайларына байланысты бірқатар қарама-қайшылықтардың болуын айтуға болады: білім алушылардың гностикалық іскерліктерін қалыптастырудың дәстүрлі құралдары мен қазіргі жағдайдағы гностикалық іскерліктерді қалыптастыру арасындағы қарама-қайшылық және білім алушылардың танымдық саласына қойылатын жаңа талаптар мен танымдық іскерліктер [81].
Гностикалық іскерлік педагогикалық үдерісті жүзеге асырудың басты мақсаты – студенттердіңбілім мен дағдыларды терең түсініп, оны тәжірибе жүзінде қолдана білуін қамтамасыз ету. Бұл үдерістің негізінде білім алушылардың ойлау қабілетін дамыту, оларды шығармашылыққа және сыни ойлауға баулу, сондай-ақ оларды нақты өмір жағдайларына бейімдеу жатыр.
Демек, болашақ әлеуметтік педагогтің гностикалық іскерлігі – бұл  педагогтің кәсіби қызметінде сыртқы әдістермен ғана шектелмей, ішкі рухани таным мен интуитивті түсінік арқылы бала мен қоғамның қажеттілігін терең түсіну қабілеті. Бұл іскерлік әлеуметтік педагогиканың рухани-адамгершілік бағытында маңызды орын алады.
Гностикалық іскерлік – болашақ  әлеуметтік педагог үшін баланың ішкі әлемін терең түсінуге, әртүрлі әлеуметтік жағдайларда рухани тұрғыдан жауапты әрі сезімтал әрекет етуге мүмкіндік беретін маңызды қабілет. Бұл – тұлғалық  кемелдік пен кәсіби ізгіліктің тоғысқан тұсы.
Сонымен, гностикалық тәсіл арқылы оқытушы тек ақпарат беру ғана емес, сонымен бірге білім алушылардың ойлау процесін бағыттап, олардың өз тәжірибесін қалыптастыруына көмектеседі. Бұл үдеріс өзіндік ізденістер мен зерттеулерге, сұрақ қою мен жаңа білімді өз бетінше игеруге мүмкіндік береді. Нәтижесінде, білім алушылар тек белгілі бір пән бойынша білім алып қана қоймай, сонымен қатар олар өз білімін практикалық тұрғыда қолдана алу қабілетіне ие болады (1-сурет). 


Сурет 1 – Педагогтің гностикалық іс-әрекеті

Медиялық ресурстармен технологиялардың кең таралуына байланысты қол жетімді ақпараттың көлемі күрт өсті. Демек, бұл үдеріс гностикалық іскерлікті жетілдіру мәселелерінің өзектілігін анықтайды (6-кесте).

Кесте 6 – Гностикалық іскерліктердің негізі

	Гностикалық іскерліктердің негізі

	Ғылыми-әдістемелік қамту
	-тұлғаның әлемді тану мүмкіндіктері, шындыққа білімге қатысы, субъект пен объект қатынасын оқуға мүмкіндік беретін тану теориясы оның базисті негізі болып табылады.

	Ұйымдастыруды қамту
	-кәсіби мәнде педагогтің гностикалық іскерліктерін өзіндік дамыту және өзіндік жетілдіруге көмектесетін басқарумен білім беру жүйесі.

	Ақпараттық қамту
	-«практика-теория-практика» формуласы бойынша жүзеге асырылып, педагогқа ақпарат табуды үйренуді, гностикалық әрекетте негізгі сапасы ретінде ақпараттың қажеттілік қалыптастыруды ұсынады.

	Нормативтік-құқықтық қамту
	-педагогикалық жүйелердің және олардың элементтері қызметінің нәтижелері мен ерекшеліктерін, күйі мен қасиетін 
сипаттайтын педагогикалық этикамен, нормативтік көрсеткіштермен, бағалау өлшемдерімен байланысты

	Құжатты қамту, құрамы
	-студенттің даму бағдарламасы, жылдың гностикалық карталары, объект дамуы, тиімді стратегиялық тұжырымдамалар, сипаттамалар мен талдау әдістерінен тұратын білім беру үдерісіндегі бүкіл кезеңдегі бағдарламасы



Кесте Б.С. Гершунскийдің білім берудегі ақпаратандыру мәселерінде көрсетілген өлшемдер негізінде құрастырылды [67].
Гностикалық іскерліктің тиімділігі үшін педагогикалық жүйелер қасиеті мен оны құратын элементтер, үдерістер туралы мәліметтер, хабарламалар ретіндегі педагогикалық ақпаратта маңызды. Оның бірнеше түрі бар (7-кесте).

Кесте 7 – Педагогикалық ақпарат жүйесі

	Педагогикалық ақпарат жүйесі

	Ғылыми-педагогикалық ақпарат
	-барлық деңгейдегі педагогикалық жүйелерді басқару және ұйымдардың негізгі тұжырымдамалары және теориялары

	Субъект-объект ақпарат
	-жекелеу мен саралау үшін қажетті педагогикалық үдеріс объектілері мен субъектілері туралы ақпарат

	Оқу-педагогикалық ақпарат
	-білім беру жүйесін функциялау түрлері, құралдары, әдістері, технологиялары, оқу пәндері мазмұны туралы ақпараттар мен хабарламалар



Кесте ақпараттық қоғам жағдайында гностикалық іскерліктер бағытындағы ғылыми еңбектерге талдау негізінде құрастырылды [79, 80].
Ақпараттың нақтылығы мен шынайылығы педагогтің бойында өмірлік тәжірибенің болуы және қабылдау, ес, ойлау, жады сияқты психикалық үдерістер дамуымен байланысын қамтиды. 
Ақпаратты таратудың анықталған алгоритмі бар: алу немесе жинау, сандық немесе сапалық өңдеу, түсіндіру, дұрыстығын тексеру, сөздей және презентация. Жинау, өңдеу, талдау деген кезеңдерге назар аударсақ болады. 
Ақпаратты жинау кезінің алдында ақпарат жеткіліктігі, көлемі, мазмұны мен қажеттілігінің белгіленген дәрежесі алдын ала жүреді. Ақпаратты бағалауға, бөлуге болатын түрде тіркеуге келетін заңдар, заңдылықтар, теориялар, жағдайлар, жаңалықтар, заттардың ұғымды санатына назар аудару керек. Бұл-маңызды бөлшек, өйткені оған санды, сапалы қатынастағы ақпаратты өңдеу кезеңі байланысты болмақ. 
Ақпаратты өңдеудің келесі кезеңі-санды, сапалы өңдеу-алынған ақпарат белгілі мәтіндік түрге немесе санды мәнде келтіріліп, шешімдерді реттеуге көмектеседі.
Ал, гностикалық іскерлік жоғарыда аталғандардың барлығының өзегі болып табылады. Ол өз қызметінің үдеріс ерекшеліктері мен нәтижелерін зерттеу мен талдауды, олардың жас және типологиялық ерекшеліктерін ескере отырып, басқа адамдарға әсер ету қабілеті мен қызметін зерттеу мен талдауды қамтиды. Гностикалық іскерлік: 
–өз қызметін зерттеуден, әр түрлі ақпарат көздердінен жаңа білім алу;
–әртүрлі ақпарат көздерімен дербес жұмыс істеу;
–оқу материалын іріктеу мен құрылымдауда және оны баяндауда ең бастысы маңызды болып табылады;
–педагогикалық жағдайларды талдау; 
–жаңа білім алу, шешімдер мен нәтижелерді талдау;
–логикалық ойлау және логикалық есептеулер жүргізу;
–іздену, эвристикалық қызметті жүзеге асыру;
[bookmark: srcannot_1]–озық тәжірибені зерттеу, жинақтау және енгізу.
Гностикалық зерттеу функциясы: басқа адамдарға әсер етудің мазмұны мен тәсілдерін; басқа адамдардың жас және жеке-психологиялық ерекшеліктерін; үдерістің ерекшеліктері мен өз қызметінің нәтижелерін, оның артықшылықтары мен кемшіліктерін зерделеуді көздейді.
Біз педагогикалық-психологиялық әдебиеттерге талдау жасаудың нәтижесінде, жоғарыда көрсетілген анықтамаларға сәйкес гностикалық іскерлікке төмендегідей анықтама бердік: гностикалық (танымдық) іскерліктер – бұл педагогикалық міндеттерді шешуде әртүрлі ақпарат түрлерімен жұмыс істей білу: ақпаратты алу, өңдеу, пайдалану, жаңа ақпараттық технологиялармен, мәтінмен жұмыс істей білу, ақпаратты пайдалануда әдіснамалық және ғылыми-әдістемелік мәдениетті меңгеру [82]. Әлеуметтік педагогтің гностикалық іскерліктері оқыту әдістемелерін жылдам және шығармашылық меңгеруде, оқыту тәсілдерін ойлап табуда көрінеді. 
Қазіргі таңда, әлеуметтік педагог – тек ақпарат жеткізуші емес, сонымен қатар тұлғаның ішкі жан дүниесіне әсер етуші, адамгершілік бағдар беруші. Осы тұрғыда гностикалық іскерлік – әлеуметтік педагогтің кәсіби шеберлігін анықтайтын маңызды компоненттердің бірі.
Гностикалық іскерлік – бұл болашақ әлеуметтік педагогтің кәсіби қызметінде интуитивті танымға, рефлексиялық ойлауға, эмоциялық сезімталдыққа және рухани-адамгершілік бағдарға негізделген әрекеті. Бұл қабілет әлеуметтік педагогке адамның сыртқы мінез-құлқын ғана емес, оның ішкі жан дүниесін, эмоционалды жағдайын, терең рухани күйін түсінуге мүмкіндік береді.
Бүгінгі таңда, болашақ әлеуметтік педагогтің кәсіби қызметі күрделене түсуде. Қоғамдағы әлеуметтік мәселелер, педагогтің тек біліммен шектелмей, рухани тереңдікке де ие болуын талап етеді. Осы ретте гностикалық іскерлік – педагогтің  кәсіби шеберлігін айқындайтын негізгі қабілеттердің бірі ретінде алға шығады. 
Демек, гностикалық іскерлік – болашақ әлеуметтік педагогтің кәсіби қызметіндегі білімдік-танымдық дайындығын, яғни педагогикалық және әлеуметтік ғылымдар саласындағы теориялық білімдерді жүйелі түрде меңгеріп, оларды нақты жағдайларда дұрыс әрі тиімді қолдана алу қабілетін білдіретін кәсіби-педагогикалық іскерлік түрі. Аталған мәселелер бойынша ғылыми көзқарастар мен теориялар 8-кестеде қарастырылды. 

Кесте 8 – Ғылыми көзқарастары мен теориялар

	Негізгі идеясы
	Авторлар

	1
	2

	Әлеуметтік‑педагогикалық тәжірибенің  өзекті мәселелерін қалай тұжырымдау және әдіснамалық ұстанымдарды қалыптастыру бағыттарындағы құрылымдарды  ұсынады
	В.И. Загвязинский

	Әлеуметтік-педагогикалық бағыттары: 
-жеке тұлғаның әлеуметтенуі;
-қоғамдық жағдайларға байланысты тәрбиелік мәселелер;
	И.А. Липский

	8-кестенің жалғасы

	1
	2

	-әлеуметтік-педагогикалық іс-әрекетті қарастырады.
	

	Әлеуметтік педагогиканың әдіснамасы:
-философиялық негізі;
-әлеуметтік педагогикалық зерттеу әдістері;
-теориялық модельдер;
-әлеуметтік-педагогикалық іс-әрекет технологиялары қарастырылады.
	Л.В. Мардахаев 

	Әлеуметтік-педагогикалық қатынас пен тәрбие қызметінің ұйымдастырушылық-мазмұндық моделін қарастырады.
	А.В. Мудрик 

	Әлеуметтік-педагогикалық құқықтық, әлеуметтік-психологиялық, әлеуметтік-экономикалық факторлардың өзара әрекетін зертейтін ғылым ретінде қарастырады. 
	Г.Н. Филонов 

	Әлеуметтік-педагогиканың ғылыми әдіснамалық негізін жалпы педагогика әдіснамасымен байланыстырып ұйымдастырушылық мазмұндық құрылымын қарастырады. 
	Ш.Т. Таубаева

	Әлеуметтік педагогика теориясын әлеуметтік‑тәрбиелік қызмет, әлеуметтік‑қамқорлық, әлеуметтік‑педагогикалық қызметтің ұйымдастырушылық‑мазмұндық құрылымымен байланыстырып қарастырады.
	А.Б. Айтбаева

	Әлеуметтік‑педагогикалық қызметтің ұйымдастырушылық‑нормативтік ұстанымдары мен әдістерін қарастырды.
	И.Р. Халитова



Кесте ғылыми еңбектерге талдау негізінде құрастырылған [7-17].
Ал, болашақ әлеуметтік педагогтің гностикалық іскерлігіне қатысты ғылыми көзқарастары мен теориялар оның кәсіби іс-әрекетінде білім алушылардың әлеуметтік-педагогикалық жағдайын терең тану, талдау және бағалау қабілетін қалыптастыруға бағытталып, тұлғаның даму заңдылықтарын, әлеуметтік ортаның ықпалын және педагогикалық үдерістің ерекшеліктерін ғылыми тұрғыдан түсіндіруге негізделеді. Гностикалық іскерлік және болашақ әлеуметтік педагогтің гностикалық іскерлігін мәліметтерге сүйене отырып 9-кестемен қорытындылауға болады деп тұжырымдадық.

Кесте 9 –Гностикалық және болашақ әлеуметтік педагогтің гностикалық іскерлігі

	Гностикалық іскерлік 
(гр. gnosis – білім, таным)
	Болашақ әлеуметтік педагогтің гностикалық іскерлігі

	Теориялық білімдерді терең меңгеруі
	Білім мазмұнын меңгеру 

	Білімді тәжірибеде тиімді пайдалану қабілеті
	Әлеуметтік-педагогикалық үдерістерді талдау және бағалау

	Дайындық деңгейі
	Әлеуметтік жағдайға байланысты білім беру стратегиясын таңдау

	Кәсібилік біліктілігі
	Әлеуметтік мәселелерді шешуге бағытталған білімді қолдана алу



Кесте ғылыми еңбектерге талдау негізінде құрастырылды [7-17; 32-38]. Көрсетілген мәліметтер болашақ әлеуметтік педагогтің кәсіби өсуі мен тұлғалық дамуына, сондай-ақ тәрбиелік және әлеуметтік қолдау жұмыстарының сапасына тікелей әсер етеді. Сонымен, болашақ әлеуметтік педагогтің оқыту, тәрбиелеу, әлеуметтік қолдау және бейімдеу үдерістерінде дұрыс шешім қабылдай алуына мүмкіндік береді.
Сонымен, «гностикалық іскерлік», «болашақ әлеуметтік педагогтің гностикалық іскерлік» ұғымының генезисін қортындылау үшін, бұл ұғымның философиялық және педагогикалық тұрғыда қалай пайда болғаны, оның негізгі аспектілерін және даму кезеңдері жоғарыда көрсетілген мәліметтермен нақтыланды. Бұл ұғым философияда және педагогикада білімді тереңірек түсіну, ойлау қабілетін дамыту, оның теориялық негіздерін зерттеу және тәжірибеге қолдану бағытында қолданылатындығы анықталды. Біз жоғарыда көрсетілген анықтамаларға сәйкес және өз тәжірибемізге сүйене отырып болашақ әлеуметтік педагогтің гностикалық іскерліктерін жетілдіруде медиабілім әлеуетінің мүмкіндіктеріне төмендегідей анықтама бердік: Болашақ әлеуметтік педагогтің гностикалық іскерліктерін медибілімнің әлеуеті негізінде жетілдіру – жекетұлғалық сапаларда жинақталған білім, іскерлік, дағдылардың жиынтығын және әлеуметтік-психологиялық интегративтік білімдерінің негіздерін «медиа» және ақпараттық кеңістіктің өзгеруі жағдайында жүзеге асырудағы педагогикалық қабілеттің мүмкіндіктері [82, б. 566-573].
Іскерлік ұғымы кәсіби қызметті және дағдыларды меңгеру, тәжірибелік қабілеттерді дамыту арқылы қызметті тиімді атқару мүмкіндігін білдіретіндігі айқындалды. Педагогикалық контексте бұл ұғым адамның өз ісін жақсы меңгеруін, дағдыларды тиімді қолдануын, сондай-ақ белгілі бір проблемаларды шешу барысында аналитикалық және шығармашылық қабілеттерін қолдану қабілеті екендігі көрсетеді. Гностикалық іскерлік – болашақ  әлеуметтік педагог үшін тұлғаның ішкі әлемін терең түсінуге, әртүрлі әлеуметтік жағдайларда рухани тұрғыдан жауапты етуге мүмкіндік беретін маңызды қабілет.
Демек, «гностикалық іскерлік» және «болашақ әлеуметтік педагогтің гностикалық іскерлігі»  ұғымы тұлғаның білім мен дағдыларды тек теориялық деңгейде ғана емес, сонымен қатар практикалық деңгейде меңгеруі мен қолдануы арасындағы байланысты сипаттайды. Оның пайда болуы мен дамуы философиялық білімдер мен педагогикалық теориялардың тоғысуы нәтижесінде жүзеге асқан, ол қазіргі заманғы білім беру жүйесінде студенттердің шығармашылық, сын тұрғысынан ойлау қабілеттерін дамытуға үлкен мән беретіндігі айқындалып отыр.

1.2 Медиабілім үдерісінде болашақ әлеуметтік  педагогтің гностикалық іскерлігін жетілдірудің әдіснамалық тұғырлары мен ұстанымдары
Білім берудің заманауи мәселелері педагогикадағы теориялық-практикалық зерттеулердің әдіснамалық негіздемесін талап етеді. Қазіргі ғылымда әдіснама күрделі теориялық және практикалық мәселелерді шешуде оларды қолданудағы ең алдымен дүниетанымдық қағидалардың жиынтығы ретінде қарастырылады. Сонымен бірге бұл таным әдістері туралы білім, оларды нақты қолданудың бастапқы қағидалары мен тәсілдерін негіздейтін практикалық қызмет. Әдіснаманың жоғары философиялық деңгейінің мазмұны білімнің жалпы қағидаларын және жалпы ғылымның категориялық жүйесін құрайды.
Энциклопедиялық сөздіктердегі әдіснаманың анықтамалары төмендегі бағыттар бойынша қарастырылған. Әдіснама (грек. Methodos-зерттеу жолы, теория және logos- білім) ғылымды дамыту үшін керек. Әдіснама-әдістер туралы білім, әдістер теориясы, зерттеліп отырған объекті жөніндегі мәліметтерді және жаңалықтарды бірізге келтіру тәсілдерінің жүйесі. Ғылыми әдістің негізгі мақсаты – объективтік ақиқатты aшy. Зерттеудің нәтижесі де, оған апаратын жол да, әдіс те ақиқат болуы қажет. Әдіснаманың негізінде белгілі бір білімдер жүйесі жатады. Әдіснаманың ақиқаттығы оның негізінде жатқан теорияның ақиқаттығына байланысты. Ғылыми әдіснама дұрыс құрылған теорияға негізделгендіктен, қате болуы мүмкін емес әдіснама ғылыми-танымдық іс-әрекеттің формасы мен әдістері, әдістемелер бірлігі мен байланысының теориялық негіздеулері туралы білім. Ғылым әдіснамасы зерттеу компоненттеріне (объектіге, затқа, мақсатқа және зерттеу мәселелеріне) сипаттама береді [83].
Демек, әлеуметтік педагогиканың әдіснамасы ғылым ретінде бірнеше бағыттар бойынша қарастырылады. Әлеуметтік педагогиканың әдіснамасы-әлеуметтік педагогиканың ғылыми бағыттарының және оның құрылымдық  компоненттерінің болмысы анықталады, теория мен практиканың өзекті мәселелері зерттеледі [84]. Әлеуметтік педагогиканың теорясы (В.Г. Бочарова, А.В. Волохов, М.А. Галагузова, Ю.Н. Галагузова, Т.А. Василькова, Ю.В. Василькова, А.В. Мудрик, Т.А. Ромм, Е.Н. Сорочинская, Г.Ю. Титова, И. И. Фришман, Т.В. Фуряев, Г.Н. Штинова) ғылыми еңбектерінде кеңінен қарастырылған.
Әлеуметтік-педагогикалық теорияның негіздері мен құрылымы туралы жүйе, ғылыми әлеуметтік-педагогикалық зерттеулердің сапасын бағалау әдістері мен логикасын, бағдарламаларын негіздеу және білімдерді алу бойынша іс-әрекет жүйесі [85,с.4-284;]. А.В. Мудриктің зерттеулерінде әлеуметтік педагогикада адамды әлеуметтік тәрбиелеудің мегафакторлары, макрофакторлары, мезофакторлары және микрофакторлар толық талданған [86,87].
Жоғарыда көрсетілген анықтамаларға сәйкес, әлеуметтік педагогиканың  әдіснамасы ғылымтану тұрғысынан әлеуметтік педагогика болмысын тану деңгейлері: гносеологиялық-әлеуметтік педагогикалық құбылыстарды тану; логикалық-гносеологиялық-таным логикасын тану; технологиялық-әлеуметтік-педагогикалық ақиқатты қалай тану компоненттерін құрайды.
Сонымен, ғылыми зерттеулердің әдіснамалық негізін айқындаушы «тұғыр» мәселесінің мәні мен мазмұнына тоқталатын болсақ, ғылыми еңбектер мен түсіндірме сөздіктерде бұл ұғым белгілі бір мақсатқа жетуге бағытталған әдіснама ретінде сипатталады. Қазіргі ғылыми парадигмада «тұғыр» ұғымы тек әдістемелік құрал ғана емес, педагогикалық құбылыстарды жүйелі көзқарастар тұрғысынан пайымдауға мүмкіндік беретін әдіснамалық бағдар негізі. Аталған мәліметерге сәйкес, Ш. Таубаеваның пікірінше, тұғыр-қойылған зерттеу міндеттемелерін шешудің негізгі жолы, ол осы шешімдердің бағыты мен стратегиясын ашады. Педагогикадағы әдіснамалық тұғырларды жіктеп, оларға жеке сипаттама береді. Тұғыр педагогикалық іс-әрекет тәсілдерін және өзара байланысты идеялар мен ұғымдардың сапалық жиынтығын пайдалануға мүмкіндік тудыратын әдіснамалық бағдары [88].
Осы орайда, болашақ әлеуметтік-педагогті дайындау барысында медиабілім беру негізінде ақпараттық дүниетанымды қалыптастыруда, яғни адамның ақпарат әлеміне деген көзқарасы маңызды орын алады. Ақпараттық дүниетаным білім алушылардың ақпараттық дайындығының деңгейін анықтайтын іс-әрекет мотивациясымен тығыз байланысты [89]. Медиабілім саласындағы (Л. Мастерман, Ю.Н. Усов, А.В.Шариков, А.В. Спичкин, А.В. Федоров) ғалымдардың еңбектерінде ақпараттық қоғамның негізгі ерекшеліктері, тұлғаның медиабілімін қалыптастыру қажеттілігі, ақпараттық құзіреттілік ұғымының мағынасы, зерттелу жайы, медиабілім негізінде ақпараттық құзіреттілікті қалыптастыру жолдарыоның негізгі құрылымы қамтылған.
Қазіргі ақпараттық қоғамда болашақ маман жоғары оқу орнының оқу-тәрбие үрдісінде бұқаралық ақпарат құралдарының мүмкіндіктерін тиімді пайдалануға жан-жақты дайындалу қажет екендігі (К.Бұзаубақова, П.Б. Сейітқазы, А.А. Тіленбаева, С. Абдукадирова, Ә.О. Оразова, Н.М. Наренов, С.Н. Имашев, Б.М. Жапарова) отандық ғалымардың еңбектерінде жан жақты қарастырылған. Демек, жоғары оқу орны жағдайында студенттерге медиабілім беру арқылы гностикалық іскерліктерін жетілдіру олардың бұқаралық ақпарат құралдарының материалдарын өз қажетіне тиімді пайдалана алуына кепіл бола алады деп есептейміз.
Ғылыми педагогикалық әдебиеттерді зерделеу және жоғарыда аталған анықтамалар медиабілім үдерісінде болашақ әлеуметтікпедагогтің гностикалық іскерлігін жетілдірудегі әдіснамалық тұғырлары мен ұстанымдарын таңдауға мүмкіндік берді. 
Медиабілім үдерісінде болашақ әлеуметтік педагогтің гностикалық іскерлігін жетілдірудің бағыттары бойынша жүйелік тұғыр, іс-әрекеттік тұғыр, акмеологиялық тұғыр және білім берудегі құзыреттілік тұғырлар анықталды. Оны келесі 2-суреттен көруге болады.
Сурет 2 – Медиабілім үдерісінде болашақ  әлеуметтік  педагогтің гностикалық іскерлігін жетілдірудің бағыттары бойынша тұғырлар

Зерттеу жұмысымыздың алдында тұрған мәселені шешу үшін жоғарыда көрсетілген әдіснамалық тұғырлар мен ұстанымдардың мәні анықталды.
Жүйелік тұғыр ғылыми ізденістің жалпы бағытын анықтауды қамтамасыз етеді. Сондықтан ғылыми танымда тұғырға жетекшілік бағыт беріледі. Жүйелік тұғыр (Ю.К. Бабанский, В.П. Беспалько, Н.В. Кузьмина) жоғары мектепте болашақ әлеуметтік педагогтің гностикалық іскерлігін медиабілім үдерісінде жетілдіру үдерісін мақсат, идея, субъектілер, объектілер, олардың қарым-қатынасы, орта, мазмұн, іс-әрекет, шарттар, ресурстар, нәтижелер деген секілді элементтерден тұратын педагогикалық жүйе ретінде қарастыруға мүмкіндік береді. Жүйелік тұғыр іс-әрекеттік тұғырмен (Л.С. Выготский, В.В. Давыдов, А.Н. Леонтьев, С.Л. Рубинштейн, Д.Б. Эльконин, С.М.Джакупов) тығыз байланыста қарастырылады, олар оқыту мен тәрбиелеу үдерісінің негізгі психологиялық заңдылықтарын, жас дамуының жалпы заңдылықтарын ескере отырып, білім алушылардың білім беру қызметінің құрылымына негізделген. Жүйелік тұғыр адамның психологиялық қабілеттері сыртқы объективті іс-әрекетті ішкі іс-әрекетке айналдырудың нәтижесі екендігі туралы ережелерді дәйекті қайта құрудағы психикалық белсенділіктен туындайды [90]. Демек, білім алушылардың жеке әлеуметтік, танымдық дамуы бірінші кезекте олардың оқу қызметін ұйымдастыру сипатымен анықталады. Жүйелік тұғыр – бұл тәсілдерді біріктіру іс-әрекеті.
Сонымен қатар, жүйелілік тұғыр дүниетанымның қалыптасуына әсер ететін әдіснамалық маңызға ие бола отырып (А.Г. Асмолов, Е.И. Исаев, В.И. Свободчиков, Г.И. Щедровский) кез келген педагогикалық жүйелерге және әлеуметтік құбылыстарға қатысты қолданылады, олардың құрылымына жан-жақты талдау жасауға мүмкіндік береді, іс-әрекетті жобалауға және жүзеге асыруға бағыттайды. Ғылыми  еңбектерінде «жүйе» ұғымымы кезкелген зерттеудің жалпы ғылыми негізі болып табылатын тұғыр екендігі көрсетілген. 
Білім беру ұғымын Б.С. Гершунский құндылық, жүйе, үдеріс, іс-әрекет жене нәтиже ретіндеатап көрсетеді [91]. Жүйелік тұғыр білім беру үдерісін жүйелі түрде ұйымдастыруға бағытталған, мұнда әрбір элемент: білім, дағды, құндылықтар және тәжірибе өзара тығыз байланысты болып, бір-бірін толықтырады. 
Әлеуметтік педагогикалық үдерісте бұл тұғыр болашақ маманның іс-әрекеттері мен білімдерін біртұтас жүйе ретінде қарастырады, яғни ол теория мен тәжірибені қатар қолдануға, оларды өзара үйлестіруге мүмкіндік береді. Медиабілім үдерісінде бұл тұғырды қолдану әлеуметтік педагогтің ақпараттық қоғамда жұмыс істеу дағдыларын жетілдіреді.
Сонымен, жүйелік тұғырдың медиабілім үдерісінде болашақ  әлеуметтік  педагогтің гностикалық іскерлігін жетілдірудегі рөлін төмендегі мәліметтер бойынша қарастыруға болады. Педагогикалық қызметтің функционалдық құрылымы тұрғысынан білім алу, оларды жүйелеу және қажеттілігіне қарай қолдану – бұл гностткалық іскерлік. Әр түрлі зерттеушілер бір іскерлікті белгілеу үшін әртүрлі терминдерді қолданады, мысалы: гностикалық  немесе когнитивті. 
Баламалы ағылшын термині – cognitive skills. Барлық зерттеушілер гностикалық (танымдық, когнитивтік) іскерліктер болашақ педагогтің іскерлігі деп болжайды. Гностикалық іскерлікті жетілдіру мәселелері ғылыми-педагогикалық зерттеулерде (В.И. Гинецинский, В.К. Елманова, Н.В. Кузьмина) еңбектерінде қарастырылады. Гностикалық іскерліктер педагогикалық қызметтің құрылымын құрайтын басқа білімдерге қатысты болып табылады. Гностикалық іскерлік (Б.Г. Уилсон, П. Коул, Л.В. Резник, Дж. Хуот) олардың мазмұны мен құрылымы талданады, сонымен қатар оқыту мәселелері қарастырылады. Бұл тұжырымдар өзекті, яғни үдерісінің тиімділігін арттыруға ықпал ететін жағдайлардың айқын тұжырымдалуы қарастырылады, аталған мәліметтерге сәйке медиабілім беру жағдайында болашақ әлеуметтік педагогтің гностикалық іскерліктерін жетілдіру моделін әзірлеуді қажет етеді. Медиабілім жағдайында гностикалық іскерліктерді жетілдіру  өзекті мәселе болып табылады. Демек, педагогикалық қызметін тиімді ұйымдастыра алатын және оның нәтижелерін бағалай алатын болашақ әлеуметтік педагогті дайындау басты мәселе болып табылады. Педагогикалық қызмет, адам еңбегінің күрделі салаларының бірі динамикалық жүйе болып табылады, оның құрамына белгілі бір жұмыс функцияларына сәйкес келетін көптеген элементтер кіреді.
Сонымен, жүйелік тұғырдың медиабілім үдерісінде болашақ әлеуметтік педагогтің гностикалық іскерлігін жетілдірудегі рөлі маңызды және көпқырлы. Бұл тұғырды әлеуметтік педагогикалық білім беру үдерісінде қолдану, педагогтің кәсіби іскерлігін арттыруда, сонымен қатар әлеуметтік педагогтің медиабілімді игеру қабілетін жетілдіруде маңызды орын алады.
Демек, жүйелік тұғыр болашақ әлеуметтік педагогтің медиабілім үдерісіндегі гностикалық іскерлігін жетілдіруде үлкен рөл атқарады. Бұл тұғыр арқылы білім алушы теория мен практиканы біріктіріп, өз жұмысында кәсіби іскерлігін дамытады, әлеуметтік мәселелерді шешуге шығармашылық тұрғыдан кіріседі, жаңа ақпараттық технологияларды тиімді қолдануға үйренеді. Сонымен қатар, бұл тұғыр болашақ әлеуметтік педагогтің кәсіби құзыреттілігін арттыруда, оның қоғамда және білім беру саласында тиімді қызмет көрсетуіне мүмкіндік береді. Жүйелік тұғыр болашақ әлеуметтік педагогтің медиабілім үдерісінде гностикалық іскерлігін жетілдіруде бірнеше аспектілер арқылы жүзеге асатындығы 10-кестеде көрсетілді.

Кесте 10 – Жүйелік тұғырдың гностикалық іскерлікті жетілдірудегі аспектілері

	Бағыттары
	Маңыздылығы

	Теория мен тәжірибенің байланысы
	Болашақ әлеуметтік педагог теориялық білімдермен ғана емес, тәжірибелік дағдылармен қаруланады. 
Медиабілім арқылы ақпараттық құралдарды пайдалану, әлеуметтік мәселелерді шешудегі жаңа тәсілдерді қолдану мүмкіндіктері беріледі. Жүйелік тұғыр – бұл  үдеріс барлық білім мен іскерліктердің өзара ықпалдастығын қамтамасыз етеді.

	Шығармашылық және сын тұрғысынан ойлау
	Болашақ әлеуметтік педагог медиабілім үдерісін пайдалана отырып, қоғамдағы әлеуметтік мәселелерді әртүрлі тұрғыдан қарастырып, шығармашылық шешімдер табу қабілетін дамытады. Бұл ақпаратты өңдеу, оны түрлі контексте пайдалану іскерлігін жетілдіреді.

	10-кестенің жалғасы

	1
	2

	Технологиялық дағдыларды жетілдіру
	Медиабілім үдерісі технологиялық құралдарды қолдану арқылы жүзеге асады. Әлеуметтік педагог бұл құралдарды оқу үдерісінде, ақпаратты жинау және таратуда, білім алушылармен және басқа әлеуметтік топтармен байланыс орнатуда тиімді пайдалану дағдыларын игереді.

	Гностикалық іскерлікті дамыту
	Медиабілім үдерісінде болашақ әлеуметтік педагогтер ақпаратты дұрыс қабылдау, оны терең талдау, қабылданған шешімдердің әсерін бағалау және тәжірибеде қолдану қабілетін арттырады. Бұл болашақ әлеуметтік педагогтің гностикалық іскерлігін, яғни білімді тек қана меңгеру емес, оны әлеуметтік ортада тиімді пайдалану мүмкіндігін арттырады



Кесте ғылыми еңбектерге талдау негізінде құрастырылды [90, 91].
Аталған мәліметтерге сәкес гностикалық іскерлікті табысты жүзеге асыру оқытудың соңғы мақсаттарын нақты ұғынуға, оқу пәні мазмұнының ерекшелігі мен құрылымын, қағидаларын білуге және олардың маңызды белгілері мен қасиеттерін меңгеру объектісі ретінде бөлуге, сондай-ақ медиалық ақпараттарда ұсынылған оқу материалын меңгерудің мүмкіндіктерін білуге сүйенеді. Гностикалық іскерлік белгіленген жоспарға қажетті түзетулер енгізу мақсатында шешілетін әдістемелік міндеттер құрылымының негізгі компоненттерінің өзгеру сипатын және алынған нәтижені сыни бағалауды бақылаумен байланысты деп түсінеміз. 
Ал, ғылыми зерттеулердегі іс-әрекет ұғымыда бірнеше бағыттарды қамтиды. Іс-әрекет – бұл адамның әлемге қатынасы, іс-әрекеттің мақсатқа бағытталуы саналы түрде жүзеге асауы. Білім беру мен психология саласында тұлғаны жетілдірудің басты шарты ретінде іс-әрекеттік тұғыр кеңінен қолданылады. Бұл тұғыр білм алушыны оқу үдерісінің белсенді субъектісі ретінде қарастырып, оның танымдық белсенділігін арттыруға, әрекет арқылы білім мен дағдыны меңгеруіне бағытталады. Іс-әрекет теориясы негізінен психологиялық мектепте (С.Л. Рубинштейн, А.Н. Леонтьев) терең қамтылған. Осыған сәйкес, С.Л. Рубинштейн адам өз іс-әрекетіне есеп бере алады деп қарастырады. Сана мен іс-әрекет адам жаратылысының негізгі сипаттамасы [92]. 
Ал, А.Н. Леонтьев негізгі психикалық үдерістерді талдай келе, адамның шынайылыққа қатынасының әр түрлі формалары ретінде адам іс-әрекетінің ішінен әр түрлі күрделі іс-әрекет түрлерін: тәжірибелік, танымдық, эстетикалық іс-әрекеттерді таңдап алды. Оның көзқарасы бойынша, адам санасы мен психикалық дамуы іс-әрекет үдерісінде жүзеге асады [93]. Демек, психология мен іс-әрекет теориясында (А.Н. Леонтьев бойынша) іс-әрекеттің құрылымы келесі деңгейлерге бөлінеді (11-кесте). Сонымен қатар, А.Н. Леонтьев адам психикасының даму механизмін түсіндіру үшін сыртқы әрекеттің ішкі психикалық үдеріске айналу ұғымын енгізді [93, с. 4-540].
Кесте 11 – Іс-әрекетті жүзеге асырудың деңгейлері

	Деңгей
	Анықтамасы

	Іс-әрекет 
	Белгілі бір қажеттілікпен айқындалады.

	Іс-қимыл
	Нақты бір мақсатқа жетуге бағытталған үдеріс.

	Операция
	Іс-қимылды орындаудың тәсілі, ол нақты жағдайларға байланысты болады. 
Бұл автоматтандырылған дағдылар.

	Психофизиологиялық функциялар
	Іс-әрекеттің негізін құрайтын физиологиялық механизмдер



Кесте  А.Н. Леонтьевтің іс-әрекет теориясы негізінде құрастырылды [93].
Ал, Л.С. Выготскийдің жақын даму аймағы және әлеуметтік-мәдени даму теориясы іс-әрекеттік тұғырдың негізіне айналды. Ол оқыту мен дамуды бір-бірімен тығыз байланыста қарастырып, тиімді оқыту дамудың алдында жүруі керек екенін көрсетті. Іс-әрекеттік тұғыр – тұлғаның жан-жақты дамуына, оның бойындағы танымдық, әлеуметтік, шығармашылық қабілеттерді дамытуға бағытталған әмбебап теориялық негіз екендігін көрсеткен [94].
Зерттеулер іс-әрекеттік тұғырдың теориялық негіздерін заманауи білім берудің талаптарымен үйлестіріп, оны тәжірибеде тиімді қолдану жолдарын ұсынады. Бұл тұғыр білім алушылардың тұлғалық дамуын, дербестігін және сыни ойлау қабілеттерін қалыптастыруда маңызды рөл атқарады. 
Сонымен, іс-әрекеттік тұғыр–бұл білім беру үдерісін іс-әрекеттік тұрғыдан қарастыратын педагогикалық тұжырымдама. Бұл тұғырда білім беру үдерісі тек пәндік білімдермен ғана шектелмей, сондай-ақ студенттердің іскерліктерін, тәжірибесін және өзіндік әрекеттерін жетілдіруге бағытталады. Әлеуметтік педагогикада, әсіресе медиабілім саласында, бұл тұғыр білім мен тәжірибені біріктіруге, қоғамдағы әлеуметтік мәселелерді шешуге бағытталған.
Демек, қазіргі қоғамда ақпараттық және цифрлық ағынның күрт артуы болашақ әлеуметтік педагогтердің медиасауаттылық деңгейін арттыруды талап етеді. Әлеуметтік салада жұмыс істейтін маман тек ақпаратты қабылдаушы емес, оны сын тұрғысынан талдайтын, түсіндіретін және қолдана алатын кәсіби тұлға болуы қажет. 
Бұл үдерісте гностикалық іскерлік – яғни ақпаратты тану, меңгеру және түсіндіру қабілеті – негізгі кәсіби компоненттердің бірі болып саналады. Аталған іскерлікті жетілдірудеіс-әрекеттік тұғыр маңызды рөл атқарады, себебі ол студенттің белсенді танымдық іс-әрекетіне, рефлексиялық ойлауына және кәсіби жағдайларда шынайы әрекет жасау дағдысына сүйенеді (12-кесте).
Медиабілім үдерісінде болашақ әлеуметтік педагогтің гностикалық іскерлігін жетілдіру – оның кәсіби құзыреттілігі мен ақпараттық мәдениетін қалыптастырудың негізі. Іс-әрекеттік тұғыр бұл үдеріске белсенділік, рефлексия және дербестік сипат береді. Сондықтан оқу бағдарламаларын жобалауда әрекетке негізделген тәсілдерді жүйелі қолдану – болашақ мамандарды қазіргі ақпараттық қоғам талаптарына сай даярлаудың басты кепілі.
Кесте 12–Гностикалық іскерлікті жетілдірудегі іс-әрекеттік тұғыр

	Маңыздылық аспектілері
	Сипаттамасы
(Іскерлік тұғыр тұрғысынан)
	Нәтижесі

	Ақпаратты талдау (аналитикалық)
	Медиа-кеңістіктегі мәліметтерді іріктейді, мазмұнын жіктейді және оның әсерін бағалайды.
	Ақпараттық сауаттылық пен сыни ойлаудың жоғары деңгейі.

	Зерттеушілік дағды (прогностикалық)
	Медиа-ортадағы жағымсыз үрдістерді алдын ала болжайды және олардың алдын алу жолдарын іздейді.
	Әлеуметтік қауіптердің алдын алу стратегияларын құру.

	Өздігінен білімалу (рефлексивтік)
	Өзінің медиа–құзыреттілігін үнемі жетілдіріп, жаңа технологияларды меңгеруге бағытталған іс-әрекет жасайды.
	Кәсіби өзін-өзідамыту және бәсекеге қабілеттілік.

	Әдістемелік шешім (конструктивтік)
	Медиа-ресурстарды әлеуметтік-педагогикалық түзету жұмыстарына қажетті құрал ретінде пайдаланады.
	Тәрбие және әлеуметтендіру үдерісінің тиімділігін арттыру.

	Когнитивтік белсенділік
	Теориялық білімнен практикалық медиа-өнімдер (жобалар, контент) жасау арқылы іске асырады.
	Маманның іс-әрекетке негізделген тәжірибелік дайындығы.



Кесте ғылыми еңбектерге талдау негізінде құрастырылды [92, 93, 94].
Болашақ әлеуметтік-педагогтің гностикалық іскерлігін жетілдіру негізінен танымдық және практикалық қызметін жобалау, соның ішінде олардың алдына проблема мен іздеу міндеттерін қою білімдерімен байланысты. Гностикалық іскерлікті жетілдіру мәселесі жоғары оқу орнындағы барлық оқу-тәрбие үдерісін жетілдіру, оқыту мен тәрбиелеудің әдістері мен құралдарын таңдау, осы үдерістердің негізгі қағидаларын жүзеге асыру жолдары және сайып келгенде, еліміздің оқу орындарында жоғары білікті мамандармен қамтамасыз ету басты мәселе болып табылады. Бұл міндет тек білімді меңнеруге байланысты ғана емес, сонымен қатар білім алушылардың шығармашылық іс-әрекет тәжірибесін алған ақпаратты дамытуға бағытталған белгілі бір іс-әрекеттерді орындауда бірнеше рет және жүйелі қайталауды талап ететін үдеріс. Іскерлікті жетілдіру әрқашан интеллектуалдық, мотивациялық, ерік және эмоциялық салаларын қамтиды, еңбек қызметінің жеке қасиеттерін тәрбиелеуге дұрыс ықпал етеді. Ақпаратты түсіну, жүйелеу, көшіру іскерлігінде студенттің осы нақты гностикалық іс-әрекетке қатысты жүйелі жұмыс жүргізу іс-әрекеті бойынша мүмкін болады.
Демек, гностикалық іскерлікті меңгерудің тиімділігі теориялық білімді терең меңгеруге және оларға негізделген практикалық іс-әрекет тәсілдерін ұғынумен байланысты. Жалпы алғанда, гностикалық іскерлікті жетілдіруді теориялық және практикалық бағыттарда қарастыруға болады. Олар: студенттерді гностикалық іскерліктің мәні мен мазмұнымен таныстыру, олар алған педагогикалық ақпаратты өзгерту, жүйелеу іскерлігін білдіреді; іс-әрекеттің кез келген түрін жүзеге асыру үшін және педагогикалық қызметті жүргізудің барлық кезеңдерінде қажетті гностикалық іскерлікті бағалау; ақпаратты пайдалану дағдыларын қалыптастыру.
Арнайы әдебиеттерді талдау нәтижесіне сәйкес болашақ әлеуметтік-педагог кадрларды жаңа әлеуметтік-экономикалық жағдайларға сәйкес медиабілім үдерісіндегі гностикалық іскерлігін жетілдіру мәселелерін ойдағыдай шешуде акмеологиялық білімнің үлкен әлеуеті бар екенін көрсетілген [95]. Медиабілімділік (media literacy) болашақ әлеуметтік педагогтің ақпараттық қоғамда тиімді жұмыс істей алу қабілетін қалыптастыруға ықпал етеді. Бұл үдеріс болашақ әлеуметтік педагогтің жеке кәсіби дамуы мен жоғары нәтижелі жұмыс істеуіне мүмкіндік беруде акмеологиялық тұғырдың маңыздылығы ерекше. Сонымен, А.А. Деркачтың ғылыми зертеулерінде педагогикалық акмеология адамды тұлға, іс-әрекет субъектісі, жеке-тұлға ретінде зерттеп, жалпы ақыл-ой әлеуеті қалыптасқан көпқырлы біртұтас тұлға ретінде оның жеке ерекшеліктерін анықтайды [96]. Бір кездері С.Л. Рубинштейн адамның өмір жолын талдай отырып, бұл жетілдірілген жоғарыға қарай қозғалыс екенін атап өтіп, бұл – тұлғаның болмысының ең жақсы көріністеріне арналған формалар екенін қарастырған [92, с.4-716]. Л.С. Выготскийдің көзқарасы бойынша тұлғаның өмірін ұйымдастырудағы мүмкіндіктерінің артып келе жатқанын атап өтті [94, с. 4-1132]. Тұлғаның өз өмірін құруға деген ұмтылысы құндылық басымдықтарына сәйкес болу оған сыртқы факторларға қатысты салыстырмалы түрде тәуелсіз және еркін болуға мүмкіндік береді деп атап өткен. А.А. Бодалевтің пікіріеше «акме» термині тұлға қол жеткізе алатын шыңдарның тағы бір мағынасында өз дамуын әртүрлі жас кезеңдерінде жүзеге асырады деп қарастырады [97]. 
Қазақстандық зерттеушілер акмеологиялық тұғырды тұлғаның даму және кәсіби өсу үдерісін зерттейтін маңызды концептуалды негіз ретінде қарастырады. Бұл тұғыр тұлғаның жоғары нәтижелерге жетуіне, өз мүмкіндіктерін ашуына және өзінің кәсіби деңгейін арттыруға бағытталған кешенді әдіснамалық көзқарас болып табылады. Акмеология ғылымы, жалпы алғанда тұлғаның дамуы мен кәсіби жетілуі жайлы зерттеулер жүргізеді, ал акмеологиялық тұғыр осы үдерістерді нақты теориялық және тәжірибелік негізде қарастыруға мүмкіндік береді. Ғалымдардың акмеологиялық тұғырға берген бірнеше анықтамаларына тоқталсақ: Б.А. Тұрғынбаеваның пікірінше акмеологиялық тұғырға сүйену арқылы сапасы жағынан жаңа ғылыми нәтижелерге қол жеткізуге болады деп көрсетеді. Сонымен бірге акмеологияның мән-мағынасын тұлғаның дамуымен байланысты тұрақты бейнелер деп түсіндіреді [98]. Т. Тәжібаев адам тұлғасының кәсіби және тұлғалық дамуын ең жоғары деңгейге жетуге бағытталған жүйелі тәсіл ретінде түсіндіреді [99]. 
Демек, акмеология жеке тұлғаның жетістіктерін және оның кәсіби жолында жоғары нәтижелерге жетуін қамтамасыз ететін ғылым болып табылады. Тұғырда тұлғаның өзін-өзі жетілдіруі, даму динамикасы және кәсіби шеберлікті арттыру маңызды орын алады. Акмеологиялық тұғырды тұлғаның әлеуетін толық іске асыруға бағытталған әдіснамалық жүйе ретінде қарастырады [100]. Ол акмеологияның негізгі мақсаты адамды өзінің кәсіби жетістіктеріне жетуге, өмірлік мақсаттарына ұмтылуға ықпал ету болып табылатынын айтады. Бұл тұғыр педагогтің өз білімін үнемі жаңартуы мен кәсіби қызметінде жетістіктерге жетуін қамтамасыз ету үшін өте маңызды.  Н.В. Кузьминаның зерттеулерінде акмеологиялық тұғырды болашақ маманның өзін-өзі дамытуы мен кәсіби біліктілігін арттыру үшін қажетті психологиялық және педагогикалық аспектілерді біріктіретін тұжырымдама ретінде анықтайды [101]. Ғалым бұл тұғырдың педагогтің психологиялық және кәсіби тұлғасын дамытудағы басты құрал екенін атап көрсетеді. Ол педагогтің өз күштерін бағалауы, дағдыларын жетілдіруі және нәтижелі әрекет ету қабілетін арттыруды көздейді. 
Акмеологиялық тұғыр – бұл тұлғаны жоғары кәсіби деңгейге жетелейтін, оның білім алу, тәжірибе жинақтау және өзіндік дамуға негізделген жеке тәсілдер жүйесі [102]. Бұл тұғырда адамды оның нақты мақсаттарына жетуге бағыттайтын әртүрлі әдіс-тәсілдер мен құралдар қарастырылған. Ол акмеологиялық тұғырды жеке тұлғаның максималды кәсіби әлеуетін жүзеге асыруға мүмкіндік беретін тәсіл ретінде ұсынады. Жоғарыда көрсетілген анықтамаларға сәйкес, акмеологиялық тұғыр – бұл жеке тұлғаның кәсіби дамуы мен өсуін қолдайтын, жоғары жетістіктерге жету тәсілдерінің бағыттары мен маңыздылығы 13-кестеде көрсетілді.

Кесте 13–Акмеологиялық тұғырдың рөлі

	Бағыттары
	Маңыздылығы

	Гностикалық іскерлік
	Бұл болашақ әлеуметтік педагогтің ақпаратты дұрыс қабылдау, талдау және бағалау қабілетін қалыптастыруды қамтиды. Акмеологиялық тұғыр арқылы студенттер өздерінің кәсіби қызметінде тиімді шешімдер қабылдауға және жеке білімін жетілдіруге қажетті дағдыларды игереді.

	Кәсіби өсу мен даму
	Акмеологиялық тұғыр болашақ педагогтің жеке тұлғалық өсуін және жоғары кәсіби деңгейге көтерілуін қамтамасыз етеді. Бұл әлеуметтік педагогтің өз міндеттерін орындай отырып, кәсіби шеберлігін арттыруға ықпал етеді.

	Өзара әрекеттестік және коммуникативтік дағдылар
	Медиабілім үдерісінде болашақ педагогтің тиімді тұлғалық қарым-қатынас жасауға, әлеуметтік ортаны түсінуге, түрлі пікірлер мен ақпараттармен жұмыс істеуге қабілеттілігі дамиды.

	Мәдениетаралық қарым-қатынас

	Акмеологиялық тұғыр тұлғаның мәдениетаралық түсінігін дамытуға ықпал етеді, бұл әлеуметтік педагогқа әртүрлі әлеуметтік топтармен және мәдениетпен жұмыс істеу мүмкіндігін береді.

	Тұлғалық жетілу
	Акмеология тұлғаның өзін-өзі жетілдіру үдерісін зерттейді, бұл болашақ әлеуметтік педагогтің өздерінің шеберліктерін арттыру және кәсіби өмірде табысты болу үшін маңызды



Кестедегі акмеологиялық тұғырдың бағытары мен маңыздылығы ғылыми еңбектерге талдау негізінде құрастырылды [95-105].
Демек, акмеология ғылымы тұлғаның жеке және кәсіби жетілуін зерттейді, оның құндылықтары мен мүмкіндіктерін ескереді. Болашақ әлеуметтік педагог үшін акмеологиялық тұғыр маңызды рөл атқарады, өйткені ол медиабілім үдерісінде кәсіби шеберлікті арттыруға бағытталған. Кәсібиліктің шыңына қарай жылжу тұлғаның белгілі бір ерекше қасиеттері. Ең алдымен, акме бұл-бағытталған мотивация. Ол кәсіби қызметте жетістікке жетуді ынталандыруды, өзін-өзі дамыту және өзін-өзі жүзеге асыру мен мамандыққа шығармашылық үлес қосу мотивациясын қамтиды [103]. Акмеге жету – бұлтұлғаның дамуындағы көптеген объективті және субъективті жағдайлармен өзара әрекеттесуінің нәтижесі. Талант, қабілет, физикалық және психикалық денсаулықты субъективті факторлар ретінде қарастыруға болады, ал тәрбие, оқыту, сапа шарттары білім беру және осы үдерістің объективті факторлары ретінде қарастыруға болады [104]. Сонымен қатар, акме ұғымы, оған қол жеткізу үдерісі нақты кәсіби қызметке байланысты болады. Акмеология тұлға және қызмет субъектісі ретінде өмір сүруге мүмкіндік беретін оңтайлы факторлар мен жағдайларды анықтау мәселелерін шешеді, яғни өзінің «акмеге» жетуі ең алдымен кәсіби қызметтегі дәрежелік көрсеткіші. Акме кәсіби қызметте табысты дегенді білдіреді, нәтижесінде белгілі бір саладағы маман қызметінің мазмұнын құрайтын мәселелерді шешудің жоғары деңгейін көрсетеді [105].
Демек, акмеология шеңберінде тұлғаның кәсіби жетістіктерінің шыңдарын зерттеу жүзеге асырылады. Әр түрлі мамандардың жүзеге асыруындағы жоғары кәсібилігі мен шығармашылық шеберлігі – бұл өзекті мәселелерді оңтайлы шешудің маңызды факторына айналатын негізгі адами ресурс. Бұл әлеуметтік мәдени контексте акмеология жаңа интегративті кешенді ғылым ерекше маңызға ие. Акме кәсібилік пен шығармашылықтың шыңдарын дамытудың заңдылықтары мен технологияларын зерттейді. Кейбір ғалымдар «акме» ұғымын жеке тұлғаның өмір жолындағы жетістіктерінің дәйегі, адам өмірінің уақытша аспектісі мен сандық сипаттамасы ретінде қарастырады. Кейбір зерттеушілер «акмеге» тұлғаның жеке дамуының шыңы және  өмірлік кезеңдердегі – балалық, жастық, ересек, кәрілік ретінде қарайды. Сонымен қатар, «акме» жеке тұлға мен қоғамның шыңға жетуі бағытындада қарастырады. 
Сонымен, акмеологиялық тұғыр жеке тұлғаның ең жоғары жетістіктерге және өзін-өзі толық жүзеге асыру бағытының шарттарын анықтауды қамтиды. Адамның өзінің жеке кәсібилік профилін түсінуіне, кәсібилікке қарай жеке стратегиялар мен траекторияларды ойластыруына үлкен мән беріледі [96, с. 4-124]. Акмеологиялық тұғыр іскерлік тұрғысынан бағалау кезінде тек қана оның қызметінің сыртқы көрсеткіштерін (табыстылық, нәтижелілік) және ішкі жай-күйлерін (мотивация, қанағаттану) ескеру қажет емес, сонымен қатар жоғары өнімді қызметке, прогрессивті жоғары өзін-өзі дамытуға тұрақты нақты мотивацияның болуы қарастырылады. Жеке тұлғаның кәсібилігі – кәсіби маңызды және жеке іскерлік қасиеттердің жоғары даму деңгейін көрсететін еңбек субъектісінің сапалық сипаттамасы, сонымен қатар, маманның прогрессивті өзін-өзі дамытуға бағытталған талаптардың мотивациялық және құндылық бағдарларының деңгейі. 
Сонымен бірге, акмеологиялық тұғыр шеңберінде өзін-өзі дамытудың мынадай бағыттары қарастырылады: жоғары жетістіктерге жету жолындағы қызмет үдерісінде шығармашылық әлеуетін өзін-өзі жүзеге асыру; объективті және шыңға жетуге ықпал ететін және кедергі келтіретін субъективті; қызметтегі оқыту мен кәсібилік заңдылықтары; өзін-өзі тәрбиелеу, өзін-өзі ұйымдастыру, өзін-өзі бақылау заңдылықтары, өзін-өзі жетілдіру, өзін-өзі түзету, өзін-өзі ұйымдастыру және жаңа талаптардың әсерінен, кәсібилік, қоғамдық, ғылымилық, мәдениеттілік, техникалық шығармашылығын дамыту, сонымен қатар өз мүдделерін, қажеттіліктері мен көзқарастарын, өз қабілеттері мен мүмкіндіктерін, өз қызметінің артықшылықтары мен кемшіліктерін білуден тұрады.
Болашақ әлеуметтік педагогтің мамандану бағытындағы үдерісте акмеологияның теориялық ережелері жеке тұлғаның өзін-өзі тану деңгейі мен болашақтың прогрессивті дамуында жетекші рөл атқарады. Акмеология өзінің объектісі ретінде кәсіби қызметке ие бола отырып, оны өнімділігін арттыру, жетілдіру заңдылықтары мен факторларын анықтау мәселесі тұрғысынан қарастырады және зерттейді кәсіби қызметтің әртүрлі салаларында кәсіби шеберліктің шыңдарына жету. Акмеологиялық тұғырдың анықтамаларына сәйкес гностикалық іскерліктің пәні болашақ әлеуметтік-педагогтің жалпы білім беру жүйесінің элементі ретінде дербес өзін-өзі дамытатын: оқыту мақсаттарының, оқу пәнінің мазмұнының, үдерістің, оқыту әдістері мен құралдарының жүйесі ретінде қарастырылады.
Гностикалық қызметтің өнімі қалыптасқан және тұжырымдалған педагогикалық міндетті нәтижелі шешу. Болашақ әлеуметтік-педагогтің гностикалық іскерлігінің негізгі бағыттары:
–оқу материалын, оқулықтарды, ақпараттарды, құралдарды және бағдарламаларды талдау;
–материалды меңгеру бойынша оқу қызметін қадағалау, оны талдау және бағалау, пән бойынша оқу және оқу деңгейін анықтау, оқу жұмысының тәсілдерін меңгеру, пәнге деген қарым-қатынасының сипаты мен қызығушылығының болуын анықтау; 
–оқу қызметін ұйымдастыру бойынша сабақта өзінің мінез-құлқын және қызметін, сондай-ақ басқа педагогтардың олардың жұмысының оң тәжірибесін зерделеу және алу мақсатында олардың қызметін қадағалау және тиісті талдау.
Осылайша, акмеологиялық тұғыр болашақ әлеуметтік педагогтің медиабілім үдерісіндегі гностикалық іскерлігін жетілдіруге, кәсіби дамуын арттыруға және оның жеке тұлғалық өсуіне үлкен әсер етеді. Бұл тұғыр тұлғаның жоғары нәтижелерге жетуіне, өз мүмкіндіктерін ашуына, және өзінің кәсіби деңгейін арттыруға бағытталған кешенді әдіснамалық көзқарас болып табылады. Акмеология ғылымы, жалпы алғанда, тұлғаның дамуы мен кәсіби жетілуі жайлы зерттеулер жүргізеді, ал акмеологиялық тұғыр осы үдерістерді нақты теориялық және тәжірибелік негізде қарастыруға мүмкіндік береді. Сонымен қатар, акмеологиялық тұғыр педагогикалық үдерісте инновациялық тәсілдер мен білім беру технологияларын қолдануға негізделетіндігі және болашақ педагогтің кәсіби іскерлігін жетілдіруде маңызды рөл атқаратыны айқындалған.
Медиабілім үдерісінде болашақ әлеуметтік педагогтің гностикалық іскерлігін жетілдіру мәселелері қазіргі заманғы білім беру жүйесінде маңызды орын алуда. Әлеуметтік педагогтің медиабілімділік (media literacy) дағдыларын қалыптастыруы, олардың ақпараттық қоғамда жұмыс істей алу қабілеті мен педагогикалық қызметінің тиімділігі үшін маңызды болып табылады. Бұл тұрғыда құзыреттілік тұғыр әлеуметтік педагогтің гностикалық іскерлігін жетілдіруге ықпал ететін негізгі бағыттардың бірі ретінде қарастырылады.
Құзыреттілік тұғырдың мәні (competence-based approach) білім беру саласында кеңінен қолданылатын әдіс-тәсілдер жиынтығы болып табылады, ол мамандардың кәсіби қызметін тиімді атқаруы үшін қажетті білім, дағдылар және құндылықтар жүйесін қалыптастыруға бағытталған. Бұл тұғырда жеке тұлғаның өз білімін тәжірибе арқылы үнемі жетілдіруі, қоғамда тиімді әрекет етуі басты мақсат болып табылады.
Ал, құзыреттілік тұғыр мәселесі және оның теориялық негізі отандық және шетелдік ғалымдардың еңбектерінде жан-жақты талданған. Атап айтқанда, құзыреттілік мәселесімен қазақстандық ғалымдар А.П. Сейтешев [106], Ш.Т. Таубаева [107], Б.Т. Кенжебеков [108], Д.П. Мучкин [109], Ж.Р. Баширова [110], А.К. Мыңбаева [111], К.С. Құдайбергенова [112], шетелдік ғалымдар А.В. Хуторской [113], И.А. Зимняя [114], В.А. Сластенин [115], В.С. Ильин [116], Л.М. Митина [117], С.Е. Шишов [118], В.А. Кальней [119], Ю.В. Фролов [120], Д.А. Махотин [121], В.Д. Шадриков [122] еңбектерінде қарастырылған. Әрқайсысы құзыреттілік тұжырымдамасын әртүрлі аспектілерден қарастырғанымен, олардың барлығы білім беру үдерісінде білім, дағды және қабілеттерді дамытуға баса назар аударады. Сонымен, құзыреттілік тұғырдың педагогикалық негіздері мен оның білім беру мазмұнындағы рөлі ғалымдардың еңбектерінде жан-жақты сараланған. Олардың пайымдауынша, бұл тұғыр білім беру парадигмасын «білім-білік-дағды» жиынтығынан тұлғаның функционалдық дайындығына ауыстырудың басты тетігі болып табылады. Отандық зерттеушілердің ішінде Ш.Т. Таубаеваның ғылыми еңбектерінде болашақ мамандардың кәсіби-тұлғалық дамуын бағалау және оны диагностикалау мәселелеріне ерекше назар аударылады. Зерттеуші білім алушылардың құзыреттілік деңгейін анықтауда тек ішкі дайындықты ғана емес, сонымен қатар оның сыртқы орта талаптарына (еңбек нарығы, стандарттар) сәйкестігін өлшеудің маңыздылығын дәйектейді. Бұл ретте білім алушының біліктілігі оның кәсіби ортадағы бәсекеге қабілеттілігін айқындайтын негізгі көрсеткішке айналады.
Құзыреттілік тұжырымдамасы – бұл педагогикалық теория мен тәжірибеде мамандардың өз қызметтерінде қажетті білім мен дағдыларды меңгеруі үшін маңызды негіз болып табылатындығын айқындап, құзыреттілікті білім, дағдылар мен құндылықтардың үйлесімді жүйесі ретінде қарастырып, бұл тұжырымдаманы педагогикалық қызметте сапалы нәтиже алу үшін маңызды құрал деп санайды.
Демек, құзыреттілік екі негізгі ұғыммен ерекшеленеді: құзыреттілік және құзірет. Құзірет объектілер мен үдерістердің белгілі бір шеңберіне қатысты берілген жеке тұлғаның өзара байланысты қасиеттерінің жиынтығын қамтиды. Құзыреттілік адамның өзіне және қызмет тақырыбына жеке көзқарасын қамтитын тиісті құзыреттілікке ие болуымен байланысты. Осылайша, құзыреттілік іс-әрекетке неғұрлым жалпы дайындық, оны нақты түрде орындау мүмкіндігі ретінде көрінеді сипаттамалары тұлғаның іс-әрекетін, дағдыларын бақылау арқылы анықтауға болатын жағдайлар. Құзыреттілік әлеуетті білім мен жағдай арасындағы байланысты орнату мүмкіндігі, оңтайлы әрекетті табу, анықтау мүмкіндігі ретінде мәселені шешу. Құзыреттілік – ұғымына жеке тұлғалық (мотивация, сапалық, мотивациялық-іс-әрекеттік және т.б.) қасиеттер және кеңірек ұғым ретінде білім берудің гуманистік құндылықтары.
Құзыреттілік тұғырдың көмегімен әлеуметтік педагогика саласы үшін бакалаврларды даярлау нәтижелерін неғұрлым толық және негізді сипаттауға болады, оның жоғары білікті маман ретінде жұмыс істеуі оның дайындығын ғана емес, сонымен қатар динамикалық өзгерістердің қазіргі жағдайында жұмыс істеу қабілетін де білдіреді. Болашаққа бағдарланған маман өзінің кәсіби қызметі саласында жаңасын құруға дайын болуы керек.
Аталған мәліметтерге сәйкес, маманның құзыреттілігі – бұл табысты шығармашылық үшін өзінің әлеуетін (білім, білік, тәжірибе, жеке қасиеттер және т.б.) іске асыруға деген ұмтылыс пен қабілет (дайындық) әлеуметтік маңыздылығын және осы қызметтің нәтижелері үшін жеке жауапкершілігін, оны үнемі жетілдіру қажеттілігін түсіне отырып, кәсіптік және әлеуметтік саладағы қызметті жүзеге асырады.
Әлеуметтік педагогика саласындағы бакалавр бейнесінің негізгі ерекшеліктерін (жоғары білімнің нәтижесі) құзыреттілік тұғырдың ережелеріне сүйене отырып, келесідей тұжырымдауға болады:
– бұл тек табысты қызметке дайындықты ғана емес, сонымен қатар қазіргі заманғы динамикалық өзгерістер жағдайында қызметке дайындықты талап етеді;
– әлеуметтік педагог өзінің кәсіби қызметі саласында жаңаны (мысалы, бәсекеге қабілетті өнім) құруға дайын болуы тиіс;
– сондай-ақ, ол өзінің білім базасында дайын алгоритмдер (бағдарлау қызметінің негіздері) болмаған жағдайда да, шығармашылық ойлауды көрсете отырып, сәтті әрекет ете алуы керек.
Құзыреттілік тұғырдың рөлі мен маңыздылығы қазіргі білім беру жүйесінде ерекше орын алады. Бұл тұғыр студенттердің тек білімді меңгеруімен шектелмей, оны тәжірибеде қолдана алу қабілеттерін, әлеуметтік дағдыларын, шығармашылық пен сын тұрғысынан ойлауын дамытуға бағытталған.
Сонымен, әлеуметтік педагог – қоғамдағы әлеуметтік мәселелермен айналысатын, бала мен отбасы, мектеп пен орта арасындағы байланысты үйлестіретін маман. Оның негізгі міндеті – тұлғаның әлеуметтік бейімделуіне көмектесу, қиын өмірлік жағдайдағы балалар мен жасөспірімдерге қолдау көрсету. Мұндай қызмет кәсіби білімді, этикалық құндылықтарды, психологиялық және коммуникативтік дағдыларды, құқықтық сауаттылықты және шығармашылықты талап етеді. Бұл талаптардың бәрі құзыреттілік тұғыр аясында жүзеге асады. Құзыреттілік тұғыр студенттің тек білімді игеруін емес, оны өмірде, нақты кәсіби жағдайда тиімді қолдана алуын қамтамасыз етеді. 
Демек, зерттеулер бағытында гностикалық іскерлікке аналитикалық құзыреттілікке және болашақ педагогтің еңбек элементі ретінде қол жеткізілген нәтижені талдау, өз қызметін түзетуді қоса алғанда, мақсаттар мен міндеттерге арақатынасына сәйкес келеді деп тұжырымдайды [9, с. 4-276]. Құзыреттілік тұғырдың болашақ әлеуметтік педагогтің гностикалық іскерлігін жетілдірудегі рөлі 14-кестеде көрсетілді.

Кесте14– Құзыреттілік тұғырдың рөлі

	Бағыттары
	Маңыздылығы

	Гностикалық іскерлік
	Ақпаратты жинақтау, талдау, бағалау және оны кәсіби қызметте қолдану қабілеттілігі. Әлеуметтік педагогтің медиабілім үдерісінде ақпаратпен жұмыс істеу іскерліктерін қалыптастыру маңызды, өйткені бұл іскерлік тиімді қарым-қатынас орнатуға, ақпаратты дұрыс түсінуге және оны шынайы контексте пайдалану мүмкіндігін береді. Құзыреттілік тұғыр бұл қабілеттіліктерді дамытуға мүмкіндік береді, өйткені ол оқыту үдерісінде нақты іскерліктерді қалыптастыруды көздейді.

	Ақпараттық-коммуникациялық құзыреттілік
	Әлеуметтік педагог медиабілім үдерісінде ақпараттық технологияларды, медиаресурстарды тиімді пайдалану арқылы ақпарат алуға және оны жинақтауға қабілетті болуы тиіс. Құзыреттілік тұғыр ақпараттық-коммуникациялық технологияларды қолдануды тиімді үйлестіруге негізделеді. Бұл іскерліктерді меңгеру әлеуметтік педагогтің өз қызметінде дұрыс шешімдер қабылдауына, қажеттіліктерін анықтауға және оларға қолдау көрсетуге мүмкіндік береді.

	Критикалық ойлау және ақпаратты бағалау қабілеті
	Болашақ әлеуметтік педагог медиабілім үдерісінде ақпаратты сыни тұрғыдан бағалауды, оның сапасы мен дәлдігін тексеруді үйренуі тиіс. Құзыреттілік тұғыр осы іскерлікті дамытуға негізделеді, себебі педагог ақпараттың сенімділігі мен дәлдігін бағалауда маңызды рөл атқарады. 

	Коммуникативтік құзыреттілік
	Әлеуметтік педагогтің кәсіби қызметінде басқа адамдармен, оның ішінде оқушылармен, ата-аналармен және әріптестерімен тиімді байланыс орнату қабілеті маңызды. Медиабілім үдерісінде құзыреттілік тұғырды қолдану педагогтың ақпаратты түсінікті, нақты және ықпалды жеткізуіне ықпал етеді.

	Этика және әлеуметтік жауапкершілік
	Медиабілім үдерісінде әлеуметтік педагогтің ақпаратты кәсіби және этикалық тұрғыдан қабылдауы, оны әлеуметтік жауапкершілікпен пайдалануы маңызды. Құзыреттілік тұғыр этикалық нормалар мен стандарттарды қалыптастыруда үлкен рөл атқарады, өйткені бұл болашақ педагогтың ақпараттық кеңістікте жауапкершілікпен әрекет етуіне мүмкіндік береді



Кестедегі құзыреттілік тұғырдың бағытары мен маңыздылығы ғылыми еңбектерге талдау негізінде құрастырылды [106-127]. Осы тұрғыда, құзыреттілік тұғыр болашақ әлеуметтік педагогтің гностикалық іскерлігін жетілдіру үдерісінде маңызды рөл атқарады. Бұл тұғыр педагогтің ақпаратты дұрыс қабылдау, талдау және кәсіби қызметінде қолдану дағдыларын дамытуға, сондай-ақ медиа-коммуникация құралдарын тиімді пайдалану қабілетін арттыруға мүмкіндік береді. Әлеуметтік педагогтің медиабілім үдерісінде құзыреттілік тұғырды қолдануы оның кәсіби шеберлігін жетілдіруге, ақпаратты дұрыс бағалауға және тиімді шешімдер қабылдауға ықпал етеді.
Бұл ретте мыналар маңызды: гностикалық іскерлік интегралдық сипатқа байланысты қызметтің кез келген түрін жүзеге асыру үшін қажет және ақпаратты (вербалды және көру), талдау, синтездеу, жіктеу және байланысын анықтау [123].
–студенттердің интегралды болып табылатын гностикалық іскерліктерді жетілдірудің кәсіби және тұлғалық маңыздылығын түсінуі;
–алынатын педагогикалық ақпаратты түсіну, жүйелеу және трансформатциялау, ақпараттық құрылымдарды ірілендіру, ақпараттың жаңа моделін құру бойынша алдағы гностикалық іскерлік мақсаттары мен міндеттерін қою;
–ақпаратты түсіну, жүйелеу, тасымалдау іскерліктерінің мәнін ашу, осы іс-әрекеттерді орындау тәсілдері мен іскерліктерді құрайтын жиынтығы мазмұны;
–гностикалық іскерліктерді қалыптастыру бағдарламасын әзірлеу;
–гностикалық білімдерді меңгеру бойынша практикалық қызметті ұйымдастыру және жүзеге асыру;
–гностикалық іскерлікті жетілдіру  деңгейін бағалау және бақылау;
–студенттердің гностикалық іскерліктерінің нәтижелерін бағалау.
Қорытындылай келе, медиабілім беру үдерісінде гностикалық іскерлікті жетілдіру болашақ әлеуметтік-педагогтің қызметінде маңызды рөл атқарады. Болшақ әлеуметтік педагогтің қызметі халықтың әртүрлі санаттарымен: балалар, ересектер, білім алушылар және ата-аналармен жұмыс істеуді қамтиды. Сонымен қатар, көптеген бағыттарға ие, оны әртүрлі аспектілерде қарастыруға болады: әкімшілік (түрлі деңгейдегі мекемелер); жасына байланысты (балалар, жастар, ересектер, қарттар); қызметтік (қорғау, бейімделу, түзету, оңалту, өзін-өзі дамыту, өзін-өзі тәрбиелеу және т.б.); проблемалық (балалардың панасыздығы, маскүнемдік, бейімделмеу, девиантты мінез-құлық және т.б.).
Сонымен қатар, ЖОО-да студенттердің белгілі бір білім беру немесе әлеуметтік мекемедегі қызметке дайындығын қалыптастыру қажеттілігі жеткілікті түрде ескерілмейтінідігі байқалады, оның контингенті және оны қоғамға бейімдеу мәселелері болашақ әлеуметтік педагогті даярлау кезінде саралау қағидаларын қолдануды талап етеді.

1.3 Медиабілім үдерісінде болашақ әлеуметтік педагогтің гностикалық іскерлігін жетілдірудің ерекшеліктері
Қазіргі білім берудегі жаһандық үдерістер цифрландыру, ақпараттандыру және жасанды интеллектпен тығыз байланысты. Бұл жағдайда медиабілім берумен медиамәдинетті және жаһандық медиа ортаны қалыптастыруда ақпараттық қауіпсіздік пен медиа сауаттылықты дамыту маңызды болып табылады.
Анықталған мәселелер, педагогика саласындағы отандық және шетелдік ғылыми зерттеулерді талдау нәтижесіне сәйке қазіргі білім беру жүйесінде медиабілім берудің әліде толық зерттелмегенін  көрсетеді. Медибілім беру бағытының дамуы ақпараттық кеңістіктегі медиа мазмұнды қабылдау, түсіндіру және талдау үдерісінде жастардың әлеуметтік-психологиялық қауіпсіздігін қамтамасыз етеді [124]. Медиа педагогика, педагогиканың арнайы саласы ретінде, медиабілім беру және медиасауаттылық мәселелерін қарастырады және медиабілім беру үдерісінде тұлғаның дамуы мен қоғамдық санасын қалыптастыруға ықпал етеді.
Қазіргі таңда, әлемдегі медиа және медиабілімнің орны мен рөлі мемлекеттік тұжырымдамалар мен ғылыми зерттеулерде кеңінен қарастырылған. Соның бірі, ЮНЕСКО-ның қарарлары мен ұсыныстары медиабілім берудің маңыздылығын бірнеше рет атап өтті, яғни, Грунвальдтағы ЮНЕСКО конференциялары, 1982; Тулуза, 1990; Париж, 1997; Вена, 1999; Севилья, 2002 жылдары қарастырылды. Әр түрлі елдердегі медиабілім берудің тәсілдері мен дамуындағы айырмашылықтарды мойындай отырып, білім беру және өзін-өзі тәрбиелеу бағыттарында енгізу ұсынылған [42].
Оксфорд энциклопедиясында медиабілім беру, медиа арқылы оқыту мәселелері кеңінен қарастырылған. Медиабілім беру «media education» медиа мәтіндерді дайындау және тарата  білу іскерліктерімен байланысты екендігі және аналитикалық қабілеттер негізінде олардың мазмұнын түсіндіру бағалау болып табылатындығы атап көрсетілген. Ал медианы зерттеу «media studies» әдетте медиа мәтіндерді құру бойынша практикалық жұмыстармен байланысты. Медиабілім беру, медиа сауаттылық «media literacy» мақсаттарына жетуге бағытталған. Медиа сауатты тұлға медиа мәтіндерді қабылдауға, талдауға, бағалауға және мәтіндерді құруға, қазіргі әлемдегі медианың әлеуметтік-мәдени және саяси контекстін білуге, медиа қолданатын кодтық жүйелерді түсінуге бағыталған қабілетке ие болуы қажет, мұндай тұлғалық көрсеткіш қоғамдағы азаматтық жауапкершілікпен байланысты екендігін байқауға болады. Жаһандану дәуірінде адамдардың білімге деген көзқарасы барған сайын прагматикалық бола түсетіні белгілі.
Шетелдік және отандық ақпарат көздеріндегі ғылыми зерттеулерді талдау нәтижесіне сәйкес медиабілім мен медиа сауаттылықтың әртүрлі анықтамаларын табуға болатынын көрсетті. Мысалы, «медиабілім беру» ұғымы (media education, education aux medias, medienpadagogik, educacion para los medios) түсіндіріледі [125].
Медиабілім беру (ағыл. media education-лат. media-құрал)– педагогикадағы бұқаралық коммуникация (баспасөз, теледидар, радио, кино, бейне және т.б.) зерттеу бағыыты ретінде айқындалған. Медиабілім берудің негізгі міндеттері: жастарды заманауи ақпараттық өмірге дайындау жағдайлары мен әртүрлі ақпаратты қабылдауға, түсінуге және қарым-қатынас жасау тәсілдерін меңгеруге үйрету болып табылады. Медиабілім беруді педагогикалық теория мен практикадағы нақты, дербес білім саласының бір бөлігі ретінде қарастырылатын заманауи бұқаралық ақпарат құралдарын меңгеру бойынша теория мен практикалық іскерліктерді оқытудеп түсіну керек. Мысалы, оны көмекші құрал ретінде пайдаланудан ажырату, білім салаларын оқыту ретінде қарастырылуы қажет.
Медиабілім берудің орталық және біріктіруші тұжырымдамасы ғылыми еңбектерде «representation» қарастырылған. Медиа шындықты көрсетпейді, бірақ оны бейнелейді және ұсынады. Медиабілім бірінші кезекте-зерттеу үдерісі. Ол келесі кілтті тұжырымдарға сүйенеді: connotation (ассоциация), genre (жанр), selection (іріктеу), nonverbal communications (вербальды емес коммуникация), media language (медиатіл), naturalism and realism (табиғилық және шынайылық), audience (аудитория), construction (конструкция), mediation (медиа  қабылдау), representation (репрезентация), code/decoding (код, кодтау), segmentation (сегментация, ерекшелеу), narrative structure (сюжеттік құрылым), ideology (идеология), rhetoric (риторика), subjectivity (субъективтілік). Медиабілім бұл өмір бойына жалғасатын үдеріс және ол сыни түсінуді мақсат етеді [126].
Медиабілімдегі тұжырымды британдық зерттеуші Л.Мастерман ғылымға енгізді. Медиабілім негізінде қалыптасатын  хабарламаны, медиамәтіндерді  әртүрлі формада қолдану, талдау, бағалау және тарату қабілеті екендігі қарастырылған.
Медиабілім беру (media education) сыни тұрғыдан ойлау (critical thinking), оны дамытудың маңызды элементі студенттердің өз медиа өнімдерін жасауы дегенді білдіреді.
Медиасауаттылық (media literacy)-студенттерге медианың өз өміріндегі маңыздылығын түсініп, сыни тұрғыдан медиамен байланысуға көмектеседі. Медиасауатты (media-literate) студент медиа мәтіндерді сыни және саналы түрде бағалауға, тұлғалық мәдениеттіліке қатысты сыни қашықтықты сақтауға қарсы тұруға қабілетті болуы керек.
Медиа мәдениет (media culture)-медиа саласындағы материалдық және зияткерлік құндылықтардың жиынтығы, сондай-ақ олардың қоғамда көбеюі мен жұмыс істеуінің тарихи анықталған жүйесі; аудиторияға қатысты «медиа мәдениет» медиа мәтінді қабылдауға, талдауға, бағалауға, медиа шығармашылықпен айналысуға қабілетті жеке тұлғаның даму деңгейлерінің жүйесі мен медиа саласындағы жаңа білімді игеру болып табылады. Медиа мәдениет ұғымдары: ақпараттық мәдениет, (information culture), бейне мәдениет (video culture), аудиовизуалды мәдениет (audiovisual culture).
Медиа педагогика (media pedagogy) – арнайы педагогика саласы, яғни медиабілім және медиа сауаттылық туралы ғылым. Медиа білім беру үдерісі тұлғаның даму заңдылықтарын ашады.
Медиамәтін (media text, media construct) – кез-келген түрдегі және медиа жанрдағы хабарлама (мақаласы: газет телебағдарлама, бейнеклип, фильм және т.б.).
Медиабілім беру әдістемесі (methodology of media education) – білім берудің мазмұны мен педагогпен білім алушылардың іс-әрекеті тұрғысынан, өзгергіштігін ескере отырып, медиа-мәдениет негіздерін оқыту үдерісі мен оқытудың диалогтық формасы білім беру үдерісінің компоненттеріне қойылатын талаптар ретінде қарастырылады.
Медиабілім беру әдістері (methods of media education) – педагогпен білім алушылардың жұмыс істеу тәсілдері, оның көмегімен медиа білім беру мақсаттарына қол жеткізіледі. Типтік әдістер: ауызша (әңгіме, дәріс, әңгіме, өзара диалог, талқылау, талдау, пікірталас және т.б.); көрнекі (аудиовизуалды материалды қарау), репродуктивті, зерттеу, эвристикалық, проблемалық, ойын (медиа мәтінді жасаушылардың көркемдік-шығармашылық қызметін моделдеу т.б.). Бұл әдістер келесі дидактикалық қағидаларға негізделген: оқу үдерісінде шығармашылық тұлғаның әлеуметтік-мәдени дамуы, оқытудың ғылыми, жүйелілігі мен қол жетімділігі, теорияның практикамен байланысы, көрнекілігі, аудиторияның белсенділігі, өзін-өзі тәрбиелеу, оқытудың қоршаған шындықпен байланысы, жағымды эмоционалдық жағдай, білім алушылардың жеке ерекшеліктерін ескеру.
Байланыс модельдері (communication models) – әлеуметтанулық, психологиялық, мәдениеттану, эстетикалық, білім беру, тәрбиелік, этикалық және т.б. күрделі өзара әрекеттесуі.
Демек, медиабілім беруде бар тұжырымдамаларды талдау нәтижесі: медиабілім берудегі «аналитикалық» тәсіл, сыни ойлауды қалыптастыру теориясы, мәдениеттанулық және әлеуметтік-мәдени теорияларды қамтитындығы анықталды. Медиабілім беру идеологиялық, этикалық және эстетикалық тәсілдер және медиа мәтіндерді сыни талдаулардан тұрады.
Жоғарыда аталған мәліметтерге сәйкес шетелдік және отандық ғылымдардың зерттеулеріндегі «медиа»,«медиабілім беру», «медиа орта», «медиа құралдар», «медиа іскерлік» және «тұлғаның медиа құзыреттілігі» ұғымдарының негіздерін талдау, сонымен қатар, теориялық және практикалық негіздерін анықтау біздің зерттеу міндеттеріміздің бірі болып табылады (3-сурет).

Сурет 3 – Медиа ұғымдары

Аталған ұғымдарды талдау бізге медиабілім үдерісінде болашақ әлеуметтік педагогтің гностикалық іскерлігін жетілдіруге тұжырымдамалық баға беруге және «медиабілім үдерісіндегі гностикалық іскерліктерді» анықтауға және авторлық анықтама беруге, сондай-ақ «медиабілім үдерісінде болашақ әлеуметтік педагогтің гностикалық іскерлігін жетілдіру» мәселелері бойынша педагогикалық-психологиялық тұжырымдамаларды негіздеуге мүмкіндік береді.
Медиабілім бағытындағы Л.С. Ахметованың ғылыми еңбектеріне сәйкес «медиа сауаттылық» пен «медиабілім беру» тек Қазақстанда ғана емес, бүкіл әлемде ең өзекті мәселелердің бірі екенін байқауымызға болады[124, с. 37].
Медиабілім үдерісі көптеген ұғымдармен тығыз байланысты, оларға: «медиабілім беру», «медиа құзыреттілік» және «медиа сауаттылық» ұғымдары жатады. Сонымен қатар, әлеуметтік, мәдени және білім беру бағыттарын одан әрі дамыту үшін медиабілім беру мен медиа құзыреттілікті (медиа және ақпараттық сауаттылықты) дамыту проблемаларын өзектендіруге баса назар аударылған. Білім берудегі медиа және ақпараттық сауаттылық туралы көптеген мақалаларды біріктіретін «Медиа және ақпараттық сауаттылық» атты  ғылыми жинағында медиақоғам өмірінің күрделі және негізгі бөлігі болғандығын көрсетеді.
Жоғарыда аталған авторлардың мәліметтеріне сәйкес қазіргі ақпараттық қоғамның негізгі компоненттері білім мен ақпарат деп санаймыз, сондықтан білім берудегі «медиа» терминінің пайда болуы табиғи құбылыс болып табылады. Қазіргі кезеңде медиабілім тәсілдерін оқытудың әдістемелік және әдіснамалық негіздеріне түбегейлі өзгерістер енгізді, білім беру үдерісінде медианы қайта қарау білім беру мақсаттары мен міндеттерін шешуге мүмкіндік берді.
Сонымен, Е.Н. Ястребцеваның пікірінше медианың негізгі идеясы-коммуникативті идея, ақпараттандырылған мәліметтер мен ағымдағы ақпаратты сақтау бағыттары [127]. Медиа сонымен қатар бұқаралық ақпарат құралдары ретінде анықталады, мысалы: медиа-бизнес, медиа-компания, медиа-холдинг, медиа-магнат, медиа-бағдарлама, медиа-одақ, медиа-кітапхана, медиа-форум. Белгілі ағартушы М.Макклуэннің «сауатты болу үшін, медиа әлемінде сауатты болуыңыз керек» деген ұғым медиа әлемінің қазіргі ақиқатында ерекше өзектілікке ие болып отыр [128].
Қазақстандық зерттеушілер Б.А. Искаков [129], Г.К. Нұрғалиева [130], медианың заманауи білім берудегі функциялық ерекшелігі: оқытудың ақпараттық технологияларына негізделетін мультимедия, интерактивтілік, модельдеу, коммуникативтілік бағыттарындағы өнімділік деп санайды.
Медиа бағытындағы Б.А. Искаковның зерттеулерінде медибілім саласын ақпарат құралы, байланыс құралы, оқыту мен тәрбиелеу мәселелерін тиімді шешуге болатын байланыс жүйесінің негізіндері екенін қарастырады [129, с. 4-176]. Ақпараттық технологияларды интенсификациялау кезеңіне кірген қоғам қазіргі орта және жоғары мектептің алдына оқушылар мен студенттердің ақпараттық мәдениетін қалыптастыру, коммуникативтік құзыреттіліктің қажетті іскерліктерін жетілдіруді қажет етеді [130, с. 3-43].
Ал, медиа-педагог А.В. Федоров «медиа» (media, massmedia) – бұқаралық коммуникация құралдары-ақпаратты жасау, жазу, көшіру, көбейту, сақтау, тарату, қабылдау және оны субъекті (медиа мәтіннің авторы) мен объект (бұқаралық аудитория) арасында бөлісудің техникалық құралдары деп санайды [131].
Медиапедагог Л.С. Зазнобинаның зерттеулерінде жоғары оқу орындары мен мектептердегі медиабілім мен базалық оқытуды біріктіру қажеттігін атап өткен[135].
Осылайша, жалпы медиабілімге деген ғылыми қызығушылықты сипаттай отырып, біз болашақ әлеуметтік педагогтің медиабілім үдерісіндегі гностикалық іскерлігін жетілдіру жолдарын қарастырамыз. Медиабілім үдерісінде  педагогтің кәсіби дайындық жүйесіндегі педагогикалық проблема ретінде медиа құзыреттілікке ғылыми қызығушылықтың пайда болуын көрсетеді.
Жоғарыда айтылғандай, медиабілім үдерісіндегі гностикалық іскерлк медиабілім берудің нәтижесі және түпкі мақсаты болып табылатындығы анықталды, демек, зерттеушілердің еңбектерін және мемлекеттік бағдарламалар мен тұжырымдамаларды талдауымыз керек.
Медиабілім беруді енгізу және дамыту қажеттілігі 2023-2029 жылдарға арналған цифрлық трансформация, ақпараттық-коммуникациялық технологиялар саласын және киберқауіпсіздікті дамыту тұжырымдамасы шеңберінде айқындалды [2].
Қазақстандық ғалымдардың ғылыми еңбектерінде медиабілім берудің негізгі міндеттері-бұл жаңа ұрпақты заманауи ақпараттық жағдайларда өмір сүруге, әртүрлі ақпаратты қабылдауға дайындау, оны түсінуге үйрету, оның психикаға әсер етуінің салдарын түсіну, техникалық құралдардың көмегімен вербалды емес коммуникация формалары негізінде қарым-қатынас тәсілдерін меңгеруді қамтитындығы атап көрсетілген [133-136].
Медиабілім беру Б.Ж. Шарипова мен Д.М. Джусубалиеваның пікірінше бұл – ақпараттандыру, техникалық, компьютерлік және электрондық құбылыс пен үдеріс емес, медиабілім жаһандық әлемде маңызға және гуманистік мағынаға ие үдеріс [137].
Медиабілім-бұқаралық коммуникация заңдылықтарын зерттейтін педагогикадағы бағыт. Медиабілімнің негізгі міндеттері: жаңа ұрпақты қазіргі ақпараттық жағдайда өмір сүруге, әртүрлі ақпаратты қабылдауға-талдауға дайындау, оның психикаға әсер етуінің салдарын білуге үйрету және техникалық құралдардың көмегімен вербалды емес байланыс формаларына негізделген қарым-қатынас тәсілдерін игеру болып табылатындығы ғылыми еңбектерде көрсетілген.
Жоғарыда айтқанымыздай, медиабілім үдерісінде гностикалық іскерлікті жетілдіру бағытындағы диссертациялық зерттеуіміз үшін медиа, медиа орта, медиа іскерлік, медиа құрал және медиа құзыреттілік негізгі ұғымдар болып табылады.
Терминдердің мәнін сипаттайтын осы ұғымдарға анықтамалар береміз. Медиа терминінің негізгі мағынасы жоғарыда айтылған. Сондықтан енді келесі терминдердің сипаттамасына тоқталайық. Медиа-бұл медиа орта сияқты күрделі және көп қырлы тұжырымдаманың алғашқы құрамдас бөлігі.
Сонымен, «медиа орта» термині А.А. Бодалевтің энциклопедиялық сөздігінде [138], тарихи немесе жеке уақыттың белгілі бір кезеңінде әр түрлі мақсатты аудиторияға белгілі бір бұқаралық ақпарат құралдары жариялаған жиынтығы ретінде ұсынылады.
Медиа орта Н.Б. Кириллованың зерттеулерінде «медиа мәдениетілік жағдайлардың жиынтығы, яғни, бұқаралық ақпарат құралдары арқылы жеке тұлғаны қоршаған әлеммен байланыстыратын белгілі бір моральдық-эстетикалық құндылықты ақпараттандыратын, идеологияны насихаттайтын, көңіл көтеретін, экономикалық және ұйымдастырушылық әсер ететін сала» деп анықтайды [139]. Адамдардың пікірлері мен мінез-құлқы, яғни, жеке тұлғаның әлеуметтенуіне әсер етеді.
Медиа орта «бұқаралық ақпарат құралдары арқылы қалыптасатын, таралатын және көбейтілетін кеңістіктегі ақпараттық қоғам мәдениеті» екндігі А.М. Кузьминнің еңбектерінде көрсетілген [140].
Медиа орта медиа арқылы жұмыс істейтін ультра орта ретінде, әрбір нақты жеке тұлға мен тұтастай қоғам үшін ақпараттық кеңістіктің ең қолайлы нұсқасын жасайды және қазіргі ақпараттық қоғам мәдениетінің негізі болып табылатындығы Т.М. Гончарованың анықтамаларында қарастырылған [141].
Бұқаралық ақпарат құралдары біздің айналамызда әлеуметтік, моральдық, көркемдік, зияткерлік құндылықтар мен мүдделер қалыптасатын арнайы ақпараттық жүйе ретінде анықталатындығы В.С. Тоискиннің және бірлескен авторлардың анықтамаларында кездеседі [142].
Медианы таратудың техникалық ерекшеліктерімен (баспасөз, радио, теледидар, интернет) біріктірілген ақпарат пен жарнаманы таратудың жаһандық құралы екендігі А.В. Федоровтың еңбектерінде атап көрсетілген.
Сонымен қатар, автордың айтуы бойынша медиа қызметі туралы түсінік «медиа белсенділігі, медиа агенттіктердің және жеке тұлғалардың әртүрлі жанрлардың медиа мәтіндерін қабылдауға, бағалауға, құруға және таратуға қатысты қызметі» [143].
Медиа іскерлік «медиа мәтіндерді, яғни бұқаралық ақпарат құралдары арқылы таратуға арналған мәтіндерді өндіруге және қабылдауға бағытталған субъектінің кез-келген белсенділігін» білдіретіндігі И.А. Фатееваның еңбектерінде көрсетілген [144].
Медиа-іскерлік медиа-контент құру бойынша бірқатар функцияларды орындау және табысты нәтиже алу мақсатында саяси, әлеуметтік, мәдени, ғылыми-зерттеулермен басқада қызмет салаларының медиамен қамтамасыз етілуі И.В. Жилавская зерттеулерінде анықталған [145].
Медиа іскерлік: іздеу, алу, тұтыну, шығармашылық өңдеу және қазіргі заманғы ақпараттық кеңістікте медианы қолдану арқылы таратудан тұратын қызмет түрі ретінде анықталуы Т.М. Гончарованың еңбектерінде ұсынылады [146].
Біздің ойымызша, аталған анықтамалар бір буынды құрылымға, тұтастыққа, көп функционалдылыққа және көп тапсырмаға ие, екі ұғымға негізделді: медиа білім және медиа құзыреттілік.
Медиабілім-бұл кеңірек ұғым, ал медиа білім берудің түпкілікті нәтижесімен мақсаты және барлық мәні-медиа құзыреттілік.
Біз диссертациялық зерттеуімізде болашақ әлеуметтік педагогтің қазіргі кезеңдегі бәсекеге қабілеттілігі оның медиаортада еркін жүре алатын тәуелсіз және шығармашылық тұлға ретіндегі деңгейі медиабілім саласындағы гностикалық іскерліктерімен анықталады деп санаймыз.
Ғылыми әдебиеттерді талдау нәтижесіне сәйкес жоғарыда айтқанымыздай, медиабілім саласындағы гностикалық іскерліктерді меңгеруі медиабілімнің нәтижесі болып табылады. Алайда, мамандардың кәсіби субмәдениетінің бір бөлігі болу үшін қазіргі медиа әлемінде тұлғаның әлеуметтенуі мен табыстылығының шартты болу үшін медиа іскерлік көп мәдениетті әлемді тану құралы, білім алу құралы, өзін-өзі таныстыру және тұлғаның әлеуетті мүмкіндіктерін іске асыру тәсілі, нәтижесінде жеке тұлғаның іскерліктерінің негізгі құрамдас бөлігі болуы керек.
Қазіргі ғылыми ақпараттық кеңістікте медиабілімнің психологиялық-педагогикалық зерттеулері шетелдік: В. Вебер [147], Н.В. Змановская [148], Н.В. Волкова [149], О.П. Куткина [150], Н.Ю. Хлизова [151], Н.В. Чичерина [152], Г. Марси-Бенке [153], отандық: Б.А. Искакова, Б.Т. Қуанышева [154], Г.С. Тәженова, Б.А. Тұрғынбаева [155] еңбектерінде қарастырылған.
Медиа туралы білімнің практикалық қолдану іскерліктері мен дағдыларының жиынтығы медианы әртүрлі қызмет салаларында негізгі медиа құрал ретінде жұмыс істеу тәжірибесін және жеке қасиеттерді қамтитын білім екендігі сипатталады, мысалы: танымдық белсенділік, сыни ойлау, шығармашылық ойлау, коммуникативтілік, рефлексия, сондай-ақ медианы пайдалану қызметі туралы жағымды мотивация және құндылық-семантикалық қатынастар [156].
Зерттеуші S. Baran [157] еңбектерінде «әр түрлі медиа тілінің ерекшелігін білу және медиа мәтіндердің күрделілігіне қарамастан олардың әсерін түсіну қабілеті» қарастырылады.
Silverblatt А. [158] медиабілім келесі ерекшеліктері туралы пікірді алға тартады: қолжетімділік, сыни тұрғыдан ойлау, бұқаралық коммуникация үдерісін түсіну, медиа мәтіндерді талдау және талқылау қабілеттерін дамыту. Зерттеуші бұқаралық коммуникация арналары арқылы берілген ақпаратқа жауап ретінде адамдардың тәуелсіз пайымдаулары мен құзыретті шешімдеріне көмектесетін сыни ойлау қабілеттерін алу қажеттілігінің маңызды дәлелі деп санайды.
Baacke D. [159] медиа іскерлік «медиа туралы білімге, медианы пайдалануға, медиа дизайнға және медиа сынға» негізделеді деп санайды. Автордың пікірінше, медиа құзыреттілікті бағдарламалық талаптарға келтіру қажет барлық түрдегі медиамен жұмыс істеу саласындағы электрондық-техникалық байланысқа бағытталған коммуникативтік құзыреттіліктің бөлігі деп санайды. Сонымен қатар, медиабілімнің индикаторының әрқайсысында автор дамудың жоғары, орташа және төмен деңгейлерін бөлуді ұсынады. Типология шартты болғанына қарамастан, бұл саралау медиа құзыреттілікті қалыптастыру мүмкіндігі туралы түсінік береді. Медианы қабылдауда медиа мәтінді талдау және бағалау қабілеті болмаса, тұлғаның медиа іскерліктерінің жоғары деңгейі туралы айту мүмкін емес.
А.В. Федоровтың зерттеулерінде ұсылған жеке тұлғаның медиа құзыреттілігінің анықтамасымен келісеміз, ол біздің ойымызша, зерттелетін медиа құзыреттілік құбылысының психологиялық және педагогикалық компоненттерін көрсетеді [143, с. 4-614].
И.А. Фатееваның зерттеулерінде жеке тәжірибені өздігінен жинақтау, жеке тұлғалардың БАҚ-пен қарым-қатынасы барысында өзін-өзі оқыту үдерісінде жеке тұлғаның медиа құзыреттілігін қалыптастыру барысы көрсетілген [144, с. 4-268].
Мұндай түсініктің дәйектілігі А.В. Шариковта да кездеседі, ол медиа сауаттылықты «сыни ойлауға, сондай-ақ басқа адамдармен диалогқа негізделген шектеулерді ескере отырып, техникалық және семиотикалық жүйелер арқылы хабарламаларды қабылдау, құру және беру құзыреттілігі» медиа-коммуникативті құзыреттілік ретінде анықтайды [160].
Т.М. Гончарова басқа көзқарасты білдіреді, автор «медиа құзыреттілікті кәсіби құзыреттіліктің бір түрі ретінде анықтайды, ол медиа қызметі барысында алынған ақпаратты іздеуге, алуға, тұтынуға, шығармашылықпен өңдеуге, беруге және сақтауға, сондай-ақ медиа ортада өз хабарламаларын жасауға және орналастыруға мүмкіндік береді» [146, с. 18-122].
Демек, диссертациялық зерттеудің стратегиясын білдіретін зерттеу мәселесі бойынша біздің авторлық ұстанымымыз болашақ әлеуметтік педагогтің медиабілім үдерісіндегі гностикалық іскерліктің мәні мен құрамдас бөлігінің анықтамасын ұсыну болып табылады.
Жоғарыда аталған ұғымдар медиа саласындағы негізгі түсініктерді білдіреді және олардың әрқайсысы белгілі бір аспектілерді қамтиды.
«Медиа» термині ақпаратты жеткізу және тарату құралдары мен технологияларын білдіреді.
Медиабілім беру-ақпаратты дұрыс түсіну, талдау және өндіру қабілеттерін дамытуға бағытталған білім беру үдерісі болып табылады. Ол адамдарды медиа контентін критикалық түрде қабылдауға, медиа арқылы берілетін ақпаратты дұрыс бағалауға және медиа құралдарын тиімді пайдалана білуге үйретеді. Медиабілім беру адамды ақпараттық қоғамның белсенді және жауапты мүшесіне айналдыруды көздейді.
Медианың барлық түрлері мен құралдары кіретін ақпараттық кеңістік «медиа орта». Ол жеке адам мен қоғамның өзара әрекеттесуін, коммуникацияны және ақпараттың таралуын анықтайтын жағдайды көрсетеді. Медианың қазіргі заманғы түрлері мен платформалары (онлайн-платформалар, әлеуметтік желілер, цифрлық арналар) медиа ортаның әртүрлі аспектілерін құрайды.
Медиа құралдар– бұл ұғым медиа контентін жасау, тарату және тұтынуға арналған нақты құралдар мен технологияларды білдіреді. Бұған теледидар, радио, газеттер, интернет-ресурстар, әлеуметтік желілер, мобильді қосымшалар, блогтар және тағы басқа құралдар кіреді. Әрбір медиа құралдың өз ерекшеліктері бар, олар ақпаратты жеткізудің әртүрлі тәсілдерін пайдаланады.
Медиа іскерлігі – бұл медиа арқылы ақпаратты тиімді басқару, оны қолдану және әртүрлі мақсаттарға (мысалы, маркетинг, саясат, білім беру) пайдалану қабілеті. Бұл ұғым медиа құралдарын кәсіби түрде қолдануға бағытталған іскерлік дағдыларды білдіреді. Медиа іскерлікке дұрыс аудиторияны таңдау, медиа кампанияларды ұйымдастыру, контентті тиімді құру мен жариялау және медиа ағындарын талдау сияқты дағдылар кіреді.
Тұлғаның медиа құзыреттілігі – бұл адамның медиа құралдарын дұрыс пайдалану және медиадан алынған ақпаратты бағалау, түсіну және қолдану қабілеті. Бұл құзыреттілік адамның медиадағы мәліметтерді критикалық тұрғыдан қабылдауға, оларға сенім артуға немесе қарсы тұруға, сонымен қатар өз пікірін қоғамға жеткізуге мүмкіндік береді. Тұлғаның медиа құзыреттілігі әр адамға маңызды, өйткені қазіргі ақпараттық қоғамда дұрыс шешім қабылдау үшін осы қабілеттер өте қажет.
Сонымен қатар, медиа және коммуникация саласындағы түрлі аспектілерді қамтып, ақпараттық қоғамдағы адамдардың медиа арқылы өзара әрекеттесуін және олардың медиа құралдарын қолданудағы қабілеттерін жақсартуды көздейді. Бұл цифрлық білім беру ортасындағы болашақ әлеуметтік педагогтің медиабілім үдерісіндегі гностикалық ісерліктерінің құрамдас бөлігін көрсетеді.
Олар:
–цифрлық сауаттылық (цифрлық және ақпараттық құзыреттіліктер);
–цифрлық зейін және этикет (медиа ақпарат);
–жасанды интеллект технологиялары;
–медиконтенті интерпретациялау/генерациялау (медиаресурстармен мен медиатехнологиялар);
–жеке қасиеттері: сын тұрғысынан ойлау, коммуникативті рефлексия, мотивациялық құндылық ұмтылыстары, операциялық іскерлік, шығармашылық белсендік.
Медиабілім үдерісінде болашақ әлеуметтік педагогтің гностикалық іскерліктеріне анықтама береміз. Негізгі: медиабілім үдерісіндегі гностикалық іскеліктер:
Цифрлық сауаттылық – технология дағдыларын игеру. Цифрлық әлемде жұмыс істеп, қажетті жабдықтармен, бағдарламалық қамтамасыз етумен, негізгі технологиялық құралдармен және ақпарат іздеуге арналған медиаға қол жеткізу.
Мазмұнды интерпретациялау – медиа әлемінде сүзгі рөлін атқаратын өнер, саяси, экономикалық және әлеуметтік түйіндерді аша отыра, медаресурстардың сырын ұғыну. Мұнда комерциялық мәнді анықтап, шығармашылық классификациялар жасап, медиахабарлардың өндірушілерін, түрлерін, мақсаттарын, тұтынушы аудиторияларын зерттеу арқылы шынайы ақпаратты салыстырамыз. Нәтижесінде, сезім мен рационалды пікірді, ой мен эмоцияны контекстік диссоциация арқылы анықтап, шеберлікпен басқару-біздің «creative» ойлауымыздың нағыз көрнісі.
Мазмұнды қалыптастыру – қарым-қатынас өнері, сенімнің алтын кілті және цифрлық әлемде мәнді келіссөздердің негізі. Бұл визуалды және мәтіндік медиаконтенті құру мен қолайлы кескіндерді таңдау арқылы жүзеге асрылады. Әлеуметтік желілерде қоғамдық пікірге интеллектуалдық наным-сенімдерді қалыптастырады, ағымдағы оқиғаларды әртүрлі көзқарастармен саралайды. Цифрлық медиа платформаларда байланыс орнатып, мақсаты дәлелді пікірлер жазуға атсалысады, сыни ойлауды көрсететін меда контенті туындатып, жарияламас бұрын дәлелдердің дұрыстығын жан-жақты тексереді.
Цифрлық зейін – өз әрекеттері мен цифрлық медиа кеңістігін түсіну қабілеті, әртүрлі идеяларға, көзқарастарға және тұлғалардың жеке өміріне құрмет білдіретін меди контент жасауға негізделген; медиа контентпен жасалған мазмұнның қоғамға ықпалын талдау және бағалау дағдылары; медиа кеңістігіндегі өзара әрекеттесу кезінде құқықтық және этикалық принциптерді түсіну; цифрлық медиа платформаларындағы топтық талқылаулардың қатысушыларына құрмет көрсету; талқылау қызметіндегі тақырыптық құзыреттілік.
Цифрлық ортадағы медиа іскерлік тәжірибелі оқытушылар үшін де, білім берудегі жаңа буындар үшін де мәселелерді шешудің, сыни ойлаудың, үздіксіз оқытудың және барабар жұмыс істеудің маңызды құралы болып саналады.
Цифрлық ортадағы гностикалық іскерлік тәжірибелі педагогтің және болашақ педагогтер үшін мәселерді шешудің, сыни ойлаудың, үздіксіз оқытудың және лайықты жұмыс істеудің маңызды құралы болып есептеледі.
Келесі компоненттер болашақ әлеуметтік педагогтің медиабілім үдерісіндегі гностикалық іскерліктері негізінде анықталды.
Медиатехнологиялар – бұл медиаконтентті, тарату және тұтыну үшін қолданылатын құралдар, платформалар мен жүйелер. Бұл категорияға ақпаратты өндіру, тарату және оған қол жеткізу тәсілдерінде революция жасаған технологиялар кіреді. Медиатехнологиялар дәстүрлі бұқаралық ақпарат құралдарын, мысалы: теледидар мен радионы, сондай-ақ әлеуметтік желілер, блогтар және мобильді қосымшалар сияқты заманауи цифрлық платформаларды қамтиды. Олар медиа ортаны қалыптастыруда маңызды рөл атқарады және қоғамның ақпаратты қабылдау және онымен өзара әрекеттесу тәсіліне әсер етеді.
Медиа технологияның дамуы пайдаланушыларға сұраныс бойынша фильмдердің, телешоулардың, музыканың және басқа да сандық мазмұнның кең кітапханасына қол жеткізуге мүмкіндік беретін ағындық қызметтердің танымалдылығына әкелді. Netflix, Amazon Prime Video, Spotify және YouTube сияқты платформалар жекелендірілген және ыңғайлы мәліметтерді ұсына отырып, дәстүрлі медиа тұтыну үлгілерін өзгертті.
Медиатехнологиялар сондай-ақ виртуалды шындық (VR) және толықтырылған шындық (AR) арқылы тәжірибелер үшін жаңа мүмкіндіктер ашты. VR технологиясы пайдаланушылардың өзара әрекеттесуіне мүкіндік беретін модельденген ортаны қарастырады, ал AR нақты әлемге цифрлық контентті қосады. Бұл технологиялар білім беруде, оқытуда және басқа да салаларда қолданылады.
Әлеуметтік желілер платформалары қазіргі медиатехнологиялардың ажырамас бөлігіне айналды. Олар пайдаланушыларға контентті шынайы уақытта жасауға, бөлісуге және өзара әрекеттесуге мүмкіндік береді. Пайдаланушы контенті маңызды рөл атқарады, өйткені ол адамдарға контент жасаушы болуға мүмкіндік беріп, қатысу мәдениетін дамытуға ықпал етеді.
Смартфондардың және мобильді қосымшалардың таралуы медиатехнологияларға елеулі әсер етті. Мобильді құрылғылар медиа контентке, әлеуметтік желілерге және онлайн қызметтерге жолда, тез әрі ыңғайлы қол жеткізуді қамтамасыз етеді. Сонымен қатар, олар мобильді өндірістің дамуына ықпал етіп, адамдарға контентті оңай түсіріп, бөлісуге мүмкіндік береді.
Медиаресурстар коммуникациялық мақсаттарда жасалатын және пайдаланылатын түрлі контент формаларына қатысты. Медиаресурстардың түрлері мен формалары: Медиамәтіндер: мақалалар, кітаптар, газеттер мен журналдар сияқты жазбаша контент. Суреттер: фотосуреттер, иллюстрациялар, графика немесе диаграммалар түріндегі визуалды контент. Аудио: музыка, подкасттар, радиохабарлар және дыбыс эффектілері сияқты дыбыстық контент. Бейне: аудио, визуалды эффектілер мен қозғалмалы графиканы қамтуы мүмкін қозғалмалы визуалды контент, мысалы, фильмдер, телешоулар, деректі фильмдер және онлайн бейнелер. Әлеуметтік желілер: пайдаланушыларға мәтін, сурет, бейне және аудио сияқты түрлі мультимедиа түрлерін жасауға және бөлісуге мүмкіндік беретін платформалар, мысалы, Facebook, Twitter, Instagram, YouTube және TikTok. Интернет-жаңалықтар: жаңалық мақалаларын, бейнелер мен мультимедиялық контентті нақты уақыт режимінде жеткізу үшін арналған веб-сайттар мен онлайн платформалар. Жарнама: өнімдерді, қызметтерді немесе идеяларды түрлі бұқаралық ақпарат құралдары арқылы, соның ішінде баспа басылымдары, радиохабарлар, онлайн және сыртқы бұқаралық ақпарат құралдары арқылы жылжыту үшін жасалған маркетингтік материалдар. Ойындар: аудио, визуалды және мәтіндік элементтерді қамтитын видеолар түріндегі интерактивті медиаресурстар.
Медиа ақпарат, яғни бұқаралық ақпарат құралдары туралы ақпарат, жаңалық мақалалары, бейнелер, суреттер, адио жазбалар және әлеуметтік желілердегі хабарламалар сияқты бұқаралық ақпарат құралдарының түрлері мен формаларына қатысты контент пен деректерді қамтиды. Ол медиа көзінің жариялану күнін, автордың, атауын, сипаттамасының және медиаға қатысты кез келген қосымша медиа деректердің мәліметтерін қамтиды.
Медиа ақпарат маңызды рөл атқарады, өйткені ол аудиторияға контекст, сенімділік және ашықтықты қамтамасыз етеді. Бұл адамдарға тұтынатын контенттің сенімділігі мен дұрыстығын бағалауға мүмкіндік береді, осылайша олар негізделген пікрлер мен шешімдерді қабылдай алады.
Цифрлық медиатехнологиялардың пайда болуы адамдарға медиа контентті тек тұтыну ғана емес, сонымен қатар оны жасау, бөлісу және сыни тұрғыдан қарауға мүмкіндік береді. Мұндай әрекеттер медиа білім саласындағы гностикалық іскерліктер, яғни ХХI ғасырдың цифрлық өзара әрекеттесу мәдинетінде өмір сүру мен жұмыс істеу үшін қажетті дағдыларға айтарлықтай байланысты. Медиа ақпаратқа қатысты гностикалық іскерліктер білім беру саясатының міндетті шартына айналуда, бұл әлеуметтік ақпараттық ресурстарға тең қолжетімділікті қамтамасыз етуге бағытталған.
Гностикалық іскерліктер білім беру жүйесінің барлық кезеңдерінде маңызды элементтерге және өзектілікке ие болуы тиіс. Гностикалық іскерлік білім беру арқылы қамтамасыз етілуі тиіс біліммен тікелей байланысты және оларды когнитивтік, әлеуметтік-эмоционалдық және физикалық қабілеттер ретінде қарастыруға болады. Бұл қабілеттер тұлғаның әртүрлі контекстердегі талаптарға қарамастан, тиімді әрекет ету үшін кешенді түрде мобилділікке мүмкіндік береді. Гностикалық іскерлік кәсіби жағдайға сәтті жауап беру үшін қажетті білім, дағдылар мен қатынастарды таңдап, мобилділік қабілетін қамтамасыз етеді.
Қазіргі заманғы білім беру жүйесінің цифрлық трансфармациясы контекісінде болашақ әлеуметтік педагогтің цифрлық сауаттылыққа мұқтаж, оларға кәсіби (оқыту, зерттеулер, басқару) және жеке қызметінде жаңа технологиялық құралдарды тиімді әрі нәтижелі пайдалануға мүмкіндік береді. Бұл сауаттылықтек түрлі цифрлық платформалар мен ресурстармен жұмыс істей білу емес, сондай-ақ ақпаратты сыни тұрғыдан бағалау, жаңа технологияларға бейімделу және оларды білім беру үдерісін жақсарту үшін пайдалану қабілетін қамтиды. Осылайша цифрлық сауаттылық тез өзгеретін әлемде табысты қызметтің кілтті факторы болып табылады.
Бұның дәлелі, медиабілім үдерісінде болашақ әлеуметтік педагогтің гностикалық іскерлігін (білім алу және танымдық қабілеттерін) жетілдіруде жасанды интеллект (ЖИ) технологиялары маңызды рөл атқара алады. Жасанды интеллекттің әлеуеті болашақ әлеуметтік педагогтің білім беру және әлеуметтік қызмет көрсету саласында көптеген аспектілерді дамытуға мүмкіндік береді. Осы тұрғыдан қарағанда, ЖИ технологиялары медиабілімді жетілдіру үдерісіне қалай әсер ететінін бірнеше бағытта қарастыруға болады:
Жасанды интеллекттің ақпараттық өңдеу қабілеті: ЖИ ақпаратты жылдам және тиімді өңдеу, анализ жасау және синтездеу қабілетіне ие. Болашақ әлеуметтік педагог жұмысы барысында көп көлемдегі ақпаратты өңдеуді қажет етеді. Жасанды интеллекттің көмегімен ол ақпараттың негізі мен сенімділігін бағалауға, жаңа мәліметтерді тез арада табуға, әрі оларды өз жұмысында қолдануға үйренеді. Сонымен қатар, ЖИ технологиялары ақпараттың тұжырымдамалық құрылымын (қысқаша шолу жасау, негізгі мәліметтерді бөліп көрсету) жеңілдетуге мүмкіндік береді.
Қолданбалы медиа құралдары мен платформадағы қолдау: Жасанды интеллект әлеуметтік педагогтің медиа құралдарын тиімді пайдалануға ықпал етеді. Мысалы, виртуалды көмекшілер, тілдік модельдер (GPT секілді) немесе онлайн платформалар арқылы әлеуметтік педагог медиабілім беру үдерісін жетілдіре алады. ЖИ негізінде жасалған бағдарламалар мен қосымшалар болашақ мамандарға медиа контентті жасауда немесе оны өңдеуде көмек көрсете алады.
Педагогикалық ақпараттарды анализдеу және болжам жасау: Жасанды интеллекттің алгоритмдері әлеуметтік педагогтарға әртүрлі әлеуметтік және психологиялық жағдайларды алдын ала болжап, сол бойынша медиа білім беру бағдарламаларын бейімдеуге мүмкіндік береді. ЖИ алгоритмдері студенттердің оқу барысындағы даму деңгейін бақылап, жеке ұсыныстар мен тапсырмалар жасауға, сондай-ақ педагогтің білім беру әдістерін жаңартуға мүмкіндік береді. Бұл педагогтің гностикалық іскерлігін жетілдірудің бір жолы болып табылады, себебі ЖИ әлеуеті білім беру контекстін нақты түсініп, уақытында түзетулер енгізуге мүмкіндік береді.
Мазмұнды талдау және медиа құзыреттілігін арттыру: Әлеуметтік педагогтар медиабілім үдерісінде жасанды интеллекттің көмегімен ақпараттың мазмұнын талдай алады. Мысалы, ЖИ мәтіндердегі негізгі ойды, сөздердің мағынасын анықтап, оларды бұрмалаусыз қайта жаза алады. Бұл болашақ әлеуметтік педагогтің ақпараттың сапасын анықтауда маңызды дағдыларды дамытуды жеңілдетеді. Жасанды интеллекттің көмегімен ақпараттық сауаттылықты арттыру, жалған ақпаратты анықтау, сондай-ақ түрлі медиа түрлеріндегі тенденцияларды бақылау мүмкін болады.
Бейімделген оқу жүйелері мен жеке тәсілдер: Жасанды интеллекттің көмегімен бейімделген оқу жүйелері жасалып, болашақ әлеуметтік педагогтің жеке қажеттіліктеріне сай білім алу үдерісін ұйымдастыруға болады. ЖИ жүйелері әрбір студенттің оқу стилін, мүдделерін және даму қарқынын ескере отырып, оқу бағдарламаларын автоматты түрде бейімдей алады. Бұл педагогтің гностикалық іскерліктерін жетілдіруге үлкен артықшылыққа ие, өйткені оқу үдерісінде әр студентке ыңғайлы және тиімді болар еді.
Интерактивті және диалогты оқыту технологиялары: Жасанды интеллект әлеуметтік педагогтің коммуникациялық дағдыларын жетілдіруге ықпал ететін интерактивті оқу әдістерін қамтамасыз етеді. Мысалы, тілдік модельдер арқылы диалогтық оқыту үдерісі ұйымдастырылуы мүмкін. Бұл педагогтің ақпаратты қабылдау, түсіндіру және коммуникациялық дағдыларын дамытуға көмектеседі. ЖИ алгоритмдері әртүрлі әлеуметтік және мәдени жағдайларды модельдеуге мүмкіндік береді, бұл болашақ педагогтің жағдайларға бейімделіп, тиімді әрекет ету қабілеттерін арттырады.
Жеке зерттеулер мен ғылыми жұмыстарды қолдау: Жасанды интеллект әлеуметтік педагогтарға зерттеулер жүргізу барысында ғылыми деректерді жинауға, өңдеуге және талдауға көмек көрсете алады. Мысалы, ЖИ зерттеу материалдарын жинау, статистикалық деректерді өңдеу, ғылыми мақалалар мен еңбектерді жүйелеу арқылы ғылыми жұмыстың сапасын арттыра алады. Бұл педагогтың зерттеу дағдыларын жақсартуға мүмкіндік береді.
Жасанды интеллекттің технологиялары медиабілім үдерісінде болашақ әлеуметтік педагогтің гностикалық іскерлігін жетілдіру үшін тиімді құралдар ұсынады. ЖИ-дің көмегімен болашақ педагог ақпаратты терең талдай алады, медианың әсерін бағалауды үйренеді, сондай-ақ түрлі медиа платформалар мен құралдарды тиімді пайдалануға дағдыланады. Жасанды интеллект болашақ әлеуметтік педагогтің кәсіби дағдыларын жетілдіруде маңызды рөл атқарады, бұл оның білім беру және әлеуметтік жұмыс саласында сапалы әрі тиімді қызмет көрсетуіне ықпал етеді.
Демек, цифрлық іскерлік технологияларды ақпараттық қоғамда жұмыс және байланыс үшін сенімді әрі сыни тұрғыдан пайдалануды білдіреді. Оларға АКТ (ақпараттық-коммуникациялық технологиялар) саласындағы базалық дағдылар жатады: ақпараттық іздеу, бағалау, сақтау, өндіру, көрсету және алмасу үшін компьютерлерді пайдалану, сондай-ақ интернет арқылы байланыс орнату бірлескен желілерде қатысу.
Цифрлық сауаттылық – цифрлық дәуірдің дамудың бір қозғаушы күші, сондай-ақ жалпы білім берудің ең маңызды элементі. Қазіргі уақытта болашақ әлеуметтік педагогтің инновациялық цифрлық технологияларды пайдалануы барған сайын көп мүмкіндіктерге ие болуда.
Цифрлық және медиа саласындағы гностикалық іскерлік қазіргі білім беру үдерісінің жақсарып, дамуының кепілі болып табылады. Болашақ әлеуметтік педагог оқу қызметінде технологияларды интеграциялауды ынталандыруы қажет, осылайша білім алушылар цифрлық ортада өз дағдылары мен іскерліктерін тәжірибеден өткізу үшін көбірек мүмкідіктерге ие болады. Студенттердің цифрлық сауаттылығын арттыру және медиабілім үдерісіндегі гностикалық іскерлігін жетілдіру тәсілдерінің бірі медиа технологияларды оқыту, себебі ол студенттерге цифрлық құралдармен жұмыс істеуге және кибер-қауіптермен күресуге мүмкіндік береді.
Ақпараттық технологиялардың кең таралуы және олардың заманауи әлеуметтік қағамның барлық салаларына енуі жауапкершілікпен пайдалану қажеттілігін туындатады. Бұл тұлғаның тек ақпаратты дұрыс қабылдап, тиімді өңдеуін ғана емес, сонымен хабарламаларды түсініп, сыни тұрғыдан талдай алуын талап етеді. Мұндай дағдылар ақпараттық қоғамда өмір сүру үшін маңызды болып табылады, өйткені олар ақпараттың сапасын бағалап, дұрыс шешімдер қабылдауға мүмкіндік береді.
Заманауи ақпараттық кеңістікте медиабілім саласындағы гностикалық іскерлік тұлғаның ең маңызды қасиеттерінің біріне айналуда, ал оның қалыптасуы медиабілім берудің негізгі мақсаттарының бірі болып табылады. Медиабілім үдерісіндегі гностикалық іскерлік студенттерге ақпаратты дұрыс түсінуге, бағалауға және пайдалануға, сондай-ақ медиа-контентті сыни тұрғыдан талдауға мүмкіндік береді. Бұл іскерліктер қазіргі қоғамда табысты өмір сүру үшін қажетті құрал болып табылады.
Медиабілім іскерліктері алты өлшемнің комбинациясы ретінде қарастырылады, олар екі үлкен салаға бөлінеді: талдау және тарату. Осы алты өлшем: тіл, технологиялар, өзара әрекеттесу үдерістері, өндіріс және тарату, сенімдер мен құндылықтар, сондай-ақ эстетика.
Медиа және цифрлық іскерліктер арасында белгілі бір айырмашылықтар бар, мұнда медиа-іскерлік, бұқаралық ақпарат құралдары және аудиовизуалды деректермен байланысты білім, дағдылар және қатынастарға назар аударады. Ал цифрлық іскерліктер ақпаратты іздеу, өңдеу, байланыс жасау және технологияларды пайдалана отырып тарату қабілеттерімен байланысты. Дегенмен, екі категория да цифрлық ортадағы медиа құзыреттілікті кешенді түсінуге мүмкіндік береді.
Медиа іскерлік дәстүрлі түрде сындарлы ойлауға негізделген дағдылар жиынтығы немесе үдеріс ретінде  түсініледі және медиа ақпараттармен жасалған хабарламалармен сындарлы өзара әрекеттесуді қамтамасыз етеді.
Сыни ойлау – бұл жеке тұлғаның қасиеті, ақпаратты объективті талдау және бағалау дағдысы. Ол медиа контенттің сенімділігін, өзектілігін және негізділігін бағалау үшін рационалды және рефлексивті ойлауды пайдалануды қамтиды.
Сыни ойлау – бейтарап көзқарасты талап етеді, медиа құжаттарды жеке түсініктерден тыс қарастыруды көздейді. Бұл үдеріс дәлелдерді зерттеуді және аргументтерді олардың негізділігіне сәйкес бағалауды қамтиды, эмоциялық реакциялардан алшақ. Сындарлы ойлау логикалық ойлауды пайдаланып, заңдылықтарды анықтауға, сәйкессіздіктерді табуға және аргументтердің логикалық тізбегін бағалауға мүмкіндік береді.
Сыни ойлау тығыз байланысты мәселелерді шешу дағдылары. Ол мәселелерді анықтауға, сәйкес ақпарат жинауға, мүмкін шешімдерді талдауға және қолда бар деректер негізінде шешімдер қабылдауға ынталандырады. Сыни ойлау зерттеуді қолдайды, гипотезаларды тексеруді, қалыптасқан нанымдарды күмәндануды және күрделі мәселелерді тереңірек түсіну үшін баламалы көзқарастар мен түсіндірулерді іздеуді қамтиды.
Сын тұрғысынан ойлау болашақ әлеуметтік педагогтің медиабілім іскерлігінің маңызды құрамдас бөлігі болып табылады. Білім дамуымен және технологиялар мен цифрлық медиа ықпалының артуымен болашақ педагог осы күрделі медиа мәселелерге талдау жасап, негізделген шешімдер қабылдау үшін сын тұрғысынан ойлау дағдыларын меңгеруі қажет.
Цифрлық ғасырда қол жетімді ақпаратты болашақ әлеуметтік педагог сенімді және нақты ақпаратты жалған ақпарат, біржақтылық немесе әр тараптылықты ажырата білуі қажет. Сыни тұрғыдан ойлау оларға ақпарат көздеріне күмән келтіруге, дәлелдемелерді бағалауға және ақпараттың сенімділігі мен өзектілігін анықтауға мүмкіндік береді.
Сын тұрғысынан ойлау БАҚ құзыреті, жеке сапа және медиа-контентке қол жеткізу, талдау, түсіндіру және құру мүмкіндіктерінің ерекше құрамдас бөлігі болып табылады. Болашақ әлеуметтік педагог медиа хабарламаларды түсініп, визуалды және мәтіндік ақпаратты түсіндіріп, әртүрлі медиа әдістері мен стратегияларын тани білуі тиіс. Сыни тұрғыдан ойлау оларға медиа-контентпен терең және ойластырылған әрекеттесуіне мүмкіндік береді. Сыни тұрғыдан ойлау дағдыларын пайдалану әлеуметтік педагогтің күрделі жағдайларды талдап, әртүрлі нұсқаларды қарастырып, салдарын болжауға және тиімді стратегияларды әзірлеуге көмектеседі.
БАҚ құзыреттілігі болашақ әлеуметтік педагогтің этикалық шешімдер қабылдауды, медиаға қатысты цифрлық этикетті және білім берудегі цифрлық медиа хабардарлығын талап етеді. Сыни тұрғыдан ойлау этикалық шешімдер қабылдауға және білім беру үдерісі субъектілеріне бұқаралық ақпарат құралдарының ықпалы мен саналы таңдау жасауға көмектеседі. Бұл білім беру мақсаттарына, құндылықтарға және этикалық стандарттарға сәйкес келеді.
Сын тұрғысынан ойлау қабілеттерін дамыту арқылы болашақ әлеуметтік педагогтің БАҚ саласындағы құзыреттілігін арттырады. Келесі тұлғалық қасиет-коммуникативті рефлексия, ол медиа кеңістігінде басқалармен қарым-қатынас кезінде пайда болатын ойластырылған зерттеу және талдау үдерісін білдіреді. Коммуникативті рефлексия жастарға өз ойларын, сезімдерін, тәжірибелерін білдіруге, белсенді тыңдауды және коммуникативтік әрекеттерді меңгеруге мүмкіндік береді.
Коммуникативті рефлексия жасау қабілеті жеке және зияткерлік дамудың күшті құралы болып табылады, өйткені ол адамдарға коммуникация үдерісіне қатысуға, өз сенімдеріне күмән келтіруге және медиа кеңістікте өзін және қоршаған әлемді тереңірек түсінуге мүмкіндік береді.
Коммуникативті рефлексия болашақ әлеуметтік педагогтің медиабілім саласындағы гностикалық іскерлігінің маңызды құрамды бөлімі болып табылады. Цифрлық білім беру ортасында медиа ақпарат, медиа технологиялар және олардың білім берудегі рөлі бұқаралық ақпарат құралдарын пайдалану мен осы құралдардың білім беру үдерісіне әсерін сыни тұрғыдан бағалау қабілетін қажет етеді.
Медиабілім үдерісінде гностикалық іскерлікті меңгерген болашақ әлеуметтік педагогтің коммуникативтік рефлексиясы электрондық пошта, әлеуметтік желілер, веб-сайттар сияқты әр түрлі медиа платформалар арқылы оқу үдерісінің субъектілерімен тиімді қарым-қатынасты ұйымдастыру арқылы қалыптасады. Коммуникативтік рефлексия болашақ әлеуметтік педагогтің өз хабарламаларын қалыптастыруға, аудиторияның түсінігін бағалауға және түсіндіруге, сондай-ақ түсініктілік пен белсенділікті арттыру мақсатында түзетулер енгізуге мүмкіндік береді.
Коммуникативті рефлексияға қабілетті медиа-құзіретті әлеуметтік педагог күрделі цифрлық технологияларды меңгеруі, білім беру үдерісінде медианы пайдалану туралы негізделген шешімдер қабылдай алады, медиа-контентті сыни тұрғыдан талдай алады, оның қисындылығын, сенімділігін және аудиториялар үшін өзектілігін бағалайды.
Коммуникативті рефлексия әртүрлі мүдделі тараптардан кері байланыс жинауға, деректерді талдауға және медиа құралдарын пайдалану мен олардың оқыту мен оқуға әсерін жақсарту үшін деректерге негізделген шешімдер қабылдауға мүмкіндік береді. Олар медиа-интеграция нәтижелерін талдап, жақсарту бағыттарын анықтап, оқу нәтижелерін жақсарту үшін қажетті өзгерістер енгізе алады.
Этикалық аспектілерді сақтау желілік қауіпсіздіктің, жеке өмірдің және авторлық құқықтың этикалық мәселелерін ескере отырып, бұқаралық ақпарат құралдарын пайдаланумен байланысты мәселелерді түсінуді және шешуді қамтиды. Коммуникативті рефлексияның қабілеті медиа құралдарды таңдаудың этикалық салдарын бағалауға көмектеседі және БАҚ пайдалану этикалық қағидаларға сәйкес келуін қамтамасыз етеді, сондай-ақ жауапты цифрлық мінез-құлықты ынталандырады.
Сондықтан, коммуникативная рефлексия болашақ әлеуметтік педагогтің медиабілім саласында негізгі рөл атқарады. Ол тиімді коммуникативтік дағдыларды дамытуға, медиа саласында сауатты болуға, цифрлық этикетті ескере отырып, этикалық салдарды назарда ұстауға көмектеседі. Сонымен қатар, ол ынтымақтастықты арттыруға және білім беру процесінде медиа қолдануды тұрақты түрде жетілдіруге ықпал етеді.
Оперативтік дайындық: жеке тұлғаның медиа іскерліктің маңызды құрамдас бөлігі болып табылады. Бұл болашақ әлеуметтік педагогтің әртүрлі медиа формаларын тиімді пайдаланып, бағалап, құрастырып, қарым-қатынас жасау қабілетін білдіреді. Оперативтік дайындық цифрлық сауаттылық, медиасауаттылық және жасанды интеллект технологияларына байланысты білімдер мен дағдыларға негізделген.
Оперативтік дайындық медиа құралдары мен медиа платформаларын тиімді пайдалану мен олармен өзара әрекеттесуді білдіреді. Бұл жасанды интеллект технологияларын, мультимедиялық құрылғылар, бағдарламалық қамтамасыз ету және онлайн платформалардың техникалық аспектілерін білу және оларды тиімді пайдалану үшін қажетті дағдылардың болуын қамтиды.
Болашақ әлеуметтік педагогтің оперативтік дайындығын жетілдіру медиабілімнің жоғары деңгейін қалыптастыруға көмектеседі. Бұл бірнеше тәсілдермен жүзеге асырылады: түрлі медиа құралдарын тиімді пайдалана білу, мүмкіндіктерін барынша кеңейту; медиа технологияларындағы өзгерістерге бейімделу және заманауи медиа құралдарын тиімді қолдануға дайын болу.
Оперативтік дайындықты қамтамасыз ету үшін цифрлық қауіпсіздіктің алдыңғы қатарлы әдістерін білу қажет. Бұл парольдерді басқару, деректерді қорғау және интернеттегі құпиялылық сияқты концепцияларды түсінуді қамтиды, осылайша жеке ақпаратты қорғап, медиаға қатынас кезінде қауіпсіз цифрлық қатысуды сақтайды.
Шығармашылық және креативті болашақ әлеуметтік педагогтің медиа іскерлігінің маңызды құрамдас бөлігі болып табылады. Білім беру мен бұқаралық ақпарат құралдарының үнемі өзгеріп отыратын мәліметтерінде шығармашылық ойлау және медиа мүмкіндіктерін пайдалану тиімді көшбасшылық пен инновациялар үшін маңызды.
Шығармашылық және креативті белсенділік болашақ әлеуметтік педагогтің медиабілім саласында неге маңызды екенін қарастырайық:
1. Шығармашылық белсенділік балашақ әлеуметтік педагогтің стандарттан тыс ойлауға және қиын мәселелерге инновациялық шешімдер табуға ынталандырады. Олар шығармашылық ойлауды пайдалана отырып, жаңа тәсілдерді таба алады, өзгеріп жатқан жағдайларға бейімделеді және мәселелерді ерекше жолмен шешеді.
2. Медиабілім саласы үнемі дамып жаңа технологиялар мен платформалар пайда болып жатады, мысалы: жасанды интеллект технологиялары.
Болашақ білім саласының әлеуметтік педаготері өзгерістерге бейімделіп, жаңалықтарға ашық болуы тиіс. Шығармашылық медиа қызметіне қатысу оларға жаңа тенденциялармен танысуға, жаңа медиа құралдарымен тәжірибе жасауға және технологияларды білімге интеграциялаудың инновациялық тәсілдерін зерттеуге мүмкіндік береді.
Шығармашылық белсенділік болашақ әлеуметтік педагогтің тиімді коммуникативтік дағдыларды дамытуға көмектеседі. Олар идеяларын визуалды, ауызша және мультимедиа арқылы білдіруді үйренеді, бұл оларға өз көзқарасы мен мақсаттарын білім беру үдерісінің  барлық субъектілеріне жеткізуге мүмкіндік береді.
Сыни ойлау мен шығармашылық белсенділік тығыз байланысты. Шығармашылық және креативті белсенділік болашақ әлеуметтік педагогтің аналитикалық дағдыларын дамытады, оларға медиа мазмұнын бағалап, анықтап, ақпарат көздерінің сенімділігін бағалауға және білім беру контекстінде медиа қолдану бойынша негізделген шешімдер қабылдауға мүмкіндік береді.
Сонымен қатар, болашақ әлеуметтік педагогтің шығармашылық белсендігі олардың медиа іскерлігін, бейімделгіштігін және көшбасшылық қасиеттерін арттырады, нәтижесінде инновациялық және динамикалық білім беру ортасын қалыптастырады.
Медиабілімнің компоненттік құрамындағы компонент-мотивация. Мотивациялық бағыттылықты дамыту, әсіресе жетістік мотивациясы, цифрлық сауаттылыққа, медиа мазмұнын түсіну, интерпретациялау және генерациялау, сондай-ақ медиа кеңістігінде цифрлық сананы қалыптастыруда ең маңызды рөл атқарады. Қазіргі цифрлық дәуірде медиа, медиатехнологиялар, медиаресурстар және медиаақпарат білім беру саласында маңызды рөл атқарып отырған кезде, өзіне және өзгелерге мотивация жасау қабілеті болашақ әлеуметтік педагогтің тиімділікті қамтамасыз ету үшін шешуші маңызға ие.
Мотивацияның болашақ әлеуметтік педагогтің медиабілім саласындағы іскерлігі үшін маңыздылығын көрсететін негізгі аспектілер: Өзін-өзі мотивациялау: мақсаттар қою және оларға жету үшін ұмтылу қабілеті медиа саласында табысты жұмыс істеу үшін қажетті дағдыларды дамытуға ықпал етеді. Басқаларға тарту: ынтымақтастық пен бірге шығармашылық ортасын қалыптастырады. Табысқа жетудегі төзімділік: жоғары мотивация деңгейі жаңа медиа құралдарымен және технологияларымен жұмыс істегенде туындайтын қиындықтарды жеңуге көмектеседі. Инновациялық ойлау: жетістік мотивациясы жаңа шешімдер мен тәсілдерді іздеуге ықпал етеді, бұл білім беру ортасының тез өзгеретін жағдайларына бейімделу үшін маңызды. Үздіксіз білім алу: мотивацияланған болашақ педагог өздерінің кәсіби дағдыларын жаңартып отыру үшін өзін-өзі жетілдіруге және үздіксіз білім алуға ұмтылады. Позитивті орта қалыптастыру: мотивация инновациялар мен креативтілікті қалыпты жағдайға айналдыратын позитивті білім беру ортасын құруға көмектеседі. Сондықтан, мотивация болашақ әлеуметтік педагогтің медиабілім саласындағы ажырамас бөлігі болып табылады, олардың кәсіби дамуына және білім беру саласындағы тиімді қызметіне ықпал етеді.
Кеңінен белгілі, білім беру саласы тұрақты даму үстінде, әсіресе медиа мен технологияларды интеграциялау тұрғысынан. Болашақ әлеуметтік педагогтің дамыған мотивациялық ұмтылысы мен жетістік белсенділігімен өзгерістерді қабылдап, жаңа білім беру технологияларына бейімделіп, білім беру саласындағы трендтерге ілесетін болады. Ол өз командасын инновациялық тәсілдерді зерттеуге, жаңа медиаресурстармен эксперименттік зерттеулер жасауға ынталандырады және өзгеріп жатқан білім беру саласында мотивациялық және құндылық ұмтылыстарын сақтайды.
Медиа іскерлік жеке тұлғаның жаңа құрылымы ретінде тұрақты білім деңгейін арттыруға негізделеді. Болашақ әлеуметтік педагог өзінің мотивациясын дамытып, кәсіби және жеке өсу мүмкіндіктерін белсенді іздейді, медиа-дискуссияларға, семинарларға, медиа-конференцияларға және онлайн-курстарға қатысып, медиакомпетенциялар мен жеке дағдыларын жетілдіреді.
Мотивациялық шабыт – бұл болашақ әлеуметтік педагогтің жеке өсуінің маңызды көрсеткіші. Оның сапалық сипаттамаларын біз қызығушылық, құштарлық және медиа іскерліктерді игеруге деген ынта арқылы көреміз, бұл жеке дағдылар мен қабілеттерді дамытуға, шығармашылық идеяларды генерациялауға және медиаресурстар мен медиатехнологияларды және жасанды интеллект технологияларын тиімді пайдалануға мүмкіндік береді.
Болашақ әлеуметтік педагог өзінің мотивациялық және құндылық бағыттарын дамыту барысында позитивті көзқарасқа, сыни және шығармашылық ойлауға, коммуникативті және жетістікке жету белсенділігіне, сондай-ақ мотивациялық шабыттандыру қабілетіне ие болады. Мотивациялық деңгейдегі медиабілім іскерліктерін меңгерген әлеуметтік педагог цифрлық этикетті коммуникацияларда енгізуге, инновациялар мен жетілдіру мәдениетін қалыптастыруға ықпал етеді.
Жеке тұлғалық қасиеттерді дамыту, мотивация ретінде, болашақ әлеуметтік педагогтің медиабілім іскерлігі үшін шын мәнінде маңызды дағды болып табылады, ол цифрлық этикет сақтай отырып тиімді коммуникацияны жақсартуға, медиа мен білім беру технологияларын интеграциялауға ықпал ететін қолайлы білім беру ортасын құруға мүмкіндік береді. Сондықтан, біз болашақ әлеуметтік педагогтің медиабілім іскерліктерінің компоненттік құрамына енгізуге қажет маңызды жеке тұлғалық қасиеттерді мұқият қарастырдық.
Біз көрсеткен жеке іскерліктер мен медиаақпараттық, медиаресурстар, медиатехнологиялар және жасандыинтеллект технологияларын пайдалану бағытындағы негізгі медиабілім іскерліктері арасындағы өзара байланыстың және өзара шарттылықтың болуы, цифрлық этикетті ескере отырып, болашақ әлеуметтік педагог медиабілім үдерісіндегі гностикалық іскерлігін  қалыптастырады. Мысалы, медиабілім үдерісіндегі гностикалық іскерлік тұлғаға медиабілім әлемінде бағдарлануға және медиа арқылы әлемді белсенді түрде тануға мүмкіндік береді. Медиабілім үдерісде гностикалық іскерлікті жетілдіру барысында коммуникативтік рефлексияны-медиаконтентті интерпретациялау және генерациялауды айырып көрсетеміз. Біз талдаған медиабілім саласындағы гностикалық іскерліктерді декодтау, бағалау, талдау және баспа мен цифрлық медиа өндіру дағдыларын қамтиды, сонымен қатар әртүрлі контексттерде хабарламаларды алу, талдау, бағалау және жасау қабілеттерін де қамтиды.
Медиабілім үдерісінде гностикалық іскрліктерді меңгерудің кешенді негізі когнитивтік, эмоционалдық және әлеуметтік құзыреттіліктердің барлық спектрін қамтиды, соның ішінде мәтіндерді пайдалану, құралдар мен технологияларды қолдануға дайындық, сыни ойлау және талдау дағдылары, деректерді жинау тәжірибесі, шығармашылық пен креативтілік, рефлексия мен этикалық ойлауға қабілеттілік, сондай-ақ командалық жұмыс және ынтымақтастық арқылы белсенді мотивациялық қатысу.
Осылайша, медиабілім беруде гностикалық іскерлікті жетілдіруді зерттеу объектісі ретінде қарастыра отырып, болашақ әлеуметтік педагог үшін: Біріншіден, өте маңызды өзекті, бірақ зерттелмеген мәселе екенін анықтадық. Екіншіден, шешілуі үшін жинақталған тәжірибе бар, оның дәлелі- теориялық негіздерінің маңыздылығы. Үшіншіден, бұл мәселені шешу болашақ әлеуметтік педагогтің медиабілім үдерісіндегі гностикалық іскерлігін жетілдіру үшін компоненттік құрамның мәнін сипаттау арқылы тиімді жүзеге асырылады, ол заманауи ақпараттық қоғам мен жоғары оқу орындарының білім беру талаптарына жауап береді деген сенімдеміз.
Медиабілім үдерісіндегі гностикалық іскерлік болашақ әлеуметтік педагогтің маңызды жеке жаңашылдығы болып табылады және ол стихиялы түрде пайда болмайды, білім беру үдерісінің субъектілерінің мақсатты әрекеттеріне тәуелді. Осылайша, зерттеп отырған мәселемізді «медиабілім», «медиаорта», «медиақұрал», «медиаақпарат», «медиатехнология», «медиа іскерлік», «гностикалық іскерлік», «цифрлық білім», «жасанды интеллект»  сияқты ұғымдарға негізделген теориялық талдау және зерттелетін феноменнің компоненттік құрамын саралау арқылы біз теориялық тұжырымдарға тоқтадық:
1.Болашақ әлеуметтік педагогтің медиабілім үдерісіндегі гностикалық іскерліктерінің сандық және сапалық компоненттік құрамы.
2.Медиабілім үдерісіндегі болашақ әлеуметтік педагогтің гностикалық іскрлігінің жалпы психолого-педагогикалық еркшеліктері.
3. «Медиабілім үдерісіндегі гностикалық іскерлік» ұғымы.
Берілген теориялық мәліметтердің мәндік сипаттамасы, болашақ әлеуметтік педагогтің медибілім үдерісіндегі гностикалық іскерлігі – бұл қалыптасатын жеке қасиеттердің «сыни ойлау; шығармашылық белсенділік; мотивация, операциялық дайындық, коммуникативтік рефлексия» және медиа-іскерліктердің «цифрлық сауаттылық; жасанды интеллект; медиаконтентті интерпретациялау және генерациялау; цифрлық саналық» тұтас жиынтығы.
Жоғарыда қарастырылған теориялық мәліметтердегі медиабілім үдерісіндегі болашақ әлеуметтік педагогтің гностикалық іскерліктері диссертациялық зерттеудің құрылымдық-мазмұндық моделінде және эмпирикалық бөлімінде эксперименттік түрде зерттеледі.














2 МЕДИАБІЛІМ ҮДЕРІСІНДЕ БОЛАШАҚ ӘЛЕУМЕТТІК ПЕДАГОГТІҢ ГНОСТИКАЛЫҚ ІСКЕРЛІГІН ЖЕТІЛДІРУДІҢ ӘДІСТЕМЕСІ

2.1 Медиабілім үдерісінде болашақ әлеуметтік педагогтің гностикалық іскерлігін жетілдірудің шарттары
Білім беруде кез келген үдерісті іске асыру үшін белгілі бір шарттар кешенін қалыптастыру міндетті. Бұл тұжырым медиабілім үдерісінде болашақ әлеуметтік педагогтің гностикалық іскерлігін жетілдіруде маңызды. Осыған сәйке медиабілім үдерісінде болашақ әлеуметтік педагогтің гностикалық іскерлігін жетілдіруге қажетті педагогикалық шарттарды анықтау және теориялық негіздеу мәселесі туындайды. Осы шарттарды анықтау үшін «педагогикалық шарттар» ұғымын және медиабілім үдерісінде гностикалық іскерлікті жетілдірудің шарттарын  анықтауды қажет деп санаймыз.
Педагогикалық шарттар – бұл білім беру үдерісін ұйымдастыруда, оқу-тәрбие жұмыстарын жүргізуде және педагогикалық мақсаттарға жетуде маңызды рөл атқаратын жағдайлар мен факторлар. Олар педагогикалық үдерістің тиімділігін, сапасын және нәтижелілігін қамтамасыз етеді [161].
Ғылыми-теориялық зерттеулерде шетелдік ғалымдардың педагогикалық шарттарға берген анықтамалары әртүрлі көзқарастар мен теорияларға негізделген. Педагогикалық шарттар – білім беру үдерісінде қажетті жағдайларды, құралдарды және әдіс-тәсілдерді қамтитын факторлар ретінде сипатталады.
Мысалы, Ю.К. Бабанскийдің еңбектерінде педагогикалық шарттар білім алушылардың белсенді қатысуын қамтамасыз етуі керек екенін айтылады. Ол оқу үдерісінің тәжірибеге негізделуін және білім алушылардың жеке тәжірибелерін ескеру қажеттілігін атап өтті [162].
Педагогикалық шарттар – бұл оқыту мен тәрбиелеу үдерісінң тиімділігін қамтамасыз ететін жағдайлар. Ол мәдени-тарихи теориясына сүйене отырып, оқыту үдерісіндегі әлеуметтік және мәдени контексттің маңыздылығын Л.С. Выготский атап өтті [163].
Оқу-тәрбие үдерісінің ұйымдастырылуы, оның мазмұны мен әдістерінде, білім алушылармен мен педагог арасындағы қарым-қатынаста көрінетін жағдайлар мен талаптар ретінде анықталады. Оқытудың сапасы мен тиімділігі осы шарттарға байланысты екені М.Н. Скаткин еңбектерінде көрсетілген [164].
Осы авторлардың анықтамалары педагогикалық шарттардың мәні мен маңызын, сондай-ақ олардың білім беру үдерісіндегі рөлін көрсетеді. Педагогикалық шарттарды дұрыс ұйымдастыру білім берудің тиімділігін арттыруда, болашақ педагогтің дамуында және олардың әлеуметтік ортаға бейімделуінде маңызды рөл атқарады. Осылайша, шетелдік ғалымдардың педагогикалық шарттарға берген анықтамалары білім беру үдерісінің көпқырлылығын және әртүрлі факторлардың өзара әсерін көрсетеді.
Қазақстандық авторлар педагогикалық шарттардың анықтамасына қатысты әртүрлі көзқарастар мен түсініктер ұсынады. Міне, бірқатар қазақстандық педагог-ғалымдардың педагогикалық шарттарға берген анықтамалары мен көзқарастары:
Ж. Қараевтың пікірінше, педагогикалық шарттар – бұл білім беру үдерісінің тиімділігін қамтамасыз ету үшін қажет жағдайлар мен талаптар. Олар оқыту мен тәрбиелеу мақсаттарына жетуді оңтайландыру үшін ұйымдастырылған[165].
А.Б. Әбдіғалиеваның пікірінше,педагогикалық шарттар – бұл білім беру жүйесінің құрылымдық элементтері, олар білім алушылардың оқу-танымдық іс-әрекетін тиімді ұйымдастыруға мүмкіндік береді. Автор педагогикалық шарттар білім алушыларды жеке ерекшеліктерін ескере отырып, білім беру үдерісін жетілдіруге ықпал ететінін айтады[166].
Педагогикалық шарттар – бұл оқыту мен тәрбиелеу барысында білім алушылардың жеке дамуына, мотивациясына және оқу нәтижелеріне әсер ететін жағдайлар мен факторлар. Б.А. Тұрғынбаеваның пікірінше педагогикалық шарттардың әлеуметтік контексті, педагогикалық мәдениет және білім алушылардың психологиялық ерекшеліктерімен байланысты екенін атап көрсетеді [167].
Н.Д.Хмель педагогикалық шарттар оқу үдерісінің сапасын және нәтижелілігін арттыру үшін қажетті жағдайлар мен талаптарды сипаттайды. Ол шарттардың оқу-тәрбие үдерісіндегі рөлін атап өтіп, олардың тиімділігі мен нәтижелілігіне әсер ететін факторларды қарастырады [168].
Сонымен,  авторлардың анықтамалары мен көзқарастары педагогикалық шарттардың маңызы мен білім беру үдерісіне тигізетін әсерін көрсетеді. Педагогикалық шарттарды тиімді ұйымдастыру білім беру сапасын арттыру, білім алушылардың дамуы мен әлеуметтенуіне ықпал ету үшін маңызды рөл атқарады. Демек, педагогикалық шарттар оқу-тәрбие үдерісінің барлық компоненттерінің (мазмұн, әдістер, формалар) өзара әрекеттесуін қамтамасыз ететін жағдайлар.
Берілген педагогикалық шарттардың анықтамаларында бірнеше негізгі тұжырымдар мен идеялар бар. Оларды төмендегідей жіктеуге болады:
Педагогикалық үдеріс пен шарттардың өзара байланысы: білім беру және тәрбиелеу үдерісінің тиімділігін қамтамасыз етеді. Олар оқу мен тәрбие мақсаттарына жетуге ықпал етеді.
Субъектілердің өзара әрекеттесуі: оқу мен тәрбие субъектілері арасындағы қарым-қатынастарды ұйымдастыруға бағытталған.
Әлеуметтік және мәдени контекст: оқыту мен тәрбие үдерісі қоғамдағы құндылықтар, нормалар мен дәстүрлермен тығыз байланысты.
Факторлардың көптүрлілігі: педагогикалық шарттардың құрылымы мазмұн, әдістер және ұйымдастыру формаларынан тұрады, олар білім беру үдерісін ұйымдастыруда маңызды рөл атқарады.
Жеке тұлғаның ерекшеліктерін ескеру: жеке қасиеттері, даму деңгейі мен қажеттіліктерін ескеруге негізделген. Оқу үдерісінің тиімділігі білім алушылардың даралығына байланысты.
Тиімділік және нәтижелілік: педагогикалық шарттардың дұрыс ұйымдастырылуы білім беру үдерісінің сапасы мен нәтижелілігін арттырады. Тиімді шарттар болашақ педагогтің білім алуына, дағдыларын қалыптастыруына және әлеуметтік бейімделуіне әсер етеді.
Динамика мен өзгерістер: педагогикалық шарттар өзгермелі және динамикалық сипатқа ие, яғни олар уақыт өткен сайын, қоғамның қажеттіліктеріне, технологиялық дамуға және білім беру саласындағы өзгерістерге байланысты жаңаруы керек.
Аталған зертеулермен тұжырымдар педагогикалық шарттардың медиабілім үдерісінде гностикалық іскерлікті жетілдіруде маңыздылығын және олардың тиімді жүзеге асырылуы үшін қажетті жағдайларды қамтамасыз ету қажеттілігін көрсетеді.
Демек, медиабілім үдерісінде болашақ әлеуметтік педагогтің гностикалық іскерлігін жетілдірудің шарттары – бұл әлеуметтік педагогтің білім беру, ақпараттық және әлеуметтік ортада тиімді әрекет етуі үшін қажетті білім, дағды және құзыреттіліктерді қалыптастыруға бағытталған жағдайлар мен талаптар. Гностикалық іскерлік – бұл ақпаратты түсіну, талдау, бағалау және қолдану қабілеті, яғни педагогтің білімділік, зерттеушілік және аналитикалық дағдыларын қамтиды.
Медиабілім үдерісінде болашақ әлеуметтік педагогтің гностикалық іскерлігін жетілдірудің шарттары туралы педагог – ғалымдардың пікірлері әртүрлі аспектілерді қамтиды. Гностикалық іскерлік – бұлақпаратты талдау, бағалау, өңдеу және қолдану қабілеті, яғни білімді тиімді пайдалану.
U.Carlsson медиабілім үдерісінде ақпараттық сауаттылықтың маңыздылығын атап көрсетеді. Оның пікірінше, әлеуметтік педагогтар ақпаратты дұрыс түсіну және бағалау қабілетін дамытуы қажет, бұл олардың гностикалық іскерлігін арттырады [169].
М.Л. Феррердің пікірінше медиабілімнің оқу үдерісне интеграциялануын ұсынады. Ол блашақ әлеуметтік педагогтің ақпараттық технологияларды қолдана отырып, тиімді қарым-қатынас орнату қабілетін дамытуы тиіс екенін айтады. Бұл да гностикалық іскерлікті жетілдірудің маңызды шарты[170].
Д. Дьюинің пікірінше білім беру үдерісінде тәжірибені және рефлексияны қолданудың маңыздылығын атап өтеді. Оның көзқарасы бойынша, болашақ әлеуметтік педагогтің медиабілім арқылы алған тәжірибелерін талдай отырып, өздерінің гностикалық іскерліктерін жетілдіруі керек.
К. Робинсонныңшығармашылық ойлауды дамытуға назар аударады. Ол әлеуметтік педагогтің медиабілім арқылы шығармашылық қабілеттерін пайдалануы, ақпаратты жаңа тәсілдермен өңдеуі және қолдануы қажет екенін атап өтеді [171].
В.А. Крутецкий ақпараттық қоғамдағы білім берудің маңыздылығын атап өтіп, әлеуметтік педагогтің медиабілімді меңгеруі қажеттілігін түсіндіреді. Ол гностикалық іскерліктің ақпаратты іздеу, талдау, бағалау және синтездеу қабілеттерін қамтитынын атап өтеді. Бұл шеберліктер болашақ педагогтың кәсіби қызметінде маңызды рөл атқарады [172].
И.А. Зимняяның пікірінше педагогикалық үдерісте ақпараттық технологияларды қолданудың маңыздылығын зерттеп, медиабілімнің әлеуметтік педагогтің гностикалық іскерлігін дамытудағы рөлін атап көрсетеді. Ол ақпараттық мәдениетті дамыту үшін педагогтің ақпараттық ресурстарды тиімді пайдалану қабілетін жетілдіру керектігін айтады[173].
Л.С. Выготскийдің зерттеулеріндегі теориялары бойынша, білім беру үдерісінде әлеуметтік өзара әрекеттесудің маңызы зор. Ол ақпараттық технологиялар мен медиабілімді қолдану арқылы болашақ педагогтің танымдық белсенділігін арттыру, ал гностикалық іскерлігін дамыту үшін әлеуметтік контексті ескеру қажеттілігін атап өтеді [163, с. 4-510].
А.В. Хуторской медиабілім мен ақпараттық технологиялардың білім беру үдерісіне енгізілуінің қажеттілігін және олардың педагогтің кәсіби құзыреттілігін арттырудағы маңыздылығын атап өтеді. Ол педагогтің гностикалық іскерліктерін жетілдіру үшін интерактивті және проблемалық оқыту әдістерін қолдануды ұсынады [174].
N.A. Leyko медиабілімнің әлеуметтік педагогтің кәсіби құзыреттілігін қалыптастырудағы рөлін зерттеп, ақпараттық ресурстарды тиімді пайдаланудың маңыздылығын айтады. Ол гностикалық іскерлікті дамыту үшін педагогтің креативтілігін арттыру қажет екенін атап өтеді[175].
Қазақстандық педагог-ғалымдардың медиабілім үдерісінде болашақ әлеуметтік педагогтің гностикалық іскерлігін жетілдірудің шарттарына қатысты пікірлері еліміздің білім беру жүйесінің ерекшеліктеріне, педагогикалық инновацияларға және ақпараттық-коммуникациялық технологияларды енгізуіне негізделген. Міне, осындай ғалымдардың кейбір көзқарастары:
С.Т. Мырзалиевтың зерттеулерінде  медиабілімнің педагогикалық үдерістегі рөлін зерттей отырып, әлеуметтік педагогтің ақпараттық сауаттылығын арттыру қажеттілігін атап өтеді. Ол гностикалық іскерлікті дамыту үшін ақпаратты тиімді іздеу, талдау және бағалау қабілеттеріне назар аударуды ұсынады[176].
А.Р. Құнанбаеваның зертеулерінде, медиабілім педагогтің кәсіби құзыреттілігін дамытудағы маңыздылығын атап өтеді. Ол гностикалық іскерлікті жетілдіру үшін педагогтардың критикалық ойлау қабілеттерін дамыту қажеттігін атап көрсетеді [177].
Б.Т. Нұрмұратованың зертеулерінде, медиабілімнің оқу үдерісін интеграциялануына назар аударады. Ол әлеуметтік педагогтің ақпараттық технологияларды қолдана отырып, білім алушылармен тиімді қарым-қатынас орнату қабілетін дамытуы керектігін айтады. Бұл гностикалық іскерлікті жетілдірудің маңызды шарты болып табылады.
Медиабілім мен ақпараттық технологияларды қолдану арқылы әлеуметтік педагогтің практикалық дағдыларын дамыту қажеттілігін атап өтеді. Ол гностикалық іскерліктің ақпаратты өңдеу, талдау және синтездеу қабілеттерін қамтитынын мәлімдейді [178].
Сонымен, ақпараттық-коммуникациялық технологиялардың білім беру үдерісіне енгізілуінің маңыздылығы, болашақ әлеуметтік педагогтің медиабілімді меңгеруі, сонымен қатар, оқытудың интерактивті және проблемалық әдістерін қолдану арқылы гностикалық іскерліктерін жетілдіру қажеттілігі, «Scopus» журналына жарияланған мақаламыздың мазмұнында сипатталып, шарттарды анықтауға септігін тигізді. Scopus журналына жарияланған мақаламыздың өзектілігі мен мазмұны маңыздылығы төмендегі мәліметтерді қамтыды [179].
Демек, болашақ әлеуметтік педагогтің гностикалық іскерлігін жетілдіру мәселесі медиабілім үдерісінде терең зерттелуі қажет екендігі сипатталды. Зерттеудің мақсатына сәйкес кәсіби білім беру үдерісінде студенттердің гностикалық қабілеттерін жетілдіруге арналған педагогикалық жағдайлар кешенін теориялық және эксперименттік тұрғыда негіздеу қарастырылды. Ұсынылған зерттеу жоғары білім беру саласында практикалық маңызға ие екендігі анықталды. Осы ұсынылған ақпаратты іс жүзінде қолдану арқылы педагогикалық мамандық аясында жоғары білім беру жүйесінде гностикалық іскерлікті жетілдіруге болатындығы айқындалды. Мақала мазмұнындағы  ұсыныстар студенттердің гностикалық қабілеттерін жетілдіруде қолдануға болады деген тұжырымдама жасауға болады.
Сонымен, Қазақстандағы жедел экономикалық және әлеуметтік өзгерістер қоғам мен халықаралық қауымдастықтың өзгеріп жатқан қажеттіліктеріне жауап бере алатын жоғары білім беру жүйесін жетілдіруді талап ететіндігі сипатталды. Педагогикалық жоғары оқу орындарының студенттерінде гностикалық қабілеттерін жетілдіру–олардың  педагогикалық міндеттерді тиімді талдауға және шешуге дайындығын арттыру үшін, жалпы кәсіби біліктілігі мен қазіргі білім беру талаптарына бейімделу қабілетін жетілдірудің маңыздылығы көрсетілді. Білім беру саласында гностикалық қабілеттердің маңызды рөліне қатысты көптеген зерттеулер жүргізілгеніне қарамастан, педагогикалық білім беру бағдарламаларында бұл қабілеттерді іс жүзінде жетілдіру мен интеграциялау жеткіліксіз деңгейде қалып отыр.
Қазіргі зерттеулерде гностикалық қабілеттердің құрылымдық–функционалдық үлгілерін білім беру үдерісінде қалыптастыру және жетілдіру бойынша нақты әдістемелердің жетіспеушілігі байқалатындығы баяндалды.
Ұсынылған зерттеудің әдіснамалық негізі әртүрлі жалпы ғылыми таным әдістерін біріктіреді. Ал, әлеуметтік тапсырысы негізінде педагогикалық жоғары оқу орындары педагогикалық қызметті тиімді ұйымдастыра алатын және оның нәтижелерін бағалай білетін педагогтерді даярлау мәселелері қарастырылды. Педагогикалық қызмет күрделі салалардың бірі және белгілі бір еңбек функцияларына сәйкес келетін бірнеше элементтерден тұратын күрделі динамикалық жүйе екендігі сипатталды. Ғылыми зерттеулерде педагогикалық қызмет құрылымын сипаттай отырып, оның әртүрлі құрамдас бөліктерін атап көрсететіндігі анықталды. Осылайша, ғалыми зерттеулерде құрылымдық, ұйымдастырушылық және коммуникативтік компоненттерді бөліп көрсетеді. Компоненттердің саны әртүрлі көрсетілгенімен, мамандар мына мәселеде ортақ пікірде: педагогикалық қызметтің барлық функциялары өзара тығыз байланысты және педагогтің кәсіби қызметінің негізін құрайды. Педагогикалық жоғары оқу орны студенттерін дербес педагогикалық қызметке дайындау – осы  қызметтің барлық компоненттерін меңгеруді, сондай-ақ болашақ әлеуметтік педагогтерді осы компоненттерге сәйкес келетін дағдыларын дамытуды көздейді.
Педагогикалық қызметтің компоненттері (Components of pedagogical activity):
–құрылымдық компонент – оқыту үдерістері мен мәліметтерін жоспарлау мен жобалау;
–ұйымдастырушылық компонент – оқу іс-әрекеттерін басқару мен үйлестіру;
–коммуникативтік компонент – педагогпен білім алушылар арасындағы өзара әрекет пен қарым-қатынас [179, р. 59-65].
Педагогикалық қызметтің функциялары (Functions of teaching activity):
–гностикалық компонент – білім беру тапсырмаларын түсіну және шешу үшін педагогтің белгілі бір когнитивтік қабілеттерді қажет ететін әрекеттері;
–құрылымдық компонент – білім  беру мазмұны мен оқу тәжірибесін (оқыту үдерістерін) жоспарлау және құрастыру;
–ұйымдастырушылық компонент – оқу ортасын және оқыту іс-әрекеттерін басқару мен құрылымдау;
–коммуникативтік компонент – білім алушылар, ата-аналар және әріптестермен тиімді қарым-қатынас пен өзара әрекеттестікті жүзеге асыру [179, р. 59-65].
Сонымен қатар, гностикалық функция оқыту міндеттерін шешудің дерлік барлық кезеңдерінде педагогтің тарапынан орындалады, сондықтан ол функция ретінде сипатталады және бұл оның ерекше маңызын білдіреді. Бұл функцияны жүзеге асыру – педагогтің  гностикалық әрекеттерді орындауын білдіреді, ал бұл өз кезегінде осындай қызмет түрінің субъектісінен тиісті (гностикалық) қабілеттердің болуын талап етед. Зерттеудің негізі атқарушылық функция мен академиялық үлгерімге байланыс бар екенін көрсетеді.
Қорытындылай келе, scopus журналына жарияланған мақала зерттеу барысында көтерілген мәселелер білім беру үдерісін жаңғырту және болашақ әлеуметтік педагогтің гностикалық қабілеттерін медиабілім үдерісінде табысты қалыптастыру мақсатында қарастырылды. Студенттерді даярлаудың ерекшелігі білім беру жүйесінің жалпы даму үрдістері, кәсіби білім берудің мақсаттарымен міндеттері, студенттердің жас ерекшеліктері, жеке дара сипаттары және студенттермен жұмыс істеудің мазмұны мен технологиясы негізінде анықталады.
Гностикалық қабілеттер – педагогикалық мамандықтағы студенттердің кәсіби дайындық жүйесінің құрамдас бөлігі болып табылады: олар басқа дағдылар топтарымен кіріктіріледі  және кәсіби даярлықтың түпкілікті тиімділігін айқындайды.
Зерттеудің соңғы кезеңінде осы тақырыпқа қатысты ғылыми әдебиеттерге жүйелі талдау жасау әдісі қолданылды. Зерттеу барысында гностикалық қабілеттер дегеніміз – мақсатқа жетуге бағытталған, гностикалық әрекетті орындауға дайындықтың дәлелденген деңгейі екені анықталды. Бұл әрекет белгілі бір дәрежеде қатаң бақылау жағдайында жүзеге асырылады және негізгі әрекеттер жүйесін немесе оның бір бөлігін толық түсіне отырып ойлау арқылы іске асады.
Гностикалық қабілеттерді меңгерудің тиімділігі теориялық білімді терең игеруге және сол білімге негізделген практикалық әрекетке, сондай-ақ әрекет ету тәсілдерімен тікелей танысып, оларды түсінуге де байланысты екені анықталды.
Ұсынылған зерттеу жоғары білім беру саласындағы теоретиктер мен практиктер үшін практикалық маңызға ие. Зерттеу барысында алынған материалдар – құнды ақпарат көзі. Бұл мәліметтерді тәжірибеде қолдана отырып, педагогикалық мамандық аясындағы жоғары білім беру жүйесін жетілдіруге болады деп есептейміз. Ұсынымдар болашақ әлеуметтік педагогтің гностикалық қабілеттерін жетілдіруде қолдануға болады.
Айта кету керек, болашақ әлеуметтік педагогтің гностикалық іскерліктерін жетілдіру мәселесі Қазақстандық және шетелдік әдебиеттерде жеткілікті деңгейде қарастырылмаған. Бұл мәселе әлеуметтік педагогтің кәсіби қабілеттерін қалыптастырудағы маңызды фактор болып табылады. Осыған байланысты, ұсынылған бағыттағы болашақ зерттеулер үшін міндеттерді айқындау өзекті саналады.
Сонымен, педагогикалық шарттар болашақ әлеуметтік педагогті  дайындаудың білім беру бағдарламасында көрсетілген болашақ кәсіби қызмет саласында тиімді жетістіктерге жетунің қөрсеткіші болуы қажет. Кәсіби қызмет саласы: әр түрлі типтегі білім беру ұйымдары (мектепке дейінгі білім беру ұйымдары, мектеп, колледж, қосымша білім беру ұйымдары), қоғамдық ұйымдар (денсаулық сақтау мекемелері, халықты әлеуметтік қорғау, реабилитация орталықтары, ішкі істер органдарының жүйесіне жататын мекемелер, түзету мекемелері, балалардың құқықтарын қорғау комитеттері) .
Осылайша, педагог-ғалымдардың пікірлері медиабілім үдерісінде болашақ әлеуметтік педагогтің гностикалық іскерлігін жетілдірудің шарттарын ақпараттық сауаттылық, критикалық ойлау, ақпараттық технологияларды тиімді пайдалану, практикалық дағдылар мен интерактивті оқыту әдістері арқылы анықтайды.
Ғылыми зерттеулер бойынша  медиабілім үдерісінде болашақ әлеуметтік педагогтің гностикалық іскерлігін жетілдіру үшін ақпараттық сауаттылық, технологиялық интеграция, тәжірибе мен рефлексия, шығармашылық ойлау сияқты шарттар маңызды болып табылады.
Гностикалық іскерлікті жетілдіру:
Білім беру бағдарламаларының сапасы: Медиабілімнің мазмұны мен құрылымы болашақ әлеуметтік педагогтің гностикалық қабілеттерін дамытуға бағытталуы керек. Оқу бағдарламалары ақпараттық технологиялар мен медиабілімнің заманауи талаптарына сай болуы тиіс.
Педагогикалық тәжірибе: Болашақ педагогтің практикалық тәжірибесі, яғни медиабілімді қолдану дағдыларын дамыту, әртүрлі білім беру орталарында жұмыс істеуге мүмкіндік береді. Бұл тәжірибе студенттердің өз бетінше шешім қабылдау және мәселелерді шешу қабілеттерін арттырады.
Ақпараттық технологияларды пайдалану: Заманауи ақпараттық және коммуникациялық технологияларды меңгеру, онлайн-ресурстарды тиімді пайдалану, медиа құзыреттілікті арттыру үшін қажет.
Көпшілікпен жұмыс істеу дағдылары: Әлеуметтік педагогтің коммуникациялық дағдыларын дамыту, сонымен қатар, әртүрлі топтармен (студенттер, ата-аналар, әріптестер) тиімді жұмыс істей алуы.
Зерттеу дағдылары: Болашақ педагогтің ғылыми-зерттеу жұмыстарымен айналысуы, өз бетінше ақпарат жинау, талдау және қорытынды жасау қабілеттерін дамыту.
Сыни ойлау: Ақпаратты сыни тұрғыдан бағалаудың, талдаудың және синтез жасаудың дағдыларын қалыптастыру. Бұл әлеуметтік педагогтің кәсіби шешімдер қабылдауына әсер етеді.
Оқу-әдістемелік құралдардың қолжетімділігі: Заманауи оқу-әдістемелік құралдардың, ресурстардың және материалдардың болуы, оларды тиімді пайдалану.
Осы шарттарды ескере отырып, болашақ әлеуметтік педагогтің гностикалық іскерліктерін жетілдіруге бағытталған кешенді бағдарламалар мен әдістемелерді енгізу маңызды. Гностикалық іскерлікті жетілдіру үшін қажетті ресурстар әр түрлі бағытта болуы мүмкін. Оларға мыналар жатады:
–оқу материалдары: кітаптар мен ғылыми мақалалар-педагогика, психология, әлеуметтану, медиабілім, ақпараттық технологиялар сияқты салалардағы әдебиеттер;
–онлайн курстар: сoursera т.б. сол сияқты платформаларда ұсынылатын курстар, олар медиабілім, педагогикалық технологиялар, критикалық ойлау және зерттеу әдістері бойынша білім алуға мүмкіндік береді.
Ақпараттық ресурстар:
–электрондық кітапханалар – ғылыми  журналдар, конференция материалдары, диссертациялар және басқа да академиялық ресурстар;
–вебинарлар мен онлайн семинарлар-тәжірибелі мамандардан білім алу, жаңа тенденциялар мен әдістермен танысу.
Техникалық құралдар:
–компьютер мен интернет: ақпаратты іздеу, талдау және өңдеу үшін, сонымен қатар, онлайн-ресурстарға қол жеткізу үшін қажет;
–мультимедиялық құралдар: видео, презентациялар, инфографика және басқа визуалды материалдарды жасау үшін;
–практикалық тәжірибе: тәжірибелік жұмыстар-мектептер, әлеуметтік қызмет көрсету ұйымдары, жастар орталықтары сияқты мекемелерде практикалық жаттығулар мен іс-тәжірибелер;
–жобалық жұмыстар: топтық жобаларды ұйымдастыру, зерттеу жұмыстарын жүргізу, жаңа әдістемелерді сынау.
Коммуникация және ынтымақтастық:
–педагогикалық қауымдастықтар: әлеуметтік педагогтар, зерттеушілер, практиктермен байланыс орнату, тәжірибе алмасу;
–тренингтер мен семинарлар: мамандық бойынша дағдыларды жетілдіруге арналған іс-шаралар.
Сыни ойлау мен рефлексия:
–жеке даму жоспарлары: өз білімін бағалау және жетілдіру бойынша жоспар құру;
–коучинг және менторинг: тәжірибелі мамандармен жұмыс жасау, олардан кері байланыс алу.
Ақпараттық технологиялар:
–медиапедагогикалық ресурстар: оқу платформалары, білім беру бағдарламалары, интерактивті құралдар;
–деректер базалары: статистикалық және аналитикалық ақпаратты жинақтау мен талдау үшін.
Осы ресурстарды тиімді пайдалану болашақ әлеуметтік педагогтің гностикалық іскерліктерін жетілдіруге, кәсіби құзыреттіліктерін арттыруға септігін тигізеді. Аталған мәліметтерді басшылыққа ала отырып медиабілім үдерісінде болашақ әлеуметтік педагогтің гностикалық іскерлігін жетілдіру шарттары анықталды. Олар:
1. Медиабілім саласындағы: мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу.
2. Медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары, цифрлық сауаттылық және медиа деректерді түсіндірумен талдауға бейімдеу.
3. Студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету.
1. Медиабілім – бұл ақпараттық және коммуникациялық технологияларды тиімді пайдалану, медиа өнімдерді түсіну, талдау және бағалау қабілеттерін дамытуға бағытталған білім саласы. Медиабілімнің негізгі мақсаттары, қағидалары, мазмұны мен технологиялары мыналарды қамтиды:
Мақсаттар:
–ақпараттық сауаттылықты арттыру: студенттерде ақпаратты іздеу, бағалау, пайдалану және тарату іскерліктерін жетілдіру; 
–медиа өнімдерді талдау: медиа өнімдер мен контентті сын тұрғысынан бағалау, олардың әсерін түсіну; 
–этика және жауапкершілік: медиа контентті жасау кезінде этикалық нормаларды сақтау және жауапкершілікпен қарау; 
–критикалық ойлауды дамыту: студенттердің өз пікірін қалыптастырып, аргументтерді жүйелі түрде ұсыну қабілетін арттыру;
Қағидалар: 
–көпжақтылық: медиа контенттің әртүрлі көзқарастарын ескеру; 
–объективтілік: ақпаратты негізсіз таратудан сақтану; 
–этика: медиа ресурстарды пайдалану кезінде адалдық пен жауапкершілік принциптерін сақтау; 
–технологиялық сауаттылық: жаңа технологияларды меңгеру және оларды тиімді пайдалану.
Мазмұн: 
–медиа literacy: медиа өнімдердің құрылымы, функциясы және әсері туралы білім; 
–медиа өндірісі: медиа контентті жасау, редакциялау және жариялау үдерісін түсіну; 
–коммуникация теориясы: ақпаратты жеткізу мен қабылдау механизмдерін зерттеу; 
–цифрлық мәдениет: цифрлық ортадағы этика, құқықтар және жауапкершілік.
Технологиялар:
–ақпараттық технологиялар: интернет, әлеуметтік медиа, мобильді қосымшалар, блогтар және т.б.; 
–мультимедиа құралдары: видео, аудио, графика, анимацияны пайдалану; 
–аналитикалық құралдар: деректерді жинау, өңдеу және талдау үшін қолданылатын бағдарламалық жасақтама; 
–оқыту платформалары: онлайн курстар, вебинарлар, интерактивті оқыту құралдары.
Меңгеру шарттары:
–практикалық тәжірибе: теориялық білімді практикада қолдану мүмкіндігі; 
–курстар мен тренингтер: медиабілім бойынша арнайы оқу бағдарламалары мен курстар; 
–ресурстардың қолжетімділігі: оқу материалдары, медиа ресурстар және технологиялар; 
–жұмыс тәжірибесі: медиабілім саласындағы практикалық жұмыстар мен жобаларға қатысу.
Сонымен, медиабілім саласындағы мақсат, қағидалар, мазмұн және технологияны қамтитын іскерліктер мен дағдыларға бейімдеу шарттары 15-кестеде көрсетілген.

Кесте 15 – Шарт1: Медиабілім саласындағы мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу

	Шарт компоненттері
	Сипаттамалары

	1
	2

	Мақсат
	- медиа сауаттылықты қалыптастыру;
- ақпаратты сыни тұрғыдан бағалау дағдыларын дамыту;
- заманауи технологияларды қолдану іскерлігін жетілдіру;
- медиабілімді тиімді пайдалану мәдениетін қалыптастыру;
- жасанды интеллектінітиімді пайдалану мәдениеті

	Қағидалар
	- ақпараттың объективтілігі мен шынайылығы;
- этика мен құқықтық нормаларды сақтау;
- шығармашылық және инновациялық көзқарас;
- этика және жасанды интеллект 

	Мазмұн
	- медиа түрлері (теледидар, радио, интернет, әлеуметтік желілер);
- ақпарат көздерін талдау және верификациялау;
- жалған ақпарат тану әдістері;
- медиа өнімдерді құру (бейне, аудио, мәтін, графика);
- жасанды интеллект – цифрлық көмекші

	Технологиялар
	- цифрлық платформалар мен бағдарламаларды пайдалану;
- медиа құралдарын өңдеу (графикалық редакторлар, видео-монтаж бағдарламалары);

	15-кестенің жалғасы

	1
	2

	
	- онлайн-коммуникация және контент жасау технологиялары;
- оқу үдересіне жасанды интеллектіні кіріктіру  

	Іскерліктер мен дағдылар
	- ақпаратты талдау және өңдеу;
- медиа контент жасау және тарату;
- цифрлық сауаттылық және ақпараттық қауіпсіздік;
- коммуникативтік және шығармашылық дағдылар;
- ЖИ педагогтің көмекші құралы



Кестедегі шарт компоненттері мен  сипаттамалары ғылыми еңбектерді талдау негізінде құрастырылды [2, 18-25]. Осы элементтерді интеграциялау арқылы медиабілімнің тиімді жүйесін қалыптастыруға болады, ол жаңа ақпараттық ортада сауатты, жауапты және сыни тұрғыдан ойлайтын азаматтарды тәрбиелеуге ықпал етеді.
2. Медиабілім үдерісіндегі гностикалық іскерлікті жетілдіру – бұл ақпаратты тиімді іздеу, бағалау, пайдалану және түсіну қабілеттерін дамытуға бағытталған процесс. Гностикалық іскерлікті дамыту үшін ақпараттық-коммуникациялық технологияларды (АКТ), бұқаралық ақпарат құралдарын (БАҚ) және цифрлық сауаттылығын қолдану, сондай-ақ деректерді түсіндіру мен талдау дағдыларын жетілдіру маңызды (16-кесте).

Кесте 16 – Шарт 2: Медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары, цифрлық сауаттылық және медиа деректерді түсіндірумен талдауға бейімдеу

	Шарт компоненттері
	Сипаттамалары

	Ақпараттық-коммуникациялық технологиялар (АКТ)
	- ақпаратты іздеу, өңдеу және жүйелеу;
- ақпараттық ағындарды талдау және түсіндіру;
- сыни ойлау мен рефлексияны дамыту;
- медиа материалдарды интерпретациялау және бағалау

	Бұқаралық ақпарат құралдары (БАҚ)
	- БАҚ-тың рөлі мен ықпалын түсіну;
- жалған ақпаратты анықтау әдістері;
- БАҚ-тың әртүрлі форматтарын талдау (теледидар, радио, нтернет) 

	Цифрлық сауаттылық
	- цифрлық платформалармен жұмыс істеу;
- онлайн-коммуникация және әлеуметтік желілердегі белсенділік;
- медиақұралдар мен мультимедиялық қосымшаларды қолдану;
- киберқауіпсіздік 

	Медиа деректерді түсіндіру және талдау
	- ақпараттың түп  нұсқалығын тексеру;
- деректерді статистикалық және визуалды талдау;
- медиа мәтіндерді мағыналық саралау;
- ақпараттық қауіпсіздікті анықтау

	Жасанды интеллект (ЖИ)
	- оқу деректерін жинайды, талдайды;
- материалдарды білім алушының деңгейі мен қызығушылықтарына бейімдейді;
- күнделікті тапсырмаларды автоматтандыру;
- көрнекі және интерактивті ресурстарды жасауға көмектеседі


Кестедегі шарт компоненттері мен  сипаттамалары ғылыми еңбектерді талдау негізінде құрастырылды [2, 18-25].
Ақпараттық-коммуникациялық технологиялар (АКТ): 
–АКТ-ны меңгеру: студенттердің заманауи ақпараттық технологияларды пайдалану дағдыларын дамыту. Бұл интернеттегі ресурстарды тиімді іздеу, электрондық почта, әлеуметтік желілер және басқа да коммуникациялық құралдарды қолдануды қамтиды; 
–цифрлық құралдарды пайдалану: ақпаратты жинау, сақтау және тарату үшін цифрлық құралдар мен платформаларды (мысалы, Google Drive, Trello, Canva) тиімді пайдалану; 
– мультимедиа контентін жасау: видеолар, инфографика, презентациялар сияқты мультимедиа өнімдерді жасау және өңдеу дағдыларын дамыту.
Бұқаралық ақпарат құралдары мен интернет сауаттылығы: 
–медиа өнімдерді түсіну: БАҚ-тың құрылымы, функциялары мен әсері туралы білім алу. Студенттер БАҚ-тың ақпаратты қалай жеткізетіні, манипуляциялау әдістері, ақпараттың сенімділігін бағалау тәсілдері туралы түсінік алуы тиіс; 
–интернет ресурстарын бағалау: ақпараттың сапасын, сенімділігін және дереккөзінің авторитеттілігін бағалау дағдыларын меңгеру; 
–сыни тұрғыдан ойлау: интернеттегі ақпаратты критикалық түрде қарастыру, фейк жаңалықтарды анықтау, деректерді салыстыру қабілетін дамыту.
Деректерді түсіндіру және талдау: 
–деректерді интерпретациялау: студенттерге деректерді оқу, статистикалық ақпаратты түсіну және графиктер мен диаграммаларды талдау дағдыларын үйрету; 
–аналитикалық дағдылар: деректерді жинау, өңдеу және анализ жасау үшін бағдарламалық құралдарды (мысалы, Excel, SPSS, Google Analytics) қолдану. Бұл студенттердің деректерге негізделген шешімдер қабылдау қабілетін арттырады. 
–нәтижелерді ұсыну: деректерді визуализациялау және оларды аудиторияға түсінікті түрде ұсыну дағдыларын дамыту, бұл медиабілімнің маңызды аспектісі болып табылады.
Жетілдірудің бағыттары: 
–практикалық жаттығулар: студенттерге ақпаратты іздеу, бағалау және талдау бойынша практикалық тапсырмаларды орындау мүмкіндігін беру; 
–семинарлар мен вебинарлар: медиабілім және АКТ бойынша мамандармен, тәжірибелі практиктермен кездесулер ұйымдастыру; 
–жобалық жұмыстар: студенттерді нақты медиа жобалар мен зерттеулерге тарту, бұл өз білімдерін практикада қолдану мүмкіндігін береді.
3. Студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету шарттары бірнеше маңызды аспектілерді қамтуы керек. Олардың ішінде:
Ақпаратты қабылдау және өңдеу қабілеті-студенттер деректер мен фактілерді тиімді түрде қабылдап, оларды талдай білуі керек. Бұл ақпараттың құрылымын түсініп, оны қажетті мақсатқа қолдану дағдыларын дамытуға бағытталған. 
Олар: -зерттеу дағдылары: студенттер нақты бір мәселе немесе тақырып бойынша зерттеу жүргізу қабілетіне ие болуы қажет. Олар теориялық және тәжірибелік мәліметтерді біріктіріп, мәселені шешуге бағытталған жүйелі қадамдарды орындауы керек; -критикалық ойлау және талдау: студенттер алған ақпаратты тексеріп, сыни тұрғыдан бағалай білуі маңызды. Олардың логикалық қорытынды жасау қабілеттері мен альтернативті шешімдерді қарастыру дағдылары қалыптасуы тиіс; -мәселені шешу тәсілдері: студенттер өз білімін және дағдыларын нақты өмірлік жағдайларда қолдана отырып, мәселені шешудің тиімді жолдарын табуы керек. Бұл креативті ойлау және практикалық тұрғыдан әрекет ету қабілеттерін дамытуды талап етеді; -технологиялық құралдарды пайдалану: қазіргі уақытта студенттер заманауи технологияларды, бағдарламалық жасақтамаларды және зерттеу құралдарын пайдалануда дағдыларын жетілдіруі керек. Бұл ақпаратты өңдеуден бастап, оның нәтижелерін ұсынуға дейінгі барлық кезеңдерді қамтиды; -өзін-өзі бағалау және кері байланыс алу: студенттердің өз білімін бағалай алуы және өз әрекеттерінен қорытынды жасай білуі маңызды. Бұл олардың оқу үдерісін тиімді түрде басқаруға көмектеседі; -ұжымдық жұмыс және коммуникация дағдылары:  студенттердің қоғамдық ортада бірігіп жұмыс істей алу қабілеті де гностикалық іскерліктердің құрамдас бөлігі болуы керек. Сонымен, студенттердің гностикалық іскерліктерін қалыптастыру критерийлері және оқыту үдерісінде әдістемелік қамтамасыз ету 17-кестеде көрсетілді.

Кесте 17–Шарт 3: Студенттердің гностикалық іскерліктерін қалыптастыру критерийлері және оқыту үдерісінде әдістемелік қамтамасыз ету 

	Шарт компоненттері
	Сипаттамалары

	Гностикалық іскерліктерді жетілдірудің  критерийлері
	1. Ақпаратты қабылдау және талдау
2. Сыни ойлау және рефлексия
3. Медиа сауаттылық
4. Цифрлық сауаттылық
5. Жасанды интеллектің көмегі 

	Оқыту үдерісінде әдістемелік қамтамасыз ету
	1. Оқу-әдістемелік материалдар
2. Интерактивті оқыту әдістері
3. Практикалық тапсырмалар
4. Бағалау және кері байланыс
5. Педагогтерге арналған ЖИ қызметтері



Кестедегі шарт компоненттері мен  сипаттамалары ғылыми еңбектерді талдау негізінде құрастырылды [2, 18-25].
Аталған мәліметтерге сәйкес медиабілім үдерісінде болашақ әлеуметтік педагогтің гностикалық іскерлігін жетілдіру бағыттары негізінде шарттардың тиімділігін анықтау бойынша  «Білім беру бағдарламасына: 6B01823 Әлеуметтік педагогика және өзін-өзі тану»  талдау жүргізілді. Бағдарлама әлеуметтік-педагогикалық қызметке мамандарды (бакалаврларды) дайындауға бағытталған, оның құрылымында медиабілім элементтері қарастырылған [180]. 
Бағдарламаның мақсаты мен құрылымы мектепке дейінгі, бастауыш, орта, техникалық және кәсіптік білім беру ұйымдарында, сондай-ақ әлеуметтік мекемелерде жұмыс істейтін әлеуметтік педагогтарын сапалы даярлауды қамтамасыз етуге, сонымен қатар, білім беру жүйесі мен әлеуметтік бағыттағы ұйымдардың алдында тұрған кәсіби міндеттерді шешуге қабілетті құзыретті әлеуметтік педагогтарды даярлауға бағытталған педагогикалық үдерісті іске асыру тетіктері қарастырылып, адамгершілік-рухани білімді меңгерген және кез-келген өмірлік жағдаятта адамгершілік тұрғысынан дұрыс таңдау жасауға қабілетті білім алушыларға бағытталған. Кәсіби қызмет функциялары: оқыту, тәрбиелеу, әдістемелік, зерттеу және әлеуметтік-коммуникативтік бағыттар қамтылған.  Нормативтік-құқықтық қамтылуы ҚР Білім туралы Заңы, Мемлекеттік білім беру стандарттары және «Білім және ғылымды дамытудың мемлекеттік бағдарламалары» негізінде әзірленген.  
Бағдарламада әмбебап, жалпы кәсіби және кәсіби құзреттілік дағдылары қамтылған. Аталған бағыттар бойынша «гностикалық іскерлік» (білу, түсіну, талдау) арқылы көрініс табады: пәндік, психологиялық, педагогикалық және әдістемелік білім жүйесін жобалау, медиа технологияларды қолдану. Бұл құзыреттіліктерді қалыптастыруға «педагогика», «әлеуметтік педагогика» «әлеуметтік педагогикалық жұмыс технологиялары» және басқада пәндер үлес қосады. Ал, бағдарламада медиабілімнің орны «медиапедагогика» және «медиатехнология» пәндері арқылы тікелей көрсетілген, олар басқару және әлеуметтік-педагогикалық қызметте медианы пайдалануға бағытталған. Медиабілім үдерісі әлеуметтік педагогтің кеңес беру қызметтерінде гностикалық іскерлікті жетілдіреді, себебі ол ақпаратты өңдеу, талдау және қолдану дағдыларын дамытады. Педагогикалық практика (өндірістік, оқыту) және «медиатехнология» пәні арқылы болашақ әлеуметтік педагогтар балалар мен жасөспірімдермен жұмыс істегенде медиа құралдарын тиімді пайдалануды үйренеді. 
Бағдарлама болашақ әлеуметтік педагогтің медиабілімдегі гностикалық іскерлігін толық қамтамасыз етеді, бірақ қосымша цифрлық және жасанды интеллект техологияларын енгізу ұсынымдарын қарастыруға болады, толықтыру үшін медиацифрлық модуліне «мысалы, жасанды интеллект және AI-құралдарымен генеративті» іскерлікті меңгерудің әдіс-тәсілдері бойынша  енгізу қажеттілігі туындауда деп есептейміз, себебі бүгінгі таңда аса маңызды міндеттердің бірі жасанды интеллект, Big data (үлкен деректер), виртуалды шындық, интернеті туралы білімі бар мамандар даярлау болып табылады. Бұл толықтырулар бағдарламаның тиімділігін арттырып, болашақ педагогтардың медиабілімдегі гностикалық дайындығын толық қамтамасыз етеді.
Білім беру бағдарламасына «6B01823 Әлеуметтік педагогика және өзін-өзі тану» талдаудың кестесі медиабілім үдерісінде болашақ әлеуметтік педагогтің гностикалық іскерлігін (білу, түсіну, талдау дағдыларын) жетілдіру тақырыбы бойынша дайындалды. 18-кесте бағдарламаның негізгі құрамдас бөліктерін, медиабілім элементтері және ұсыныстарды қамтиды. 

Кесте 18 –Білім беру бағдарламасына талдау

	Бөлімі
	Білім беру бағдарламасының мазмұны
	Бағдарлама мазмұнындағы қабілеттілік
«гностикалық іскерлік»
	Бағдарлама мазмұнындағы медиабілім
	Медиабілім үдерісінде гностикалық іскерлікті жетілдіруге
Бағытталған ұсыныстар

	1
	2
	3
	4
	5

	ББ мақсаты
	Педагогикалық және әлеуметтік- педагогикалық қызметті атқаруда кәсіби құзыреттіліктерді меңгерген, білікті және бәсекеге қабілетті, әлеуметтік педагогтар мен өзін-өзі тану мұғалімдерін сапалы даярлауды қамтамасыз ету 
	Кәсіби міндеттерді шешуге қабілетті құзыретті әлеуметтік педагог
	Ақпараттарды іздеу, сақтау, өңдеу, қорғау және тарату 
	Білім берудегі цифырлық, жасанды интеллект технологияларын (AI) қолданудағы академиялық адалдық (медиаэтикалық – қағидаларды сақтау)

	Модуль атаулары
	-жалпыбілім беру модулі;
-педагогикалық-психологиялық модуль;
-өзін-өзі тану модулі;
-медиацифрлық модуль;
-әлеуметтік-психологиялық модуль;
-әлеуметтік-педагогикалық модуль;
-қорытынды аттестаттау
	Оқу нәтижесінде қалыптасатын аранайы пәндік: білім, іскерлік және дағдылар

	Цифрлық технолгияны, әртүрлі ақпараттық және коммуникациялық технологияларды қолдану
	Цифрлық модульдер: 
-Жасанды интеллект технологиялары
(AI) 

	Құзыреттілік/ оқыту нәтижелері
	-әмбебаб құзыреттілік;
-жалпы кәсіби құзыреттілік;
-кәсіби құзыреттілік
	ӘҚ1 Коммуникациялық құралдар мен заманауи технологиялардың қолдану мүмкіндігі (ОН1, ОН2)
ӘҚ2 Біртұтас ғылыми 
жүйелік көзқарасқа негізделген әртүрлі жағдайларды бағалау қабілеті (ОН3)
ӘҚ3 Әлеуметтік ортада тұлғаны қалыптастыру және 
	Педагогикалық ақпаратты талдау және өңдеу дағдыларын көрсету.
	Білім берудегі цифырлық, жасанды интеллект технологиялары(AI) қолдану қабілеттілігі

	18-кестенің жалғасы


	1
	2
	3
	4
	5

	
	
	анықтау қабілеті, салауатты өмір салтын ұстану (ОН4, ОН5)
ЖКҚ4 Жалпы адамзаттық құндылықтар негізіндегі білім(ОН6, ОН7)
КҚ5 Білім және педагогика ғылымының теориялық негіздерін түсіну және оларды іске асырудың практикалық дағдылары негізінде  кәсіби қызметті жүзеге асыру қабілеті (ОН8)
КҚ6 Әлеуметтік педагогикалық көмек көрсету мен әр түрлі әлеуметтік институттар әрекеттерін үйлестіру қабілеттілігі (ОН9- ОН12)
	
	

	Кәсіби қызмет функциялары 
	-оқыту;
-тәрбиелеу;
-әдістемелік;
-зерттеу;
-әлеуметтік- коммуникативтiк.
	Әлеуметтік педагогтің практикалық іс-әрекетінде меңгерілген арнайы білімді жинақтау және қолдану қабілеті
	Білім, іскерлік және тәжірибені жүйелі қолдана білуі
	Цифырлық, жасанды интеллект технологиялары(AI) қолдана білу және этикалық қағидаларды сақтау


	Кәсіби қызмет саласы
	-білім беру ұйымдары;
-әлеуметтік бағыттағы мекемелер(гностикалық іскерлік – кәсіби  міндеттерді шешу үшін білімді қолдану мен жүйелеудің негізі болып табылады)


Ескерту: Кесте «6B01823 Әлеуметтік педагогика және өзін-өзі тану» білім беру бағдарламасын  талдау негізінде құрастырылды.


Қазіргі таңда жасанды интеллектті пайдалануға байланысты этикалық қағидаттар, рұқсат етілетін қолдану формалары, академиялық адалдықты сақтау алгоритмдері мен механизмдерін әзірлеу басты талаптардың бірі болып тұр. Білім беру ұйымдарына оқыту мен тәрбие беру үдерісінде жасанды интеллект (ЖИ) технологияларын жүйелі түрде енгізу 2024–2029 жылдарға арналған жасанды интеллектті дамыту тұжырымдамасы негізінде ұсынылады [181]. Бұл ретте, білім алушылардың сыни пайымдау, ақпараттық гигиена және цифрлық технологияларды саналы пайдалану дағдыларын қамтитын медиабілім үдерісіндегі гностикалық іскерліктерін жетілдіру өзектілігі байқалуда. Демек, болашақ әлеуметтік педагогтердің цифрлық сауаттылығы, ЖИ этикасымен генеративті модельдер бойынша іскерліктерін жетілдіру және әдістемелік қолдау көрсету маңызды талаптардың бірі.
Осы ретте, шарттар мен талдаулар білім алушылардың гностикалық іскерліктерін қалыптастыруда және жетілдіруде негіз болатын критерийлер ретінде қызмет ете алады деп есептейміз, медиабілім үдерісінде  болашақ әлеуметтік педагогтің гностикалық іскерлігін жетілдірудегі маңыздылығы құрылымдық-мазмаұндық моделдің негізінде қарастырылады.

[bookmark: _Hlk145237004]2.2 Медиабілім үдерісінде болашақ әлеуметтік педагогтің  гностикалық іскерлігін жетілдірудің құрылымдық-мазмұндық моделі
Зерттеу мәліметтері болашақ әлеуметтік педагогтің медиабілім үдерісінде гностикалық іскерлігін жетілдірудің құрылымдық-мазмұндық моделінің мазмұнын ашуға арналған, бұл біздің зерттеу міндеттерінің бірін шешуге бағытталады.
Ең алдымен, кәсіби маман даярлау міндеттері Қазақстан Республикасының Білім беру саласындағы құжаттарында және Нормативтік құқықтық актілерде көрсетілген. Демек, маманның кәсіби дайындығының өзектілігі еліміздегі қоғамдық-экономикалық, әлеуметтік-мәдени өзгерістермен анықталады 182. Осыған байланысты кадрларды даярлаудың мақсаттары мен міндеттерін қайта қарау қажеттілігі туындайды. Мамандарды даярлаудың қазіргі жағдайы әлеуметтік педагогті даярлау міндеттеріне көзқарасты өзгертуді талап ететінін мойындау керек. Сондықтан, медиабілім үдерісінде болашақ әлеуметтік педагогтің гностикалық іскерлігін жетілдіру мәселесін қарастыру қажетдеп санаймыз.
Осы ретте, ғылыми әдебиеттерге талдау жасай келе білім беру жүйесіндегі мамандарды кәсіби даярлау мәселесінен бастауды жөн көрдік,   В.А. Сластенин 183 және т.б. еңбектерінде көрініс тапты. Кәсіби дайындық-бұл теориялық және практикалық дайындықтың бірлігі және жеке тұлғаның кәсіби қызметті білікті түрде жүзеге асыру қабілеті екендігі  В.А. Сластенин еңбектерінде қарастырылған [183, с. 4-574]. Педагогтің кәсіби дайындығына пәндік білім жәнежаңа ақпараттық технологиялар саласындағы іскерліктері мен дағдылары кіретініндігін В.А. Адольф атап көрсеткен 183, с. 72-74. Кәсіптік даярлық құрылымының субъективті, объектілік, пәндік компоненттерін және педагогтің кәсіби дайындығының өсуіне біліктілікті арттыру әсер ететіндігін көрсетеді. Педагогтің кәсіби дайындығы білім және іскерлікпен айқындалатынын, қажеттілігі мен тиімділігі білім беру тәжірибесінде екенін В.Н. Введенский атап көрсетеді[184].
Жоғарыда көрсетілген зерттеулер жақын шетелдік ғылыми еңбектерде қарастырылған. Осы саладағы зерттеулер отандық ғалымдардың еңбектерінде кәсіби даярлаудың әртүрлі мәселелері көрсетілген. Кәсіби даярлау құрылымы жеке тұлғаны болашақ педагог ретінде өзінің интегралдық динамикалық білім берудегі сипатын: білім, іскерлік, дағдыларын жетілдіру қызметі; педагогикалық шеберлігі, жеке тәжірибесі және кешенді педагогикалық біліммен іскерліктерін қажетті қызметтік жүзеге асыру деп А.Б. Бекмановтың еңбектерінде түсіндіріледі [185]. Ш. Курманалиннің мамандарды дайындау жөніндегі пікірі дәстүрлі «білім, іскерлік, дағды» компоненттері негізінде сипатталады [186]. Сонымен, кәсіби дайындау – бұл теориялық білім және практикалық тәжірибе нақты педагогикалық міндеттерді шешу қабілеті. Қорытындылай келе, жоғарыда айтылған мәліметтер кәсіби даярлаудың негізі болып табылады.
Осы ретте, медиабілім беру үдерісінде болашақ әлеуметтік педагогтің гностикалық іскерлігін жетілдіру бойынша төмендегідей сипатамаларды келтіреміз. Қазақстанда, әлеуметтік тәрбие мәселесі Р.Ж. Иржанова, К.Қ. Құнантаева, Б.Ы. Мұқанова, Н.Н. Тригубова, ал болшақ педагогтарды әлеуметтік-педагогикалық жұмысқа даярлау Ш.Ж. Колумбаева,                     Г.Ж. Меңлібекова, И.Б. Сиқымбаева, С.С. Досанова, Р.И. Бурганова т.б. ғылыми-зерттеу жұмыстарында қарастырылған [187]. Әлеуметтік-педагогиканың теориясы танымдық қызметті іске асырады және теориялық білімнің шынайылығы әлеуметтік-педагогикалық практикалық мәселелерін зерттеуді қамтамасыз етеді. 
Британ медиапедагогтары (R.Kubey, W.J.Potter, W.E.Weber және A. Fedorov) медиабілімнің негізгі ұғымдарына: медиа агенттігі-медиамәтіндерді жасаушылардың жұмысын, функциялары мен мақсаттарын зерттеу; медиа категориясы-медиамәтіндердің типологиясын-түрлері мен жанрларын зерттеу; медиа технологиялары–медиамәтіндерді жасау тәсілдерін технологияларын зерттеу; медиа тілдері-медиамәтіннің вербалды, аудивизуалды, монтаждау қатарларын зерттеу; медиа репрезентациясы-медиамәтіндегі ақиқатты, авторлық тұжырымдамаларды көрсету, түсіну; медиа аудиториялары-аудитория типологиясын зерттеуді жатқызады [188].
Болашақ әлеуметтік педагогтің медиабілім үдерісіндегі гностикалық іскерлігі – бұл болашақ кәсіби қызметіндегі іскерліктерді жеке тұлғалық құндылық ретінде тану, гностикалық іскерліктердің теориясы мен технологиясын меңгеру, әлеуметтік педагогикалық үдеріске қажет іскерліктерді қолдана алу және нәтижелерін кеңістікке шығару сияқты қабілеттерінің жиынтығы.
Жоғарыда берілген анықтамаларға сәйкес, медиабілім үдерісінде  болашақ әлеуметтік педагогтің гностикалық іскерлігін жетілдірудің құрылымы өзара байланысты төрт компоненттіңн егізінде қарастырылды: мотивациялық, когнитивті (cognitive), процессуалдық және бағалау-рефлексивті. Бұл компоненттік құрамның әрбір құрамдас бөлігін сипаттау кезінде біз қарастыпотырған медиабілім беру үдерісінде гностикалық іскерлікті жетілдірудің өлшемдері мен көрсеткіштерін анықтауға негіз бола алады.
Сонымен қатар, әр компоненттің қандай мазмұны бар екенін алдын-ала нақтылау қажет. Мәселен, мотивациялық компонент: мотивтер, мүдделер, қажеттіліктер және жеке тұлғаның бағыты. Біз осы ұғымдардың мағынасын медиабілім үдерісінде гностикалық іскерліктерді жетілдіру негінде қарастырамыз.
Мотив (лат. movere-қозғалысқа келтіру) ұғымын авторлар әр түрлі түсіндіреді: біріншіден, саналы іс-әрекетке бағыттайтын күрделі интегралды «жүйелік» психологиялық білім және субъектінің негізгі қызметін құрайтындығын Е.П. Ильиннің пайымдауында көрсетілген [189]; екіншіден, адамның сыртқы әлемнің белгілі бір объектілері мен құбылыстарына салыстырмалы түрде ерекше және өзгермелі қатынасын сипаттайтын психологиялық жағдайлары, демек, адамның іс-әрекетінің мақсатты сипаты екендігі В.С. Мерлинің еңбектерінде атап көрсетілген [190]; үшіншіден, адамның белгілі бір қажеттілігін қанағаттандырумен байланысты іс-әрекетке деген ішкі талпынысын А.А. Реанның еңбектерінен көруге болады [191]. Қажеттіліктер мотивтермен тығыз байланысты. Е.П. Ильиннің пікірінше жеке тұлғаның қажеттіліктері – бұл ішкі қажеттілік күйі ретінде жиі кездесетін және ақыл-ойды ынталандыратын қажеттіліктің санада көрінісмақсат қоюға байланысты белсенділігі [189, с. 4-510].
Мотив жалпы ұғымымен қатар, «кәсіби мотив» ұғымыда қолданылады. Г.В. Суходольскийдің пікірінше, кәсіби мотив белгілі бір қызметтегі кез-келген әлеуметтік қажеттіліктерді қанағаттандыруға немесе кәсіби маман ретінде қызметінің өзіндік қажеттіліктерін қанағаттандыруға бағытталған кәсіби іс-әрекеттерді негіздейді [192]. Жеке тұлғаның бағыты, Е.П. Ильин атап өткендей, мінез-құлық векторын анықтайтын кез-келген тартымдылықтың, қызығушылықтың, қажеттіліктің тұрақты үстемдігі ретінде іс-әрекет етеді; мүдделер, мотивтер жиынтығы,бір бағытта іс-әрекет етеді [189, с. 4-510].
А.П. Сейтешевтің пікірінше, кәсіби бағыт жеке тұлғаның жалпы бағытының маңызды жағы болып табылады және күрделі бағыт ретінде іс-әрекет етеді деп санайды, сонымен қатар, өмір жолдарын таңдауды анықтайтын қажеттіліктер, көзқарастар, мүдделер, мақсаттар, бейімділіктер, идеалдар мен нанымдардың жиынтығы болып табылатын білім ретінде анықтайды [193].
Қызығушылық ұғымын аша отырып, Е.П. Ильиннің еңбектерінде әртүрлі түсініктермен атап өтіледі: танымдық қажеттілік немесе оның эмоционалды көрінісі ретінде; жағымды эмоциялардың көрінісі ретінде (қызықты, ұнайды, жақсы көреді); бір нәрсеге қызығушылық ретінде [189, с. 4-510].
В.А. Сластенин және Г.И. Чижакованың пікірінше, құндылықтар – бұл жеке сана құрылымындағы жеке тұлға қызметінің идеалды үлгілері мен бағдарлары болып табылатын ерекше формациялар ретінде қарастырылады. Кәсіби қызмет құндылықтарының негізі жеке тұлғаның мамандыққа, оның әлеуметтік мағынасына қатысты тән қажеттіліктері болып табылады және  олардың бірнеше тобы бар: қоғамда және жақын әлеуметтік ортаға байланысты құндылықтар; қарым-қатынас қажеттілігін қанағаттандыру; өзін-өзі жетілдіру; өзін-өзі көрсету; утилитарлық-прагматикалық сұраныстармен анықталады деп көрсеткен [194].
Жоғарыда айтылғандарға сүйене отырып, медиабілім үдерісінде гносткалық іскерлікті жетілдіру: өзін-өзі тәрбиелеу, өзін-өзі тану және құндылықтар ретінде іс-әрекет ете алатын өзін-өзі дамыту бағытарымен анықталады деп түсінміз.
Н.Д. Хмель, Н.Д. Иванова, Т.Я. Яковец, Б.Ф. Зикринованың еңбектерінде студенттердің өзін-өзі тәрбиелеу мақсаты әлеуметтік тәжірибені іздеуге және меңгеруге бағытталған танымдық іс-әрекетарқылы жүзеге асырылады деп тұжырымдайды [195-197].
Осылайша, өзін-өзі тәрбиелеуөз бастамасы бойынша білімді жетілдіру және толықтыру мақсатында арнайы ұйымдастырылған, дербес, танымдық қызмет болып табылады [198]:
Когнитивті (cognitive) компонент болашақ әлеуметтік педагогтерге медиабілім үдерісінде гностикалық іскерлікті жетілдіруге қатысты әртүрлі кәсіби білімді жүйеге біріктіреді. Кәсіби білімдер нақты қызметтің сипаттамалық ерекшеліктерін білдіріп, оның тиімді жүзеге асырылуы үшін қажетті мәліметтер, бейнелер және нақтылықтың абстрактті, жинақталған көрінісін білдіретін ұғымдар ретінде қарастырылады.
Процессуалдық компонент медиабілім үдерісіндегі гностикалық іскерліктер мен дағдыларды қамтиды. Дағдылар белгілі дәрежеде жетілдірілген, жеңіл, жылдам, үнемді, ең жоғары нәтижемен орындалатын іс-әрекеттер ретінде анықталады. Білім мен дағдылар негізіндегі жаттығулар нәтижесінде (оқу барысында және нақты іс-әрекетте) тұлғаның дағдысы қалыптасады. Дағды – күрделі психикалық қалыптасу, іске асырудың қажетті әдістерін білу мен түсінуді анықтайтын, іс-әрекеттерді жүзеге асырудың әртүрлі нұсқаларын қамтитын еңбек үдерісінің қалыпты және стандартты емес жағдайларындағы кәсіби дағдылар.
Соңғы, бағалаушы-рефлексиялық компонент болашақ әлеуметтік педагогтің медиабілім үдерісіндегі гностикалық іскерлігін жетілдіру барысындағы өзін-өзі бағалаумен сипатталады. Рефлексия-сапаларды бағалау (әсіресе өзін-өзі бағалау) кезінде маңыздылығы арта түсетін жеке сананың функционалдық сапасының жүйесі. Бұл деңгейде рефлексия үлгі ретінде пайда болатын қасиеттер мен жеке адамның әрекеттері мен мотивтерінде көрінетін қасиеттер арасындағы келісімді немесе сәйкессіздікті белгілейді.
Компоненттердің мазмұнын сипаттай отырып, кәсіби дайындықтың әрбір құрамдас бөлігінің мәнін, критерийлері мен көрсеткіштерін анықтау жұмысына кірісеміз. Арнайы дайындықты анықтауда В.А. Сластениннің еңбектерін негізге ала отырып, болашақ әлеуметтік педагогтің медиабілім үдерісінд гностикалық іскерлігін жетілдірудегі  критерийлері мен көрсеткіштері қарастырылды [182, с. 4-574].
Демек, болашақ әлеуметтік педагогті даярлаудың тәжірибесі білім берудегі адам мен қоғам арасындағы өзара байланыстың даму заңдылықтары деңгейін көрсетеді. 
Медибілім үдерісіндегі гностикалық іскерлік болашақ әлеуметтік педагогтің кәсіби бағыттылығы мен дағдылары (hard skills) және жеке тұлғалық сапалар мен дағдылар (soft skills) бағыттары негізінде және білімберу жүйесіндегі цифрлық трансформация жағдайымен жасанды интеллект технологиялары негізінде қарастырылады. 
Сонымен, аталған мәліметтер 4-суретте мазмұндық компонентердің байланысы негізінде көрсетілді.

	Педагогтің кәсіби бағыттылығы мен дағдылары (Hard skills)
	 (
Компоненттер
)

	Жеке тұлғалық 
сапалар мендағдылар (Soft skills)

	Критерилер
	Көрсеткіштер
	
	Критерилер
	Көрсеткіштер

	Медиабілімді меңгерудегі мотивациялық-жеке қатынас және кәсіби қызметке бағытталу
	Медиабілімге қызығушылық; оның маңыздылығын және мәнін түсіну; оған бейімділік және оң көзқарас; арнайы дайындықты жақсартуға деген қажеттілік, өзін-өзі білім беру мен кәсібилікке ұмтылу
	

 (
Мотивациялық
)
	Өз-өзін тұлға және даралық ретінде мотивациялық-дербес қабылдау, өзін-өзі бағыттау
	Медиабілім саласында өз тұлғасын және даралығын зерттеуге және жетілдіруге қызығушылық; өзін-өзі жетілдіру, өзін-өзі жүзеге асыру, өзін-өзі тану, өзін-өзі дамыту қажеттілігі

	Кәсіби қызметіне қатысты медиабілім ерекшеліктері туралы белгілі бір ақпараттылықтың (білім-сананың) болуы
	Әлеуметтік педагогикалық қызметтіндегімедиабілімнің негіздерін білу; әлеуметтік педагогиканың барлық бөлімдерін жүйелі түрде білу; медиабілімге қатысты міндеттерді, құқықтарды, кәсіби этиканы, жауапкершілікті білу
	

 (
Когнитивті
)
	Медибілм бағытында өзінің даралық және жеке ерекшеліктерінің(білім-сананың) болуы
	Өзінің тұлғалық (тұлғалық қасиеттер, когнитивтік, эмоционалдық-ерік, мінез-құлық сферасы) және даралық (қабілеттер, мінез, темперамент) ерекшеліктері туралы білім

	Кәсіби қызметке қажеттімедиатехнологияны меңгеру



	Медиабілімді жобалауды, модельдеуді, жоспарлауды, болжауды білу: мақсаттар мен міндеттерді қою, әртүрлі әдістер мен жұмыс формаларын қолдану, нәтижеге қол жеткізу үшін ең оңтайлысын таңдау, жұмыстың барысын бақылау және алынған нәтижені бағалау және т.б.; алған білімді тәжірибеде қолдана білу; әлеуметтік педагогикалық тапсырмаларды шешудегі тәжірибенің болуы.
	

 (
Процессуальдық
)
	Кәсіби қызметті орындаудағы медиа білім(өзін-өзі жүзеге асыру)
	Медиабілім саласындағы индивидуалды іс-әрекет стилі, адаптация (әр түрлі жағдайларға бейімделу қабілеті, өз-өзіңді басқару қабілеті, креативтілік)

	Медиабілім саласындағы кәсіби әрекеттерін бағалай білу, оларды өз қызметінің мақсаттарымен және нәтижелерімен салыстыру
	Медиабілім саласында өзін-өзі бағалау және кәсіби рефлексия (кәсіби қызметті өзін-өзі бағалау және рефлексиялау)



	 (
Бағалау-рефлексивті
)


	Медиабілім саласында өз ойларын, сезімдерін, әрекеттерін (рефлексия) және өзін-өзі бағалауды жүргізу қабілеті, яғни өзіне, өз мүмкіндіктеріне адекватты түсінікке ие болу
	Медиабілім саласында әділ өзін-өзі бағалау, рефлексия




Сурет 4–Мазмұндық компонентердің байланысындағы (Hard skills және Soft skills) критерилермен көрсеткіштер

Жоғарыда аталған көрсеткіштердің негіздерін медиабілім беру үдерісінде гностикалық іскерліктерін жетілдіру бағытында қарастырсақ. 
В.С. Мерлиннің мәлімдемелеріне сәйкес, жеке стиль мақсатты жүзеге асыру үшін қолданылатын іс-әрекеттің өзіндік ерекшелігімен анықталады және жеке қасиеттер жиынтығы ретінде емес, белгілі бір нәтижеге қол жеткізетін өзара байланысты іс әрекеттердің орынды жүйесі ретінде түсіндіріледі [190, с. 3-118]. Жеке стиль – бұл белгілі бір жағдайлармен шектелмейтін тұлғаның белгісі. Оның пікірінше, бір стиль жеке тұлғаның әртүрлі іс әрекет түрлерде болуы мүмкіндігін атап көресткен. Осылайша, іс-әрекеттің жеке стилі – бұл жеке тұлғаның жеке психологиялық ерекшеліктерінің өзіндік және ерекше үйлесімі, оның жұмысында қалыптасады және көрінеді.
Б.А. Оспанованың зерттеулерінде, шығармашылықты интегративті көпжақты құбылыс ретінде анықтайды, ол кез-келген қызметті жеке тұлға ретінде қамтамасыз етеді типтік емес жағдайды түсіну және түсіну дәрежесіне, көздерді таңдауға және мотивтердің тұрақтылық деңгейіне байланысты оны жүзеге асыру стилі, кәсіби қоғамдастықта жеке әлеуетті іске асыруға мүмкіндік беретін өз әлеуетін енгізу және іске асыру тәсілдері [199]. Шығармашылық – бұл барлық жеке тұлғалардың әмбебап сипаттамасы және оның жетістіктеріне емес, жеке тұлғаның өзіне әсер етеді және жеке тұлғаның өмірінің барлық салаларына енеді деп атап өтті.
Бейімделу (лат. adaptare-бейімдеу) қоршаған ортамен тиімді, белсенді өзара әрекеттесу үдерісі, сондай-ақ жеке-тұлғалардың білімді, дағдыларды, құзыреттілік пен шеберлікті меңгеру, психикалық жағдайын өзгерту-когнитивті (сенсорлық, перцептивті, мнемикалық және т.б.) және жеке (мотивация, мақсат қою, эмоция және т.б.) үдерістерретінде түсіндіріледі [200].
Өзін-өзі реттеу (лат. regulare-ретке келтіру) – жеке-тұлғаның өзінің психологиялық және физиологиялық күйлерін, сондай-ақ іс-әрекеттерін басқару үдерісі [200, с. 4-670].
Бағалау-рефлексивті компонент өз ойларын, сезімдерін, іс-әрекеттерін (рефлексия) және өзін-өзі бағалауы, яғни өзіндік мүмкіндіктерін жеткілікті түрде түсінуді қамтиды. Ол келесі көрсеткіштермен сипатталады: адекватты өзін-өзі бағалау, рефлексия.
Медиабілім беру үдерісінде гностикалық іскерлікті жетілдірудің критерийлер, көрсеткіштер кешені негізінде біз әр компоненттің мүмкін дайындық деңгейінің болуын болжадық бастапқы, іс-әрекеттік және ілгері, бұл жағдайда көрсеткіштердің әр түрлі арақатынасы байқалады. Әрбір болашақ әлеуметтік педагогтің дайындық талаптары бірегей екені даусыз, бірақ медибілімдік деңгейдегі гностикалық іскерліктеріне сәйкес жоғарыда көрсетілген компоненттер бойынша студенттерде белгілі бір деңгейлердің барын байқадық. Біздің зерттеуімізде ұсынылған деңгейлер белгілі бір дәрежеде шартты, өйткені бұл құбылыс табиғатта көп өлшемді. Түсінікті болу үшін медиабілім үдерісінде гностикалық іскерлікті жетілдірудің әрбір құрамдас бөлігінің деңгейлік сипаттамасы 19-кестеде көрсетілген.


Кесте 19 – Медиабілім үдерісінде гностикалық іскерлікті жетілдірудің құрамдас бөлігі

	Гностикалық іскерлік деңгейлері
	Үдерісті компонент
	Мазмұндық компонент

	
	
	мотивациялық
	когнитивті (cognitive)
	процессуальдық
	бағалау-рефлексивті

	Бастапқы (төмен)
	Педагогтің кәсіби бағыттылығы мен дағдылары  
(Hard skills)
	Болашақ кәсіби қызметіндегі медиабілім саласының маңыздылығын аздап түсінеді. Әлеуметтік педагогикалық қызметке бейімділігі бар. Медиабілім үдерісіндегі арнайы дайындық деңгейін көтеруге қажеттілігі әлсіз көрінеді. Кәсібилікке ұмтылысы бар, бірақ ол әлсіз түрде байқалады.

	Әлеуметтік педагогикалық қызметтің негіздері туралы үстірт білімдері бар. Медибілім саласының жекелеген бөлімдерін біледі, бірақ білімдері жүйеленбеген. Медиабілімнің кәсібіне қатысты қызметтік міндеттері, құқықтары, кәсіби этика және жауапкершілігі туралы аз ғана мәліметке ие.
	Кәсіби қызметке қажетті медиа технологияны әлсіз меңгерген. Қажет болған жағдайда алған білімдерін тәжірибеде қолданады. Кәсіби міндеттерді шешуде медиабілімдік дағдыларының жетіспеушілігі байқалады. 

	Қажет болған жағдайда өзінің кәсіби әрекеттерін рефлексиялап, өз-өзін бағалайды.


	
	Жеке тұлғалық 
сапалар мен дағдылар
(Soft skills)









	Медиабілім саласына деген қажеттіліктер, қызығушылықтар, мотивтер әлсіз қалыптасқан. Өзін-өзі тануға, өзін-өзі жетілдіруге, өзін-өзі жүзеге асыруға ұмтылысы байқалады.

	Медиабілім саласына қатысты өзінің тұлғалық ерекшеліктері туралы белгілі бір түсінігі бар (тұлғалық қасиеттері, гностикалық, эмоциялық-ерік-жігерлік, мінез-құлықтық салалары).

	Медиабілім саласындағы жеке өзіндік қызмет стилі әлсіз қалыптасқан. Өзінің жеке қызмет стилін қалыптастыруға кейбір алғышарттар пайда болуда. Әр түрлі жағдайларға жақсы бейімделмейді. Шығармашылық қабілеттері әлсіз көрінеді.
	Медиабілім саласындағы өз ойларын және іс-әрекеттерін талдауға қабілетініңтөмендігі.

	19-кестенің жалғасы 

	1
	2
	3
	4
	5
	6

	Іс-әрекеттік (орташа)
	Педагогтің кәсіби бағыттылығы мен дағдылары  
(Hard skills)
	Медиабілім саласына бейімділігі байқалады. Медиабілімділік дайындығын арттыруға қажеттілік пайда болады. Кәсібилікке ұмтылады. Болашақ кәсіби қызметке қызығушылығы байқалады. Мамандыққа оң мотивация байқалады. Өзінің болашақ кәсіби қызметінің маңыздылығын түсінеді, оған жағымды көзқарас бар. 
	Болашақ кәсіби қызметіндегі медиабілім саласынан жақсы хабардар: қызметтік міндеттері, құқықтары, кәсіби этикасы, жауапкершілігі. Әлеуметтік педагогикалық қызметтің негіздері туралы жақсы білімдері бар, білімдері жүйеленген. 
	Кәсіби қызметі саласындағы медиа технологияны жақсы меңгерген. Алған білімдерін тәжірибеде қолдана алады. Әлеуметтік педагогикалық міндеттерді шешуде тәжірибесі бар.

	Кәсіби рефлексия жақсы дамыған. Медиабілім саласындағы өзінің кәсіби әрекеттерін объективті түрде бағалап, талдай алады.


	
	Жеке тұлғалық 
сапалар мен дағдылар
(Soft skills)












	Медиабілім саласына деген қажеттіліктер, қызығушылықтар, мотивтер қалыптасқан (бірақ толық емес). Медиабілім саласында өз-өзін танып-білуге, өзін жетілдіруге, өзін-өзі жүзеге асыруға ұмтылады.Өзін-өзі тануға қызығушылық байқалады. 
	Медиабілім саласына қатысты өзінің тұлғалық ерекшеліктерін (тұлғалық қасиеттерін, когнитивті, эмоциялық-ерік-жігерлік, мінез-құлықтық салаларын) жақсы біледі; өзіне тән жеке ерекшеліктерін (қабілеттерін, мінезін, темпераментін) де жақсы таниды.

	Медиабілім саласында жеке өзіндік қызмет стилі қалыптасқан. Әр түрлі жағдайларға жақсы бейімделеді. Өзін-өзі реттеудің әртүрлі дағдыларын меңгерген. Шығармашылық қабілеттері жақсы көрініс тапқан.

	Адекватты өзін-өзі бағалау және рефлекция жақы дамыған.

	19-кестенің жалғасы

	1
	2
	3
	4
	5
	6

	Ілгері (жоғары)
	Педагогтің кәсіби бағыттылығы мен дағдылары 
(Hard skills)
	Болашақ кәсіби қызметіндегі медиабілім саласына айқын қызығушылығы байқалады. Мамандыққа тұрақты түрде оң мотивация байқалады. Өзінің болашақ кәсіби қызметінің маңыздылығын түсінеді, оған жағымды көзқарас бар. Әлеуметтік педагогикалық қызметке бейімділігі байқалады. Медиабілім деңгейіндегі кәсібилікке ұмтылады.
	Медиабілім саласындағы терең білімдер, болашақ әлуметтік педагогикалық қызметінің негіздері, білімдері жүйеленген. Болашақ кәсіби қызметінің құзыреттіліктерінен жақсы хабардар: қызметтік міндеттері, құқықтары, кәсіби этикасы, жауапкершілігі.
	Медиа технологияны өте жақсы меңгерген. Медиабілімдерін тәжірибеде қолдана біледі. Әлеуметтік педагогикалық  міндеттерді шешуде бай тәжірибесі бар. Кәсіби міндеттерді шешуге шығармашылықпен қарайды.

	Кәсіби рефлексия өте жақсы дамыған. Өзінің кәсіби әрекеттерін объективті түрде бағалап, талдай алады.


	
	Жеке тұлғалық 
сапалар мен дағдылар
(Soft skills)
	Медиабілім үдерісіндегі қажеттіліктер, қызығушылықтар, мотивтер қалыптасқан. Өзін-өзі тануға, өзін-өзі жүзеге асыруға ұмтылады. Өзін-өзі жетілдіруге деген қызығушылық бар. Өзін-өзі тануға қызығушылық байқалады. 

	Медиабілім үдерісіндегі іскерліктері жоғары деңгейде. Өзінің тұлғалық ерекшеліктерін (тұлғалық қасиеттерін, когнитивті, эмоциялық-ерік-жігерлік, мінез-құлықтық салаларын) өте жақсы біледі; өзіне тән жеке ерекшеліктерін жақсы.
	Медиабілім саласында жеке өзіндік қызмет стилі қалыптасқан, кәсіби әрекеттері әртүрлілік пен қайталанбас ерекшелікпен сипатталады. Әр түрлі жағдайларға өте жақсы бейімделеді. Өзін-өзі реттеудің түрлі дағдыларын меңгерген. Шығармашылық қабілеттері айқын.
	Адекватты өз-өзін бағалауы бар. Рефлексия өте жақсы дамыған.



Ескерту: Кесте ғылыми еңбектерді  талдау негізінде құрастырылды.

Осылайша, зерттеулік талдауларға сүйене отырып, медиабілім беру үдерісінде болашақ әлеуметтік педагогтің гностикалық іскерлігін жетілдіруге негіз болады деген қорытынды жасауға болады, олар болашақ кәсіби қызметінің тиімділігі мен табыстылығы негізінде анықталады.
Жоғарыда көрсетілген мәселелер бойынша психологиялық-педагогикалық әдебиеттерді талдау ғалымдардың әр түрлі көзқараспен қарайтындығын байқауға болады. Зерттеу мәселесі бойынша көптеген дереккөздерді талдай отырып, біз бұл мәселені шешуде медиабілім үдерісінде болашақ әлеуметтік педагогтің гностикалық іскерлігін жетілдірудегі моделін құру болып табылады деген қорытындыға келдік.
Сонымен, медиабілім үдерісінде болашақ әлеуметтік педагогтің гностикалық іскерлігін жетілдіру үдерісін біз өзара байланысты құрылымдық блоктан тұратын жүйе ретінде қарастырдық, белгіленген мақсатты орындау үшін құрылымдық-мазмұндық модельмен сипатталады. Модельдеудің әдіснамалық негізі жүйелік, іс-әрекеттік, акмеологиялық және құзыреттілік тұғырлар болып табылады.
Ұсынылған модельді біз жоғары оқу орындарының дайындығы жағдайында жүзеге асырылуы қажетдеп түсінеміз. Медиабілім үдерісінде болашақ әлеуметтік педагогтің гностикалық іскерлігін жетілдіру үдерісінің құрылымдық-мазмұндық моделі өзара байланысты мазмұндық, үдерісті және қорытынды-бағалау блоктарынан тұрады.
Біз жасаған моделдің сипаттамасына кіріспес бұрын, кейбір тармақтарды нақтылау қажетдеп санаймыз. Біздің зерттеу пәніміз медиабілім үдерісінде болашақ әлеуметтік педагогтің гностикалық іскерлігін жетілдіру болғандықтан, алдымен «жетілдіру» ұғымын нақтылау қажет. Осы тұрғыдан алғанда, біз мына ұғымға жүгінеміз «кемелдену» (эволюция). Бұл тұжырымдаманың пайдалылығы мен салыстырмалылығын білдіреді.
Сонымен қатар, біз мынаны нақтылауымыз керек: кәсіби қызметке дайындық деп нені түсінеміз. «Кәсіби даярлау» ұғымынан басқа, ғылыми әдебиеттерде «кәсіби дайындық» ұғымы да кеңінен қолданылады. Бізге оларды ажырату және нақтылау маңызды болып көрінеді.
К.А. Жукенованың зерттеулерінде атап өтілгендей: «дайындық-бұл білім, іскерлік және дағдылар жүйесінде көрініс табатын кәсіби қызметтің бір аспектісін іске асыруға дайындықтың нәтижесі ретінде түсіндіреді [201].
В.А. Сластенин кәсіби дайындық сипаттамасы: педагогикалық қызметке кәсіби дайындық – бұл психологиялық, психофизиологиялық және физикалық дайындық және педагог ретінде ғылыми-теориялық және практикалық дайындығын қарастырады [194, с. 4-190].
Медиабілім үдерісінде болашақ әлеуметтік педагогтің гностикалық іскерлігін жетілдіру үдерісін студенттерге мақсатты жоспарлы педагогикалық әсер ету және бағыт-бағдар берудеп түсінеміз. Зерттеу мәтіні бойынша біз қолданатын бірқатар ұғымдарды нақтылай отырып, біз медиабілім үдерісінде болашақ әлеуметтік педагогтің гностикалық іскерлігін жетілдіру мәселесінің моделін қарастырамыз.
Біздің зерттеуіміз үшін педагогикалық жобалау ерекше қызығушылық тудырады, ол студенттер мен оқытушылардың алдағы іс-әрекетінің негізгі бөлшектерін алдын-ала әзірлеуді білдіреді, содан кейін алдағы қызметтің болжамды нұсқасын жасау және оның нәтижелерін болжау. Педагогикалық жобалау объектілері: педагогикалық жүйелер, педагогикалық үдеріс, педагогикалық жағдайлар. Біздің жағдайда жобалау педагогикалық үдеріс объектісі болып табылады, атап айтқанда медиабілім үдерісінде болашақ әлеуметтік педагогтің гностикалық іскерлігін жетілдіру үдерісі.
Педагогикалық жобалау алдағы іс-әрекеттің дамуын жалпы мақсатын нақты сипаттауға мүмкіндік беретін кезеңдерден тұратын күрделі көп сатылы қызмет ретінде сипатталады:
Бірінші кезең-модельдеу, «модель құру», яғни медиабілім үдерісінде болашақ әлеуметтік педагогтің гностикалық іскерлігін жетілдіру үдерісін жүзеге асырудың мақсаттарын әзірлеу.
Екінші кезең-жобаны құру, жасалған модельді одан әрі әзірлеу және оны практикалық пайдалану деңгейіне жеткізу.
Үшінші кезең-құрылымды құру, атап айтқанда, жасалған жобаның нақты жағдайларда университеттің педагогикалық үдерісіне қатысушыларын пайдалану.
Жоғарыда айтылғандар педагогикалық жобалауды болжауға мүмкіндік беретін медиабілім үдерісінде болашақ әлеуметтік педагогтің гностикалық іскерлігін жетілдіру үдерісіне модель құрудан басталады деп айтуға мүмкіндік береді. Екінші кезеңде құрылған жұмыс жүргізіледі, кез-келген педагогикалық шындықты, атап айтқанда медиабілім үдерісінде болашақ әлеуметтік педагогтің гностикалық іскерлігін жетілдіру.
Демек, цифрлық қоғамда ақпараттық технологиялар мен интернеттің қарқынды дамуы әлеуметтік педагогтің қызметіне де елеулі өзгерістер енгізуде. Бұл әлеуметтік тапсырыс ретінде қарастырылады, себебі қоғам еңбек нарығында жаңа талаптар мен стандарттарды енгізіп отыр. Жастарды цифрлық сауаттылыққа үйрету, интернет-қауіпсіздігін қамтамасыз ету, әлеуметтік желілерде эмоционалды интеллектті дамыту – бұл бүгінгі таңда әлеуметтік педагогтің негізгі міндеттерінің бірі болып табылады. Сонымен қатар, цифрлық қоғамда әртүрлі әлеуметтік мәселелер (кибербуллинг, интернет тәуелділігі, психологиялық мәселелер) жиі пайда болады, сондықтан әлеуметтік педагогті осы мәселелермен күресуге дайын болуға тиіс.
Құрылымдық-мазмұндық моделі медиабілім үдерісінде болашақ әлеуметтік педагогтің гностикалық іскерлігін жетілдіру мақсатын көздей отырып, жоғары білім беру саласында медабілім мен цифрлық қоғамның заманауи талаптарына сәйкес құрылды деп есептейміз.
Медиабілім үдерісінде болашақ әлеуметтік педагогтің гностикалық іскерлігін жетілідірудің құрылымды-мазмұндық моделі 5-суретте көрсетілді.




 (
Әлеуметтік тапсырыс
) (
Циф
рлық
 
қоғам талабы
) (
Медиабілім үдерісіндегі  педагогтің  гностикалық іскерлігін жетілдіру
)

 (
Мақсаты
:
 
медиабілім үдерісінде  болашақ  әлеуметтік  педагогтің  гностикалық іскерлігін  жетілдіру
)


	Әдіснамалық негіздері

	Жүйелік тұғыр
	Іс-әрекеттік тұғыр
	Акмеологиялық тұғыр
	Құзыреттілік тұғыр

	Мазмұндық блок

	Компоненттер

	Мотивациялық
	Когнитивті (cognitive)
	Процессуальдық
	Бағалау-рефлексивті

	Үдерістік блок

	Мазмұндық
	Медиабілім іскерліктері
	Педагогикалық іскерлік



	Педагогтің кәсіби бағыттылығы мен дағдылары(Hard skills)
	Жалпы білімдік дайындық
	Цифрлық білім
	Жалпы мәдениеттік
	Жеке тұлғалық 
сапалар мендағдылар
(Soft skills)

	
	Арнайы дайындық
	Медиа ресурстарды пайдалану:
медиа ақпарат, медиа технологиялар, жасанды интеллект технологиялары
	Әдіснамалық
	

	
	Кәсіби дайындық



	Мәліметтерді түсіндіру және талдау, бағдарламалау
	Пәнге бағдарлық
	



	Педагогикалық шарттар

	-медиабілім саласындағы: мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу;
-медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары, цифрлық сауаттылықты және медиа деректерді түсіндірумен талдауға бейімдеу;
-студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету


	Әдіс-тәсілдер

	-психологиялық-педагогикалық сүйемелдеу;
-тиімді тәжірибелер мен перспективалар;
- медиа ресурстар (ақпаратты ресурстар, электронды оқулықтар, электронды мәтіндер, аудио, видео дәрістер);
- білім берудегі цифрлық және жасанды интеллект технологиялары



	Гностикалық іскерлікті жетілдіру кезеңі

	Бейімдеу
	Қабылдау
	Қолдану

	Гностикалық іскерлікті жетілдірудің психологиялық-педагогикалық бағдарламасы: медиапікірталастар,  онлайн кітапханалар, конференциялар, әлеуметтікмедиа, медиажобалар



	Қорытынды-бағалау блогы

	Психологиялық-педагогикалық
	Кәсіби әдістемелік 
	Технологиялық
	Интеллектуалдық қызмет
	Интегралдық үдерістерге бағдарлық


	Гностикалық іскерлік деңгейлері

	Ілгері (жоғары)
	Іс-әрекеттік (орташа)
	Бастапқы (төмен)

	-сыни ойлау және талдау деңгейлері; медиамазмұнды түсіндіру және цифрлық білім;
-коммуникативтік рефлексия деңгейлері; мотивациялық-құндылық бағыты; медиа-құзыреттілік; медиа-контент құру;
-операциялық дайындық және шығармашылық белсенділік деңгейлері; медиақұзыреттілік – цифрлық сауаттылық; медиа-контент құру

Сурет 5–Медиабілім үдерісінде болашақ әлеуметтік педагогтің гностикалық іскерлігін жетілідірудің құрылымды-мазмұндық моделі
Модельдің мақсаты: медиабілім үдерісінде болашақ әлеуметтік педагогтің гностикалық іскерлігін жетілдіру. Бұл мақсатқа жету үшін бірнеше негізгі бағыттарды ескеру қажет: Медиабілімді түсіну және бағалау – болашақ әлеуметтік педагогтің медиа құралдары мен ақпараттық ағындар туралы білім беру. Бұл медианың түрлі жанрлары, құрылымдары мен функцияларын түсіну және оларды әлеуметтік педагогика саласында қолдану мүмкіндіктерін көрсету. Гностикалық іскерліктер – бұл білім алушының ақпаратты табу, талдау, бағалау және оны өз қажеттіліктеріне тиімді пайдалану қабілеті. Әлеуметтік педагог медианы дұрыс түсініп, оны өзінің кәсіби қызметінде қолдана алу үшін осы іскерліктерді жетілдіруі керек: Медиамен жұмыс істеу дағдылары – ақпаратты іздеу, талдау, оның сапасын бағалау, ақпараттың әлеуметтіктегі және адам психологиясындағы әсерін түсіну және оны практикада қолдану кіреді. Іскерлікті арттыру – әртүрлі ақпарат көздерінен білім алу, медианы өз қызметінде қолдана алу дағдыларын дамыту қажет. Медиабілім үдерісінде болашақ әлеуметтік педагогтерге жаңа педагогикалық технологиялар мен әдіс-тәсілдерді қолдана отырып, гностикалық іскерліктерді жетілдіру үшін инновациялық шешімдер мен әдіс-тәсілдерді енгізу.
Әлеуметтік тапсырыс: Қоғамның медиа сауаттылыққа қажеттілігі байқалуда. Педагогтар әлеуметтік талаптарға жауап беріп, болашақ әлеуметтік педагогтің тек ақпаратты тұтынушылар емес, белсенді ақпаратты өндірушілер ретінде қалыптастыруы қажет.
Цифрлық қоғамның талаптары: Цифрлық технологиялардың интеграциясы негізінде қарастырылады. Цифрлық қоғамда өмір сүру үшін болашақ әлеуметтік педагогтің жаңа технологияларды тиімді қолдана білуі керек. Бұл медиабілім, электронды ресурстар, жасанды интелект, онлайн платформа және басқа да құралдарды қамтиды. Цифрлық қоғам креативтік серпіліс пен инновацияларға сұраныс береді. Болашақ әлеуметтік педагогтің осы қасиеттерін дамыту арқылы цифрлық қоғамға дайын болуға бағытталған білім беру бағдарламаларын қалыптастыруы қажет.
Модель болашақ әлеуметтік педагогтің медиабілім беру үдерісіндегі гностикалық іскерлігінің маңыздылығын, әлеуметтік тапсырыс контекстіндегі талаптарды және цифрлық қоғамдағы өзгерістерді ескере отырып, тиімді білім беру стратегияларын әзірлеуді көздейді.
Модельдің әдіснамалық негіздері: болашақ әлеуметтік педагогтің медиабілімі мен гностикалық іскерлігін дамытуда қолданылатын негізгі тұғырларды анықтайды. Әрбір тұғырдың мәні мен маңыздылығына тоқталайық:
Жүйелік және іс-әрекеттік тұғыр – барлық элементтердің өзара байланысы мен ықпалдастығын қарастырады. Бұл тұғыр білім беру жүйесінің, әлеуметтік ортаның, педагогикалық үдерісін және білім алушылардың арасындағы интеграцияны қамтамасыз етеді.
Акмеология – болашақ әлеуметтік педагогтің кәсіби, шығармашылық, және тұлғалық жетістіктерін зерттейтін ғылым. Акмеологиялық тұғыр педагогтың кәсіби даму және жетілу үдерісін қамтиды. Болашақ әлеуметтік педагогтің үздіксіз кәсіби даму қажеттілігі, яғни заманауи медиабілім назарында жаңа әдіс-тәсілдер мен технологияларды игеру. Мақсатты жетістікке бағытталу болашақ әлеуметтік педагогтің жетістіктері мен кәсіби мақсаттарына жетуге бағытталуы. Оң нәтижелерге қол жеткізу үшін тұрақты және мақсатты жұмыстар жүргізу.
Құзыреттілік тұғыр – тұлғаның нақты жағдайларда білім, дағдылар мен тәжірибені үйлестіру қабілеттілігіне негізделеді. Болашақ әлеметтік педагогтің кәсіби біліктілігі, яғни медиабілім мен гностикалық іскерліктерді меңгеру қабілеттілігі.
Аталған тұғырлар – жүйелік, іс-әрекеттік, акмеологиялық және құзыреттілік – болашақ әлеуметтік педагогтің медиабілім беру үдерісіндегі гностикалық іскерлігін жетілдіруде маңызды рөл атқарады. Демек, медиасауаттылығын жоғарылатып, цифрлық қоғамдағы талаптарға сәйкес білім беру жүйесін жетілдіруге мүмкіндік алады.
Медиабілім үдерісіндегі болашақ әлеуметтік педагогтің гностикалық іскерлігін дамытуға арналған модельдің үдерісті компоненттері оның түпкілікті мақсаттарына жету үшін маңызды рөл атқарады.
Мазмұндық блок – педагогикалық үдерістің негізін құрайтын білім, ақпарат және дағдылардың жиынтығын білдіреді. Қазіргі таңдағы жалпы ғылыми-теориялық зерттеулерде «hard skills», яғни, педагогтің кәсіби бағыттылығы мен дағдылары негізінде қарастырылған.
Болашақ әлеуметтік педагогтің кәсіби бағыттылығы мен дағдылары (hard skills) – бұл білім беру үдерісінде тиімді жұмыс істеу үшін қажетті белгілі бір білім мен дағдылар. Болашақ әлеуметтік педагогтің кәсіби дайындығы үш негізгі бағыт бойынша бөлінеді: жалпы білімдік дайындық, арнайы дайындық және кәсіби дайындық. Әрбір бағыттың сипаттамасы мен маңыздылығы келетін болсақ: Жалпы білімдік дайындық – педагогтің  жалпы мәдени, ғылыми, әлеуметтік және психологиялық білімдеріне негізделген. Бұл бағыттың құрамдас бөліктері: білім негіздері, психология, коммуникация дағдылары, сын тұрғысынан ойлау. Арнайы дайындық – педагогтің нақты пән немесе сала бойынша кәсіби білімдері мен дағдылары. Бұл бағыттың құрамдас бөліктері: пәндік білім, оқыту әдістемесі, технологиялық дағдылар. Кәсіби дайындық-педагогтің білім беру саласындағы практикалық тәжірибесі мен кәсіби құзыреттілігі. Бұл бағыттың құрамдас бөліктері: кәсіби тәжірибе, бағалау дағдылары, кәсіби даму. Педагогтің кәсіби бағыттылығы мен дағдылары білім беру үдерісінің сапасын арттыруға, дамуына және білім алудың тиімділігін қамтамасыз етуге бағытталған. Жалпы білімдік, арнайы және кәсіби дайындық болашақ әлеуметтік педагогтің кәсіби қызметінде маңызды рөл атқарады, сондықтан үнемі өз дағдыларын жетілдіруі қажет.
Медиабілім іскерліктері – ақпаратты іздеу, талдау, бағалау және жасау дағдыларын қамтитын кешенді дағдылар. Қазіргі таңда, болашақ әлеуметтік педагогтің цифрлық білім, медиа ақпарат, медиа технологиялар және жасанды интеллект технологиялар бағытындағы іскерліктерді меңгеруі өзекті мәселердің бірі. Аталған іскерліктер нәтижесінде кәсіби қызметтерін қатысты мәліметтерді түсіндіру және талдау, бағдарламалауды орындау өзекті мәселердің бірі.
Цифрлық білім-бұл ақпараттық технологияларды пайдалану арқылы білім беру үдерісін ұйымдастыру, меңгеру, тарату және бағалау жүйесі. Цифрлық білім беру моделі білім алушылардың қажеттіліктеріне, технологиялық мүмкіндіктерге және қоғамдағы өзгерістерге сәйкес үнемі жетілдіріліп отырады.
Медиа ресурстарды пайдалану қазіргі білім беру, ақпараттандыру және коммуникация саласында маңызды рөл атқаруда. Әрбір компонент – медиа ақпарат, медиа технологиялар және жасанды интеллект технологиялары – өзінетән ерекшеліктерімен білім беру мен ақпарат алуда жаңа мүмкіндіктер ашады. Төменде әр компоненттің қолдану мүмкіндіктері туралы ақпарат берілген. Медиа ақпараттың ерекшеліктері: Ақпаратты әртүрлі форматтарда (блогтар, әлеуметтік желілер, жаңалықтар сайттары, подкасттар, видеолар) жеткізу. Интернеттің арқасында ақпаратқа әлемнің кез келген жерінен қол жеткізу мүмкіндігі. Медиа технологиялар – ақпаратты жасау, тарату және тұтыну үшін қолданылатын технологиялық құралдар мен платформалар. Олардың ішінде: Стриминг платформалары: YouTube, Vimeo, Twitch сияқты платформалар арқылы видео контентті онлайн көру. Әлеуметтік желілер: Facebook, Instagram, Twitter, TikTok, бұл желілер ақпаратты жылдам тарату мен пікір алмасу үшін қолданылады. Мультимедиа құралдары: PowerPoint, Prezi, Canva сияқты құралдар презентациялар мен визуалды контент жасау үшін пайдаланылады. Виртуалды және ұлғайтылған шындық: Оқу процесінде реалистік тәжірибе ұсыну үшін қолданылатын технологиялар.
Жасанды интеллект (ЖИ) технологиялары – машиналардың адам интеллектісіне ұқсас тапсырмаларды орындау қабілеті. Олардың білім беру мен медиа ресурсында қолдану мүмкіндіктері: жасанды интеллект алгоритмдері медиа ақпаратты талдау, трендтерді анықтау және қажетті ақпаратты іздеу үшін пайдаланылады.
Сонымен, медиа ресурстарды тиімді пайдалану білім беру үдерісінде, ақпарат таратуда және коммуникацияда инновациялар мен жаңа мүмкіндіктер ашады. Цифрлық ғасырда медиа ақпарат, медиа технологиялар мен жасанды интеллекттің бірігуі білім алушыларға, жалпы қоғамға жаңа деңгейдегі білім беру мен ақпараттандыруды қамтамасыз етеді.
Мәліметтерді түсіндіру және талдау, сондай-ақ бағдарламалау – бұл қазіргі заманғы ақпараттық технологиялар мен деректер ғылымының маңызды аспектілері. Төменде бұл ұғымдардың анықтамалары, маңыздылығы және қолдану салалары қарастырылады.
Мәліметтерді түсіндіру және талдау – бұл  деректерді жинау, өңдеу, талдау және нәтижелерді интерпретациялау үдерісі. Бұл үдеріс бірнеше кезеңнен тұрады: деректер жинау, деректерді өңдеу, анализ, нәтижелерді интерпретациялау. Демек, мәліметтерді түсіндіру және талдау, бағдарламалау – қазіргі уақытта көп салаларда (бизнес, ғылым, медицина, білім беру) маңызды рөл атқаруда. Деректерді тиімді пайдалану және бағдарламалау дағдылары ұйымдарға, жеке тұлғаларға және қоғамға заманауи технологиялар мен ақпараттық жүйелерді тиімді түрде қолдануға мүмкіндік береді.
Педагогикалық іскерлік – бұл болашақ әлеуметтік педагогтің оқыту мен оқу үдерісіндегі кәсіби және шығармашылық құзыреттіліктерін білдіреді. Болашақ әлеуметтік педагогтің жеке тұлғалық сапалары мен дағдылары (soft skills) білім беру үдерісінде маңызды рөл атқарады. Бұл дағдылар педагогтіңкәсіби қарым-қатынасын, байланысын және жалпы білім беру ортасын жақсартуға көмектеседі. Педагогтің жеке тұлғалық сапалары мен дағдылары үш негізгі бағыт бойынша бөлінеді: жалпы мәдениеттік, әдіснамалық және пәнге бағдарлылық. Әр бағыттың сипаттамасы мен маңыздылығы төменде көрсетілген. Жалпы мәдениеттік дағдылар – болашақ әлеуметтік педагогтің мәдениет, этика, және әлеуметтік жауапкершілікке байланысты дағдылары. Бұл дағдылар: эмоционалдық интеллект, коммуникациялық дағдылар, мәдениеттілік. Әдіснамалық дағдылар – педагогтің оқыту мен оқу әдістемесін тиімді ұйымдастыру қабілеттері. Бұл дағдылар: оқыту стратегияларын таңдау, критикалық ойлау, жобалау дағдылары, рефлексия. Пәнге бағдарлылық – педагогтің өз пәні бойынша терең білім мен қызығушылығы, сондай-ақ пәнді оқытуда шығармашылық тәсілдерді қолдану. Бұл дағдылар: пәндік қызығушылық,шығармашылық ойлау, пәндік интеграциярр, сабақтарды қызықты өткізу. Болашақ әлеуметтік педагогтің жеке тұлғалық сапалары мен дағдылары (soft skills) білім беру үдерісінің сапасын арттыруға, тиімді қарым-қатынас орнатуға және білім беру ортасын жақсартуға ықпал етеді. Жалпы мәдениеттік, әдіснамалық және пәнге бағдарлылық бағытындағы дағдылар педагогтің кәсіби қызметінде маңызды рөл атқарады, сондықтан педагогтің өз дағдыларын үнемі жетілдіріп отыруы қажет.
Аталған  мәселелер (мазмұндық, медиабілім іскерліктері, педагогикалық іскерлік) болашақ әлеуметтік педагогтің медиабілім беру үдерісіндегі гностикалық іскерлігінің негізін құрайды. Олардың тиімді бірігуі арқылы болашақ әлеуметтік педагогтің медиасауаттылығын арттырып, цифрлық қоғамның талаптарына сәйкес білім беру жүйесін дамыта алады.
Педагогикалық шарт медиабілім үдерісінде болашақ әлеуметтік педагогтің гностикалық іскерлігін жетілдірудегі маңызды элементтерді қамтиды. Медиабілім үдерісінде гностикалық іскерліктерді жетілдірудегі педагогикалық шарттар білім алушылардың ақпараттық қоғамда тиімді әрекет етуін қамтамасыз ететін іскерліктер мен дағдыларды дамытуға бағытталған. Мұнда басты элементтер ретінде мақсат, қағидалар, мазмұн және технология қарастырылады. Сонымен қатар, медиабілім үдерісіндегі гностикалық (білу мен тану) іскерліктерді жетілдіру, қазіргі заманда білім алушылардың ақпараттық – коммуникациялық технологияларды (АКТ), бұқаралық ақпарат құралдарын (БАҚ), цифрлық сауаттылықты және деректерді түсіндіру-талдауды тиімді меңгеруін қамтамасыз ету мақсатында маңызды шараларды қажет етеді. Бұл үдеріс сандық дәуірде ақпаратты дұрыс талдай білу мен пайдалану үшін қажет болатын дағдыларды қалыптастыруға бағытталған. Студенттердің гностикалық іскерліктерін қалыптастыру кезінде маңызды аспектілердің бірі-тиімді критерийлер мен әдістемелік қамтамасыз етуді анықтау болып табылады. Бұл үдеріс студенттердің ақпаратты қабылдаудағы, талдаудағы және қолданудағы қабілеттерін дамытуға бағытталған. Қазіргі білім беру жүйесінде осы дағдыларды қалыптастыру үшін нақты критерийлер мен әдістемелер қажет.
Демек, медиабілім үдеріснде гностикалық іскерлікті жетілдірудің педагогикалық шарттары болашақ әлеуметтік педагогке медианы сауатты пайдалану, сыни тұрғыдан бағалау, ақпаратты дұрыс талдау және жеткізу дағдыларын меңгеруге бағыттайды. Бұл өз кезегінде ақпараттық-коммуникациялық технологиялар, бұқаралық ақпарат құралдары мен цифрлық сауаттылық, деректерді түсіндіру-талдау қабілеттерін дамыту осы үдерістің маңызды құрамдас бөліктері болып табылады. Бұл дағдылар білім алушыларға ақпараттық қоғамда табысты болуға, деректермен жұмыс істеуге және медианың әсерінен дұрыс қорытынды шығара білуге көмектеседі. Зерттеу жұмысымыздың келесі бөлімінде: медиабілім үдерісінде болашақ әлеуметтік педагогтің гностикалық іскерлігін жетілдірудің шарттары толығымен қарастырылады.
Әдіс-тәсілдер білім беру үдерісінде тиімді және заманауи құралдарды қолдану арқылы студенттердің білімін арттыруға бағытталған. Бұл тұрғыда психологиялық-педагогикалық сүйемелдеу, ақпараттық ресурстардың тиімді пайдаланылуы, сондай-ақ білім берудегі жасанды интеллект технологиялары маңызды рөл атқарады. Психологиялық-педагогикалық сүйемелдеу білім алушылардың тұлғалық және интеллектуалды дамуындағы қиындықтарды шешуге бағытталған кешенді тәсіл болып табылады. Ол студенттерге оқу үдерісінде эмоционалдық және психологиялық қолдау көрсету арқылы олардың оқуға деген мотивациясын арттырады. Ақпараттық ресурстардың тиімді пайдалану білім беру үдерісін әлдеқайда тиімді әрі қызықты етеді. Электронды оқу құралдары студенттерге заманауи және интерактивті оқыту әдістері арқылы материалды меңгеруге мүмкіндік береді. Жасанды интеллект (ЖИ) білім беру үдерісін өзгертетін маңызды құрал болып табылады. Бұл технологиялар студенттердің білім деңгейін автоматты түрде бағалау, жеке оқу траекториясын құру үшін пайдаланылады. Жоғарыда аталған әдіс-тәсілдер мен құралдар білім беру үдерісінің тиімділігін арттыруда маңызды рөл атқарады. Психологиялық-педагогикалық сүйемелдеу студенттердің эмоционалдық және когнитивтік дамуына қолдау көрсетуге мүмкіндік береді, ақпараттық ресурстар мен электронды құралдар оқу сапасын жақсартады, ал жасанды интеллект білім беруді автоматтандыруға жол ашады. Осы құралдарды біріктіру арқылы заманауи білім беру жүйесінің жаңа, тиімді әрі қолжетімді деңгейге көтерілуі мүмкін. Әрбір әдіс-тәсіл бойынша толық ақпарат келесі бөлімдерде ұсынылады.
Сонымен қатар, гностикалық іскерлікті жетілдіру кезеңі, қорытынды-бағалау блогы және гностикалық іскерлік деңгейлерімедиабілім үдерісінде болашақ әлеуметтік педагогтің гностикалық іскерлігін жетілдіру бойынша эксперименттік жұмыстары бөлімінде қарастырылады.

2.3 Медиабілім үдерісінде болашақ әлеуметтік педагогтің  гностикалық іскерлігін жетілдірудің әдіс-тәсілдері
Медиабілім үдерісінде болашақ әлеуметтік педагогтің гностикалық іскерлігін жетілдіру мәселесін зерттеген шетелдік ғалымдар медиасауаттылықтың дамуы, ақпараттық технологияларды тиімді пайдалану, сыни ойлау мен шығармашылық қабілеттерді қалыптастыруға бағытталған түрлі әдіс-тәсілдер ұсынған. Осы бағытта зерттеу жүргізген бірқатар ғалымдар мен олардың идеяларына тоқталайық:
Медиабілім және оның гностикалық аспектілері туралы зерттеулерде Ю.Н. Кулюткиннің зерттеулерінде жаңа ақпараттық және коммуникациялық технологияларды қолдана отырып, студенттердің медиасауаттылығын арттыру деп түсіндіреді. Ол болашақ мамандарға ақпараттық қоғамда өмір сүруге және жұмыс істеуге қажетті дағдыларды беру керек деп атап көрсетеді. «Медиабілімнің негізі – ақпараттық-коммуникациялық технологияларды оқу үдерісіне енгізу арқылы студенттердің белсенді әрекет ету қабілеттерін арттыру болып табылады». Оның айтуынша, болашақ әлеуметтік педагогтің медиабілімін жетілдіру – бұлақпараттың мәнін дұрыс түсіну, оны сыни тұрғыдан бағалау және оны практикалық мәселелерді шешуде қолдана білу қабілетін дамыту болып табылады [202].
Е.И. Головаховтың пікірінше, медиабілім үдерісінде студенттердің гностикалық іскерліктерін дамытуға маңызды рөл атқарады деп есептейді. Ол медиабілімді әлеуметтік педагогикамен байланыстырып, «медиасауаттылық» терминін кеңінен қолданды. Ол бұл ұғымды студенттердің ақпараттық кеңістікте тиімді әрекет ету дағдыларын меңгеруі ретінде түсіндіреді. «Медиасауаттылық – бұл адамның медиа контентін дұрыс қабылдай білу, оның мәнін түсіну және ақпаратты талдай отырып, кәсіби тұрғыда пайдалану қабілеті». Ол болашақ әлеуметтік педагогтерге бұл дағдыларды қалыптастыру үшін түрлі әдіс-тәсілдерді қолдануды ұсынады, олардың ішінде ақпараттық ізденіс, сыни ойлау және мультимедиялық құралдарды пайдалану бар.
Медиабілімді дамыту үдерісінде ақпараттық технологияларды тиімді қолдану қажеттілігіне назар аударған ғалымдардың бірі. Ол медиабілім іскерліктің құрамдас бөліктері ретінде ақпаратты талдау және оны педагогикалық тұрғыда өңдеу дағдыларын ұсынады. Бұл жағдайда, ол ақпараттық технологияларды оқыту үдерісінде қолданудың маңыздылығына тоқталады, себебі олар студенттердің пән бойынша терең білім алуына ықпал етеді [203].
Н.С. Гуляеваның пікрінше, медиабілім педагогиканың бөлігі ретінде қолданылуын зерттеген ғалым. Ол медиабілімді студенттердің әлеуметтік мәселелерді шешу үшін қажетті құрал ретінде қарастырады. «Медиабілім – бұл адамдарға түрлі әлеуметтік мәселелерді шешу үшін ақпараттық және медиа ресурстарды дұрыс пайдалану қабілетін беру». Оның айтуынша, әлеуметтік педагог студенттеріне медиабілімді дамыту олардың әлеуметтік жұмысқа деген көзқарасын, сондай-ақ ақпараттық кеңістікте кәсіби әрекет етуін қалыптастырады [204].
А.А. Вербицкийдің зерттеулерінде, медиабілімді педагогикалық үдерістің құрамдас бөлігі ретінде зерттеп, әлеуметтік педагогтің медиа-құралдарды қолдану қабілеттерін дамыту қажеттілігін атап көрсетеді. «Педагогикалық медиабілім үдерісі педагогтің медиа-құралдарды тиімді пайдалану дағдыларын қалыптастыруды көздейді, бұл оның іскерлігін арттырып, кәсіби әрекеттерін жетілдіреді». Ол әлеуметтік педагогтің медиабілімді меңгеру үдерісін шығармашылық және сыни ойлау қабілеттерін дамыту ретінде қарастырады [205].
H. Jenkins пікірінше, медиасауаттылық және жастардың медиа мәдениетін зерттеуші, медиабілім үдерісінің маңызды аспектілерінің бірі ретінде сыни ойлау дағдыларын дамытуға назар аударған ғалым. Оның еңбектерінде медиа құралдарын түсіну және оларды дұрыс қолдана білу болашақ әлеуметтік педагогтердің гностикалық іскерліктерін қалыптастыруда негізгі рөл атқарады. «Медиасауаттылық – бұл медиалық ақпаратты түсініп қана қоймай, оны сын көзбен талдай білудің маңызды дағдысы». Ол болашақ мамандарға медиа мәтіндерді ғана емес, сонымен қатар олардың әлеуметтік және мәдени контекстін де түсінуге үйрету қажеттігін атап өтеді. Бұл әлеуметтік педагогтер үшін маңызды, өйткені олар медиа мазмұнының әсерін түсініп, оны өз жұмысында қолдана алады [206].
D. Buckingham пікірінше, медиасауаттылық жастардың білім беру үдерісіндегі негізгі құрамдас бөлік ретінде қарастырады. Ол медиасауаттылықтың білім беру жүйесіне енгізілуі болашақ мамандарды ақпараттық қоғамда өмір сүруге және жұмыс істеуге дайындық тұрғысынан өте маңызды деп есептейді. «Медиасауаттылық – бұладамдарды медиа туралы түсінік қалыптастыру арқылы олардың медиалық мазмұнды талдау қабілетін арттыруға бағытталған білім беру үдерісі». Бұл тұрғыда болашақ әлеуметтік педагогтің гностикалық іскерлігін қалыптастыру үшін медиа мәтіндерді талдай білу және оларды әлеуметтік контексте түсінуге қабілетті болу маңызды[207].
S. Livingstone, медиасауаттылықтың жастар арасындағы таралуын және оның балалар мен жасөспірімдерге арналған медиа контентін қабылдауындағы рөлін зерттеген. Оның пікірінше, медиасауаттылық, әсіресе әлеуметтік педагогтің ақпаратты талдау, сын тұрғысынан қарау және оны әлеуметтік контексте қолдану қабілеттерін дамытуда маңызды рөл атқарады. «Медиабілімді дамыту, әсіресе жастар арасында, олардың медиа мазмұнын түсіну мен бағалауға қабілетті болуына мүмкіндік береді, бұл әлеуметтік педагогтердің кәсіби қызметінде маңызды құрал болып табылады». Ол сондай-ақ медиабілімнің балалар мен жасөспірімдер үшін білім беру үдерісінде маңызды орын алатындығын атап өткен [208].
S.B. Heath, медиасауаттылық пен мәдени контекст арасындағы байланысты зерттеген ғалым. Ол мәдениетаралық байланыстарды ескере отырып, медиалық контентті қабылдау мен түсінудің маңыздылығын атап өтеді. Бұл тұрғыда болашақ әлеуметтік педагогтің медиабілімін дамыту оның кәсіби әрекеттерінде медиа мазмұнын түрлі әлеуметтік және мәдени топтар үшін дұрыс түсіну мен қолдану қабілеттерін арттыруға бағытталған. «Медиасауаттылық мәдени контекстен тыс қарастырылмайды, сондықтан студенттерді мәдениетаралық медиабіліммен таныстыру олардың кәсіби жұмысына оң ықпал етеді». Ол медиасауаттылықтың мәдени тұрғыдан сезімталдықты арттырып, әлеуметтік педагогтің қоғамдық проблемалармен жұмыс істеу қабілетін жетілдіруге әсер ететінін айтады [209].
R. Hobbs, медиасауаттылықтың білім беру үдерісіндегі маңыздылығын зерттейді. Оның пікірінше, медиасауаттылық тек ақпаратты қабылдаудан емес, сонымен қатар оны шығармашылық және сын тұрғысынан бағалау қабілетінен тұрады. Бұл тәсіл болашақ әлеуметтік педагогтердің ақпаратты өңдеу және оны дұрыс қолдану қабілеттерін жетілдіруге көмектеседі. «Медиасауаттылық – бұл ақпараттың сапасын бағалау, оны әртүрлі көзқарастармен қарастыру және өз кәсіби әрекетінде медиа мазмұнын қолдану дағдыларына негізделген білім беру үдерісі». Осылайша, медиасауаттылықтың кең ауқымды дағдылары болашақ әлеуметтік педагогтердің гностикалық іскерліктерін дамытуға ықпал етеді [210].
Бұл ғалымдар медиабілімді үдерісін және болашақ әлеуметтік педагогтің гностикалық іскерлігін жетілдіру мәселелерін әртүрлі қырынан зерттеген. Олардың еңбектерінен келесі маңызды тұжырымдарды жасауға болады:
– медиабілім студенттердің ақпараттық сауаттылығын дамытуға, медиа құралдарды тиімді қолдануға және ақпаратты сыни тұрғыдан бағалауға бағытталған;
– гностикалық іскерлік, әсіресе әлеуметтік педагогтің жұмысында, ақпаратты жинау, талдау және қолдану дағдыларын қамтиды;
– медиабілім үдерісінде заманауи ақпараттық және коммуникациялық технологияларды қолдану студенттердің кәсіби деңгейін арттырады.Бұл зерттеулер болашақ әлеуметтік педагогтің медиабілімді меңгеруінің маңыздылығын және оның гностикалық іскерліктерін жетілдіру жолдарын айқындайды.
Аталған шетелдік ғалымдардың еңбектерінде медиабілім мен медиасауаттылықты болашақ әлеуметтік педагогтің гностикалық іскерлігін жетілдірудің негізгі құрамдас бөлігі ретінде қарастырады. Медиабілімнің басты мақсаттары-ақпаратты талдау, сыни тұрғыдан бағалау және медиа құралдарды дұрыс қолдану дағдыларын дамыту. Осы бағытта жүргізілген зерттеулер болашақ әлеуметтік педагогтердің медиасауаттылықты қалыптастыру үдерісінде маңызды әдіс-тәсілдерді ұсынуға мүмкіндік береді.
Медиабілім үдерісі және педагогтің іскерлік мәселелері Қазақстанда ғалымдардың зерттелеріндеде кеңінен қарастырылған. Қазақстандық ғалымдар медиасауаттылық, ақпараттық білім беру және әлеуметтік педагогиканың дамуымен байланысты әдіс-тәсілдер мен олардың кәсіби дайындықтары жөнінде көптеген құнды пікірлер мен ұсыныстар жасаған. Осы бағыттағы зерттеулер педагогтің медиабілімді меңгерту және олардың іскерліктерін дамыту үшін тиімді әдіс-тәсілдер ұсынуға бағытталған.
Л.С. Ахметова, медиабілім беру және медиасауаттылық жүйесіне интеграциялау мәселесін зерттеді. Ол медиасауаттылықтың маңызын және білім алушылардың кәсіби дағдыларын жетілдірудегі рөлін атап өтеді. Медиабілімнің қоғамдағы әлеуметтік үдерістерге, жастардың ақпараттық кеңістікте орнын анықтауына ықпал ететінін айтады. «Медиабілім, әсіресе жастардың сыни ойлау қабілетін дамытуға және ақпаратты дұрыс қабылдауға бағытталған білім беру үдерісі болуы тиіс». Ол болашақ педагогтің іскерліктерін қалыптастыру үшін медиа құралдарды тиімді қолдануды ұсынады [211].
Медиасауаттылықты білім беру жүйесінде дамыту мәселесін зерттеген ғалым. Ол медиасауаттылықты тек ақпаратты дұрыс қабылдаумен ғана шектемей, оны шығармашылық тұрғыдан өңдеу және практикалық қолдану дағдыларымен байланыстырады. Әлеуметтік мәселелерде кәсіби дағдыларын жетілдіру үшін ақпараттық технологияларды қолдануды ұсынады. «Медиасауаттылық – бұл ақпаратты алуға, өңдеуге және оны практикалық өмірде қолдануға негізделген дағдылар жүйесі. Бұл дағдылар әлеуметтік мәселелер жұмысында маңызды рөл атқарады». Ол студенттерді түрлі медиақұралдар мен технологияларды қолдануға үйретудің маңыздылығын атап өтеді [211, б. 3-156].
Г.Ж. Бектенова, медиабілімнің білім беру жүйесіндегі маңызды аспектілерін зерттеген ғалым. Оның зерттеулерінде медиабілімнің әлеуметтік педагогика саласына интеграциялануы және әлеуметтік педагогтардың медиасауаттылықты меңгеруінің маңызы қарастырылады. Ол медиабілімнің студенттердің сыни ойлау қабілеттерін дамытуға бағытталғанын айтады. «Медиабілім студенттерді медиа кеңістікте сын тұрғысынан ойлауға, ақпаратты дұрыс бағалауға және оны кәсіби контексте қолдануға үйрететін құрал болуы тиіс». Осылайша, болашақ әлеуметтік педагогтің медиабілім мен гностикалық іскерліктерін дамыту үшін түрлі әдіс-тәсілдер мен жұмыстар ұсынылады [212].
Г. Сұлтанбаева мен Б. Әліқожаның аудармаларында берілген мәліметтерде, медиасауаттылықты жетілдіру студенттердің кәсіби құзыреттілігін арттырады және оларды ақпараттық қоғамда тиімді әрекет етуге дайындайды. «Медиасауаттылық – бұл тек ақпаратты дұрыс қабылдау ғана емес, оны сын тұрғысынан талдау және оны әлеуметтік педагогикалық контексте пайдалану дағдылары». Болашақ әлеуметтік педагогтерді медиасауаттылық арқылы тек ақпаратты пайдалануға үйретіп қана қоймай, оны педагогикалық шешімдер қабылдау үдерісінде қолдануға бағыттауды ұсынады [213].
Болашақ әлеуметтік педагогтер ақпараттық технологиялар мен медиалық контентті тиімді пайдалана білуі қажет. Бұл студенттерге медиа контентті талдауға, оны әлеуметтік проблемаларды шешуде қолдануға мүмкіндік береді. Ол медиабілімді дамыту жолында әлеуметтік педагогтардың практикалық әрекеттерін әртүрлі әдіс-тәсілдермен толықтыруға назар аударады.
Ғылыми еңбектерге жүргізілген таладаулар нәтижесіне сәйкес медиабілім үдерісінде іскерліктерді жетілдірудіңәдіс-тәсілдері ақпараттық технологиялар мен медиасауаттылықтың маңыздылығы, оның білім беру жүйесінде кәсіби дағдыларды дамытуға бағытталағанын байқауымызға болады. Олар медиабілім үдеріснде болашақ әлеуметтік педагогтің медиа ресурстарды тиімді қолдануға, ақпаратты талдауға және оны шешім қабылдауда пайдалануға үйретудің қажеттілігін атап өтілген.
Жоғарыда көрсетілген зерттеулерді басшылыққа ала отырып ғылыми зерттеу жұмысымыздың ерешеліктеріне сәйкес төмендегі 6-суретте көрсетілген  әдіс-тәсілдер анықталды.
Демек, медиабілім үдерісінде болашақ әлеуметтік педагогтің гностикалық іскерлігін жетілдіру психологиялық-педагогикалық сүйемелдеу мен тиімді тәжірибелер арқылы жүзеге асырылу үдеріс әлеуметтік педагогтің медиа контентті қабылдауға, өңдеуге және оны кәсіби мақсатта тиімді пайдалануға қабілетін дамытуға бағытталады. Оны психологиялық және педагогикалық тұрғыдан сүйемелдеу, сондай-ақ тиімді тәжірибелер мен перспективаларды қолдану білім беру үдерісінде маңызды рөл атқарады.

Сурет 6– Медиабілім үдерісінде гностикалық іскерлікті жетілдірудің әдіс-тәсілдері

Медиабілім үдерісінде психологиялық-педагогикалық сүйемелдеу болашақ әлеуметтік педагогтің гностикалық іскерлігін жетілдіру үшін маңызды құрал болып табылады. Мұнда жеке тұлға ретінде әлеуметтік педагогтің кәсіби дайындық деңгейі мен оның ақпараттық кеңістікте әрекет ету қабілетіне психологиялық қолдау көрсетіледі. Бұл сүйемелдеу бірнеше аспектілерді қамтиды:
Мотивациялық қолдау: психологиялық тұрғыдан болашақ педагогтердің медиасауаттылықты меңгеруге деген қызығушылығын арттыру өте маңызды, бұл үшін арнайы мотивациялық әдістер қолданылуы мүмкін, мысалы: кәсіби тәжірибе мысалдары, медиа-құралдардың әлеуметтік маңыздылығын көрсету және болашақ кәсіби жұмысқа қажеттілігін түсіндіру.
Құзыреттілікке бағытталған психологиялық тренингтер мен семинарлар: әлеуметтік педагогтің гностикалық іскерліктерін қалыптастыру үшін психологиялық тренингтер мен семинарлар ұйымдастыру тиімді болуы мүмкін, мұндай тренингтер барысында студенттер өздерінің сыни ойлау дағдыларын дамытады, ақпаратты өңдеу және оны кәсіби контексте пайдалану бойынша тәжірибе жинақтайды.
Эмоционалдық қолдау: медиабілім үдерісінде студенттердің эмоциялық жағдайы да маңызды рөл атқарады, себебі, әлеуметтік педагогикалық жұмыстың талаптарына сай психологиялық тұрақтылықты дамыту үшін жеке кеңестер, топтық жұмыс, эмоциялық стресске қарсы жаттығулар ұйымдастырылуы мүмкін.
Сыни ойлауды дамыту: психологиялық-педагогикалық сүйемелдеу барысында студенттерді ақпаратты сыни тұрғыдан бағалауға үйрету маңызды, бұл үшін әртүрлі әдіс-тәсілдер мен құралдар пайдаланылады, мысалы: пікірталастар, салыстыру, контекстік анализдер жасау, медиа ресурстарды объективті түрде бағалау жаттығулары.
Медиабілім үдерісінде болашақ әлеуметтік педагогтің гностикалық іскерлігін жетілдіру үшін тиімді тәжірибелер мен перспективаларды қолдану маңызды. Оларды білім беру жүйесіне енгізу үдерісінде келесі аспектілер маңызды болып табылады:
Практикалық қолдану: Теорияны практикамен байланыстыру болашақ әлеуметтік педагогтің гностикалық іскерлігін жетілдіруде өте тиімді. Медиабілімді нақты өмір жағдайларында қолдануға мүмкіндік беретін жобалық жұмыстар, кейс-стадиді талдау, практикалық сабақтар-осылардың барлығы студенттердің білімін тәжірибе жүзінде тексеруге мүмкіндік береді. Мысалы: Студенттер нақты әлеуметтік мәселелерді талқылау үшін медиалық ресурстарды пайдаланып, топтық жұмыс немесе пікірталас ұйымдастыру.
Интерактивті әдістерді қолдану: Медиабілім үдерісінде студенттерді белсенді түрде қатыстыру үшін интерактивті әдістер қолданылады. Бұл тәсілдер оқыту үдерісін қызықты әрі әсерлі етеді, студенттердің медиа құралдар мен ақпаратты талдау дағдыларын дамытады. Мысалы: студенттерге әртүрлі медиа контентті талдау үшін вебинарлар, онлайн дискуссиялар немесе виртуалды тренингтер ұйымдастыру.
Ақпараттық технологияларды интеграциялау: Ақпараттық технологиялар, әсіресе әлеуметтік педагогика саласында қолданылатын заманауи бағдарламалық құралдар мен мультимедиялық ресурстарды пайдалану арқылы студенттерге жаңа ақпаратты меңгеруге көмектесу. Мұндай тәжірибелер әлеуметтік педагогтің гностикалық іскерлігін арттырып, ақпараттық технологияларды кәсіби тұрғыда қолдануға мүмкіндік береді. Мысалы: арнайы бағдарламалар немесе интернет платформалар арқылы ақпараттық ізденіс жүргізу, әлеуметтік желілерде педагогикалық мәселелерді талқылау.
Жобалық әдіс: Жобалық әдіс болашақ әлеуметтік педагогтерге тәжірибелік және шығармашылық тұрғыдан жұмыс істеуге мүмкіндік береді. Бұл әдіс студенттерді нақты әлеуметтік тақырыптар бойынша медиажобалар жасауға тартуға, өз ойларын толыққанды жеткізуге және топтық жұмысты тиімді басқаруға үйретеді. Мысалы: Студенттерді әлеуметтік тақырыпқа байланысты бейнемазмұн жасауға немесе медиалық ақпаратты жинап, оны топ ішінде презентация түрінде ұсынуға баулу.
Сыни және шығармашылық ойлауды дамыту: Болашақ әлеуметтік педагогтерді ақпаратты тек талдап қана қоймай, оны жаңа көзқарастар мен әдістермен қайта өңдеуге үйрету керек. Бұл үшін шығармашылық шешімдер іздеуге бағытталған тапсырмалар мен сыни ойлауды дамытуға арналған әдістер тиімді. Мысалы: студенттерге белгілі бір әлеуметтік мәселелерді шешуге бағытталған медиалық жобалар дайындау, олардың әрқайсысына шығармашылық тәсілдер мен жаңашыл шешімдер ұсыну.
Сонымен, медиабілім үдерісінде болашақ әлеуметтік педагогтің гностикалық іскерлігін жетілдіруде психологиялық-педагогикалық сүйемелдеу маңызды рөл атқарады. Ол студенттердің медиасауаттылығын қалыптастыруға, сыни ойлау қабілеттерін дамытуға және медиалық контентті тиімді пайдалану дағдыларын дамытуға бағытталған. Сонымен қатар, тиімді тәжірибелер мен перспективалар (практикалық қолдану, интерактивті әдістер, ақпараттық технологияларды интеграциялау, жобалық әдіс және шығармашылық ойлау) болашақ әлеуметтік педагогтің гностикалық іскерлігін жетілдіруде маңызды рөл атқарады. Бұл әдіс-тәсілдер болашақ мамандарды ақпараттық қоғамда тиімді жұмыс істей алатын, медиасауатты және сыни тұрғыдан ойлай алатын тұлғалар етіп қалыптастырады.
Медиабілім үдерісінде болашақ әлеуметтік педагогтің гностикалық іскерлігін жетілдіруде қолданылатын түрлі әдіс-тәсілдер ақпараттық ресурстарды, электронды оқулықтарды, интернет ресурстарды, электронды мәтіндер мен аудио, видео дәрістерді тиімді пайдалануға негізделген. Бұл құралдар студенттерге ақпаратты өңдеу, оны сыни тұрғыдан талдау және кәсіби контексте қолдану қабілетін дамытуда маңызды рөл атқарады.
Ақпаратты ресурстар, яғни әртүрлі медиа құралдары, кітапханалар мен дерекқорлар студенттердің ақпаратты іздеу, сұрыптау және өңдеу дағдыларын дамыту үшін маңызды. Бұл ресурстарды қолдану болашақ әлеуметтік педагогтің медиасауаттылығын арттыруда маңызды құрал болып табылады:
Ақпаратты іздеу дағдыларын дамыту: Студенттерге қажетті ақпаратты жүйелі түрде іздеу, сұрыптау және талдау әдістерін үйрету үшін арнайы ақпараттық жүйелер мен дерекқорлар пайдаланылуы мүмкін. Олар өздері тапқан ақпаратты кәсіби түрде пайдалануға үйренеді.
Медиалық мәтіндерді талдау: Әртүрлі ақпараттық ресурстарды (мысалы, жаңалықтар сайттары, ғылыми журналдар, арнайы басылымдар) пайдалана отырып, студенттер медиалық мәтіндер мен контентті сын тұрғысынан бағалау дағдыларын меңгереді.
Электронды оқулықтар: студенттердің медиабілімді терең меңгеруіне ықпал ететін маңызды құралдар. Студенттерге оқу материалдарын жан-жақты, интерактивті түрде ұсынуға мүмкіндік береді. Әлеуметтік педагогика және  медиасауаттылық бойынша электронды оқулықтар қолдану бірнеше артықшылыққа ие: -қолжетімділік және өздігінен оқу: студенттер кез келген уақытта қажетті материалдарға қол жеткізе алады, бұл олардың өздігінен білім алу дағдыларын арттырады; -интерактивтілік: электронды оқулық гиперсілтемелер, бейнемазмұндар, тесттер мен жаттығулар болуы мүмкін, бұл студенттердің оқу үдерісіне белсенді қатысуын қамтамасыз етеді және олардың гностикалық іскерліктерін дамытуға көмектеседі; -актуализация және жаңарту: электронды оқулықтар арқылы медиабілім саласындағы жаңа ақпараттар мен әдістемелерді жылдам енгізуге болады, бұл білімнің өзектілігін сақтайды.
Интернет ресурстары болашақ әлеуметтік педагогтің медиасауаттылығы мен гностикалық іскерліктерін дамытуда үлкен мүмкіндіктері бар. Интернеттің білім беру мақсатындағы ресурстары кең ауқымда қолжетімді ақпаратты қамтамасыз етеді, сонымен қатар түрлі форматтар мен құралдарды пайдалануға мүмкіндік береді:
Онлайн курстар мен тренингтер: Мысалы, «Coursera» сияқты платформаларда медиасауаттылық пен әлеуметтік педагогика бойынша курстар бар. Бұл курстар студенттерге халықаралық тәжірибе мен ғылыми зерттеулерді ұсынады.
Білім беру порталдары мен ресурстары: Қазақстандағы және шетелдегі білім беру порталдары, мысалы, ресми сайттар, білім беруді дамытуға арналған ресурстар да медиасауаттылық пен гностикалық іскерлікті жетілдіруге ықпал етеді.
Медиа контентті талдау: Интернет ресурстарын пайдалану студенттерге әлеуметтік мәселелер бойынша жаңалықтарды, видеоларды, мақалаларды және басқа да контентті талдауға мүмкіндік береді.
Электронды мәтіндер (мәтіндік файлдар, PDF, Word, HTML) оқыту үдерісінде маңызды рөл атқарады. Олар студенттерге әртүрлі ақпарат көздерін қолжетімді ету арқылы медиабілімді тереңдетуге мүмкіндік береді:
Мәтіндерді синтездеу: Электронды мәтіндер арқылы студенттер түрлі дереккөздерден ақпарат жинап, оны жүйелеп, топтастыра алады, бұл үдеріс олардың ақпаратты өңдеу және талдау дағдыларын арттырады.
Дерекқорларды пайдалану: Студенттер ғылыми мақалалар мен басылымдарды іздеуді және оларды салыстырып, сұрыптауды үйренеді, бұл дағдылар әлеуметтік педагогтің кәсіби қызметінде аса маңызды.
Тематикалық тапсырмалар: Әр түрлі тақырыптар бойынша мәтіндер мен зерттеулерді талдау тапсырмалары студенттерге мәселелерді жан-жақты қарастыруға мүмкіндік береді.
Аудио және видео дәрістер медиабілім үдерісінің маңызды компоненттері болып табылады, себебі олар студенттерге пән бойынша ақпаратты жеңіл әрі қызықты түрде қабылдауға көмектеседі. Олар: -бейнемазмұнды қолдану: видео дәрістер мен бейнемазмұндарды қолдану арқылы студенттер оқу материалдарын визуалды және аудио құралдармен қабылдайды, бұл олардың медиабілімді түсінуін жеңілдетеді; -аудио дәрістер мен подкасттар: аудио дәрістер мен подкасттар студенттердің тыңдау дағдыларын дамытуға көмектеседі, олар білім алуды мобильді етіп, кез келген уақытта тыңдауға мүмкіндік береді; -интерактивті бейнемазмұн: видео дәрістердің интерактивті элементтері (сұрақтар, тапсырмалар) студенттердің білімін тексеруге және қайта қарауға мүмкіндік береді.
Сонымен, медиабілім үдерісінде болашақ әлеуметтік педагогтің гностикалық іскерлігін жетілдіруде ақпараттық ресурстар, электронды оқулықтар, интернет ресурстар, электронды мәтіндер, аудио және видео дәрістер маңызды рөл атқарады. Бұл құралдар болашақ педагогтің медиасауаттылығын арттыруға, ақпаратты талдау мен сыни ойлау қабілеттерін дамытуға және кәсіби контексте медиа құралдарды тиімді қолдануға мүмкіндік береді. Осы әдіс-тәсілдерді білім беру үдерісіне интеграциялау студенттердің білімін тереңдетуге және олардың медиабілімді қолдану дағдыларын қалыптастыруға септігін тигізеді.
Медиабілім үдерісінде болашақ әлеуметтік педагогтің гностикалық іскерлігін жетілдіруде жасанды интеллект (ЖИ) технологиялары үлкен мүмкіндіктер ұсынады. Жасанды интеллект білім беру үдерісінде ақпаратты өңдеу, талдау және шығармашылық тұрғыдан пайдалану дағдыларын дамытуға мүмкіндік береді. Болашақ әлеуметтік педагогтің медиасауаттылығы мен гностикалық іскерліктерін жетілдіруде ЖИ технологияларын қолдану жаңа көзқарастар мен әдіс-тәсілдер енгізуді қажет етеді.
Жасанды интеллект пен ақпараттық ресурстарды интеграциялау-ақпараттық ресурстарды іздеу, сұрыптау және өңдеуге арналған жүйелерді жетілдіруге мүмкіндік береді. Бұл болашақ әлеуметтік педагогтің ақпаратты талдау, оны құрылымдау және дұрыс пайдалану қабілетін арттыруға септігін тигізеді:
Ақпараттық іздеу жүйелері: ЖИ қолданылатын іздеу жүйелері студенттерге нақты тақырыптар бойынша ең өзекті және сенімді ақпаратты жылдам табуға мүмкіндік береді, мұндай жүйелер болашақ педагогтерге оқу үдерісінде қажетті ақпаратты жинақтауда уақытты үнемдеуге көмектеседі.
Автоматтандырылған дерекқорлар мен ресурстар: жасанды интеллект қолданылатын дерекқорлар білім беру мазмұнын тиімді басқаруға мүмкіндік береді, бұл ресурстар студенттерге медиа материалдарды іздеу, таңдауды және саралауды жеңілдетеді.
Жасанды интеллект арқылы оқу және бейнемазмұнды талдау:  студенттердің оқу үдерісін тиімді басқаруға және медиа мазмұнды жан-жақты талдауға мүмкіндік береді, яғни, болашақ әлеуметтік педагогтің медиасауаттылығын арттыруға көмектеседі.
Мәтіндерді автоматты түрде өңдеу және талдау: ЖИ мәтіндер мен медиа контентті автоматты түрде талдай алады, бұл студенттерге ақпаратты тиімді түрде өңдеуге, маңызды мәліметтерді сұрыптауға және оны кәсіби контексте қолдануға мүмкіндік береді, мысалы, ЖИ арқылы студенттер мәтіндердегі негізгі ойларды автоматты түрде анықтап, өз талдауларын жасауды үйренеді.
Сенімділік пен дереккөздерді бағалау: жасанды интеллект құралдары медиа ресурстарды бағалау үшін қолданылуы мүмкін, олар ақпарат көздерінің сенімділігін тексеру үшін деректерді салыстырып, объективті қорытынды жасайды, бұл студенттердің сыни ойлау қабілеттерін дамытуға мүмкіндік береді.
Бейнемазмұнды өңдеу және саралау: ЖИ бейнемазмұнды талдау және өңдеуде маңызды рөл атқара алады, яғни, студенттер бейнемазмұнды түрлі аспектілер бойынша бағалап, оны кәсіби тұрғыда талдай алады, мысалы, видеолардың құрылымын, визуализациясын, тілдік мазмұнын саралау бойынша ЖИ негізіндегі құралдарды қолдану тиімді.
Сонымен қатар, чат-боттар мен виртуалды ассистенттерді қолдану білім беру үдерісін жеңілдетуге мүмкіндік береді:
Чат-боттар арқылы оқыту: чат-боттар студенттерге ақпаратты сұрау, жауап беру және қосымша тапсырмаларды орындау үшін қолданылады, олар студенттердің медиасауаттылық дағдыларын дамытуға бағытталған сұрақтар мен тапсырмалар ұсына алады, яғни, чат-боттар студенттерге түрлі медиа контентті талдауды үйрету үшін тиімді әдіс болуы мүмкін.
Виртуалды ассистенттер: жасанды интеллектке негізделген виртуалды ассистенттер студенттердің сұрақтарына жауап беріп, оқу материалдарын ұсынуға қабілетті, олар медиабілім тақырыбында көмек көрсету үшін пайдаланылып, студенттерге оқу үдерісін тиімді басқаруға көмектеседі. Жасанды интеллекттің бағалау және кері байланыс жүйелері болашақ әлеуметтік педагогтің медиасауаттылығын тексеру және оны дамыту үшін өте тиімді.
Автоматтандырылған бағалау жүйелері: ЖИ негізіндегі бағалау жүйелері студенттердің тапсырмаларын автоматты түрде бағалап, олардың нәтижелерін дереу шығара алады, бұл студенттердің оқуға деген қызығушылығын арттырады және олардың медиасауаттылық деңгейін тексеруге мүмкіндік береді.
Кері байланыс беру: Жасанды интеллект құралдары студенттерге олардың қателіктерін немесе жетістіктерін нақты көрсету арқылы оқыту үдерісіндетиімді кері байланыс бере алады, бұл студенттердің өз білімін жақсарту жолдарын түсінуге көмектеседі.
Сонымен, жасанды интеллект – бұл педагогтің жаңа мүмкіндіктері мен цифрлық көмекшісі. Жасанды интеллект (ЖИ) – оқу деректерін жинау, талдау, тапсырмаларды автоматтандыру және интерактивті ресурстарды жасауға көмектеседі. Осы ретте, педагогке қажетті ЖИ технологияларын атап өтуге болады. Халықаралық тәжірибеде кеңінен қолданылатын генеративті ЖИ құралдарының ең танымал түрлері білім беру саласында қолданылады. Медиабілім үдерісінде болашақ әлеуметтік педагогтің гностикалық іскерлігін жетілдіруде жасанды интеллект технологияларын қолдану білім беру үдерісін тиімді етуге және студенттерге медиасауаттылықты терең меңгеруге мүмкіндік береді. 
Жоғарыдыа келтірілген әдіс-тәсілдердің тиімділігіне қол жеткізу медиабілім үдерісінде болашақ әлеуметтік педагогтің гностикалық іскерлігін жетілдіру зерттеуге негізделген сабақтар жүйесімен жүзеге асырылуы қажет деп санаймыз. 
Зерттеуге негізделген сабақтар жүйесі медиабілім үдерісінде болашақ әлеуметтік педагогтің гностикалық іскерліктерін жетілдіруді сүйемелдеудің педагогикалық-психологиялық бағдарламасы негізінде «Медиапедагогика» пәнінің мазмұнына қосымша ретінде ұйымдстрылды. Гностикалық іскерліктерін жетілдіруді сүйемелдеудің педагогикалық-психологиялық бағдарламасы 20-кестеде көрсетілді. 

Кесте 20 – Гностикалық іскерліктерін жетілдіруді сүйемелдеудің педагогикалық-психологиялық бағдарламасы

	Мазмұны
	Сипаттамалары

	1
	2

	Пәндік міндеттер (Objectives)
	Теориялық білімді қалыптастыру
Практикалық дағдыларды жетілдіру
Сыни ойлау мен талдау қабілетін арттыру
Инновациялық технологияларды пайдалану
Этика және ақпараттық қауіпсіздік

	Метапәндікдағдылар (Approaches to learning)
	Медиаақпаратты сыни талдау
Ақпараттық-коммуникациялық технологияларды қолдану
Коммуникация дағдылары
Білімді үздіксіз жетілдіру (өзін-өзі дамыту, жаңа трендтерді қадағалау)

	Ресурсы (Resources)
	Оқу-әдістемелік материалдар (оқулықтар, нұсқаулықтар, анықтамалықтар)
Мәтіндік материалдар (кітаптар, мақалалар, ғылыми жарияланымдар).
Цифрлық және медиа құралдарды қолдану(онлайн платформалармен, білім беру ресурстарымен жұмыс істеу)
Әлеуметтік мәселелерге қатысты медиаматериалдар жасау (ақпаратты визуализациялау, әлеуметтік желілерде контент құру)

	Негізгі ұғымдар (Key concept)
	Негізгі ұғымдарға негізделген медиабілім
(кілт ретінде де қарастырылады: эстетика; өзгеріс; коммуникация; қауымдастықтар; байланыстар; шығармашылық; мәдениет; даму; форма; ғаламдық өзара әрекеттестік; тұлға; логика; көзқарас; қатынастар; жүйелер; уақыт, орын және кеңістік)

	Байланысты пәндік ұғымдар (Related concept)
	Медиаэтика – ақпараттың шынайылығы мен сенімділігін қамтамасыз ету, этикалық қағидаларды сақтау.
Көп мәдениеттілік – әртүрлі мәдени контекстегі ақпаратты қабылдау және талдау.
Әлеуметтік коммуникация – қоғамдағы ақпараттық ағындар мен олардың әсерін түсіну.
Ақпараттық қауіпсіздік – жеке деректерді қорғау, медиадағы қауіптерден сақтану.
Психологиялық әсер – медианың жеке тұлға мен қоғамға ықпалын зерттеу.
Ғаламдық медиа – халықаралық ақпараттық жүйелер мен жаһандық өзара әрекеттестік.

	Жаһандық контекст (Global context)
	Жаһандық өзара әрекеттестік – түрлі елдердегі ақпараттық ортаға бейімделу, халықаралық тәжірибені қолдану.
Цифрлық азаматтық – цифрлық кеңістіктегі 

	20 – кестенің жалғасы

	1
	2

	
	жауапкершілік, онлайн мінез-құлық нормалары.
Мәдениетаралық коммуникация – әртүрлі мәдениеттегі медиа құралдардың ерекшеліктерін 
түсіну, ақпаратты дұрыс жеткізу.
Медиа манипуляция және фейк жаңалықтармен күрес – жалған ақпаратты анықтау, фактчекинг дағдыларын дамыту.
Тұрақты даму мақсаттары (SDGs) және әлеуметтік медиа – медианы пайдалану
арқылы әлеуметтік мәселелерді шешу.
Ақпараттық теңсіздік және цифрлық алшақтық – дамыған және дамушы елдер 
арасындағы ақпаратқа қолжетімділікті талдау.
Технологиялық трендтер мен инновациялар – жасанды интеллект, big data, blockchain сияқты жаңа технологияларды қолдану.

	Зерттеу тұжырымы (Statement of inquiry)
	Медианың әлеуметтік ортаға ықпалы
Ақпараттық сауаттылық және медиабілім
Жаһандық контекст және медиабілім
Медиапедагогика және білім беру үдерісі

	Зерттеу сұрақтары (Inquiry questions)
	Фактіге негізделген сұрақтар (Factual)
Концептуалды сұрақтар (Conceptual)
Дискуссиялық (даулы) сұрақтар (Debatable)

	Қорытынды бағалау (Summative assessment)
	Психологиялық-педагогикалық
Кәсіби әдістемелік
Технологиялық
Интеллектуалдық қызмет
Интегралдық үдерістерге бағдарлылық



Кесте ғылыми еңбектерді  талдау негізінде құрастырылды.
Гностикалық іскерліктерін жетілдіруді сүйемелдеудің педагогикалық-психологиялық бағдарламасы – білім  алушылардың ғылыми зерттеу әдістерін меңгеруіне бағытталған. Олар екі бағытта жүзеге асырылады:
– медиабілім-ақпараттық-коммуникациялық технологияларды пайдалану арқылы білім беру үдерісін ұйымдастыру; 
– гностикалық іскерліктер-танымдық қабілеттер, аналитикалық ойлау, деректерді өңдеу және шешім қабылдау дағдылары.
Болашақ әлеуметтік педагогтің медиабілім үдерісінде гностикалық іскерлікті жетілдіру үшін метапәндік дағдылар маңызды рөл атқарады. Олар ақпаратты талдау, медиаресурстарды тиімді пайдалану және әлеуметтік мәселелерді шешу қабілетін дамытады. Осылайша, метапәндік дағдылар әлеуметтік педагогтің кәсіби өсуіне және қоғамдағы өзгерістерге бейімделуіне ықпал етеді.
Қазіргі ақпараттық қоғамда әлеуметтік педагогтің кәсіби құзыреттілігі мен медиабілімі маңызды рөл атқарады. Әсіресе, гностикалық іскерлік, яғни ақпаратты іздеу, өңдеу, бағалау және оны тәжірибеде қолдану қабілеті әлеуметтік педагог қызметінің ажырамас бөлігі болып табылады. Бұл дағдыларды дамыту үшін ресурстардың (Resources) дұрыс таңдалуы мен тиімді пайдаланылуы аса маңызды.
Болашақ әлеуметтік педагогтің медиабілім үдерісінде гностикалық іскерлікті дамыту үшін бірқатар негізгі ұғымдарды (Key Concepts) түсіну және меңгеру маңызды. Бұл ұғымдар ақпаратпен жұмыс істеу, оны сыни тұрғыдан бағалау, қоғаммен және ортамен өзара әрекеттесу дағдыларын қалыптастыруға көмектеседі. Әлеуметтік педагогиканың медиабілім саласындағы негізгі кілттік ұғымдары: 
1. Эстетика (Aesthetics) – медиа материалдардың сапасы мен визуалды тартымдылығы.
2. Өзгеріс (Change) – ақпараттық технологиялар мен медиатрендтердің динамикасын түсіну.
3. Коммуникация (Communication) – медиа арқылы тиімді өзара әрекеттесу.
4. Қауымдастықтар (Communities) – кәсіби және әлеуметтік желілердегі байланыстар.
5. Байланыстар (Connections) – ақпарат алмасу үдерісінің маңыздылығы.
6. Шығармашылық (Creativities) – медиамазмұн жасаудағы креативті тәсілдер.
7. Мәдениет (Culture) – ақпараттың әлеуметтік және мәдени контексті.
8. Даму (Development) – үздіксіз білім алу және бейімделу.
9. Форма (Form) – медиақұралдардағы ақпараттың құрылымы мен берілу тәсілдері.
10. Ғаламдық өзара әрекеттестік (Global interaction) – халықаралық медиа жүйелерімен жұмыс.
11. Тұлға (Identity) – өзіндік медиа көзқарасты қалыптастыру.
12. Логика (Logic) – ақпаратты сыни тұрғыдан талдау.
13. Көзқарас (Perspective) – медиақұралдар арқылы берілетін идеялар мен пікірлерді түсіну.
14. Қатынастар (Relationships) – медианың қоғамдағы әлеуметтік өзара әрекеттестікке ықпалы.
15. Жүйелер (Systems) – медиа және ақпараттық технологиялардың құрылымы.
16. Уақыт, орын және кеңістік (Time, place and space) – ақпараттың уақыт пен кеңістіктегі өзгерісі.
Әлеуметтік педагогтің медиабілімін дамытуда гностикалық іскерлік маңызды рөл атқарады. Гностикалық іскерлікті тиімді жетілдіру үшін байланысты пәндік ұғымдарды (Related Concepts) меңгеру қажет. Бұл ұғымдар медиабілімнің көпсалалы сипатын ашып, оны әлеуметтік педагогика саласында қолдануға мүмкіндік береді:
–ақпараттық және цифрлық сауаттылық-әлеуметтік педагогтің медиабілім үдерісінде қажетті деректерді табу, талдау және өңдеу қабілетін арттырады;
–медиаэтика және сыни ойлау-ақпараттың сапасын бағалауға және жалған ақпараттан қорғануға көмектеседі;
– әлеуметтік коммуникация және көпмәдениеттілік-әртүрлі аудиториялармен өзара әрекеттесуді жетілдіреді;
– ақпараттық қауіпсіздік-дербес және қоғамдық ақпаратты қорғау мәдениетін қалыптастырады;
– медиапедагогика және психологиялық әсер – білім  беру үдерісінде медиақұралдарды тиімді қолдануға және олардың психологиялық ықпалын түсінуге мүмкіндік береді.
Қазіргі ақпараттық қоғамда медиабілім – жаһандық сипатқа ие, себебі ақпараттық технологиялардың дамуымен шекаралар жойылып, түрлі мәдениет пен әлеуметтік құрылымдар арасындағы байланыс күшейе түсуде. Болашақ әлеуметтік педагогтің гностикалық іскерлігін дамытуда жаһандық контекст (Global Context) ерекше рөл атқарады. Ол әлеуметтік педагогтің медиақұзыреттілігін кеңейтіп, халықаралық деңгейде ақпаратпен жұмыс істеу дағдыларын дамытады:
–ақпараттық кеңістікте жаһандық ойлау-болашақ әлеуметтік педагогтің халықаралық медиатрендтерді түсініп, оларды кәсіби қызметте пайдалану мүмкіндігін береді;
–цифрлық қауіпсіздік және жауапкершілік-әлеуметтік педагогтің интернеттегі жеке деректерді қорғау және этикалық қағидаларды сақтау дағдыларын дамытады;
–көп мәдениеттілік пен толеранттылық-әртүрлі мәдениеттегі медиабілімді түсініп, олармен тиімді өзара әрекеттесуге көмектеседі;
–сыни ойлау мен ақпараттық сауаттылық-ақпараттық манипуляциялардан қорғануға және сенімді ақпарат көздерін пайдалануға ықпал етеді.
Медиабілім-болашақ әлеуметтік педагогтің кәсіби құзыреттілігін қалыптастырудағы маңызды бағыттардың бірі. Бұл үдерісте гностикалық іскерлік ақпаратты іздеу, талдау, түсіну және оны қолдану қабілеттерін қамтиды. Болашақ әлеуметтік педагогтің медиабілім үдерісіндегі зерттеу тұжырымының негізгі бағыттары:
–медианың әлеуметтік ортаға ықпалы;
–ақпараттық сауаттылық және медиабілім;
–жаһандық контекст және медиабілім;
–медиапедагогика және білім беру үдерісі.
Демек, зерттеу тұжырымы (Statement of Inquiry) медиабілімнің маңыздылығын жүйелі түрде түсінуге, оны ғылыми және практикалық деңгейде дамытуға бағыт береді.
Медиабілім – қазіргіәлеуметтік педагогтің кәсіби құзыреттілігін арттырудағы маңызды факторлардың бірі. Бұл үдерісте зерттеу сұрақтары (Inquiry Questions) басты рөл атқарады, себебі олар білімді тереңдетуге, жаңа түсініктер қалыптастыруға және практикалық шешімдерді іздеуге көмектеседі. Зерттеу сұрақтары болашақ әлеуметтік педагогтің медиабілімін жетілдіруде келесі міндеттерді атқарады:
–ойлау қабілетін дамыту-сыни және аналитикалық ойлауды қалыптастыру;
–ақпараттық сауаттылықты арттыру-ақпаратты сұрыптау және оны тиімді пайдалану дағдыларын жетілдіру;
–ғылыми ізденісті бағыттау-медиабілімге қатысты өзекті мәселелерді зерттеу;
–практикалық шешімдер ұсыну-медиатехнологияларды педагогикалық қызметте қолданудың тиімді жолдарын табу.
Медиабілім әлеуметтік педагогтың кәсіби құзыреттілігін дамытуда маңызды орын алады. Гностикалық іскерлік-ақпаратты іздеу, талдау, түсіну және қолдану қабілеттерін қамтитын негізгі компоненттердің бірі. Бұл іскерлікті жетілдіру үдерісінде қорытынды бағалау (Summative Assessment) маңызды рөл атқарады. Ол студенттің медиабілім бойынша жинақтаған білімдері мен дағдыларын жан-жақты бағалауға мүмкіндік береді.
Қорытынды бағалау болашақ әлеуметтік педагогтің медиабілім үдерісінде жинақтаған білімін өлшеуге және оның кәсіби дайындығын анықтауға көмектеседі. Білімнің меңгерілу деңгейін анықтау– студенттің медиабілім бойынша алған теориялық және практикалық білімін бағалау. Оның негізгі рөлі: 
–гностикалық іскерлікті бағалау – ақпараттыіздеу, талдау, түсіну және қолдану қабілеттерінің қалыптасуын тексеру;
–кәсіби дайындықты бағалау – әлеуметтік педагог ретінде болашақ маманның медианы тиімді пайдалану қабілетін тексеру;
–кері байланыс беру – студенттіңә лсіз және мықты тұстарын анықтап, әрі қарай даму бағыттарын көрсету.






















3 МЕДИАБІЛІМ ҮДЕРІСІНДЕ БОЛАШАҚ ӘЛЕУМЕТТІК ПЕДАГОГТІҢ ГНОСТИКАЛЫҚ ІСКЕРЛІГІН ЖЕТІЛДІРУ БОЙЫНША ЭКСПЕРИМЕНТТІК ЖҰМЫС  

3.1 ЖОО-ның медиабілім үдерісінде болашақ әлеуметтік педагогтің гностикалық іскерлігін жетілдірудің бастапқы диагностикасы
Жоғары оқу орындарында медиабілім үдерісінде болашақ әлеуметтік педагогтің гностикалық іскерлігін жетілдірудің бастапқы диагностикасы өте маңызды қадам болып табылады. Бұл диагностика студенттердің медиабілім мен танымдық дағдыларын анықтап, оларды жетілдіруге бағытталған нақты шаралар қабылдауға мүмкіндік береді.
Қазіргі таңда, жаңа бұқаралық ақпарттық құралдардың революсиясы «new media revolution» қарым-қатынастың мәтіндік, жазбаша формаларының басымдығы түбегейлі өзгерістерді көрсетуде. Бұл әртүрлі мәтіндік және сандық ақпартты өңдеу мен сыни ойлауға, сонымен қатар қоғамдастық пен  жалпы қоғам үшін қызметтік, практикалық мәні бар жаңа білім құруға мүмкіндік беретін аналитиалық бірліктер кешенін қамтиды. Цифрлық сауаттылық «digital literacy» тұлғаның өмір сүруімен дамуы барысында қалыптасатыны анық көрінеді. Цифрлық технологияларды қолдану іскерліктерін меңгермей, ХХІ ғасыр қоғамындағы сәтті әлеуметтенуге қабілетсіз болатыны да анық байқалады. Елімізде ақпараттық технологиялардың рөлі мен білім беру туралы тұрақталған көзқарастарды ойластыру бойынша жұмыс қарқынды жүргізілді. PISA сияқты көлемді халықаралық зерттеу жобасы білім беру жүйесінің құрылымын өзгертуге және жаңа әлеуметтік-экономикалық қатынастарға қосуда. Қазіргі таңдағы зерттеулер мен жобалар білім беру сапасына, Қазақстандық білім беру бағдарламаларының халықаралық талаптарға сәйкес келуі мен жаңа стандарттарды ендіруге бағытталуда. 
Сонымен, ғылыми әдебиеттерге талдау жасай келе білім беру жүйесінде болашақ әлеуметтік педагогтің медиабілім беру үдерісіндегі гностикалық іскерлігін жетілдіру мәселесінің толық зерттелмегені айқындалды. Болашақ әлеуметтік педагогтің медиабілім беру үдісінде гностикалық іскерліктерін жетілдіруге бағытталған ұйымдастырушылық педагогикалық жағдайды анықтау, негіздеу, жүзеге асыру, гностикалық іскерлік деңгейлерін анықтауға арналған диагностикалық бағалау және жетілдіру жолдары мен әдіс-тәсілдерін  айқындау жүзеге асырылды. Зерттеуде қойылған мақсатқа жету үшін теориялық-эксперименттік әдістер мен әдіснамалар қолданылды. Ғылыми еңбектерде көрініс тапқан зерттеу мәселесі бойынша әртүрлі ғылыми көзқарастарды кешенді зерттеуде, практикалық тәжірибені ұғынуда қолданылған теориялық талдау, синтезду, жалпылау әдістері қарастырылды.
Демек, болашақ әлеуметтік педагогті даярлаудың тәжірибесі білім берудегі адам мен қоғам арасындағы өзара байланыстың даму заңдылықтары деңгейін көрсетеді. Медибілім үдерісіндегі гностикалық іскерлік болашақ әлеуметтік педагогтің кәсіби бағыттылығы мен дағдылары (hard skills) және жеке тұлғалық сапалар мен дағдылар (soft skills) бағыттары негізінде және білім беру жүйесіндегі цифрлық трансформация жағдайымен медиабілім саласының технологиялары негізінде  қарастырылады. Гностикалық іскерлікті  медиабілім үдерісінде  жетілдірудің  шарттары мен әдіс-тәсілдері іскерліктерге қойылатын талаптарға сәйкес болуын қамтамасыз ету. Педагогикалық міндеттерді шешуде әртүрлі ақпарат түрлерімен жұмыс істей білу: ақпаратты алу, өңдеу және пайдалану, жаңа ақпараттық технологиялармен, әдіснамалық және ғылыми-әдістемелік мәдениетті меңгеруі қажет.
Сонымен, медиабілім үдерісінде болашақ әлеуметтік педагогтің гностикалық іскерлігін жетілдірудің диагностикасы үш негізгі кезеңге бөлінеді: бейімдеу, қабылдау және қолдану. Бұл кезеңдер әрқайсысы болашақ әлеуметтік педагогтің ақпаратты дұрыс қабылдап, оны тиімді түрде өңдеуге бағытталған (21-кесте).

Кесте 21 – Медиабілім үдерісінде гностикалық іскерлігін жетілдірудің диагностикасы

	Іс-әрекеттер
	Бейімдеу кезеңі
	Қабылдау кезеңі
	Қолдану кезеңі

	1
	2
	3
	4

	Мақсаты
	Студенттерді медиабілім үдерісіне психологиялық және оқу тұрғысынан бейімдеу.
	Студенттің медиабілім үдерісін қабылдауы, ақпаратты түсіну және оны сыни тұрғыдан талдау қабілетін дамыту.
	Студенттің медиабілімді практикада қолдану, алған білімін іс жүзінде пайдалану қабілетін жетілдіру.

	Диагностика
	Студенттердің медиабілім үдерісіне қатысуының дайындық деңгейі бағаланады. Медиабілім және ақпараттық технологияларды қолдануға қатысты бастапқы бейімділік, қызығушылық және ынта анықталады.
	Студенттердің ақпаратты қабылдау және оны талдау қабілеттері тексеріледі. Әлеуметтік педагогтің ақпаратты түсіну, өз тәжірибесіне байланысты оның маңыздылығын қабылдау дағдылары бағаланады.
	Студенттердің ақпаратты қолдану және оны шешім қабылдау үдерісінде қолдану қабілеттері анықталады. Медиабілім үдерісінде алынған ақпаратты нақты әлеуметтік контексте пайдалану маңызды. 

	Әдістер
	Әлеуметтік педагогтің өз білімдерін және тәжірибесін арттыруға дайын екенін тексеру үшін сауалнамалар, психологиялық тесттер мен жеке сұхбаттар өткізу.
Медиабілімге деген қатынасын анықтау үшін психологиялық тесттер мен мотивациялық сауалнамалар пайдалану.
	Мазмұнды оқып, тыңдап немесе көріп отырып, негізгі идеяларды шығару мен ақпаратты құрылымдау дағдыларын тексеру. Ол үшін тесттер, эсселер немесе қысқаша сұхбаттар ұйымдастырылады.
Студенттің медиа контентті түсіну деңгейі мен оған сыни көзқараспен қарау қабілеті бағаланады.
	Студенттерге нақты әлеуметтік жағдайлар немесе мысалдар ұсынылып, оларды медиабілімге негізделген шешімдер қабылдауға бағыттау. Бұл жағдайда рөлдік жағдайлық тапсырмалар немесе зерттеу жобалары ұйымдастырылады. Медиа жобаларды жасау, әлеуметтік желілерде ақпарат тарату немесе


21-кестенің жалғасы

	1
	2
	3
	4

	
	
	
	қауымдастықтарда медиабілімді қолдану сияқты нақты тапсырмалар беріледі.

	Нәтиже
	Студенттің медиабілімге деген қызығушылығы төмен болса, онда оған осы үдерістің маңыздылығын түсіндіру және ынталандыру шараларын қабылдау қажет. Бейімделу кезеңі үшін мотивацияны арттыру, ақпараттық технологияларды қолдану бойынша курстарды ұсыну тиімді.
	Студенттер ақпаратты дұрыс түсініп, қабылдауда қиындықтар туындаса, онда оған ақпаратты өңдеу және сыни тұрғыдан бағалау әдістері бойынша қосымша сабақтар өткізу.
	Студенттер өз білімін қолданудағы қиындықтарды жеңу үшін нақты жағдайларды шешу әдістері мен медиабілімді практикалық тұрғыдан қолданудың әдіс-тәсілдерін ұйымдастыру.



Кесте ғылыми еңбектерді  талдау негізінде құрастырылды.
Жоғарыда аталған бейімдеу, қабылдау және қолдану кезеңдерінде жүргізілетін бастапқы диагностика болашақ әлеуметтік педагогтердің медиабілім үдерісіне қатысу деңгейін анықтап, олардың гностикалық іскерлігін жетілдіру үшін қажет бағыттарды айқындайды. Әр кезеңде арнайы әдістер мен тәсілдер арқылы болашақ маманның ақпаратты дұрыс қабылдау, оны сыни тұрғыдан талдау және тәжірибеде қолдану дағдыларын жетілдіруге болады.
Осылайша, зерттеуіміздің эксперименттік бөлімінің жалпы мақсаты болашақ әлеуметтік педагогтің медиабілім үдерісіндегі гностикалық іскерлігін диагностикалауға бағытталды, ол анықтаушы эксперимент кезеңінде (бастапқы және қорытынды өлшемдер) және қалыптастырушы экспериментті жүргізу (22-кесте) қажеттілігін қамтиды.

Кесте 22–Тәжірибелік-эксперименттік зерттеуді жүргізудің логикасы

	Кезең
	Міндеттер
	Әдіс-әдістеме

	1
	2
	3

	Анықтаушы
	-болашақ әлеуметтік педагогтің гностикалық іскерліктерін бастапқы деңгейін бағалау;
-студенттердің медиабілім туралы білімін және іскерліктерін анықтау;
-медиабілім үдерісінде кездесетін негізгі қиындықтарды, кемшіліктер және қажеттіліктерді анықтау;
	Аналитикалық: 
-ғылыми-әдiстемелік әдебиеттердi талдау;
-модельдеу;
-жiктеу;
-жүйелеу;
-жалпылау;
-сауалнама

	-болашақ әлеуметтік педагогтің медиабілім саласындағы дайындық деңгейін нақтылау
	

	Қалыптастырушы
	-болашақ әлеуметтік педагогтің гностикалық іскерліктерін жетілдіру мақсатында арнайы педагогикалық әдістер мен тәсілдер;
-медиабілім үдерісінде гностикалық іскерлікті жетілдіру үшін оқу материалдарын әзірлеу;
-студенттердің білімдерін практикада қолдануға бағытталған іс-әрекеттерді ұйымдастыру;
-болашақ әлеуметтік педагогтің медиабілім саласында өз бетінше жұмыс істей алатын деңгейде қалыптасуына ықпал ету.
	Әдіс-тәсілдер:
-психологиялық-педагогикалық сүйемелдеу (Бағдарлама: «Медиапедагогика» пәнінің мазмұнына қосымша);
-тиімді тәжірибелер мен перспективалар;
- медиа ресурстар 
- білім берудегі цифрлық технологиялар 
- медиапікірталастар, онлайн кітапханалар, конференциялар, әлеуметтік медиа, медиа жобалар

	Қорытынды
	-болашақ әлеуметтік педагогтің гностикалық іскерліктерінің даму деңгейін анықтау;
-оқу үдерісінде алынған білім мен іскерліктердің тиімділігін бағалау; 
-болашақ әлеуметтік педагогтің медиабілім саласындағы кәсіби дайындығын қорытындылау;
-жүргізілген эксперименттердің нәтижелерін талдап, одан әрі жетілдіру бағыттарын ұсыну.
	Диагностикалық
-сауалнама;
-жеке және топтық әңгiме;
-сұрау;
-сұхбат;
-бақылау;
-тестілеу
Статистикалық: 
-зерттеу нәтижелерiн зерделеу;
-математикалық-статистикалық өңдеу және есепетеу



Кесте ғылыми еңбектерді  талдау негізінде құрастырылды.
Диссертациялық зерттеудің эксперименттік бөлімі басталмас бұрын, зерттеудің мақсаттары мен міндеттеріне негізделіп, медибілім үдерісінде болашақ әлеуметтік педагогтің гностикалық іскерліктерін жетілдіру мәселесін зерттеуге сәйкес әдістер мен әдістемелерді таңдау міндеті шешілуі қажет.
Қазіргі таңда, білім беру үдерісін цифрландыру және медиабілім технологияларының мүмкіндіктері арқылы болашақ әлеуметтік педагогтің медиабілім үдерісіндегі гностикалық іскерлігін жетілдіру маңызды әлеуетке ие.
Жоғары оқу орындарының білім беру үдерісі, жаңартылған білім беру бағдарламаларының мазмұны аясында, медиабілім үдерісінде гностикалық іскерлікті жетілдіру үшін психологиялық-педагогикалық жағдайларды жасауға қабілетті, олар мотивациялық жетістікке жету, жеке тұлғаның өсуі, сыни ойлау мен коммуникативтік іскерліктерінің дамуы, өзін-өзі дамыту тәжірибесін жинақтау және белсенді өмірлік ұстанымды қалыптастыруға негізделеді.
Қойылған міндеттерді шешу үшін диссертациялық зерттеуде келесі әдістер қолданылды: ғылыми мақалалар, монографиялар, ғылыми зерттеулерді теориялық талдау, медиабілім үдерісінде гностикалық іскрлікті жетілдіру мәселесінің зерттелу және даму деңгейін көрсететін; сауалнамалар жүргізу, диагностика, өзін-өзі диагностика жасау, өзін-өзі бағалау, эксперимент, тестілеу, корреляциялық талдау.
Медиабілім үдерісінде болашақ әлеуметтік педагогтің гностикалық іскерлігін жетілдірудің құрылымдық-мазмұндық  моделін жүзеге асыру барысында медиабілім үдерісінде болашақ әлеуметтік педагогтің гностикалық іскерліктерін жетілдірудің негізгі бағыттары анықталды. Бұл бағыттар медиабілім үдерісінде гностикалық іскерліктерді жетілдіру, яғни мотивациялық, когнитивтік, процессуальдық және бағалау-рефлексивті компоненттері негізінде жүзеге асырылады.
Эксперименттік зерттеу кезеңінде біз болашақ әлеуметтік педагогтің  тұлғалық маңызды сипаттамаларын зерттедік: шығармашылық, гностикалық іскерліктері және креативті белсенділіктің дәрежесі мен деңгейі, сыни ойлау деңгейі, операциялық дайындық, коммуникативтік рефлексияға қабілеті, медиаақпаратты, медиаресурстарды, медиатехнологияларды пайдалану жөніндегі кәсіби мотивациялық-құндылықтарға ұмтылыстар, эмоционалдық мобильдік пен тұрақтылық. Барлық аталған тұлғалық қасиеттерді, кәсіби тұрғыдан маңызды тұлғалық қасиеттер ретінде, медиабілім үдерісінде гностикалық іскерлікті жетілдірумен байланысты зерттеу маңызды.
Гипотизалық болжам бойынша, медиабілім үдеріснде болашақ әлеуметтік педагогтің гностикалық іскерліктерін жетілдіру үшін медиабілім үдерісінде келесі шарттарды енгізілу нәтижелерін талдау қажет:
– медиабілім саласындағы: мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу; 
– медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары, цифрлық сауаттылықты және медиа деректерді түсіндірумен талдауға бейімдеу; 
– студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету.
Зерттеудің эксперименттік гипотезасын дәлелдеу үшін әдістемелік және эксперименттік тапсырмалар кешенін шешу қажет. Зерттеу әдістері мен әдістемелерін таңдау медиабілім үдерісінде гностикалық іскерліктерін жетілдіру тұрғысынан таңдалды.
Диссертациялық зерттеудің мәселесі бойынша әдістемелік және эксперименттік зерттеулердің міндеттері келесідей болды:
– болашақ педагогтің кәсіби бағыттылығы мен дағдыларын (hard skills) және жеке тұлғалық сапалар мен дағдылары (soft skills) анықтау;
– медиабілім іскерліктері: цифрлық білім, медиа ақпарат, медиа технологиялар деңгейлерін анықтау;
– әдіс-тәсілдердің мүмкіндіктерін бағалау: психологиялық-педагогикалық сүйемелдеу, ақпараттық ресурстар, электронды оқулықтар, интернет ресурстары, электронды мәтіндер, аудио, видео дәрістер;
– гностикалық іскерлікті жетілдірудің психологиялық-педагогикалық бағдарламасының нәтижесін анықтау: медиапікірталастар, онлайн кітапханалар, конференциялар, әлеуметтік медиа, медиа жобалар;
– гностикалық іскерлік деңгейлерін анықтау: сыни ойлау, талдау деңгейлері,  медиа мазмұнды түсіндіру және цифрлық білім.
Зерттеу жұмысының барысында алға қойылған міндеттерді шешу және респонденттердің көрсеткіштерін объективті бағалау мақсатында өзара байланысты әдістер кешені қолданылды. Олар келесі топтарға жіктеледі: теориялық-аналитикалық әдістер: ғылыми-әдістемелік әдебиеттерге салыстырмалы талдау және зерттеу нысанын құрылымдау мақсатында модельдеу, жіктеу, жүйелеу және алынған теориялық мәліметтерді жалпылау әдістері пайдаланылды; эмпирикалық-диагностикалық әдістер: респонденттердің бастапқы және соңғы көрсеткіштерін анықтау үшін кешенді диагностикалық құралдар сұрау, сауалнама жүргізу, жеке және топтық әңгімелесу, сұхбаттасу, педагогикалық бақылау және тестілеу қолданылды; математикалық-статистикалық әдістер: Зерттеу нәтижелерінің шынайылығы мен негізділігін дәлелдеу мақсатында алынған деректерді математикалық-статистикалық өңдеу, есептеу, сандық және сапалық тұрғыдан салыстыру және мәліметтерді графикалық жүйелеу әдістері жүзеге асырылды.
Жоғарыда айқындалған міндеттер мен басым бағыттар болашақ әлеуметтік педагогтің гностикалық іскерліктерін сапалы деңгейде жетілдіруге, медиабілім беру парадигмасының маңыздылығын пайымдауға және медиа құралдарын кәсіби қызметте тиімді интеграциялауға бағытталған. Осы тұрғыда зерттеудің мазмұндық желісі келесідей концептуалды мәселелерді шешуді көздейді: медиабілім беру үдерісінің педагогикалық мәні мен мазмұнын нақтылау, гностикалық іскерлік категориясын теориялық тұрғыдан зерделеу және оны заманауи білім беру контекстінде қолданудың әдіснамалық тетіктерін айқындау; болашақ әлеуметтік педагогтердің медиаресурстарды кәсіби мақсатта пайдаланудағы технологиялық дағдыларын жетілдіру, ақпараттық ағындарды сыни тұрғыдан талдау, іріктеу және олардың педагогикалық құндылығын бағалау қабілеттерін жетілдіру.
Зерттеу барысында болашақ мамандардың кәсіби құзыреттілігін арттыру мақсатында білім алушылардың өзіндік және ұжымдық іс-әрекеті шеңберінде авторлық медиажобаларды әзірлеу мен жүзеге асырудың инновациялық технологияларын ендіру, бұл үдеріс студенттердің теориялық білімдерін практикалық-бағдарланған кәсіби дағдыларға айналдыруға мүмкіндік береді. Сонымен қатар, студенттердің цифрлық кеңістіктегі медиаэтика нормаларын сақтау, құқықтық реттеу тетіктерін меңгеру және ақпаратты таратудағы әлеуметтік жауапкершілігін арттыру қарастырылды.
Диссертацияның бірінші бөлімінде медиабілім үдерісінде болашақ  әлеуметтік  педагогтің гностикалық іскерлігін жетілдіру жағдайына қатысты теориялық тәсілдер талданып, эксперименттік зерттеудің схемасы құрылды.
Барлық эксперименттік зерттеу кезеңдері цифрлық білім беру ортасындағы медиабілім  үдерісіндегі гностикалық іскерлік және мазмұндық-құрылымдық модель мен гностикалық іскерлікті жетілдірудің психологиялық-педагогикалық бағдарламасы болашақ әлеуметтік педагогтің медибілім үдерісіндегі гностикалық іскерлігін жетілдіруге бағытталды.
Эксперименталды зерттеу схемасы: Диссертациялық зерттеудің эксперименталды кезеңдері 2019 жылдан 2022 жылға дейінгі аралықты қамтыды. Эмпирикалық жұмыс бірнеше мазмұнды кезеңдерден өтті:
Бірінші кезең (дайындық) (2019-2020) зерттеу мәселесінің теориясы мен тәжірибесіндегі жағдайы қарастырылды; бастапқы категориялық аппарат анықталды; болашақ әлеуметтік педагогтің «гностикалық іскерлік», «болашақ педагогтің гностикалық іскерлігі», «медиабілім үдерісіндегі гностикалық іскерлігі» түсініктерінің мәнін нақтыланды; болашақ әлеуметтік педагогтің гностикалық іскерлігін медиабілім үдерісінде жетілдірудің әдіснамалық негіздері айқындалды; болашақ әлеуметтік педагогтің  гностикалық іскерлігін медиабілім үдерісінде жетілдірудің құрылымдық-мазмұндық моделі жасалынды; болашақ  педагогтің  гностикалық іскерлігін медиабілім үдерісінде жетілдірудің шарттары мен әдіс-тәсілдері анықталды және ерекшеліктерін зерттеуге арналған әдістемелер кешені таңдалды; эксперименталды жұмыстың базасы мен тәжірибелік деректер анықталды.
Екінші кезең (анықтаушы) (2020-2021) Бұл кезең болашақ әлеуметтік педагогтің бастапқы медиабілім үдерісіндегі гностикалық іскерліктерінің деңгейлік ерекшеліктерін анықтауға бағытталды (авторлық сауалнама және тесттер мен анкета кешендері арқылы, студенттердің арасында). Эксперименталды және бақылау топтары анықталды.
Үшінші кезең (қалыптастырушы) (2021-2022) Қалыптастырушы кезең болашақ әлеуметтік педагогтің  гностикалық іскерлігін медиабілім үдерісінде жетілдірудің құрылымдық-мазмұндық моделі аясында қалыптастыруға бағытталды, бұл арнайы әзірленген гностикалық іскерлікті жетілдірудің психологиялық-педагогикалық бағдарламасы негізінде қарастырылды.
Зерттеудің аталған кезеңінде болашақ әлеуметтік педагогтің гностикалық іскерлігін медиабілім үдерісінде жетілдіруге бағытталған  келесідей стратегиялық міндеттер жүзеге асырылды: медиабілім беру парадигмасының қазіргі білім беру жүйесіндегі аксиологиялық мәні мен мазмұны нақтыланып, «гностикалық іскерлік» категориясының теориялық негіздері сараланды; аталған ұғымды болашақ әлеуметтік педагогтерді даярлаудың педагогикалық контекстіне интеграциялау тетіктері айқындалды; болашақ әлеуметтік педагогтердің кәсіби қызметінде медиаресурстарды дидактикалық тұрғыдан тиімді пайдалану алгоритмдері қалыптастырылды; жобалық іс-әрекеті шеңберінде авторлық медиажобаларды модельдеу және жүзеге асырудың практикалық технологиялары ұсынылды. Аталғпн мәліметтер студенттердің өзіндік ізденіс жұмыстарын нәтижеге бағдарланған кәсіби тәжірибемен ұштастыруға мүмкіндік берді деп есептейміз. Болашақ әлеуметтік педагогтің медиамәдениетін жүйелі қалыптастыру мақсатында медиаэтикалық нормалар мен ақпараттық құқық негіздері бойынша теориялық білімі тереңдетіліп, медиа кеңістікті пайдаланудағы жеке және кәсіби жауапкершілік деңгейін арттыруға бағытталған педагогикалық іс-шаралар кешені іске асырылды. Сонымен қатар, медиалық сауаттылық пен цифрлық этикетті насихаттауға негізделген әдістемелік жұмыстар жүйелі ұйымдастырылды. Алынған нәтижелер талданып, олардың интерпретациясы жасалды.
Қорытынды кезеңде педагогикалық қолдауды медиабілім үдерісінде гностикалық іскерлік деңгейін бақылау мақсатында бақылау кесіндісі жүргізілді.
Медиабілім үдерісінде гностикалық іскерлікті жетілдірудің динамикасы бақылау және эксперименталды топтардың көрсеткіштерін салыстырмалы талдау арқылы зерттелді, сондай-ақ медиабілім үдерісіндегі гностикалық іскерлік болашақ әлеуметтік педагогтің портретінің мазмұнына сәйкестігі қарастырылды. Теориялық қорытындылар мен жалпы нәтижелер жасалды. Диссертацияның әдеби және графикалық рәсімдеуі аяқталды.
Зерттеудің эксперименттік бөлігінде келесі әдістер мен әдістемелер қолданылды: диагностикалық-сұрау, сауалнама, жеке және топтық әңгiме, сұхбат, бақылау, тестілеу.
Жоғарыда айтылғандарды ескере отырып, әдістемелік зерттеу кешеніне диагностикалық әдіс-тәсілдер енгізілді:
1. Авторлық саулнама болашақ әлеуметтік педагогтің гностикалық іскерліктерінің маңызды компоненттерінің салыстырмалы сипаттамалары және олардың медиабілім кеңістігіндегі қызметі қарастырылды (Қосымша Г).
2. Модификацияланған медиабілім және цифрлық сауаттылықты  диагностикалау сауалнамалары.
3. Т.М. Гончарова, медиабілімнің деңгейін диагностика және өзін-өзі диагностикалау сауалнамасы (Қосымша Ғ).
4. В.В. Бойко «Медиакоммуникацияға дайындық» әдістемесі (Қосымша Д).
5. В.П. Беспалько, педагогикалық дайындықты диагностикалау әдістемесі (Қосымша Е).
6. Медиабілім туралы сұхбат: медиабілімнің анықтамасы, мақсаты, маңызы және оқытудағы рөлі. А.В.  Федоровтың медиабілім  туралы еңбектері. (Қосымша Ж).
Эксперименттік зерттеуде қолдануға таңдалған барлық әдістемелер зерттеудің мақсатына, міндеттеріне, гипотезасына, объектісі мен пәніне сәйкес болды. Әдіснамалық ұстанымдар әлеуметтік педагогтің саласындағы қазіргі түсініктерді ескере отырып таңдалды.
Эксперименттік зерттеу үшін таңдап алынған негізгі әдістердің қысқаша сипаттамасын келтірейік:
1. Болашақ әлеуметтік  педагогтің кәсіби бағыттылығы мен дағдылары (hard skills) және жеке тұлғалық сапалар мен дағдылар (soft skills) бағытында:  авторлық, медиабілім үдерісіндегі гностикалық іскерлікті зерттеудің  сауалнамасы әзірленді. Сауалнама білім алушылардың медиабілім үдерісіндегі гностикалық іскерлік деңгейін: медиақұралдар мен технологияларды меңгеру, сондай-ақ ақпаратты қабылдау, талдау және бағалау қабілеттерін бағалау үшін жасалды. Оның теориялық негізі бірнеше маңызды тұжырымдамалар мен бағыттарға негізделеді: Медиабілімнің мәні мен рөлі-бұл ақпараттық және медиа-технологияларды дұрыс қолдана білу, олардың мазмұнын талдай білу және саналы түрде бағалау дағдыларын қалыптастыру және анықтауға бағытталды. Бұл үдеріс болашақ әлеуметтік педагогтің  медиаресурстар мен ақпараттық технологиялар бағытындағы білімін кеңейту және кәсіби дағдыларын жетілдіру мақсатын жүргізілді. Гностикалық іскерлік түсінігі – бұлақпаратты тану, талдау, сұрыптау, бағалау және қолдану дағдыларын қамтитын қабілеттерін анықтауға бағытталды. Демек, медиабілім үдерісінде гностикалық іскерлік сауалнамасы– білімалушының медиаматериалды тек қабылдап қана қоймай, оны терең талдап, сыни тұрғыдан бағалау қабілеттін анықтауға бағытталды.
Сонымен, сауалнама әдісінің теориялық негізі бірнеше психологиялық және педагогикалық тұжырымдармен анықталды: Психологиялық аспект–студенттердің ақпараттық ортаға бейімделуі, ақпаратты тану және өңдеу қабілеттерін анықтау, медиабілім үдерісі кезінде бұл қабілеттердің дамуы маңызды, өйткені медиақұралдар мен технологияларды тиімді пайдалану үшін тұлғаның ақпаратты сыни тұрғыдан қабылдау, өңдеу және талдау дағдыларының болуы қажет; Педагогикалық аспект – медиабілім беру үдерісіндегі гностикалық іскерліктерінің деңгейін анықтау, педагогикалық теориялар бойынша болашақ әлеуметтік педагогтің медиақұралдар мен ресурстарды тиімді пайдалануы оның когнитивтік, эмоционалдық және мінез-құлықтық аспектілерінің үйлесімді дамуын қажет етеді. Сонымен, гностикалық іскерлікті бағалауда сауалнама қолдану арқылы болашақ әлеуметтік педагогтің ақпаратты қабылдау, талдау және қолдану қабілеттерін анықтау, сауалнама нәтижелері студенттердің медиақұралдар мен ресурстарды қаншалықты тиімді пайдаланатынын, медиаақпаратты қалай талдайтынын және олардың сыни ойлау қабілеттерін бағалауға мүмкіндік береді.
2.Модификацияланған медиабілім және цифрлық сауаттылықты  диагностикалау сауалнамалары.
Модификацияланған медиабілімді диагностикалау сауалнамасы – қазіргі уақытта ақпараттық қоғамда маңызды рөл атқарады. Медиабілімді диагностикалау сауалнамасы тұлғаның медиа сауаттылығын, ақпараттық ортада дұрыс бағдарлану, медиалық контентті талдау және қолдану қабілетін бағалауға арналған. Модификацияланған сауалнама жеке тұлғаның медиалық білімін жан-жақты бағалап, медиасауаттылықтың түрлі аспектілерін зерттейді.
Өзін-өзі жүзеге асыруды диагностикалау сауалнамасы-цифрлық сауаттылық саласында-бұл әдістеме тұлғаның өзін-өзі жүзеге асыру деңгейін бағалауға арналған, әсіресе цифрлық сауаттылыққа қатысты. Өзін-өзі жүзеге асыру-бұл адам тұлғасының өзіндік мүмкіндіктерін толық іске асыру, өзінің әлеуетін толық пайдалану қабілеті. Цифрлық сауаттылық тұрғысынан бұл адамның ақпараттық технологиялар мен цифрлық құралдарды тиімді және жауапкершілікпен пайдалану қабілетін анықтайды. Модификацияланған сауалнама арнайы цифрлық сауаттылық дағдыларын, ақпараттық мәдениетті және саналы интернет пайдалануды бағалауға бағытталған. Бұл сауалнаманы қолдану арқылы адамның өз білімін цифрлық ортада қолдану қабілеті, цифрлық құралдарды пайдалану мен оларды тиімді пайдалану деңгейі анықталады.
3. Т.М. Гончарова, медиабілімнің деңгейін диагностика және өзін-өзі диагностикалау сауалнамасы медиабілімнің түрлі аспектілерін анықтауға және білім алушылардың медиақұзыреттілігін бағалауға арналған құрал болып табылады.
Бұл сауалнама медиабілім үдерісінде медиатехнологияларды, медиаресурстарды, ақпараттық мәдениетті және сыни ойлау қабілеттерін өлшеуге мүмкіндік береді. Сауалнаманың мазмұны, негізінен, медиабілімнің негізгі компоненттерін бағалауға бағытталған. Ол бірнеше маңызды бөліктерден тұрады, соның ішінде медиақұралдар мен технологияларды пайдалану, ақпаратты қабылдау және талдау қабілеттері, медиа құзыреттілікті қалыптастырудағы дербес жұмыстар мен тәжірибелер, сондай-ақ медиаресурстарды оқу үдерісінде қолдану деңгейі сияқты аспектілер қамтылады.
4. В.В. Бойконың «Медиакоммуникацияға дайындық» әдістемесі-бұл студенттердің медиакоммуникациялық дағдыларын бағалау және оларды дамытуға бағытталған зерттеу құралы. Әдістеме негізінен адамдардың медиа коммуникация саласындағы дайындық деңгейін анықтауға арналған, бұл медиақұзыреттілік  пен ақпараттық ортада тиімді жұмыс істей алу қабілеттерін зерттеуге бағытталған. Әдістемесінің негізгі мақсаты: медиакоммуникациялық дағдылардың қалыптасуын, сондай-ақ ақпараттық және коммуникациялық технологиялармен жұмыс істеу деңгейін бағалауға мүмкіндік береді. Ол тұлғаның медиакоммуникацияға дайындық деңгейін және әлеуметтік коммуникациядағы тиімділігін анықтауға көмектеседі.
5. В.П. Беспалько, педагогика саласындағы көрнекті ғалым, оның әдістемелері мен ғылыми зерттеулері білім беру үдерісін тиімді ұйымдастыруға, педагогикалық қызметтің нәтижелілігін арттыруға және студенттердің кәсіби дайындық деңгейін анықтауға бағытталған.                     В.П. Беспальконың операциондық дайындықты диагностикалау әдістемесі білім алушылардың кәсіби іс-әрекеттерін жүзеге асырудағы дайындық деңгейін анықтауға арналған. Операциондық дайындық дегеніміз – бұл жеке тұлғаның теориялық білімдері мен практикалық дағдыларын іске асыра отырып, нақты тапсырмаларды тиімді орындау қабілеті. Бұл әдістеме оқу үдерісін талдай отырып, оқушылардың өздерін кәсіби қызметте іске асыру қабілетін анықтайды.
6. А.В.  Федоровтың медиабілім  туралы еңбектері: медиабілімнің анықтамасы, мақсаты, маңызы және оқытудағы рөлі негізінде қарастырылды. Сұхбат медиабілімнің негізінде білім алушыларды ақпараттық қоғам талаптарына бейімдеу, ақпаратты қабылдау мен талдауға үйрету және олардың сыни ойлауын дамыту негізінде ұйымдастырылды. Сұхбат «Медиапедагогика» пәнінің мазмұны негізінде кәсіптік  педагогикалық  практика барысында жүргізілді.
Әдістемелер негізінде әрқайсысы белгілі бір дәрежеде болашақ әлеуметтік педагогтің медиабілім үдерісіндегі гностикалық іскерліктерін анықтауға жіне жетілдіруге бағытталған сауалнамалар әзірленді. Аталған талаптарға сәйке медиабілім үдерісіндегі гностикалық іскерлік, бағалаудың авторлық саулнамасы әзірленді, 23-кестеде көрсетілді.

Кесте 23–Медиабілім үдерісіндегі гностикалық іскерлікті анықтауға арналған сауалнама

	№ ПГ
	Медиабілім үдерісіндегі гностикалық іскерлік, бағалау (1-100 балл бойынша)

	1
	2

	ПГ-1
	Болашақ әлеуметтік педагогтің гностикалық іскерліктері (hard skills)

	ПГ-1.1
	Педагогикалық қызметтің мақсатын түсіну және оны жоспарланған нәтижелерге сәйкес жүзеге асыру

	ПГ-1.2
	Қажетті ақпаратты іздеу, талдау, қабылдау, ұтымды таңдау және оны оқу – тәрбие үдерісінде шығармашылықпен пайдалану

	ПГ-1.3
	Білім алушыларды жеке және жалпы бақылау мен озық педагогикалық тәжірибені зерттеу

	ПГ-1.4
	Психикалық үдерістердің, ерекшеліктер мен жағдайлардың, әлеуметтік-психологиялық көзқарастар мен мінез-құлық мотивтерінің көріністерін көру және түсіну

	ПГ-1.5
	Оқу – тәрбие үдерісіне қатысушылардың ұжымдық, ұжымаралық және тұлға аралық қарым-қатынастарындағы сипатын анықтау

	ПГ-1.6
	Педагогикалық ықпал етудің ұтымды әдістерін таңдау мақсатында топтағы оң және теріс әлеуметтік-психологиялық құбылыстарды белгілеу

	ПГ-1.7
	Қолданылатын оқыту және тәрбиелеу әдістерінің тиімділік саласын болжау

	ПГ-1.8
	Өз жұмысыңыздың практикасына тиімді формаларды, әдістер мен тәсілдерді жинақтау және көшіру мақсатында педагог мамандардың озық педагогикалық тәжірибесіне бейімделу

	МГ-2
	Болашақ әлеуметтік педагогтің медиабілім кеңістігіндегі гностикалық іскерліктері (soft skills)

	МГ-2.1
	Медиа кеңістігіне дұрыс бейімделу және әр түрлі медиа ақпаратты қабылдау

	МГ-2.2
	Түрлі компьютерлік техниканы, байланыс және бұқаралық коммуникация құралдарын және т.б. пайдалану

	МГ-2.3
	Интернеттің құрылымы мен жұмыс қағидаларын, ақпараттық ағындардың қозғалысын, жеке ақпаратты құру және тарату тәсілдерін, әлеуметтік желілер жұмысының ерекшелігін және т.б.

	МГ-2.4
	Дербес компьютермен, бағдарламалық құралдарымен жұмыс істеу деңгейі

	МГ-2.5
	Техникалық, қолданбалы және жүйелік бағдарламалық қамтамасыз етуді қолдану

	МГ-2.6
	Диаграммаларды және кестелік деректерді түсіну

	МГ-2.7
	Электрондық кестелер, мәліметтер базасы, жергілікті, телекоммуникациялық және ғаламдық құралдар арқылы графикалық ақпаратты өңдеу

	МГ-2.8
	Медиа кеңістіктегі оң және теріс ақпаратты талдау және түсіндіру

	Сіз осы іскерліктердің қайсысын жиі қолданасыз?

	Аталған іскерліктердің қайсысы бойынша кеңес алғыңыз келеді?

	Төмен деңгей(0-50)
	Орташа деңгей(50-80)
	Жоғары деңгей(80-100)

	Ескерту  – Авторлық әзірлеме



Сонымен қатар, анықтаушы эксперименті болашақ әлеуметтік педагогтің медиабілім іскерліктері: цифрлық білім-гностикалық іскерлік арқылы бағаланды:
Цифрлық сауаттылық– ақпараттық қоғамда тиімді жұмыс істеу үшін қажетті дағдылар мен білімдер жиынтығы.
Контентті интерпретациялау– ақпараттық немесе медиа контенттің мағынасын түсіну, оны талдау және әр түрлі көзқарастар мен түсініктер тұрғысынан бағалау үдерісі.
Контентті генерациялау– жаңа ақпаратты, идеяларды, мәтіндерді, бейнемазмұнды, суреттерді немесе басқа да шығармашылық жұмыстарды жасау үдерісі.
Цифрлықсана (digital awareness) – цифрлық технологиялармен және интернет-құралдарымен жұмыс істеу қабілеті мен дағдыларының жиынтығы.
Аталған бағыттар медиабілім саласындағы гностикалық іскерліктердің көрсеткіштері болашақ әлеуметтік педагогтің қызметі барысында тиімді медиалық цифрлық қызмет атқару үшін қажет. Осы көрсеткіштердің деңгейі болашақ әлеуметтік педагогтің жалпы медабілім үдерісіндегі гностикалық іскерліктерінің деңгейін анықтайды.
Зерттеу жұмысының диагностикасы Л.Н. Гумилев атындағы Еуразия ұлттық университетінің «Педагогика» кафедрасының студенттермен жүргізілген   сауалнама нәтижелері негізінде  (сұрау, сауалнама, жеке және топтық әңгіме, сұхбат, бақылау, тестілеу)  қарастырылды. Тәжірибелік-эксперименттік жұмысқа жалпы саны 57 студент алынды. Олардың ішінен 29 студент – эксперименттік топқа, 28 студент – бақылау тобына қатысты.
Медиабілім үдерісіндегі гностикалық іскерліктердің бастапқы деңгейін диагностика мен өзін-өзі диагностика жасау үшін студенттермен (анықтаушы экспериментке қатысушылармен) эксперименттік сауалнама жүргізілді. Барлық қатысушылары медиабілім және медиасауаттылық деңгейін диагностика жасау үшін әзірленген авторлық саулнамаға жауап берді. Сондай-ақ, «Медиакоммуникацияға дайындық» тесті арқылы тестілеу өткізілді. Бақылау, сауалнама және тестілеу нәтижелері бойынша көрсетілген әдістемелерге сәйкес біз қатысушылардың бастапқы медиабілім үдерісіндегі гностикалық іскерліктерінің деңгейін анықтап, оларды бақылау және эксперименттік топтарға бөлдік, сондай-ақ медиамәтіндермен жұмыс істеу қабілеттері мен дағдыларын және медиа-пікірталастар жүргізу дағдыларын анықтадық.
Осылайша, студенттердің бастапқы медиабілім үдерісіндегі гностикалық іскерліктері бойынша субъективті жеке бағалау, диагностика және өзін-өзі диагностикалау нәтижелері болашақ әлеуметтік педагогтің арасында гностикалық іскерліктің төменгі және орташа деңгейлерінің басым екенін көрсетті.
Медиабілім үдерісіндегі болашақ әлеуметтік педагогтердің гностикалық іскерлік деңгейіне қатысты бастапқы (БТ-1) және эксперименттік (ЭТ-1) диагностика нәтижелерінің сипаттамалық статистикасы төмендегі мәліметтермен анықталды. Гностикалық іскерлік екі бағытта қарастырылды: ПГ-1 – кәсіби (hard skills) және МГ-2 – медиабілім кеңістігіндегі (soft skills) іскерліктер. Әр бағыт бойынша төмен (бастапқы), орташа (іс-әрекеттік) және жоғары (ілгері) деңгейлердің пайыздық үлесі есепке алынып, олар бойынша орташа мән, медиана және стандартты ауытқу көрсеткіштері анықталды (SPSS бағдаламасы).
Барлық көрсеткіштер үшін орташа мән 33.3%-ға жуық, бұл деңгейлердің салыстырмалы түрде тең бөлінгенін білдіреді. Алайда, медиана мен стандартты ауытқу мәндері нақты бағыттардағы өзгерістер мен ауытқуларды көрсетеді. Мысалы, МГ-2 (ЭТ-1) бағытындағы стандартты ауытқу 4.51%-ды құрайды, бұл көрсеткіштердің біркелкі екенін көрсетеді. Жалпы, нәтижелер мдиабілім үдерісінде болашақ әлеуметтік педагогтің гностикалық іскерліктерін жетілдіру қажеттіліктерін көрсетеді (24-кесте, 7-сурет).

Кесте 24– Медиабілім үдерісіндегі гностикалық іскерлік деңгейін анықтауға арналған сауалнама нәтижелері

	Көрсеткіш
	Орташа (%)
	Медиана (%)
	Стандартты ауытқу%)

	ПГ-1 (БТ-1)
	33.33
	30.8
	9.75

	ПГ-1 (ЭТ-1)
	33.33
	30.2
	7.98

	МГ-2 (БТ-1)
	33.33
	30.4
	14.52

	МГ-2 (ЭТ-1)
	33.33
	35.6
	4.51




Сурет 7– Гностикалық іскерлік деңгейлерінің салыстырмалы диаграммасы

Демек, эксперименттік зерттеудің бастапқы кезеңінде, қатысушылардың көпшілігінде медиабілім үдерісіндегі гностикалық іскерліктерінің орташа және төмен деңгейі болғанын анықтай алдық, бұл болашақ әлеуметтік педагогтің медиабілім үдерісіндегі гностикалық іскерліктерін жетілдіру үшін әзірлеген құрылымдық-мазмұндық модельдің және гностикалық іскерлікті жетілдірудің психологиялық-педагогикалық бағдарламасының қажеттілігін растайды. 

3.2 Медиабілім үдерісінде болашақ әлеуметтік педагогтің гностикалық іскерлігін жетілдірудің құрылымдық-мазмұндық моделін жүзеге асыру
Медиабілім үдерісінде болашақ әлеуметтік педагогтің гностикалық іскерлігін жетілдіру моделін жүзеге асыру – бұл студенттердің танымдық қабілеттерін дамытуға бағытталған кешенді шаралар мен әдіс-тәсілдер жиынтығы. Бұл модель жоғары оқу орнындағы әлеуметтік педагог мамандығы бойынша оқитын студенттер үшін маңызды рөл атқарады деп санаймыз, себебі олардың медиабілім үдерісіндегі гностикалық іскерліктерін жетілдіру маңызды болып табылады.
Біздің жүргізген зерттеу жұмыстарымыздың нәтижесі бойынша болашақ әлеуметтік педагогтің гностикалық іскерлігін медиабілім үдерісінде жетілдірудің моделі дайындалды. Қазіргі әлеуметтік-экономикалық жағдайында болашақ әлеуметтік педагогтің гностикалық іскерлігін медиабілім үдерісінде жетілдіру бағыттары бойынша олардың білімдерін арттыру, дағдыларымен іскерліктерін жетілдіру қазіргі кезеңнің өзекті мәселелерінің бірі екендігін көрсетіп отыр. Бұл жағдай әлеуметтік педагогтің медианы пайдалану әлеуетін ғылыми тұрғыдан зерделеуді қажет ететіндігі анықталды. Осы мақсатқа жету үшін келесі міндеттер қойылды:
– медиабілім мен цифрлық технологяларды білім беруде пайдалану бағыттарын айқындау; 
– медиабілім мен цифрлық технологияларды пайдалануда әлеуметтік педагогтің функциялары мен міндеттерін іріктеу және жіктеу, қажетті іскерліктер және оларды пайдаланудың тиімді тәсілдері мен шешімдерін анықтау;
– білім беру бағдарламаларын іске асыру кезінде медиа мен цифрлық технологияларды пайдаланудағы негізгі мәселелерді анықтау мақсатында студенттерге медиабілім беру;
– медиа және цифрлық технологияларды пайдалану бойынша әлеуметтік педагогтің әлеуетін толық іске асыру үшін педагогикалық жағдайлар жасау.
Зерттеу жұмысымыздың модельдік мақсаты-медиабілім беру үдерісінде болашақ әлеуметтік педагогтың гностикалық іскерлігін жетілдіру болып табылады. Бұл бағыттарды жүзеге асыруда қоғам сұранысы мен ұсынысына сәйкес зерделеу және болашақ әлеуметтік педагогтің білімі, іскерлігі мен дағдысын әдіснамалық тұрғыдан негіздеу мақсаты қарастырылды. Аталған мақсаттар 8-суретте көрсетілген мәліметтерге негізделді. Медиабілім үдерісінде болашақ әлеуметтік педагогтің гностикалық іскерлігін жетілдіру әлеуметтік тапсырыс, цифрлық қоғам талабы және әдіснамалық негіздерге сәйкес анықталды.


Сурет 8– Әлеуметтік тапсырыс пен әдіснамалық негіздерін анықтау қоғам талабы
Медиабілім үдерісінде гностикалық іскерлікті жетілдірудің әдіснамалық негіздері арнайы білім беру үдерісін жаңарту  мен қайта құру қағидаларына сәйкес келуі айқындалды [214].
Әдіснамалық тәсілдердің нәтижесі:
– әлеуметтік педагогтің медиа және цифрлық технологияларды  қолдануы мен білім берудегі әлеуметтік және педагогикалық-психологиялық, аспектілерді зерттеуге бағыттау қажеттілігі айқындалды;
– теориялық-практикалық тұрғыда, медиа және цифрлық технологияларды пайдалану бойынша жеке және кәсіби бағытталуы тиіс, осыған сәйкес, болашақ әлеуметтік педагогтің әлеуетін іске асыру мен педагогикалық қызметін жетілдіруге назар аудару қажеттілігі көрсетілді.
Болашақ әлеуметтік педагогті даярлауда төмендегідей үдерісті компоненттер  анықталды, олар болашақ әлеуметтік педагогтің медиабілім үдерісіндегі гностикалық іскерліктерін жетілдіру факторлармен айқындалатындығы 25-кестеде көрсетілді.

Кесте 25– Болашақ әлеуметтік педагогті даярлаудың бағыттары

	Мазмұндық
	Медиабілім іскерліктері
	Педагогикалық іскерлік

	Педагогтің кәсіби бағыттылы мен дағдылары (Hard skills)
-жалпы білімдік дайындық;
-арнайы дайындық;
-кәсіби дайындық 

	Цифрлық білім
Медиа ресурстарды пайдалану: медиа ақпарат, медиа технологиялар, жасанды интеллект технологиялары
Мәліметтерді түсіндіру және талдау, бағдарламалау
	Жеке тұлғалық сапалар мен дағдылыр (Soft skills)             -жалпы мәдинеттілік;
-әдіснамалық;
-пәнге бағдарлылық 




Кесте ғылыми еңбектерді  талдау негізінде құрастырылды.
Үдерістік компонентердің негізінде медиабілім беру мен цифрлық технологияларды пайдаланудағы әлеуметтік және педагогикалық-психологиялық бағыттары анықталды, олар:
– медиа және цифрлық технологияларды пайдалану бағытындағы ұйымдастыру әдістері, цифрландыру құралдары, олардың медиабілім салаласындағы мүмкіндіктері;
– медиа білім беру және цифрландырудың жалпы қоғамға, жеке тұлғаны дамытуға және әлеуметтік педагогикалық-психологиялық тұрғыда байланысы.
Соынымен қатар, әлеуметтік педагогті даярлау – бұл  арнайы білім беру саласы, ол тұлғаның әлеуметтік ортадағы мәселелерін шешуге бағытталған. Осы салада болашақ әлеуметтік педагогтерді даярлаудың мазмұндық блогының тиімді кәсіби қызмет нәтижелерін көрсету үшін маңызды аспектілерді қамтиды: мотивациялық компонент-әлеуметтік педагогтің болашақ қызметіне деген қызығушылығын арттыруға бағытталған, сонымен қатар, мотивация тұлғаның оқу үдерісне, болашақ кәсіби қызметіне деген қарым-қатынасын анықтайды; когнитивті компонент-әлеуметтік педагогтің медибілімді меңгеруі, әлеуметтік мәселерді зерттеу әдістерін үйрену және кәсіби қызметінде қолдану; процессуальдық компонент-практикалық тәжірибені, педагогикалық және әлеуметтік жұмыс тәсілдерін меңгеруге бағытталған, ол әлеуметтік педагогтің кәсіби іс-әрекетінің мазмұнын анықтайды және тәжірибелік білімдер мен дағдылардың қалыптасуына жағдай жасайды; бағалау-рефлексивті компонент-әлеуметтік педагогтің өзіндік бағалау және өзін-өзі жетілдіру қабілетін дамытуға бағытталған, бұл педагогтің өз қызметіне, әдіс-тәсілдеріне сыни көзқараспен қарауға, өз қызметін бағалауға және жетілдіруге мүмкіндік береді. Аталған компоненттер әлеуметтік педагогті даярлаудың маңызды элементтері болып табылады және кәсіби білім беру жүйесінің сапасын арттыруға ықпал етеді [214, б. 158-165].


Сурет 9– Болашақ әлеуметтік педагогті даярлаудың мазмұндық компоненті

Диссертациясының екінші бөлімінде медиабілім үдерісінде болашақ әлеуметтік педагогтің гностикалық іскерлігін жетілдіруге ықпал ететін педагогикалық шарттар анықталды, олар әзірленген модельдің үдерісті компонентіне кіреді.
Біз келесі педагогикалық шарттарды ұсындық:
– медиабілім саласындағы: мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу;
– медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары, цифрлық сауаттылық және деректерді түсіндірумен талдауға бейімдеу;
– студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету.
Кешенді түрде айқындалған педагогикалық шарттар студенттердің психолого-педагогикалық сүйемелдеуі болып табылады, болашақ әлеуметтік педагогті даярлау, ол жоғары оқу орнында оқудың бүкіл кезеңінде жүзеге асырылады және жеке-бағдарлы білім беру қағидаларына негізделген, инновациялық технологияларды қолдану арқылы, яғни оқу үдерісінде инновациялық әдістер мен оқу түрлері негізінде ұйымдастырылады.
Теориялық зерттеудің қорытындыларына және бастапқы деңгейдегі медиабілім үдерісінде гностикалық іскерлікті жетілдіруді диагностикалаудың нәтижелеріне сүйене отырып, біз қалыптастырушы эксперимент ұйымдастырдық. Қалыптастырушы эксперимент міндеттері педагогикалық шарттардың тиімділігін анықтады. Қалыптастырушы эксперимент аясында төмендегі міндеттер шешілді:
–медиабілім үдерісінде болашақ әлеуметтік педагогтің гностикалы іскерлігін жетілдіру моделінің апробациясы;
–медиабілім үдерісінде болашақ әлеуметтік педагогтің гностикалы іскерлігін жетілдіруге ықпал ететін педагогикалық шарттарды жүзеге асыру;
–айқындалған педагогикалық шарттардың тиімділігін эксперименттік тексеру.
Аталған міндеттерді оырындаудағы зерттеу жұмысы Л.Н. Гумилев атындағы Еуразия ұлттық университетінің «Педагогика» кафедрасының 6В01823–Әлеуметтік педагогика және өзін-өзі тану мамандығының студенттермен жүргізілді. Зерттеудің негізі медиабілім үдерісінде болашақ әлеуметтік педагогтің гностикалық іскерлігін жетілдіруге бағытталды және педагогикалық шарттарды эксперименттік тексеруді көздеді, сонымен қатар, гностикалық іскерлікті жетілдірудің психологиялық-педагогикалық бағдарламасының апробациясы негізінде жүзеге асыру қарсатырылды. Бұл кезең медиабілім үдерісінде жобалау және құрастыру педагогикалық шарттарды ескере отырып жүзеге асты.
Бірінші педагогикалық шарт ретінде біз «Медиабілім саласындағы: мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу» қажеттілігн айқындадық. Педагогикалық шарттың орындалуы медиацифрлық модульне кіретін пәндер циклінде жүзеге асырылды [180, б. 2-30]. Болашақ әлеуметтік педагогтің кәсіби қызметіндегі гностикалық іскерліктерімедиабілім беру әлеуетінің кәсіби саладағы көптеген педагогикалық міндеттер мен жағдайларды шешуде үлкен мүмкіндіктер береді.
Алайда, бұл әлеуетті іске қосу үшін педагогикалық мамандарды даярлауда медиабілім беру үдерісінде гностикалық іскерліктерді меңгеруді әртүрлі әдіс-тәсілдер, медиа технологиялар, дәстүрлі және дәстүрлі емес оқыту формалары арқылы жүзегеге асыру  қажет.
Демек, білім беру бағдарламасынының мазмұнына сәйкес болашақ әлеуметтік-педагогтің әдістемелік білімдері мен іскерліктерін тікелей оқу үдерісінде қалыптастыру қарастырылады. Кәсіби даярлаудың негізі оқу жоспарының құрылымдық-мазмұндық модульдер жүйесімен айқындалып, мұндағы дүниетанымдық: жалпы білім беру, фундаментальді, этномәдени, өзін-өзі тану; кәсібипедагогикалық –психологиялық; педагогикалық-психологиялық, психофизиологиялық, валеологиялық; әлеуметтік-құқықтық: әлеуметтік-психологиялық, әлеуметтік-құқықтық, басқарушылық, әлеуметтік бағытталған, технологиялық: медиацифрлық, технологиялық, теориялық-қолданбалы, практикалық бағдарланған модульдер топтамасы маман даярлаудың басты әдіснамалық ұстанымдарын жүзеге асыра отырып, қорытынды аттестаттау циклында тұлғаның кешенді кәсіби құзыреттілігінің қалыптасу деңгейін сараптауға мүмкіндік береді.
Сонымен,  білім беру бағдарламасынының мазмұнына жүргізілген талдау қорытындысы болашақ әлеуметтік педагогтің даярлық жүйесінің негізінде кәсіби қызметтерінің оқыту; тәрбиелеу; әдістемелік; зерттеу; әлеуметтік-коммуникативтік функциялары қалыптасады деген тұжырым жасауға негіз болды.
Сондықтан медиабілім негізінде ғылыми тұжырымдалған гностикалық іскерлік болашақ әлеуметтік педагогтің өз қызметіндегі түрлі өзгерістерге бейімделуге, оқыту тәсілдері мен әдістерін іскерлікпен ықшамдауға, түрлендіріп пайдалануға, әдістемелік білімдер мен іскерліктерді комбинациялауға және инновациялық әдіс-тәсілдерді икемді пайдалануға мүмкіндік беру медиацифрлық модуль негізінде жүзеге асырылады. Бұл медиабілімүдерісінде гностикалық іскерлікті жетілдіруге ықпал етеді.
ББ мақсатында, әлеуметтік педагог және өзін-өзі тану мамандарын дайындау: Педагогикалық және әлеуметтік-педагогикалық қызметті атқаруда кәсіби құзіреттіліктерді меңгерген, білікті және бәсекеге қабілетті, әлеуметтік педагогті сапалы даярлауды қамтамасыз ету айтылған. Сонымен қатар, коммуникациялық құралдар мен технологиялардың заманауи қолдану мүмкіндігі- ақпараттарды іздеу, сақтау, өңдеу, қорғау және таратуда цифрлық технологияны, әртүрлі ақпараттық және коммуникациялық технологияларды қолдану және тіршіліктің әртүрлі салаларында кәсіпкерлік білімді қолдана білу қажаттілігі айқындалған. Осы ретте, болашақ әлеуметтік педагогтерді даярлауда медиабілім мен цифрлық технологияларға бейімдеудің маңыздылығы қазіргі заманның талаптарына сай, тиімді білім беру жүйесін қалыптастыру үшін өте маңызды. Медиабілім мен цифрлық технологиялар әлеуметтік педагогтің кәсіби жетілуіне көптеген мүмкіндіктер береді, оларды кәсіби тұрғыда дамытып, заманауи қоғамның қажеттіліктеріне жауап беруге мүмкіндік туғызады. Мұның бірнеше маңызды аспектілері бар: -оқытуды және тәрбиелеуді тиімді ұйымдастыруда медиабілім мен цифрлық технологиялар әлеуметтік педагогтің оқыту әдістемелерін жаңартып, заманауи әдістерді қолдануына мүмкіндік береді. Олар виртуалды әлемде балалармен қарым-қатынас орнатып, олардың қызығушылықтарына сәйкес материалдарды пайдалана отырып, тәрбие беру мен оқыту әдістерін жетілдіре алады, бұл қазіргі цифрлық және жасанды интелект технологиялары дәуірінде өте маңызды; -медиабілім мен цифрлық технологиялар әлеуметтік педагогтің кәсіби дамуына жаңа мүмкіндіктер ашады, яғни, жаңа цифрлық платформалар мен құралдарды зерттей отырып, өз білімдерін үнемі жаңартып, кәсіби дағдыларын жетілдіре алады. Бұл олардың жұмысының сапасын арттырады және әлеуметтік қызметтер көрсету саласындағы өзгерістерге жылдам бейімделуге мүмкіндік береді.
Екінші педагогикалық шарт-медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары, цифрлық сауаттылық және деректерді түсіндірумен талдауға бейімдеу кәсіби педагогикалық іс-тәжірибелер барысында «Медиапедагогика» пәні негізінде жүзеге асырылды, демек,гностикалық іскерлікті жетілдірудің психологиялық-педагогикалық бағдарламасы негізінде медиапікірталастар,  конференциялар, әлеуметтік медиа, медиа жобалар қолданылды.
Үшінші педагогикалық шарт-студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету білім беру бағдарламасында белгіленген жалпы кәсіби құзыреттілікпен оқыту нәтижелері негізінде қарастырылды. Жалпы кәсіби құзыреттілік: педагогика ғылымының тұжырымдамалық және теориялық білімін түсіну мен практикалық дағдылары негізінде кәсіби іс-әрекетті жүзеге асыру қабілеті. Оқыту нәтижелері: тұтас педагогикалық үдерісті ұйымдастыруда пәндік, психологиялық, педагогикалық және әдістемелік білім жүйесін құру, оларды кәсіптік іс-әрекетте қолдану, педагогикалық ақпаратты медиатехнологиялар арқылы талдау, өңдеу және  қолдану іскерлігін көрсету.
Аталған мәліметтерге сәйкес, медиабілім үдеріснде гностикалық іскерлікті жетілдірудің қорытынды-бағалу блогы мен болашақ әлеуметтік педагогтің  кәсіби қызметіне бейімделу бағыттары анықталды (10-сурет).


Сурет 10– Болашақ әлеуметтік педагогті даярлаудың қорытынды-бағалау компоненті 

Медиабілім үдерісінде гностикалық іскерлікті жетілдірудің қорытынды-бағалау блогы мен болашақ әлеуметтік педагогтің кәсіби қызмет жағдайына бейімделу бағыттары өте маңызды. Бұл үдерістердің болашақ әлуметтік педагогтің медиабілім үдерісіндегі гностикалық іскерлігін жетілдірудегі рөлі: Психологиялық-педагогикалық бейімделу:  болашақ әлеуметтік педагогтің педагогикалық және психологиялық білімдерін біріктіре отырып, тиімді жұмыс жасауға бағыты. Кәсіби әдістемелік бейімделу: әлеуметтік педагогтің медиабілім мен цифрлық технологияларды қолдану арқылы кәсіби әдістемелік жұмысын ұйымдастыру, сонымен қатар,оқу бағдарламаларын, оқыту әдістерін және тәрбие жұмыстарын жаңа заман талаптарына сай әзірлеп, қолдана білуі. Технологиялық бейімделу: болашақ әлеуметтік  педагогтің заманауи ақпараттық және коммуникациялық технологияларды тиімді қолдану дағдыларын меңгеруі. Интеллектуалдық бейімделу: болашақ педагогтың интеллектуалдық және танымдық қабілеттерін дамытуға бағытталуы. Интегралдық үдерістерге бағдарлылық: болашақ әлеуметтік педагогтің кәсіби қызметін интеграциялық тұрғыдан ұсынуды көздейді, яғни, медиабілім мен цифрлық технологияларды оқу мен тәрбие үдерісінде үйлестіріп, жан-жақты дамуына жағдай жасауы.
Болашақ әлеуметтік педагогтің психологиялық-педагогикалық, кәсіби әдістемелік, технологиялық, интеллектуалдық қызметін және интегралдық үдерістерге бағдарлануын қамтамасыз етеді, осылайша оның жұмысының тиімділігін арттырады.
Демек, медиабілім беру үдерісінде болашақ әлеуметтік педагогтің гностикалық іскерлігін жетілдіру моделін жүзеге асыру аясында  медиа және цифрлық технологияларды пайдаланудағы педагогтің әлеуетін түсіну мен іске асырудың теориялық негізі анықталып тәжірибелік-эксперименттікзерттеулер талдаулары жасалды. Осының аясында, болашақ әлеуметтік педагогтің кәсіби қызметіне бейімделуінің бағыттары  қарастырылды:
– медиабілім берудегі гностикалық іскерліктерді жетілдіру болашақ әлеуметтік педагогтерге білім беру және оқыту мәселелерін шешуге мүмкіндік беруі;
– медиа және цифрлық технологияларды пайдаланудағы болашақ әлеуметтік педагогтің әлеуеті анықталады, білім беру мен тәрбиелеу мәселелерін шешудегі кәсібилігі, кәсіби құзыреттілігі, жеке қасиеттері, көзқарасы, құндылықтары және оларды пайдалану мүмкіндіктері анықталды.
Сондықтан, болашақ әлеуметтік педагогтің гностикалық іскерліктерін медиабілім үдерісінде жетілдіруде қоғам тапсырысы мен болашақ мамандардың қажеттіліктерін ескеру маңызды деп ойлаймыз.

3.3 Медиабілім үдерісінде болашақ әлеуметтік педагогтің гностикалық іскерлігін жетілдіру бойынша тәжірибелік-эксперименттік жұмыстар нәтижесін талдау
Медиабілім үдерісінде болашақ әлеуметтік педагогтің гностикалық іскерлігін жетілдіру бойынша тәжірибелік-эксперименттік жұмыстардың нәтижесін талдау – бұл  зерттеудің маңызды кезеңі, себебі ол студенттердің танымдық қабілеттері мен медиабілім үдерісіндегі гностикалық іскерліктері деңгейінің өзгеруін көрсетеді. Тәжірибелік-эксперименттік жұмыстар нәтижелерін талдау арқылы болашақ әлеуметтік педагогтің гностикалық іскерліктерін жетілдірудің тиімділігін анықтауға және келешекте білім беру үдерісін жақсарту үшін ұсыныстар жасауға болады.
Сонымен, жүргізілген талдау қорытындысына сәйкес педагогикалық іс-әрекеттік бағыттары анықталды. Болашақ әлеуметтік педагогтің гностикалық іскерліктерінің педагогикалық іс-әрекетті: нақты педагогикалық жағдайдың шешу жолдарын тұжырымдау және таңдау; педагогикалық тәжірибені ұтымды пайдалану; дәстүрлі әдістемелерді қолдану (тәрбие, оқыту, зерттеу); педагогикалық іс-әрекеттің жаңа технологияларын және әдістері мен тәсілдерін меңгеру.
Жалпы әлеуметтік педагогика ғылымындағы дайындық саласын өзіне тән педагогикалық іс-әрекеттік компоненттерін төмендегі бағыттар бойынша қарастыруға болады. Білімділік: жалпы кәсіптік, кәсіптік-педагогикалық, психологиялық білімдер жиынтығы. Конструктивті: педагогикалық үдерісті жобалауды болжайды; болашақ жұмысының ерекшеліктерін ескере отырып, білім алушыларды тәрбиелеу. Ұйымдастырушылық: өз қызметін, білім алушылардың, ата-аналардың, әріптестердің қызметін ұйымдастыруды қамтиды. Коммуникативті: білім алушылармен, ата-аналармен, әріптестермен педагогикалық тұрғыдан тиімді қарым-қатынас орнатуды қамтиды. Зерттеушілік: педагогикалық құбылыстарды бақылау және талдау; педагогикалық нәтижелерді тұжырымдау және жүйелеу; педагогикалық тәжірибені зерттеу және талдау; ғылыми материалдарды баяндама, есеп түрінде жалпылау және т. б. Жобалау: модельдерді құрастыру, шығармашылық педагогикалық міндеттерді шешу бойынша технологиялық үдерісті құруды болжайды: жобалық тапсырманың мақсаттарына сәйкес өз іс-әрекеттерін әзірлеу және жоспарлау; жасалған жобаны бағалау, өз іс-әрекеттерін, өзін-өзі бағалауды құру және жүзеге асыру.
Сонымен, болашақ әлеуметтік педагогтің медиабілім беру үдерісіндегі гностикалық іскерлігі – бұл  кәсіби танымдық белсенділігін жеке тұлғалық құндылық ретінде пайымдауын, гностикалық іс-әрекеттің теориялық-әдіснамалық негіздері мен технологиялық алгоритмдерін меңгеруін, сондай-ақ әлеуметтік-педагогикалық міндеттерді шешуде медиа және цифрлық ресурстарды дидактикалық тұрғыдан тиімді интеграциялау қабілеттерін біріктіретін интегративті кәсіби іскерлік [215].
Медиабілім үдерісінде болашақ әлеуметтік педагогтің гностикалық іскерлігін жетілдіру  моделін жүзеге асыру мақсатында, диссертациялық жұмысымыздың эксперименттік маңыздылығы ғылыми-зерттеу әдістері негізінде жүзеге асырылады:
Аналитикалық (ғылыми-әдістемелік әдебиеттерді талдау, модельдеу, жіктеу, жүйелеу, жалпылау) медиабілім үдерісінде болашақ педагогтің гностикалық іскерлігін жетілдірудің әдіснамалық негіздері айқындалады және «гностикалық іскерлік», «болашақ педагогтің гностикалық іскерлігі» түсініктерінің мәні нақтыланады.
Болашақ әлеуметтік педагогтерді даярлау үдерісіндегі диагностикалық кешен (сұрау, сауалнама, бақылау, тестілеу) гностикалық іскерлігі мен медиабілім әлеуетін ақпараттық қауіпсіздік контексінде бағалаудың келесідей параметрлік жүйесін қамтыды: медиаортадағы когнитивті-бейімделу және ақпаратты сыни интерпретациялау қабілеті, әлеуметтік желілер мен цифрлық құрылғыларды пайдаланудағы коммуникативті-технологиялық белсенділік, кәсіби міндеттерді шешудегі функционалдық-гностикалық іскерлік, сондай-ақ жеке авторлық идеяларды презентациялаудағы креативті-конструктивті шығармашылық пен контенттің деструктивті-конструктивті әсерін саралаудағы медиа құзыреттілік деңгейі анықталды.
Статистикалық (зерттеу нәтижелерін зерделеу, математикалық-статистикалық өңдеу және есепетеу, жинақтау, салыстыру) медиабілім беру үдерісінде болашақ педагогтің гностикалық іскерліктерін жетілдірудің құрылымдық-мазмұндық моделі мен  әдістеменің  тиімділігін  тексеру бойынша тәжірибелік-эксперименттік жұмыстар  жүргізілді. Зерттеу жұмыстары барысында алынған нәтижелер математикалық-статистикалық өңдеу жасалынды. Зерттеу барысында жинақталған эмпирикалық мәліметтер құрылымдық-мазмұндық тұрғыдан жүйеленіп, алынған нәтижелерге кешенді сандық және сапалық талдау жүргізілді; ғылыми ізденістің теориялық және практикалық қорытындылары негізінде болашақ әлеуметтік педагогтің гностикалық іскерлігін медиабілім үдерісінде жетілдіруге бағытталған әдістемелік ұсынымдар тұжырымдалды.
Зерттеудің негізгі ғылыми концепциясы заманауи ақпараттық қоғам жағдайында білім алушылардың ақпаратты қабылдауымен ғана емес, сонымен қатар деректерді терең жүйелеу және алынған білімді медиабілім беру кеңістігіндегі жаңа дидактикалық жағдайларға сәйкес трансформациялау қабілетімен байланысты. Болашақ әлеуметтік педагогтің кәсіби іс-әрекеті шеңберінде әлеуметтік коммуникациялық желілерді тиімді қолдануға және әлеуметтік-педагогикалық өзара әрекеттестіктің сапасын арттыруға бағытталған стратегиялық құрал болып табылуы қажет.
Алға қойылған мақсаттарды жүзеге асыру аясында әлеуметтік педагогика, медиабілім беру парадигмасы, гностикалық іскерліктерді жетілдіру және цифрлық технологиялар мәселелері бойынша отандық және шетелдік ғалымдардың еңбектеріне талдау жүргізілді. Ғылыми ізденіс нәтижесінде медиабілім мен цифрлық технологияларды білім беру кеңістігінде тиімді қолданудың әдіснамалық негіздері сараланып, болашақ әлеуметтік педагогтің гностикалық іскерліктерін жетілдірудің құрылымдық-мазмұндық моделі мен оны іске асырудың стратегиялық траекториялары айқындалды. Медиабілім үдерісіндегі болашақ педагогтің гностикалық іскерліктерін жетілдіруге бағытталған педагогикалық шарттар жиынтығы тұжырымдамалық деңгейде нақтыланды.
Жоғарыда көрсетілген зерттеу кезеңдері қарастырылып, оның мәні ақпаратты жинау әдістерімен дереккөздері зерттеу жұмыстарының міндеттерін шешу үшін қарастырылады. Кез келген теориялық білім іріктелу функциясымен анықталды, олар медиабілім беру үдерісінде болашақ әлеуметтік педагогтің гностикалық іскерлігін жетілдіру жолдарымен фактілерін объективті түрде баяндауға бағдарланған констатациялау кезеңі. Бұл кезең тұрақты эмпирикалық базиске негізделді [49].
Берілген анықтамаларға сәйкес, медиабілім үдерісінде болашақ әлеуметтік педагогтің гностикалық іскерлігін  жетілдірудің құрылымы өзара байланысты төрт компоненттің негізінде қарастырылды: мотивациялық, когнитивтік, процессуалдық және бағалау-рефлексивті.
Бұл компоненттік құрамның әрбір құрамдас бөлігін сипаттау кезінде біз қарастып отырған медиабілім беру үдерісінде гностикалық іскерлікті жетілдірудің өлшемдері мен көрсеткіштерін анықтауға негіз бола алады.
Демек, тәжірибелік-эксперименттік жұмыстар нәтижелері бойынша мынадай көрсеткіштер мен қорытындыларды талдауға болады:
Зерттеу жұмысы Л.Н. Гумилев атындағы Еуразия ұлттық университетінің «Педагогика» кафедрасының студенттерімен жүргізілген сауалнама нәтижелері (диагностика: сұрау, сауалнама, жеке және топтық әңгіме, сұхбат, бақылау, тестілеу) қарастырылды. Зерттеу барысында біз болашақ әлеуметтік педагогтің гностикалық іскерліктерінің маңызды компоненттерінің салыстырмалы сипаттамалары және олардың медиабілім беру кеңістігіндегі қызметі қарастырылды (26-кесте).

Кесте 26– Болашақ әлеуметтік педагогтің гностикалық іскерліктерінің маңызды компоненттерінің салыстырмалы сипаттамалары

	Болашақ әлеуметтік педагогтің гностикалық іскерліктері (hard skills)
	Болашақ әлеуметтік педагогтің медиабілім кеңістігіндегі гностикалық іскерліктері (soft skills)

	1
	2

	-педагогикалық қызметтің мақсатын түсіну және оны жоспарланған нәтижелерге сәйкес жүзеге асыру;
-қажетті ақпаратты іздеу, талдау, қабылдау, оны оқу–тәрбие үдерісінде шығармашылықпен пайдалану;
- озық педагогикалық тәжірибені бақылау және зерттеу;
	-медиа кеңістікке дұрыс бейімделу, әр түрлі медиа ақпаратты талдау және қабылдау;
- әлеуметтік желілер және электрондық құрылғылар арқылы медиабілім беруде белсенді жұмыс жасау;
- түрлі компьютерлік техниканы, байланыс және бұқаралық коммуникация құралдарын және т. б. пайдалану;

	26-кестенің жалғасы


	1
	2

	-психикалық үдерістердің, қасиеттер мен жағдайлардың, әлеуметтік-психологиялық көзқарастар мен мінез-құлық мотивтерінің көріністерін көру және түсіну;
-оқу-тәрбие үдерісіне қатысушылардың ұжымдық, ұжымаралық және тұлғааралық қарым-қатынастарындағы сипатын анықтау;
-педагогикалық ықпал етудің ұтымды әдістерін таңдау мақсатында топтағы құбылыстарды әлеуметтік-психологиялық белгілеу;
- қолданылатын оқыту және тәрбиелеу әдістерінің тиімділік саласын болжау;
-өз жұмысын ұйымдастыруда тиімді формалар, әдістер мен тәсілдерді жинақтау және озық педагогикалық тәжірибелерге бейімделу
	- аудиторияға интернеттің құрылымы мен жұмыс принциптерін, ақпараттық ағындардың қозғалысын, жеке ақпаратты құру және тарату тәсілдерін, әлеуметтік желілер жұмысының ерекшелігін түсіну және меңгеру т. б.;
- бағдарламалық құралдармен жұмыс істеу;
- техникалық, қолданбалы және жүйелік бағдарламалық қамтамасыз етуді қолдану;
- диаграммаларды және кестелік деректерді түсіну және меңгеру;
- электрондық кестелер, мәліметтер базасы, жергілікті, телекоммуникациялық және ғаламдық құралдар арқылы графикалық ақпаратты өңдеу; 
- медиа кеңістіктегі ақпараттардың ақиқатты- лығын талдау және түсіну





Кесте ғылыми еңбектерді  талдау негізінде құрастырылды.
Медиабілім үдерісіндегі гностикалық іскерлік және бағалау-бұл медиабілімді қалыптастыруда маңызды рөл атқаратын түсініктер. Олар адамның медиа контентін түсіну, талдау, бағалау және оны қолдану қабілеттерін дамытумен байланысты.
Гностикалық іскерлік пен бағалаудың медиабілімдегі маңызы: 
Ақпараттың сапасын арттыру: Гностикалық іскерлікті дамыта отырып, адам ақпаратты дұрыс бағалауға, оны сын тұрғысынан қарап, қажетсіз немесе манипуляциялық ақпараттан сақтануға үйренеді.
Мазмұнды тиімд іпайдалану: медиа құралдарын дұрыс қолдану, оларды нақты мақсаттарға бағыттау-бұл медиабілім үдерісінің басты мақсаты. Гностикалық іскерлік жоғары болған кезде, студенттер ақпаратты қабылдап қана қоймай, оны өз қажеттілігіне сай қолданады.
Критикалық ойлау дағдыларын дамыту: медиабілім үдерісінде тұлға контентті дұрыс бағалауға және оның ықпалын түсінуге қабілетті болады. Бұл оның сыни тұрғыдан ойлау қабілетін дамытады, нәтижесінде дұрыс шешімдер қабылдайды.
Қоғамдық жауапкершілік: бағалау үдерісі студенттердің қоғамдық жауапкершілігін сезінуге көмектеседі. Медиа контентін дұрыс бағалау адамды тек жеке тұлға ретінде ғана емес, сонымен қатар қоғамның жауапты мүшесі ретінде қалыптастырады.
Әлеуметтік және мәдени өзгерістер: гностикалық іскерлік және бағалау әлеуметтік мәселелерге дұрыс жауап беру, қоғамдағы маңызды тақырыптарға өз пікірін білдіру мүмкіндігін береді. 
Медиабілім үдерісіндегі гностикалық іскерлік пен бағалау болашақ әлеуметтік педагогтің медиа контентін дұрыс түсіну, талдау, бағалау және қолдану дағдыларын қалыптастыруға көмектеседі. Бұл дағдылар қазіргі заманның ақпараттық қоғамында маңызды рөл атқарады, өйткені олар студентті тек саналы ақпарат тұтынушы ғана емес, сонымен қатар оның қоғам мен мәдениетке ықпалын түсінетін және бағалайтын жеке тұлға ретінде қалыптастырады [216].
Эксперименттік міндет, бұл тиімділік критерийлерін айқындау. Медиабілім үдерісіндегі гностикалық іскерліктердің мәндік сипаттамасы мен компоненттеріне және гностикалық іскерлікті жетілдірудің құрылымдық-мазмұндық моделіне негізделе отырып, біз студенттердің гностикалық іскерліктерін жетілдірудің тиімділігін мотивациялық, когнитивті, процессуалдық және бағалау-рефлексивті; компоненттері негізінде айқындадық. Жалпы, медиабілім үдерісінде гностикалық іскерліктерді жетілдіру әртүрлі бағыттардан тұратын кешенді үдеріс болып табылады.
Авторлық құрылымдық-мазмұндық моделіне сәйкес медибілім үдерісінде болашақ әлеуметтік педагогтің гностикалық іскерлігін жетілдірудің компонентерімен педагогикалық шарттардың жүзеге асырылуымен қарастырылды. Сонымен, медиабілім негізінде ғылыми тұжырымдалған гностикалық іскерлік болашақ әлеуметтік педагогтің өз қызметіндегі түрлі өзгерістерге бейімделуге, оқыту тәсілдері мен әдістерін іскерлікпен ықшамдауға, түрлендіріп пайдалануға, әдістемелік білімдер мен іскерліктерді комбинациялауға және инновациялық әдіс-тәсілдерді икемді пайдалануға мүмкіндік беру бағытындағы гностикалық іскерлікті жетілдірудің психологиялық-педагогикалық бағдарламасы (медиапікірталастар, онлайн кітапханалар, конференциялар, әлеуметтікмедиа, медиажобалар), «медиацифрлық модуль» негізінде жүзеге асырылады. Демек, болашақ әлеуметтік-педагогтің білім беру бағдарламасынының мазмұнына сәйкес жүргізілді. Оқу курсы аяқталғаннан кейін жүргізілген сауалнама нәтижелері медиабілім үдерісіндегі гностикалық іскерлікті жетілдіру  бағытындағы тиімділігін растады.
Медиабілім үдерісіндегі гностикалық іскерлік деңгейін диагностика жасау үшін эксперименттік топтардың студенттеріне қайталама эксперименттік сауалнама жүргізіліп, тестілеу өткізілді. Эксперименттік топтардың қатысушылары субъективті бағалау арқылы жеке медиабілім үдерісіндегі гностикалық іскерлік деңгейін анықтауға арналған авторлық сауалнамаға қайтадан жауап берді. Медиабілім үдерісіндегі гностикалық іскерлікті жетілдірудің деңгейін тексерудегі авторлық сауалнама коммуникативтік үдеріс туралы білімді диагностика жасау әдістемесімен толықтырылды. Алынған деректерді талдай отырып, мазмұндық-құрылымдық моделінің тиімділігін тексердік. Диагностикалық жұмыстар арқылы медиабілім үдерісіндегі гностикалық іскерліктерін жетілдірудің қорытынды қалыптасқан деңгейінің нәтижелері жинақталды.
Тәжірибелік-эксперименттік жұмыс нәтижесі: Бұл есеп медиабілім үдерісінде болашақ әлеуметтік педагогтің гностикалық іскерлігін жетілдіруге бағытталған тәжірибелік-эксперименттік жұмыс нәтижелеріне сипаттамалық талдау төмендегі мәліметтермен анықталды.
Осылайша, медиабілім үдерісіндегі гностикалық іскерліктерін жетілдіру деңгейінің қорытынды көрсеткіштерін талдай отырып және салыстыра отырып, төмендегідей көрсеткіштерге қол жеткіздік. Екі көрсеткіш бойынша 27-кестеде -ПГ-1 Болашақ әлеуметтік педагогтің гностикалық іскерліктері (hard skills); 28-кестеде -МГ-2 – Болашақ әлеуметтік педагогтің медиабілім кеңістігіндегі гностикалық іскерліктері (soft skills), көрсеткіштер төмендегідей сипаттамалық статистиканы көрсетті (пайыздық көрсеткіштерді сан ретінде қолданамыз, мысалы: 10.8% → 10.8). 

Кесте 27 – ПГ-1. Болашақ әлеуметтік педагогтің гностикалық іскерліктері (hard skills) (қалыптастырушы экспериментке дейін және кейін)

	Деңгейі
	ЭТ-1 (дейін), %
	ЭТ-1 (кейін), %

	Төмен
	10.8
	7.2

	Орташа
	44.1
	45.4

	Жоғары
	45.1
	47.4



Кесте 28 – МГ-2. Болашақ әлеуметтік педагогтің медиабілім кеңістігіндегі гностикалық іскерліктері (soft skills) (қалыптастырушы экспериментке дейін және кейін)

	Деңгейі
	ЭТ-1 (дейін), %
	ЭТ-1 (кейін), %

	Төмен
	31.4
	5.7

	Орташа
	48.1
	36.2

	Жоғары
	20.5
	58.1



Барлық төрт көрсеткіш бойынша орташа мән 33.3% – бұл дұрыс, себебі үш деңгейдің жиынтығы 100% және біз 3-ке бөлдік.
ПГ-1 Болашақ әлеуметтік педагогтің гностикалық іскерліктері (hard skills) бағытында (29-кесте):
–төмен деңгей азайған (10.8% → 7.2%);
–жоғары деңгей артқан (45.1% → 47.4%);
–жалпы даму бар.

Кесте 29– ПГ-1 Болашақ әлеуметтік педагогтің гностикалық іскерліктері (hard skills)

	ЭТ-1 дейін

	Орташа мән
	(10.8 + 44.1 + 45.1) / 3 = 33.3

	Медиана
	44.1

	Стандартты ауытқу
	≈ 15.9

	Орташа мән
	(7.2 + 45.4 + 47.4) / 3 = 33.3

	Медиана
	45.4

	Стандартты ауытқу
	≈ 18.1



МГ-2 Болашақ әлеуметтік педагогтің медиабілім кеңістігіндегі гностикалық іскерліктері (soft skills) бағытында:
–төмен деңгей төмендеген (31.4% → 5.7%);
–жоғары деңгей артқан (20.5% → 58.1%).
Бұл оң нәтиже, МГ-2 Болашақ әлеуметтік педагогтің медиабілім кеңістігіндегі гностикалық іскерліктері (soft skills)дамығанын көрсетеді (30-кесте).

Кесте 30 – МГ-2 – Болашақ әлеуметтік педагогтің медиабілім кеңістігіндегі гностикалық іскерліктері (soft skills)

	ЭТ-1 дейін

	Орташа мән
	(31.4 + 48.1 + 20.5) / 3 ≈ 33.3

	Медиана
	31.4

	Стандартты ауытқу
	≈ 11.2

	Орташа мән
	(5.7 + 36.2 + 58.1) / 3 ≈ 33.3

	Медиана
	36.2

	Стандартты ауытқу
	≈ 21.4



Жоғарыда көрсетілген зерттеу кезеңдері қарастырылып, медиабілім беру кеңістігіне бағытталған болашақ әлеуметтік педагогтің гностикалық іскерліктердің қажеттілігін түсіну үшін студенттермен жүргізілген зерттеу нәтижелері төменде көрсетілген компоненті бойынша графиктер құрылды (11, 12-суреттер).



Сурет 11–Болашақ әлеуметтік педагогтің гностикалық іскерліктері 
(hard skills)



Сурет 12–Болашақ әлеуметтік педагогтің медиабілім кеңістігіндегі 
гностикалық іскерліктері (soft skills)

Болашақ әлеуметтік педагогтің медиабілім кеңістігіндегі гностикалық іскерліктері (soft skills), қолданылуы (13-сурет).

Сурет 13– Гностикалық іскерліктер, іскерліктердің қолданылуы

Болашақ әлеуметтік педагогтің медиабілім кеңістігіндегі гностикалық іскерліктері (soft skills)бойынша кеңес алудың қажетілігі (14-сурет).

Сурет 14–Медиабілім кеңістігіндегі гностикалық іскерліктер бойынша кеңес алу
Студенттердің жауаптарының талдауы көрсеткендей, олардың көпшілігі медиабілім беру үдерісінде гностикалық іскерліктердің маңыздылығын, мазмұнын және қажеттілігін оң бағалайды.
Зерттеудің бақылау кезеңінің нәтижелері эксперименттік топта қол жеткізілген нәтижелердің бастапқы көрсеткіштерден және бақылау тобы студенттерінің нәтижелерінен сапалы түрде өзгеше екенін дәлелдеуге мүмкіндік береді. Басқа жағдайлар тең болғанда, эксперименттік топтағы оң динамиканы түсіндіруге болады, себебі зерттеудің қалыптастыру кезеңінде осы топпен жұмыс істеген кезде гностикалық іскерлікті қалыптастырудың психологиялық-педагогикалық бағдарламасы (медиа пікірталастар, онлайын кітарханалар, конференциялар, әлеуметтік медиа, медиа жобалар) жүргізілді, ол медиабілім үдерісіндеболашақ әлеуметтік педагогтің гностикалық іскерлігін  жетілдіруге мүмкіндік берді. Алынған нәтижелер де коммуникативті және ұйымдастырушылық бейімділіктерді айқын көрсетті.
Осылайша, эксперименттік топтардың қатысушылары қорытынды кезеңде барлық жеке қасиеттерінің жоғары деңгейіне ие болып, құрылымдық-мазмұндық модель бойынша жүргізілген жұмыстарға сәйкес оң нәтижеге қол жеткіздік деп санаймыз. Қалыптастырушы эксперимент барысында эксперименттік топтардың қатысушылары өздерінің медиаөнімдерін жасап, шығармашылық медиажобаларды орындап, медиа материалдарды талдады. Сауалнама нәтижелерін талдау барысында біз медиабілім үдерісінде гностикалық іскерліктерін жетілдіру үшін негізгі факторлар ретінде келесілерді анықтадық: кәсіби қызметте алған дағдыларды қолдануға деген ұмтылыс, өз медиа жобаларын жасау қабілеті, медиа-пікірталасты модельдеу дағдысы, алынған ақпаратты шығармашылық өңдеу қабілеті, өзін-өзі білдіру мен өзін-өзі іске асыруда коммуникациялық рефлексияға деген қажеттілік.
Диссертациялық зерттеуде біз болашақ әлеуметтік педагогтің медиабілім үдерісінде гностикалық іскерлікті жетілдіру мәселесін қарастырдық. Қорытынды эксперименттік зерттеу кезеңінде алынған нәтижелер құрылымдық-мазмұндық моделдің тиімділігін растады.
Қорытындылар мен ұсыныстар, тәжірибелік-эксперименттік жұмыстың нәтижелері болашақ әлеуметтік педагогтің медиабілім үдерісінде гностикалық іскерліктерін жетілдірудің тиімділігін көрсетеді. Атап айтқанда:
Гностикалық іскерліктердің жоғарылауы: студенттердің танымдық қабілеттері мен медиабілім деңгейі айтарлықтай өсті, бұл олардың кәсіби жұмысында тиімді қолдануға мүмкіндік береді.
Жаңа білім беру әдістері: оқу үдерісінде заманауи ақпараттық технологияларды, медиасауаттылықты дамытуға бағытталған әдістерді енгізу маңызды болды.
Әлеуметтік педагогтің кәсіби құзыреттілігін дамыту: болашақ әлеуметтік педагогтің кәсіби құзыреттіліктері мен практикалық дағдыларын дамыту мақсатында медиабілімді жүйелі түрде оқыту маңызды.
Ұсыныстар:
1. Медиабілім курстарын енгізу: жоғары оқу орындарында медиабілім мен гностикалық іскерліктерді жетілдіруге бағытталған арнайы курстар мен семинарларды енгізу.
2. Практикалық тапсырмаларды арттыру: студенттерге нақты әлеуметтік мәселелерді шешуге бағытталған практикалық тапсырмаларды көбейту.
3. Жаңа технологияларды енгізу: оқу үдерісінде ақпараттық технологиялар мен медиаресурстарды тиімді пайдалану мүмкіндігін арттыру.
4. Топтық жұмыс пен жобалар: студенттердің креативті ойлау қабілеттерін дамыту үшін топтық жұмыстар мен жобаларды жиі ұйымдастыру.
Тәжірибелік-эксперименттік жұмыстар болашақ әлеуметтік педагогтің медиабілім және гностикалық іскерліктерін дамытуда маңызды рөл атқаратынын көрсетті. Бұл үдеріс студенттердің кәсіби дайындығын арттыруға және оларды әлеуметтік педагогика саласында тиімді жұмыс істеуге дайындауға мүмкіндік береді.































ҚОРЫТЫНДЫ

Ұсынылған диссертация педагогті кәсіби дайындау саласындағы өзекті мәселелердің біріне, соның ішінде медиабілім үдерісінде болашақ әлеуметтік педагогтің гностикалық іскерлігін жетілдіру мәселесіне арналған.
Теориялық тарауларда медиабілім үдерісінде болашақ әлеуметтік педагогтің гностикалық іскерлігін жетілдірудің әдіснамалық тұғырлары, гностикалық іскерлік, болашақ әлеуметтік педагогтің гностикалық іскерлігі, шарттары мен әдіс-тәсілдері және құрылымдық-мазмұндық моделі жан-жақты талданып сараланды. Ал, зерттеу жұмысының мақсатына және қойылған міндеттеріне, тәжірибелік-эксперименттік жұмыстардың нәтижесіне сәйкес медиабілім үдерісінде болашақ әлеуметтік педагогтің гностикалық іскерлігін жетілдірудің теориялық, мазмұндық және практикалық қырларының маңызды нәтижелеріне қол жеткізілді.
Сонымен бірге, бүкіл әлемдік білім кеңістігіне ену жағдайында болашақ әлеуметтік педагогтің медиабілім үдерісіндегі гносттикалық іскерліктерінің қажеттіліктері төмендегі мәселерді қамтитындығын байқатты:
–болашақ әлеуметтік педагогтерді дайындау талаптарының артуы;
–ақпараттық қоғам мен цифрлық технологиялардың қарқынды дамуы жағдайында кәсіби міндеттерді орындау үшін  болашақ әлеуметтік педагогің кәсібилігін дамыту.
Сонымен қатар, қорғауға ұсынылған төмендегідей қағидалар теориялық негізделіп және практикалық апробациядан өткізілді:
1. Гностикалық іскерлік және болашақ әлеуметтік педагогтің гностикалық  іскерлігі түсініктерінің мәні «гностикалық іскерлік» ұғымының генезисі негізінде айқындалды. Олар: Гностикалық іскерлік: 
–теориялық білімдерді терең меңгеруі; 
–білімді тәжірибеде тиімді пайдалану қабілеті; 
–дайындық деңгеінің кәсіби компоненті. 
Болашақ әлеуметтік педагогтің гностикалық іскерлігі;
–білім мазмұнын меңгеру; 
–әлеуметтік-педагогикалық үдерістерді талдау және бағалау; 
–әлеуметтік жағдайға байланысты білім беру стратегиясын таңдау; 
–әлеуметтік мәселелерді шешуге бағытталған білімді қолдана алу.
Сонымен қатар, медиабілім үдерісінде болашақ әлеуметтік педагогтің гностикалық іскерлігін жетілдірудің әдіснамалық негіздемесі – жүйелік, іс-әрекеттік, акмеологиялық және білім берудегі құзыреттілік тұғырлармен анықталды. Зерттеуде білім беру философиясы, әлеуметтік педагогиканың қағидалары және медиабілім теориялары негізге алынды.
Гностикалық іскерлікті жетілдіруге әсер ететін әлеуметтік-мәдени, ақпараттық, технологиялық факторлар жүйелі түрде талданды. Медиабілім – ақпараттық қоғамдағы білім беру мазмұнын жаңғыртуға мүмкіндік беретін маңызды құрал ретінде қарастырылып, оның әлеуеті болашақ әлеуметтік педагог дайындығына интеграциялантындығы гностикалық іскерліктері негізінде көрсетілді. Медиабілім үдерісінде болашақ әлеуметтік педагогтің гностикалық іскерлігін жетілдірудің ерекшеліктерімен анықталды. Олар: Медиа, медиабілім беру, медиа орта, медиа құралдар және медиа іскерлік ұғымдары тұлғаның медиа құзыреттілігімен анықталатындығы көрсетілді. Бұл ұғымдар болашақ әлеуметтік педагогтің кәсіби-психологиялық даярлығының, танымдық белсенділігінің, ақпаратты өңдеу мен талдау қабілетінің көрсеткіші ретінде қарастырылды. Осы түсініктердің теориялық негіздері мен құрылымдық элементтері жүйеленіп, ғылыми айналымға нақты әрі мазмұнды сипаттамалар енгізілді деп есептейміз.
2. Медиабілім үдерісінде болашақ әлеуметтік педагогтің гностикалық іскерлігін жетілдірудің шарттары – оқыту мақсаты, оқыту үдерісі және оқыту нәтижесі мазмұнымен ұштастырылып, ғылыми-теориялық негіздері көрсетілді. Шарттар: 
–медиабілім саласындағы: мақсат, қағидалар, мазмұн және технологияны қамтитын іскерліктер мен дағдыларды меңгеруге бейімдеу; 
–медиабілім үдерісіндегі гностикалық іскерліктерін жетілдіру: ақпараттық-коммуникациялық технологиялар, бұқаралық ақпарат құралдары мен цифрлық сауаттылық, деректерді түсіндіру-талдауға бейімдеу; 
–студенттердің гностикалық іскерліктерін қалыптастыру критерилерін белгілеу және оқыту үдерісінде әдістемелік қамтамасыз ету. Мәселелерді шешудің тиімділігін анықтаудағы шарттардың маңыздылығы компоненттер және сипатамаларымен анықталды. Медиабілім үдерісінде болашақ әлеуметтік гностикалық іскерліктерін жетілдірудегі шарттардың тиімділігі – білімалушылардың ақпараттық ортада саналы, сындарлы әрі жауапты әрекет етуін қамтамасыз ету мақсатында қалыптасатын білім, білік және дағды жүйесінің сапасымен тығыз байланыстылығы анықталды. Демек, бұл шарттар – медиабілім үдерісінде гностикалық іскерлікті жетілдірудің құрылымдық және мазмұндық негізін құрайды. Әрбір компонент студенттің медиасауаттылығын арттыруда және танымдық белсенділігін дамытуды көздейді. Сондықтан бұл шарттарды оқыту үдерісінде қолдануылуы – білімалушылардың заманауи ақпараттық кеңістікте тиімді әрекет ету қабілеттерін қалыптастыруда шешуші рөл атқарады деп есептейміз.
Ал, әдіс-тәсілдердің кешенді түрде қолданылуы – психологиялық-педагогикалық сүйемелдеу; тиімді тәжірибелермен перспективалар; медиа ресурстар (ақпаратты ресурстар, электронды оқулықтар, электронды мәтіндер, аудио, видео дәрістер); білім берудегі цифрлық және жасанды интеллект технологияларының құрылымы негізінде қарастырылды. Аталған мәліметтер зерттеу сабақтарының мазмұндық құрылымымен көрсетілді. Олар: 
–медиабілім – ақпараттық-коммуникациялық технологияларды пайдалану арқылы білім беру үдерісін ұйымдастыру; 
–гностикалық іскерліктер– танымдық қабілеттер, аналитикалық ойлау, деректерді өңдеу және шешім қабылдау дағдыларымен анықталды.
Гностикалық іскерлікті жетілдірудің психологиялық-педагогикалық бағдарламасы: медиапікірталастар, онлайн кітапханалар, конференциялар, әлеуметтікмедиа, медиажобалардың қолданылуымен қалыптастыру кезеңі: бейімдеу, қабылдау, қолдану бағыттарымен анықталды.
3. Медиабілім үдерісінде болашақ әлеуметтік педагогтің гностикалық іскерлігін жетілдіру моделі өзара байланысты мазмұндық блок және компоненттер: мотивациялық, когнитивті, процессуалдық және бағалау-рефлексивті; үдерістік блок: мазмұндық, медиабілім іскерліктері, педагогикалық іскрліктері болашақ әлеуметтік педагогтің кәсіби бағыттылығы мен дағдылары (hard skills) және жеке тұлғалық сапалар мен дағдылар (soft skills) бағыттары білім беру жүйесі және цифрлық трансформация жағдайымен жасанды интеллект технологиялары негізінде қарастырылды. Ал, қорытынды-бағалау блогы: психологиялық-педагогикалық, кәсіби әдістемелік, технологиялық, интеллектуалдық қызмет, интегралдық үдерістерге бағдарлылық және гностикалық іскерлік деңгейлерінің жиынтығынан тұратын біртұтас құрылымдық-мазмұнмен анықталды.
4. ЖОО-ның медиабілім үдерісінде болашақ әлеуметтік педагогтің гностикалық іскерлігін жетілдірудің құрылымдық-мазмұндық моделінің тиімділігін тәжірибелік-эксперименттік жұмыстар арқылы тексеру жұмыстарыны ұйымдастырылу барысы мен нәтижелері сипатталды. Зерттеу жұмыстары медиабілім үдерісіндегі гностикалық іскерлік, бағалаудың авторлық саулнамасы (ПГ-1. Болашақ әлеуметтік педагогтің гностикалық іскерліктері, hard skills; МГ-2. Болашақ әлеуметтік педагогтің медиабілім кеңістігіндегі гностикалық іскерліктері, soft skills) негізінде анықталды. Алынған зерттеу нәтижелерін сандық және сапалық жағынан өңдеу арқылы мазмұндық-құрылымдық моделмен әдістеменің тиімділігіне негізделумен қорытындыланды.
Сонымен, әрбір компонентерді төмендегі көрсеткіштермен сипаттауға болады: мотивациялық компонент – әлеуметтік педагогтің болашақ қызметіне деген қызығушылығын арттыруға бағытталған, сонымен қатар, мотивация тұлғаның оқу үдерісне, болашақ кәсіби қызметіне деген қарым-қатынасын анықтайды; когнитивтік компонент – әлеуметтік педагогтің медибілімді меңгеруі, әлеуметтік мәселерді зерттеу әдістерін үйрену және кәсіби қызметінде қолдану; процессуальдық компонент – практикалық тәжірибені, педагогикалық және әлеуметтік жұмыс тәсілдерін меңгеруге бағытталған, ол әлеуметтік педагогтің кәсіби іс-әрекетінің мазмұнын анықтайды және тәжірибелік білімдер мен дағдылардың қалыптасуына жағдай жасайды; бағалау-рефлексивті компонент – әлеуметтік педагогтің өзіндік бағалау және өзін-өзі жетілдіру қабілетін дамытуға бағытталған, бұл педагогтің өз қызметіне, әдіс-тәсілдеріне сыни көзқараспен қарауға, өз қызметін бағалауға және жетілдіруге мүмкіндік береді.
Ұсынылған теориялық тұжырымдар мен тәжірибелік-эксперименттік жұмыстың нәтижелерін талдау негізінде келесі ұсыныстарды тұжырымдауға болады:
–кәсіби-практикалық қызметке қатысты медибілім үдерісіндегі гностикалық іскерліктің рөлін көрсету арқылы болашақ әлеуметтік педагогті даярлауда маңызды құзыреттілік ретінде негіздеу;
–жоғары оқу орнындағы медиабілім мазмұнына талдау жасап, гностикалық іскерлікті жетілдіруге ықпал ететін сапалы медиаконтентпен жұмыс істеу дағдыларын дамыту үшін нақты білім берудегі цифрлық және жасанды интеллект технологияларын қолдану арқылы зерттеу сабақтарын академиялық адалдық тұрғысында ұйымдастыру;
–медиабілім үдерісіндегі гностикалық іскерліктерге бағытталған теориялық және практикалық білімдерді өзара байланыстыру арқылы студенттердің кәсіби құзыреттілігін кешенді түрде дамыту мүмкіндігін мақсат, мазмұн, үдеріс, және нәтиже негізінде қарастыру;
–медиабілім үдерісінде гностикалық іскерліктерді жетілдірудегі оң нәтиже мотивацияға байланысты, сондықтан болашақ әлеуметтік педагогтің маман ретінде даярлау жүйесін әрбір кәсіби даярлық (hard skills және soft skills)құрамдас бөлігінің мотивациялық компонентін зерттеуден бастап, олардың дамуына барынша қолдау көрсету қажет.
Аталған ұсыныстар, болашақ әлеуметтік педагогтің кәсіби даярлығын жетілдіруде медиабілімнің әлеуетін тиімді пайдалануға бағытталған және олардың гностикалық іскерліктерін жетілдіруде теория мен тәжірибені ұштастыруға негіз болады деп санаймыз.

ҚОСЫМША А

Кесте А.1 – Гностикалық іскерлікті жетілдірудің психологиялық-педагогикалық сүйемелдеу бағдарламасы

	Мeдиaпeдaгогикa пәні бойыншa зерттеу сабақтары

	1

	Модуль 1. Мeдиaпeдaгогикa пәнінің мақсаты мен міндеттері. Медиабілімнің негізгі түсініктері мен теориялары

	Модуль 2. Оқу-тәрбиe үрдісіндe мeдиaны тиімді пaйдaлaнудың әдіс-тәсілдeрі, тeхнологиялaры

	Зерттеу сабақтарының мазмұны
	Сипаттамасы

	Пәндік міндеттер (Objectives)
	Теориялық білімді қалыптастыру
Практикалық дағдыларды жетілдіру
Сыни ойлау мен талдау қабілетін арттыру
Инновациялық технологияларды пайдалану
Этика және ақпараттық қауіпсіздік

	Метапәндік дағдылар (Approaches to learning)
	Медиаақпаратты сыни талдау
Ақпараттық-коммуникациялық технологияларды қолдану
Коммуникация дағдылары
Білімді үздіксіз жетілдіру(өзін-өзі дамыту, жаңа трендтерді қадағалау)

	Ресурсы (Resources)
	Оқу-әдістемелік материалдар (оқулықтар, нұсқаулықтар, анықтамалықтар)
Мәтіндік материалдар (кітаптар, мақалалар, ғылыми жарияланымдар).
Цифрлық және медиа құралдарды қолдану(онлайн платформалармен, білім беру ресурстарымен жұмыс істеу)
Әлеуметтік мәселелерге қатысты медиаматериалдар жасау (ақпаратты визуализациялау, әлеуметтік желілерде контент құру)

	Негізгі ұғымдар (Key concept)
	Негізгі ұғымдарға негізделген медиабілім
(кілт ретінде де қарастырылады: эстетика; өзгеріс;  коммуникация; қауымдастықтар; байланыстар; шығармашылық; мәдениет; даму; форма; ғаламдық өзара әрекеттестік; тұлға; логика; көзқарас; қатынастар; жүйелер; уақыт, орын және кеңістік)

	Байланысты пәндік ұғымдар (Related concept)
	Медиаэтика – ақпараттың шынайылығы мен сенімділігін қамтамасыз ету, этикалық қағидаларды сақтау.
Көпмәдениеттілік – әртүрлі мәдени контекстегі ақпаратты қабылдау және талдау.
Әлеуметтік коммуникация – қоғамдағы ақпараттық ағындар мен олардың әсерін түсіну.
Ақпараттық қауіпсіздік – жеке деректерді қорғау, медиадағы қауіптерден сақтану.
Психологиялық әсер – медианың жеке тұлға мен қоғамға ықпалын зерттеу.
Ғаламдық медиа – халықаралық ақпараттық жүйелер мен жаһандық өзара әрекеттестік.

	А.1-кестенің жалғасы


	1

	Жаһандық контекст (Global context)
	Жаһандық өзара әрекеттестік – түрлі елдердегі ақпараттық ортаға бейімделу, халықаралық тәжірибені қолдану.
Цифрлық азаматтық – цифрлық кеңістіктегі жауапкершілік, онлайн мінез-құлық нормалары.
Мәдениетаралық коммуникация – әртүрлі мәдениеттегі медиақұралдардың ерекшеліктерін түсіну, ақпаратты дұрыс жеткізу.
Медиа манипуляция және фейк жаңалықтармен күрес – жалған ақпаратты анықтау, фактчекинг дағдыларын дамыту.
Тұрақты даму мақсаттары (SDGs) және әлеуметтік медиа – медианы пайдалану арқылы әлеуметтік мәселелерді шешу.
Ақпараттық теңсіздік және цифрлық алшақтық – дамыған және дамушы елдер арасындағы ақпаратқа қолжетімділікті талдау.
Технологиялық трендтер мен инновациялар – жасанды интеллект, big data, blockchain сияқты жаңа технологияларды қолдану.

	Зерттеу тұжырымы (Statement of inquiry)
	Медианың әлеуметтік ортаға ықпалы
Ақпараттық сауаттылық және медиабілім
Жаһандық контекст және медиабілім
Медиапедагогика және білім беру үдерісі

	Зерттеу сұрақтары (Inquiry questions)
	Фактіге негізделген сұрақтар (Factual)
Концептуалды сұрақтар (Conceptual)
Дискуссиялық (даулы) сұрақтар (Debatable)

	Қорытынды бағалау (Summative assessment)
	Психологиялық-педагогикалық
Кәсіби әдістемелік
Технологиялық
Интеллектуальдық қызмет
Интегралдық үдерістерге бағдарлылық



Мақсаты: 
–медиабілім–ақпараттық-коммуникациялық технологияларды пайдалану арқылы білім беру үдерісін ұйымдастыру; 
–гностикалық іскерліктер–танымдық қабілеттер, аналитикалық ойлау, деректерді өңдеу және шешім қабылдау дағдыларын жетілдіру.









ҚОСЫМША Ә

Кесте Ә.1 – Сауалнама №1: Болашақ әлеуметтік педагогтің гностикалық іскерліктері

	Сұрақ: Сіз осы іскерліктердің қайсысын жақсы меңгергенсіз?
	Жақсы
	Орташа
	Қанағатанарлық

	
	1
	2
	3

	Педагогикалық қызметтің мақсатын түсіну және оны жоспарланған нәтижелерге сәйкес жүзеге асыру
	
	
	

	Қажетті ақпаратты іздеу, талдау, қабылдау, ұтымды таңдау және оны оқу – тәрбие процесінде шығармашылық пен пайдалану
	
	
	

	Жеке және жалпы ұжымды, жарияланымдар немесе тікелей бақылау бойынша озық педагогикалық тәжірибені бақылау және зерттеу
	
	
	

	Психикалық процестердің, қасиеттер мен жағдайлардың, әлеуметтік-психологиялық көзқарастар мен мінез-құлық мотивтерінің көріністерін көру және түсіну
	
	
	

	Оқу – тәрбие процесіне қатысушылардың ұжымдық, ұжымаралық және тұлғааралық қарым-қатынастарындағы сипатын анықтау
	
	
	

	Педагогикалық ықпал етудің ұтымды әдістерін таңдау мақсатында топтағы оң және теріс әлеуметтік-психологиялық құбылыстарды белгілеу
	
	
	

	Қолданылатын оқыту және тәрбиелеу әдістерінің тиімділік саласын болжау
	
	
	

	Өз жұмысының практикасына тиімді формаларды, әдістер мен тәсілдерді жинақтау және көшіру мақсатында басқа оқытушылардың озық педагогикалық тәжірибесіне бейімделу
	
	
	

	Ескерту – Автор құрастырған




















ҚОСЫМША Б

Кесте Б. 1 – Сауалнама №2: Болашақ әлеуметтік педагогтің гностикалық іскерліктері 

	Сұрақ: «Сіз осы іскерліктердің қайсысын жиі қолданасыз?»
	Иә
	Жоқ
	Кейде

	
	1
	2
	3

	Медиа кеңістікке дұрыс бейімделу және әр түрлі медиа ақпаратты қабылдау
	
	
	

	Әлеуметтік желілер (Twitter, Facebook, YouTube және т. б.) және портативті электрондық құрылғылар: планшеттер, Ноутбуктер, Айфондар, смартфондар арқылы интернетпен белсенді өзара әрекеттесу
	
	
	

	Түрлі компьютерлік техниканы, байланыс және бұқаралық коммуникация құралдарын және т. б. пайдалану.
	
	
	

	Аудиторияға интернеттің құрылымы мен жұмыс принциптерін, ақпараттық ағындардың қозғалысын, жеке ақпаратты құру және тарату тәсілдерін, әлеуметтік желілер жұмысының ерекшелігін және т. б. түсіндіру
	
	
	

	Дербес компьютермен және бағдарламалық құралдарымен жұмыс істеу
	
	
	

	Техникалық, қолданбалы және жүйелік бағдарламалық қамтамасыз етуді қолдану.
	
	
	

	Диаграммаларды және кестелік деректерді түсіну
	
	
	

	Электрондық кестелер, мәліметтер базасы, жергілікті, телекоммуникациялық және ғаламдық құралдар арқылы графикалық ақпаратты өңдеу
	
	
	

	Медиа кеңістіктегі оң және теріс ақпаратты талдау және түсіндіру
	
	
	

	Ескерту – Автор құрастырған


























ҚОСЫМША В

Кесте Б. 1 – Сауалнама №3: Болашақ әлеуметтік педагогтардың гностикалық іскерліктері 

	Гностикалық іскерліктер
	Сұрақ: Әлеуметтік педагог үшін медиабілімге байланысты гностикалық іскерліктердің қайсысы қажет?

	
	Сіз осы іскерліктердің қайсысын жиі қолданасыз?
Иә Жоқ Кейде
	Аталған іскерліктердің қайсысы бойынша кеңес алғыңыз келеді?
Иә Жоқ

	
	1
	2
	3
	1
	2

	Аудиторияға интернеттің құрылымы мен жұмыс принциптерін түсіндіре білу 
	
	
	
	
	

	Әртүрлі компьютерлік техниканы, байланыс және бұқаралық коммуникация құралдарын пайдалана білу
	
	
	
	
	

	Ақпарат көздерімен жұмыс істей білу, медиакеңістікте оң және теріс ақпаратты талдау және түсіндіру
	
	
	
	
	

	Техникалық, қолданбалы және жүйелік бағдарламалық қамтамасыз етуді қолдана білу
	
	
	
	
	

	Электрондық кестелер, мәліметтер базасы, жергілікті, телекоммуникациялық және ғаламдық құралдардың көмегімен графикалық ақпаратты өңдей білу
	
	
	
	
	

	Техникалық, қолданбалы және жүйелік бағдарламалық қамтамасыз етуді қолдану білігі
	
	
	
	
	

	Медиа кеңістікті шарлау және әлеуметтік желілер арқылы интернетпен өзара әрекеттесу мүмкіндігі
	
	
	
	
	

	Ескерту – Автор құрастырған














ҚОСЫМША Г

Медиабілім үдерісінде болашақ әлеуметтік педагогтің гностикалық іскерлігін анықтауға арналған «Google форма» нәтижелері

– гностикалық іскерлік

[image: ]

Сурет Г.1 – Қай курстың студентісіз?

[image: ]

Сурет Г.2 – Педагогикалық қызметтің мақсатын түсіну және оны жоспарланған нәтижелерге сәйкес жүзеге асыру деңгейіңіз?

[image: ]

Сурет Г.3 – Қажетті ақпаратты іздеу, талдау, қабылдау, ұтымды таңдау және оны оқу – тәрбие үдерісінде шығармашылықпен пайдалану деңгейіңіз?
[image: ]

Сурет Г.4 – Білім алушыларды жеке және жалпы бақылаумен озық педагогикалық тәжірибені зерттеу деңгейіңіз?

[image: ]

Сурет Г.5 – Психикалық процестердің қасиеттер мен жағдайлардың, әлеуметтік-психологиялық көзқарастар мен мінез-құлық мотивтерінің көріністерін көру және түсіну?

[image: ]

Сурет Г.6 – Оқу-тәрбие процесіне қатысушылардың ұжымдық, ұжымаралық және тұлғааралық қарым-қатынастарындағы сипатын анықтау?







[image: ]

Сурет Г.7 – Педагогикалық ықпал етудің ұтымды әдістерін таңдау мақсатыңда топтағы оң және теріс әлеуметтік-психологиялық құбылыстарды белгілеу деңгейіңіз?

[image: ]

Сурет Г.8 – Қолданылатын оқыту және тәрбиелеу әдістерінің тиімділік саласын болжау деңгейіңіз?

[image: ]

Сурет Г.9 – Өз жұмысыныңздың практикасына тиімді формаларды, әдістер мен тәсілдерді жинақтау және көшіру мақсатында педагог мамандардың озық педагогикалық тәжірбиесіне бейімделу деңгейіңіз?

– медиабілім берудегі гностикалық іскерлік

Сурет Г.10 – Медиа кеңістігіне дұрыс бейімделу және әр түрлі медиа ақпаратты қабылдау деңгейіңіз?

Сурет Г.11 – Түрлі компьютерлік техниканы, байланыс және бұқаралық коммуникация құралдарын және т.б. пайдалану?

[image: ]















Сурет Г.12 – Аудиторияға интернеттің құрылымы мен жұмыс принциптерін, ақпараттық ағындардың қозғалысын, жеке ақпаратты құру және және тарату тәсілдерін, әлеуметтік желілер жұмысының ерекшелігін т.б. түсіндіру?

Сурет Г.11 – Дербес компьютермен, ЭЕМ бағдарламалық құралдармен жұмыс істеу деңгейіңіз?

[image: ]

Сурет Г.12 – Техникалық, қолданбалы және жүйелік бағдарламалық қамтамасыз етуді қолдану деңгейіңіз?

Сурет Г.13 – Диаграммаларды және кестелік деректерді түсіну?


[image: ]

Сурет Г.14 – Электрондық кестелер, мәліметтер базасы, жергілікті, телекоммуникациалық және ғаламдық құралдар арқылы графикалық ақпаратты өндеу?

[image: ]

Сурет Г.15 – Медиа кеңістіктегі оң және теріс ақпаратты талдау және түсіндіру деңгейіңіз?


















ҚОСЫМША Ғ

Т.М. Гончарова жасаған диагностика сауалнамасының негізгі бөлімдері

1. Медиабілімге қатысты жалпы түсінік.
Бұл бөлімде респонденттер өздерінің медиабілімге деген көзқарасын және оның маңыздылығын бағалайды. Мысалы, «Сіз медиабілімді маңызды деп санайсыз ба?» деген сұрақ арқылы респонденттің медиабілімге деген қатынасы анықталады.
2. Медиақұралдар мен технологияларды пайдалану. 
Сауалнама осы бөлімде респонденттердің медиаконтентті қалай пайдалануын, оның оқу үдерісінде қаншалықты жиі қолданылатынын және қандай платформаларды қолданатынын анықтайды. Мысалы, «Сіз оқу барысында интернет-ресурстарды қаншалықты жиі пайдаланасыз?» деген сұрақ болуы мүмкін.
3. Ақпаратты қабылдау және талдау қабілеті.
Бұл бөлімде медиақұралдарды пайдалану барысында ақпаратты дұрыс қабылдау, оны дұрыс түсіну және өңдеу деңгейі тексеріледі. Мысалы, «Сіз медиақұралдардан алынған ақпаратты қалай бағалайсыз?» деген сұрақ арқылы ақпаратты талдау қабілеті анықталады.
4. Медиақұралдармен жұмыс істеу тәжірибесі.
Респонденттің медиаресурстармен жұмыс істеу тәжірибесі мен дағдылары туралы сұрақтар. Мысалы, Сіз медиажазбаларды (видеолар, презентациялар) өзіңіз жасауғадайынсыз ба? деген сұрақ қойылуы мүмкін.
5. Сындарлы ойлау мен медиақұралдармен жұмыс.
Медиақұралдар мен ресурстарды сындарлы тұрғыдан бағалау және оларды тиімді қолдану дағдылары. Мысалы, "Сіз медиаинформацияны талдай отырып, оның шынайылығын қалай тексересіз?" деген сұрақ болуы мүмкін.
6. Медиабілім деңгейін бағалау
Бұл бөлімде респонденттер өздерінің медиабілім деңгейін бағалайды. «Сіз медиабілімді қаншалықты дамыған деп санайсыз?» деген сұрақ арқылы өзін-өзі бағалау жүзеге асырылады.
Т.М. Гончарова жасаған анкетаның негізгі мақсаттары мен артықшылықтары:
-Медиабілім деңгейін объективті бағалау: Анкета медиабілімнің түрлі аспектілерін жүйелі түрде бағалауға мүмкіндік береді.
-Өзін-өзі диагностикалау мүмкіндігі: Бұл құрал білім алушыларға өз медиабілімі мен дағдыларын бағалауға, әлсіз тұстарын анықтап, оларды жақсартуға бағытталған.
-Медиакомпетенттіліктің даму жолдарын анықтау: Сауалнама нәтижелері бойынша білім алушылардың медиабілім деңгейі туралы мәліметтер жинақталып, жеке даму жоспарлары құрылуы мүмкін.
Анкета сұрақтарының мысалдары:
1. Сіз жиі қолданатын медиа құралдары қандай? (әлеуметтік желілер, бейнемазмұн платформалары, интернет-газеттер және т.б.).
2. Сіз медиақұралдардан алынған ақпаратты тексеру үшін қандай әдістер қолданасыз?
3. Сіз үшін медиақұралдардың қайсысы оқу үдерісінде ең тиімді?
4. Сіз медиабілім деңгейіңізді қалай бағалайсыз? (Жоғары/Орташа/Төмен)
5. Сіз медиақұралдарды қалай пайдалана аласыз: ақпарат жинау, талдау жасау, ой бөлісу немесе басқамақсатта?
Гончарова Т.М. жасаған сауалнама – бұл болашақ әлеуметтік педагогтіңмедиа білім беру үдерісіндегі гностикалық іскерліктерін жетілдіруді бағалауда қолданылатын тиімді құрал. Бұл сауалнама білім алушылардың медиабілім деңгейін арттыруға бағытталған жеке және топтық зерттеулерде маңызды рөл атқарады.

































ҚОСЫМША Д

«Медиакоммуникацияға дайындық» әдістемесі (автор В.В. Бойко)

Медиакоммуникацияға дайындық дегеніміз не?
Медиакоммуникацияға дайындық – бұл ақпараттық және коммуникациялық технологиялармен, сонымен қатар медиа контентпен жұмыс істеу дағдыларын меңгеру деңгейі. Бұл дайындықтың негізінде адамның ақпараттық ағындармен дұрыс жұмыс істеуі, ақпаратты дұрыс қабылдай білуі, оны өңдеу және тиімді түрде тарату қабілеттері жатыр.
Әдістеменің құрылымы мен мазмұны:
В.В. Бойконың әдістемесі бірнеше негізгі компоненттерден тұрады:
1. Медиакоммуникациялық дағдыларды бағалау: Бұл компонент тұлғаның медиакоммуникация процесіне қатысу қабілеттерін зерттейді. Әдістеме арқылы респонденттің ақпарат қабылдауда, оны таратуда және саналы түрде пайдалану қабілеті анықталады. Медиакоммуникацияғадайындық деңгейін бағалауға арналған сұрақтар:
-Сіз медиаматериалдарды (мәтіндер, бейнемазмұн, слайдтар) дұрыс қабылдай аласыз ба?
-Ақпараттық контентті тиімді пайдалануды қалай бағалайсыз?
-Интернет ресурстарында нақты ақпаратты іздеу және өңдеу дағдыларыңыз қандай?
2. Медиақұралдар мен ресурстарды қолдану деңгейі: Бұл компонент адамдардың интернет пен цифрлық ресурстарды оқу, білім алу, ақпарат тарату мақсатында қолдану дағдыларын бағалауды мақсат етеді. Әдістеме ақпараттық және коммуникациялық технологияларды тиімді пайдалануға арналған сұрақтарды қамтиды:
-Сіз интернетті оқу және жұмыс істеу үшін қаншалықты жиі пайдаланасыз?
-Әлеуметтік медиа мен интернет платформада белсенділік танытасыз ба?
3. Ақпараттық сауаттылықты бағалау: Медиакоммуникацияға дайындықтың маңызды құрамдас бөлігі – бұл ақпараттық сауаттылық, яғни тұлғаныңмедиа және ақпараттық ресурстарды дұрыс пайдалану қабілеті. 
4. В. В. Бойконың әдістемесі ақпараттың сенімділігі мен сапасын бағалау дағдыларын анықтауға бағытталған.
-Сіз интернеттен алған ақпаратты қаншалықты тексересіз?
-Ақпаратты сұрыптау және тиімді пайдалану дағдыларыңыз қандай?
5. Медиаэтиканы сақтау: Бұл компонент тұлғаның медиаэтика мен коммуникация этикасын сақтауға қабілетін бағалайды. Медиакоммуникация саласында жұмыс істейтін тұлғалар этикалық нормаларды сақтау өте маңызды.
-Сіз әлеуметтік желілерде пікір білдіру кезінде этикалық нормаларды сақтауға тырысасыз ба?
-Медиакоммуникация барысында адамдардың пікірлерін құрметтеу қаншалықты маңызды деп санайсыз?
Әдістеменің қолданылуы:
Бұл әдістеме педагогикалық практикаларда, сонымен қатар ақпараттық және коммуникациялық технологиялармен жұмыс істейтін ұйымдарда қолданылады. Әдістемені қолдану арқылы білім алушылардың медиакоммуникациялық дағдыларын бағалауға болады, оларды жетілдіруге арналған нақты ұсыныстар жасауға мүмкіндік береді.
Мысал сұрақтар:
1. Медиаматериалдарды қолдану:
-Сіз интернеттегі бейне мазмұнды көру арқылы жаңа білім ала аласыз ба?
-Ақпаратты интернеттен іздеу кезінде қаншалықты тиімді сұраулар енгізесіз?
2. Ақпаратты тарату:
-Сіз өзіңіз жасаған немесе тапқан ақпаратты қалай тиімді тарата аласыз?
-Интернеттегі жеке блог немесе әлеуметтік медиа арқылы ақпарат таратуда тәжірибеңіз бар ма?
3. Медиаэтика:
-Сіз әлеуметтік желілерде басқалардың пікірін қалай қабылдайсыз?
-Сіз ақпаратты тексеріп, оның шынайылығын қалай бағалайсыз?
Қорытынды: В.В. Бойконың «Медиакоммуникацияға дайындық» әдістемесі медиакоммуникация саласында адамның дағдыларын бағалауға мүмкіндік береді және білім алушылардың, сондай-ақ мамандардың медиакомпетенттілігін арттыруға бағытталған. Әдістеме тұлғаның медиа және ақпараттық технологиялармен жұмыс істеу қабілетін зерттеуге, оларды жетілдіруге арналған ұсыныстар жасауға ықпал етеді.






















ҚОСЫМША Е

Модификация әдістемесі В.П. Беспалько бойынша операциондық дайындықты диагностикалау

Әдістеменің мақсаты мен міндеттері:
Әдістеменің негізгі мақсаты – білім алушылардың кәсіби әрекетке дайындығын диагностикалау, олардың операциондық дайындық деңгейін бағалау болып табылады. Бұл мақсатқа жету үшін келесі міндеттер қойылады:
1. Студенттердің оқу тапсырмаларын орындауға қабілеттілігін бағалау.
2. Практикалық дағдылар мен техникалық білімдерді үйлестіру деңгейін тексеру.
3. Операциондық дайындықтың қалыптасуына әсер ететін факторларды анықтау.
4. Студенттердің өз бетінше жұмыс істеу, шығармашылық ойлау және проблемаларды шешу қабілеттерін бағалау.
Әдістеменің құрылымы:
В.П. Беспалько әдістемесі кәсіби дайындықтың операциондық деңгейін бағалауға арналған бірнеше негізгі компоненттен тұрады. Әр компонент оқушылардың белгілі бір дағдыларын тексеруге бағытталған:
1. Теориялық білімдер мен практикалық дағдыларды үйлестіру:
Бұл бөлімде білім алушылардың алған теориялық білімдерін нақты өмірлік жағдайларда қолдану деңгейі бағаланады. Әдетте, студенттер теориялық білімді нақты практикалық тапсырмаларға қолдана білуі керек.
2. Практикалық тапсырмаларды орындау:
Студенттердің нақты оқу тапсырмаларын орындау қабілеті тексеріледі. Бұл дағды адамның өз іс-әрекетін жоспарлап, нәтижелерге қол жеткізу үшін қажетті операцияларды жүзеге асыра білуін білдіреді. Студенттердің тапсырмаларға деген жауапкершілігі мен оларды орындау сапасы бағаланады.
3. Кәсіби қызметке қатысты міндеттерді шешу:
Бұл бөлімде студенттің кәсіби міндеттерді орындауға арналған дайындық деңгейі бағаланады. Мұнда қиындықтар мен жағдайларға тап болған кезде білім алушының әрекет ету қабілеті тексеріледі.
4. Шығармашылық қабілеттер мен проблема шешу дағдылары:
Операциондық дайындықты диагностикалауда шығармашылық және жаңашылдық қасиеттері маңызды. Бұл компонент білім алушының қойылған мәселелерге тиімді шешімдер табуға, жаңа тәсілдермен жұмыс істеуге қабілеттілігін анықтайды.
5. Тәжірибелік және техникалық дағдылар:
Бұл бөлімде студенттің кәсіби саладағы нақты операциялық дағдылары мен техникалық қабілеттері бағаланады. Мысалы, инженерлік мамандықтарға қатысты құрылымдық схемаларды дұрыс әзірлеу немесе ғылыми зерттеулер жүргізу дағдылары.
Әдістеме қолданудың қадамдары:
1. Диагностикалық тапсырмалар әзірлеу:
Студенттердің операциондық дайындық деңгейін бағалауға арналған арнайы тапсырмалар мен жағдайлар әзірленеді. Бұл тапсырмалар білім алушылардың білімін, дағдыларын және олардың кәсіби қызметке дайындығын анықтау үшін қажет.
2. Тапсырмаларды орындау:
Студенттер берілген тапсырмаларды орындап, өз білімдерін мен дағдыларын көрсетуі тиіс. Тапсырмалардың орындалу барысында пайда болатын мәселелер мен қателіктер олардың операциондық дайындық деңгейін көрсетуі мүмкін.
3. Бағалау және талдау:
Әр тапсырма бойынша жауаптар бағаланып, студенттің операциондық дайындық деңгейі анықталады. Бұл бағалау студенттердің орындаған тапсырмаларын өзара салыстыру арқылы жүзеге асады. Диагностикалық әдістемені қолдану нәтижесінде алынған мәліметтер талданады, студенттердің деңгейі анықталып, оқу бағдарламасы бойынша кері байланыс беріледі.
4. Қорытынды жасау және ұсыныстар беру:
Әдістеменің соңында алынған нәтижелер қорытындыланып, студенттің операциондық дайындық деңгейі бойынша ұсыныстар жасалады. Бұл ұсыныстар студенттің кәсіби дағдыларын әрі қарай дамытуға бағытталған болуы керек.
Қорытынды:
В.П. Беспальконың операциондық дайындықты диагностикалау әдістемесі – бұл білім алушылардың кәсіби қызметке дайындық деңгейін объективті бағалауға мүмкіндік беретін құрал. Әдістемені қолдану арқылы білім алушылардың тек теориялық білімдері ғана емес, сонымен қатар олардың практикалық дағдылары мен шығармашылық қабілеттері де бағаланады. Операциондық дайындықтың деңгейін диагностикалау кәсіби білім беру үдерісінде студенттердің тиімді жұмыс істеу қабілеттерін арттыруға және олардың білім сапасын жоғарылатуға септігін тигізеді.
















ҚОСЫМША Ж

Медиабілім туралы сұхбат

Сұхбатта медиабілімнің анықтамасы, мақсаты, маңызы және оқытудағы рөлі дереккөздерге сүйеніп берілді (А.В.  Федоровтың медиабілім  туралы еңбектері). 
Сұхбат сұрақтары:
1-сұрақ: Медиабілім дегеніміз не?
2-сұрақ: Медиабілімнің негізгі мақсаты қандай?
3-сұрақ: Белгілі авторлар медиабілімнің маңызын қалай түсіндіреді?
4-сұрақ: Медиабілім неге қазіргі ақпараттық қоғамда аса қажет?
5-сұрақ: Медиабілім оқушыларға қандай дағдылар береді?

		Кәсіптік іс-тәжірибе барысында «Медиапедагогика» пәнінен 4 курс студенттеріне жүргізілген оқу-тәрбие жұмыстары барысында сұхбаттар ұйымдастырылды (сабақтар мазмұнына сәйкес өзгереді: сұрау, жеке және топтық әңгіме, сұхбат). 

	№
	Сабақтың тақырыбы

	1
	Дәріс сабақ: Медиапедагогика – білім жүйесіндегі жаңа бағыт.  Курстың мақсаты, міндеттері (2 сағат).

	2
	Практикалық сабақ: «Цифрлы Қазақстан» бағдарламасы аясындағы цифрлы жүйеге көшудің білім саласындағы орны. (2cағат)

	3
	Дәріс сабақ: «Медиабілім», «Медиапедагогика»  ұғымдарының мәні.  (2 сағат)

	4
	Практикалық сабақ: «Цифрлы және медиапедагогика» ұғымының генезисі.  (2 сағат)

	5
	Дәріс сабақ:: Батыс елдері, Ресей және Қазақстандағы медиабілімнің дамуының негізгі тарихи кезеңдері (2 сағат)

	6
	Практикалық сабақ: Ақпараттық сауаттылық, ақпараттық мәдениет медиапедагогиканы жүзеге асырудың негізі ретінде (2 сағат)

	7
	Дәріс сабақ: Цифрлық  технологиялардың дамуы жағдайындағы медиа және ақпараттық сауаттылық(2 сағат)

	8
	Практикалық сабақ: Қазақстанның орта білім жүйесіндегі медиатехнологиялар. Мектептердің компьтерлендірілуі, интернет жүйесіне қосылуы  (2 сағат)

	9
	Дәріс сабақ: Оқу-тәрбие үрдісіне цифрлық технологияларды ендірудің алғышарттары.(2 сағат) 

	10
	Практикалық сабақ:  Оқу-тәрбие үрдісінде оқушылардың медиасауаттылығын қалыптастырудың әдіс-тәсілдері, технологиялары (2 сағат)






Медиабілім үдерісінде болашақ  әлеуметтік  педагогтің гностикалық іскерлігін жетілдірудегі тұғырлар


Жүйелік тұғыр


Іс-әрекеттік тұғыр


Білім берудегі құзыреттілік тұғыр


Акмеологиялық тұғыр







Әлеуметтік тапсырыс
Цифырлық қоғам талабы

Орташа	ПГ-1 (БТ-1)	ПГ-1 (ЭТ-1)	МГ-2 (БТ-1)	МГ-2 (ЭТ-1)	33.33	33.33	33.33	33.300000000000004	Медиана	ПГ-1 (БТ-1)	ПГ-1 (ЭТ-1)	МГ-2 (БТ-1)	МГ-2 (ЭТ-1)	30.8	30.2	30.4	35.6	Стандартты ауытқу	ПГ-1 (БТ-1)	ПГ-1 (ЭТ-1)	МГ-2 (БТ-1)	МГ-2 (ЭТ-1)	9.75	7.98	14.52	4.51	
ПГ-1 бағытындағы өзгеріс (%)
ЭТ-1 (дейін)	
Төмен	Орташа	Жоғары	10.8	44.1	45.1	ЭТ-1 (кейін)	
Төмен	Орташа	Жоғары	7.2	45.4	47.4	





МГ-2 бағытындағы өзгеріс (%)
ЭТ-1 (дейін)	
Төмен	Орташа	Жоғары	31.4	48.1	20.5	ЭТ-1 (кейін)	
Төмен	Орташа	Жоғары	5.7	36.200000000000003	58.1	

